
DE  CONSTANTI  A  IURISPRUDENTIS(,) 


[1]  Qua  definitione  graeci  philosophi  sapientiam,  scis,  am¬ 
plissime  Francisce  Ventura,  romanos  iureconsultos  iurispru- 
dentiam  definire.  Sapientia  autem  graviter  Platoni  descripta 
«  hominis  consummatrix  »  (*). 

Hominis  interioris  partes  —  Ex  mente  vera  animus  rectus. 

[2]  Hominis  autem  interioris  sunt  partes  duae,  mens  et 
animus,  quae  vulgo  scholarum  «  intellectus  »  et  «  voluntas  » 
dicuntur.  Originis  autem  vicio  demonstravimus  (3)  utramque 
corruptam,  mentem  erroribus  illusam,  animum  cupiditatibus 
laniatum,  et  ex  erroribus  mentis  nasci  animi  cupiditates,  eosque 
esse  parentes  omnis  infelicitatis  humanae.  Atqui  demonstravi¬ 
mus  quoque  in  homine  corrupto  inesse  conatum  mentis  ad 
verum  (*),  et  ex  perspicua  veri  cognitione  existere  iusti  volun- 
tatem  (5):  quod  tantundem  est  ex  mente  vera  animum  rectum 
induci. 

Ut  sapientia  hominem  perficit?  —  Unde  constantia  sapientis? 

[3]  Sapientia  autem  mentem  veris  aeternis  purgat,  quibus 
animum  virtutibus  instruit,  et  sic  hominem  ab  utraque  inte- 


(1)  Vide  Notas,  i  [postilla  marginale]. 

(2)  Libro  superiore,  Proloquio,  \  *  Apud  athenienses  »  [3]. 

(3)  Ibidem,  a  cap.  XXI  usque  ad  cap.  XXXI. 

(4)  Ibidem,  a  cap.  XXXIII  usque  ad  cap.  XLIX. 

(5)  Ibidem,  a  cap.  XLIII  usque  ad  cap.  LIX. 

riori  eius  parte  consummat  ac  perficit.  Quare,  uti  stultorum 
est  perpetuo  errare,  iugiter  poenitere,  in  diversa  usque  di¬ 
straili,  semper  displicere  ipsos  sibili,  unde  eos  stultitiae 
«  heautontimorumenos  »  appellavimus (2);  ita  sapientiae  pro- 
prium  est  in  omni  sententia  constare,  unde  sapiens  constet  in 
omni  vita. 

Oeconomia  disserendorum  —  Disciplinarum  summa  genera  duo: 
philosophia,  philologia  —  Ratio  disserendi. 

[4]  Igitur,  ut  iurisprudentiae  suam  adstruamus  constantiam 
in  hoc  libro  secundo,  quicquid  usquam  de  principiis  divinae 
et  humanae  eruditionis  scriptum  dictumve  sit,  quod  cum  prin¬ 
cipiis  quae  libro  primo  posuimus  congruerit,  verum;  quod 
dissenserit,  falsum  esse,  per  sequentia  ex  iisdem  nostris  prin¬ 
cipiis  corollaria  demonstremus:  quae  erat  tertia  pars  nostrae 
dissertationis  universae  (3).  Et  quando  disciplinae  omnes  ad 
haec  duo  summa  genera  revocantur,  ut  aliae  circa  necessaria 
naturae,  aliae  circa  placita  humani  arbitrii  versentur,  illa  prò 
nostro  argumento  ad  philosophiam,  haec  ad  philologiam  re- 
tulerimus:  ita  tamen,  ut  philologia  a  philosophia,  non,  ut 
hactenus  a  graecis  latinisque  omnibus  factum  est,  distrahatur; 
sed  haec  posterior,  ut  par  est,  prioris  necessaria  sit  consecutio. 
Et  ita  iurisprudentis  constantiam  formare  et  firmare  conabimur: 
ab  utraque  eius  muneris  parte  in  legibus  interpretandis,  altera 
rationem  aeternam  spectare  philosophum,  altera  philologum 
verba  legum  expendere. 


(1)  Libro  superiore,  cap.  XXVIII. 

(2)  Ibidem,  cap.  XXX. 

(3)  Proloquio,  in  Argumenti  partitionc  [i>  28]. 


PARS  PRIOR 


DE  CONSTANTIA  PHILOSOPHIAE 


[PRINCIPIUM] 


Pro  ordine  igitur  quo  divinae  et  humanae  eruditionis  prin¬ 
cipia  libro  superiore  demonstravimus,  prò  eo,  inquam,  ipso 
eorum  consectanea  ad  firmandam  iurisprudentis  constantiam 
disseramus. 


CAPUT  I 


RATIO  DISSERENDI  VERA  DE  DIVINIS  ET  HUMANIS  REBUS 
EX  RECTA  SUAE  NATURAE  CONSCIENTIA 

In  homine  scientiarum  et  virtutum  principiuin  est, 
non  memoria  consepulta, 

[1]  Et  principio,  quando  omnis  divinae  et  humanae  eru- 
ditionis  principia  eduximus  ex  certissima  nostrae  naturae  co- 
gnitione,  quae  est  nosse,  velie,  posse  cuiusque,  quae  in 
homine  sunt,  ut  scientiarum,  ita  virtutum,  principia.  Quae 
Socrates  dicebat  neque  scientias  doceri  neque  virtutes  posse, 
educi  vero  per  praeceptores  in  auditoribus  posse:  quare  ipse 
se  «  ingeniorum  obstetricem  »  profitebatur,  qui  iis  conatum  ad 
veruni,  quein  diximusb),  promovere  posset,  indere  vero  non 
posset.  In  cuius  rei  argumentum  a  septuennibus  vix  pueris, 
geometriae  omnino  rudibus,  recte  interrogando  geometricas  re- 
portabat  apodixes:  itaque  interrogationes  recte  institutas  dimi- 
dium  scientiae  continere  affirmabat.  Quem  platonici  secuti, 
dialecticam  «  interrogandi  artem  »  definiere.  Huc  omnia  colli- 
mant  veracissimam  de  divinis  et  humanis  rebus  disserendi 
rationem  esse  ex  recta  suae  cuiusque  naturae  conscientia. 

Inquisitioni  veri  magis  noxia  animi  vicia  quam  mentis  errores. 

[2]  Quanquam  enim  ex  mentis  erroribus  animi  vicia  gi- 
gnantur,  tamen  animi  vicia  magis  quam  mentis  errores  inqui¬ 
sitioni  veri  sunt  impedimento:  nam  ex  corruptis  moribus 
proveniunt  sectarum  vel  caussarum  studia,  nostrae  ingeniorum 
deliciae,  quibus  nostros  mentis  errores  obstinamus.  Quare  Àri- 
stoteles  moralis  doctrinae  auditione  adolescentes  arcebat,  quod 
ea  aetas,  affectibus  maxime  perturbata,  nondum  habeat  eius 
scientiae  principium. 


(1)  Libro  superiore,  eap.  XXXIV. 


CAPUT  II 


SCEPSIS  AB  OMNI  DOCTRINA, 

DE  MORIBUS  MAXIME,  ELIMINANDA 

Insistentes  igitur  ordine  quo  a  metaphysica,  omnium  scien- 
tiarum  parente,  exorsi  sumus,  quando  demonstravimus  genus 
humanum  universum  quasdam  communes  aeterni  veri  notiones 
habere,  in  quas  omni  humanitatis  sensu  piane  carere  videntur 
qui  non  conveniunt  b);  ab  omni  divinae  et  humanae  erudi- 
tionis  orbe  universa  scepsis  facessat,  quae  omnis  religionis 
hostis,  omnis  reipublicae  labes  cum  illa  sua  àxaTaXippia,  seu 
veri  incomprehensione,  et  cum  illa  sua  nefaria  ,  seu  as- 
sensus  sustentatione,  qua  vel  patri  de  vita  periclitanti  non 
affert  auxilium,  dubitans  recte  ne  an  prave  faciat.  Et  Car- 
neades  isti,  qui  pridie  iustitiam  in  rebus  humanis  esse,  po- 
stridie  non  esse  aequis  momentis  dissertant,  ab  omni  repu- 
blica,  sicut  ille  olim  a  romana,  publice  eiiciantur. 


(i)  Libro  superiore,  csp.  XXXIII. 


CAPUT  III 

DE  VERITATE  METAPH  YSICAE  CHRISTIAN  A  E 


Ens  verum  Deus  —  Duplex  hominis  vita:  in  Deo  divina,  in  corpore 
bruta  —  Theologia  civilis  christiano  eadem  ac  naturalis  platonico- 
rum. 

Vidimus  per  ideam  ordinis  aeterni  homines  scientiarum 
principia  cognoscere  in  Deo,  ac  proinde  a  Deo  esse  ipsarum 
principia  rerum  b).  Atque  hinc  intelleximus  Deunt  esse  Posse, 
Nosse,  Velie  infinitum,  et  quod  ea  tria  unum  sunt,  verum  esse. 
Igitur  vera  metaphysica  christiana,  qua  Deus  se  ipsum  Mosi 
definit:  «  Qui  est  misit  me;  sum  qui  sum  »;  quare  divinus 
Plato,  quum  tò  ov  dicit,  Deum  intelligit,  quasi  creata  omnia 
prae  Deo  re  vera  non  sint.  Unde  fluit  illa  metaphysica  Apo¬ 
stoli  analysis:  «In  Deo  vivimus,  movemur  et  sumus  ».  Et 
vivimus  quidem  ex  vero  et  ratione,  quae  est  divina  hominis 
vita:  uti  in  corpore  vivimus  ex  falsis  sensuum  et  cupiditate, 
quae  est  vita  hominis  bruta.  Igitur  demonstratum  quoque 
christianum  veri  xpirripiov,  quod  ipsa  divina  sapientia  nos 
docet:  «Ego  sum  veritas  »  et  «Deus  luminum  pater». 


(i)  Libro  superiore,  parte  prima  dissertationis  universae. 


CAPUT  IV 


DE  VERITATE  CHRISTIANAE  RELIGIONIS 
Quae  vera  religio? 

[i]  Protinus  a  Deo  hominem  demonstravimus  Adamum 
creatum,  et  quidem  natura  integrum,  suo  vicio  lapsumb); 
unde  demonstravimus  principia  sacrae  historiae  (2>,  ac  proinde 
demonstravimus  principia  theologiae  revelatae  (3).  Cumque 
veruni  unum  et  veritas  sit  ipse  Deus  (4)  et  mente,  non  sensu, 
veruni  cognoscamus  (s),  hinc  conficitur  quod  unius  Dei,  qui 
mente  intelligatur,  cultus  vera  religio  sit. 

Veri  grammatici  officium  gravi  Varronis  exemplo. 

[2J  Varrò,  vulgari  elogio  «  romanorum  doctissimus  »,  qui 
ex  suo  absoluti  grammatici  munere  Rerum  divinarum  et  huma- 
narum  ac  De  philosophia  libros  scripsit,  philologiam  pliilo- 
sophiae  submittens,  hanc  veram  religionem  intellexit,  cui  si 
potestas  facta  esset  de  religionibus  statuendi,  ex  «  naturae  for¬ 
mula  »,  hoc  est  ex  idea  veri(1 * 3 4 5 6>,  unum  Deum  sub  nulla  imagine 
colendum  proponeret. 


Veri  divini  cultus... 

[3]  Ada  integer  niente  pura  contemplabatur  Deum,  puro 
animo  diligebat.  Hic  est  Dei  cultus,  quem  Varrò  coniecit. 


(1)  Libro  superiore,  a  cap.  XXI  usque  ad  XXX. 

(j)  Ibidem,  cap.  XXXI. 

(3)  Ibidem,  cap.  XXXII. 

(4)  Ibidem,  parte  prima  dissertationis  universae. 

(5)  Ibidem,  proloquio.  lemmate  metaphysico  II  [g  34], 

(6)  Ibidem,  principio  [§  3]. 

...partes  duae:  castitas  mentis,  pietas  animi,  unde  vitae  veritas 
et  in  homines  diligentia. 

[4]  Igitur  eius  cultus  partes  duae:  castitas  mentis,  quae 
sensuum  erroribus,  animi  perturbationibus  pura  erat;  et  animi 
pietas,  quae  proprie  «  amor  erga  Deum  »  appellatur.  Ex  ca¬ 
striate  mentis  integri  hominis  proprium  erat  cum  omnibus  in 
omni  vita  verare;  ex  pietate  animi  proprium  quoque  fuisset 
homines  senes  tanquam  parentes,  aequales  tanquam  germanos 
fratres,  aetate  minores  tanquam  filios  animo  omnes  complecti  ri). 
Unde  postea  «pietas»  non  solum  in  Deum,  sed  in  parentes 
necessarios,  patriam,  dieta  mansitri).  Cuius  pietatis  studio,  sed 
falso,  Plato,  in  sua  Republica,  uxores  communes  esse  volebat. 

Sapientia  integra  sive  heroica  —  In  homine  corrupto 
sapientia  philosophica,  sapientia  civilis. 

[5]  Atque  haec  Adae  castitas,  haec  pietas  erga  Deum  erat 
sapientia  integra  et  vere  heroica,  quae  postea,  natura  cor- 
rupta,  divisa  est;  et  rerum  altissimarum  contemplalo  dieta 
«  sapientia  »,  quae  sapientiae  humanae  integrae  pars  una  fuerat, 
Dei  contemplano  ex  mente  pura.  Et  eximia  civilium  virorum 
prudentia,  qua  genus  humanum,  quanto  latius  possunt,  con¬ 
servane  ut  qui  respublicas  optimis  legibus  fundant,  consiliis 
administrant  aut  utilissimis  vitae  agendae  inonitis  homines 
iuvant,  «  sapientia  »  appellata  quoque  est;  quae  erat  altera 
sapientiae  integrae  pars,  qua  homo  integer,  ex  Dei  pietate 
animitus,  homines  omnes  diligeret.  Ex  quo  genere  septem 
sapientes  suos  graeci  numerant,  atque  in  iis  Solonem,  qui 
legibus  atheniensium  libertatem  fundavit;  et  populus  romanus 
Sempronium  a  maxima  iuris  scientia  ZoqxSv  appellavit  <3),  et 
Scipionem  Nasicam,  a  senatu  sapientissimum  mortalium,  ut 
Socrates  ab  oraculo,  iudicatum,  «  Corculum  »  dixitri). 


(1)  Vide  Notas,  2  [postilla  marginale]. 

(2)  Dig.,  I,  1  {De  iustiha  et  iure),  2. 

(3)  Dig. ,  I,  2  {De  origine  iuris),  2,  \  37  («  Fuit  post  eos  »). 

(4)  Cicero,  Tusculanae,  I,  9;  Brutus,  20  [Ed.]. 

Polybii  locus  benigne  exceptus  —  Unus  Ada  integer  vere  sapiens  — 
Iustitia  fortitudine  maior  —  Amicitia  maior  iustitia. 

[6]  Atque  huc  referendum  quod  Polybius  scribith),  quem 
locum  impii  in  suam  partem  detorquent:  quod,  «si  homines 
omnes  essent  sapientes,  istis  religionibus  et  legibus  non  esset 
opus».  Nam  de  vera  sapientia  humana  eum  intellexisse  be- 
nignius  est,  et  qualis  in  Ada  integro  fuit,  historicum  sapien- 
tissimum  coniectasse:  nempe,  nisi  Ada  peccasset,  cuius  unius 
integri  vera  sapientia  humana  fuit,  ex  mente  pura  Deo  uniti 
viveremus,  et,  Deum  contemplando,  nullas  cupiditatis  audire- 
mus  turbidas  voces;  unde  nedum  innocentem  humanam  vitam, 
sed  ageremus  quoque  beatam.  Itaque  Polybius  id  ad  illud 
ipsissimuin  instar  quo  Themistocles  dixit:  «  Si  iustitiam  homi¬ 
nes  colerent,  fortitudine  opus  non  esset  »,  et  ut  Aristoteles  in 
Ethicis  multo  gravius:  «Si  amicitiam,  quae  omnibus  omnia 
communia  esse  dictat,  coleret  genus  humanum,  ne  ipsa  quidem 
iustitia  indigeremus,  ac  proinde  nec  legibus,  nec  republica». 
Quare  haec  sapientissimorum  hominum  vota  nihil  aliud  sunt 
nisi  naturae  humanae  integrae  a  Deo  creatae  coniecturae.  Ce- 
terum,  Polybius  more  hominum  fecit,  qui  falsas  omnes  reli- 
giones  ex  sua  falsa  aestimavit. 

Corrupto  homine,  religio  pietati,  castitas  corporis  castitati  mentis 
successit,  perpetua  hebraeis  et  temporaria,  gentibus  temporaria  tantum. 

[7]  Natura  autem  per  Adae  lapsum  corrupta,  pietati  suc¬ 
cessit  religio,  quae  proprie  est  summi  Numinis  metus,  et 
quidem  ex  conscientia  reatus;  quo  sensu  veruni  illud  poetae, 
quod  impii  sibi  adiudicant: 

Primos  in  orbe  deos 
Fecit  timor. 

Castitati  vero  mentis  succurrit  castitas  corporis,  quae  perpe¬ 
tua  hebraeis  erat  circumcisione,  quam  ob  corporis  mundiciem 


(1)  Historia,  lib.  VI. 

alias  satis  multas  nationes  recepisse  eruditi  notant:  sed  et  ab 
iisdem  hebraeis  sacrificaturis  castitas  corporis  praeterea  lava- 
cris  repetebatur.  Gentes  autem  sacrificaturae  solum  lavabant, 
de  quo  ritu  conceptum  caput  illud  a  Cicerone,  De  legibus : 
«  Deos  caste  adeunto  »;  nam  pars  altera  —  «  Pietatem  adhi- 
bento  » —  a  natura  integra  ad  corruptam  translata  est,  qua  pietas 
habita  deinde  est  deos  vereri  ac  metuere. 

Honor  proprie  Dei  est  —  Quid  ?  et  unde  ?  —  Eius  discrimen 
inter  hebraeos  et  gentes. 

[8]  Et  quia  ex  metu  Numinis  pietati,  si  ve  amori  erga  Deum, 
in  natura  integra  successerat  honor  in  corrupta,  quem  proprie 
de  diis  dici  Aristoteles  docet;  estque  nostrae  infirmitatis  ac 
divinae  potentiae  significati©,  quae  fit  aris,  templis  et  sacrificiis: 
hinc  lex  XII  Tabularum,  apud  Ciceronem,  postquam  pietatem 
iusserat,  quam  nos  «honorem»  sumus  interpretati,  protinus 
subdit:  «  Opes  amovento  ».  Et  ita  prò  vero  Dei  cultu,  qui  na¬ 
tura  integra  erat  ex  mente  pura  amor  Dei,  natura  corrupta  fuit 
gentibus  solo  puro  corpore  diis  exhibitus  honor:  hebraeis  vero, 
et  circumcisione  et  lavacris  corpore  casto,  sed  potissimum 
«  spiritu  contribuiate  »,  «  corde  contrito  et  humiliato  »,  ac 
proinde  mentis  castitate  magis  quam  corporis,  vero  Deo  sacra 
faciebant. 

Vita  contemplativa  activae  regula  —  Contemplatio  mater  divinationis  — 
Populus  hebraeus  nulla  divinatone  fundatus  —  Idolatria  et  divina¬ 
to  geminae  ortae. 

[9]  Cuinque  homo  integer  aeternum  veruni  mente  pura 
contemplaretur,  in  corruptione  homines  caelum  oculis  contem¬ 
plari  coeperunt,  quae  est  nativa  «  contemplationis  »  signifi¬ 
cato  t)  ab  augurali  vocabulo  «templis  caeli  »,  hoc  est  caeli 
regionibus,  quas  augures,  augurium  capturi,  designabant  (et 
«  extemplo  »  prò  «  statini  »,  quum,  augurio  capto,  de  turri 


(1)  Libro  superiore,  cap.  CIV. 

augurali  protinus  descendebant).  Cumque  homo,  contemplatione 
veri  aeterni  ex  mente  pura,  iam  vitae  agenda  a  Deo  ipso 
discebat,  deinde  genus  humanum  corruptum  contemplatione 
caelum  de  vita  agendis  consulebat.  Hinc  populus  hebraeus, 
qui  verum  Deum  colebat,  nulla  divinatione  fundatus,  quae 
est  praecipua  ratio  cur  a  gentibus  segregaretur,  quibus,  simul 
cum  idolatria,  gemina  divinatio  orta  est.  In  Asia,  apud  chal- 
daeos,  qui  caeli  errones  et  motu  et  lumine  insigniores  finxere 
deos,  et  ex  eorum  conspectu  futura  significabant,  quae  «  ma¬ 
gia  »  dieta  est,  et  cuius  gnari  «magi»,  seu  sapientes,  appel¬ 
lati:  in  Europa,  ut  apud  latinos  graecosque,  divinatio  in  au- 
spiciis  posita  est. 

Certum  in  natura  corrupta  vero  in  natura  integra  substitutum  —  Res  di- 
vinae  civiles  —  Res  divinae  naturales  —  Ut  metaphysica  religionum 
materia  —  Sapientiae  integrae  partes  ut,  corrupta  natura,  divisae 
coaluere. 

[io]  Atqui  Dei  cultus  ex  veri  aeterni  cognitione  cum 
niente  pura  in  homine  integro  aeternus  fuisset,  nam  semper 
uniformis  fuisset.  Hinc,  homine  per  peccatum  cognitione  veri 
ex  mente  pura  in  vitae  agendis  mulctato,  substitutum  est  vero 
certum  et  legibus  certi  dii,  certae  cerimoniae,  certae  for- 
mulae  verborum  institutae,  ut  religiones,  quantum  in  humanis 
liceret,  aeternae  essent.  Quae  sunt  res  divinae  quas  leges 
iubent,  et  apud  vulgus  respondent  rebus  divinis  quas  philo- 
sophi  rationibus  docent,  et  sunt  prima  et  aeterna  vera  quae 
metaphysica  statuit.  Quare,  de  quibus  metaphysica  agit  sunt 
populis  religiones  fundatae:  vera  hebraeis,  qui  unum  increa- 
tum  mundi  Creatorem  sub  nulla  imagine;  falsae  gentibus,  quae 
mundum,  mundique  animam,  eiusque  animae  mentem,  seu 
vini  motricem  mundo  coaevam,  necessario  agentem  et  in  par- 
tibus  mundi  divisam,  —  ut,  exetnpli  gratia,  vini  motricem  aèris 
Iovem,  maris  Neptunum  —  sub  idolis  sunt  veneratae.  Et  ita 
sapientiae  integrae  partes  duae,  ut  per  corruptam  naturam 


(1)  Libro  superiore,  cap.  LXXX  cum  duobus  sequentibus  et  cap.  CXVII. 

licuit,  iterum  coaluere:  altissimarum  rerum  contemplatio  et 
consilia  conservandae  humanitatis.  Itaque  religionibus  funda- 
tae  gentes  et  genus  humanum  propagatum. 

Religio  deistarum  falsa  demonstratur. 

[n]  Insuper,  quia  originis  vicium  humanam  naturam  cor- 
rupit(J>,  ea  divino  auxilio  supra  naturam  comparato  restituì 
oportuerat,  cum  natura  non  posset.  Sed  dixi  «  ut  per  cor- 
ruptam  naturam  licuit»:  nam  civiles  gentilium  religiones  falsas 
satis  se  ipsae  redarguunt;  religiones  gentilium  philosophorum 
ex  nostris  principiis  ita  confutantur  (2>:  — Sentio  meam  mentem 
finitam,  namque  innumera  non  intelligo:  at  per  ideam  ordinis 
aeterni  ego  aeterna  agnosco  vera,  per  quae  cum  infinitis  in- 
telligentiis,  si  usquam  infinitae  essent,  communico.  Quare 
idea  ordinis  aeterni  idea  mentis  finitae  non  est,  et  mentis 
tamen  eam  esse  oportet,  cum  per  ideam  corporis  me  intelligam 
circumscriptum  et  limitatum.  Est  igitur  mentis  infinitae:  mens 
infinita  Deus.  Atqui  ea  mens  mea  non  est,  quam  finitam  in¬ 
telligo.  Igitur  omnes  deistae  falsi,  qui  putant  Deum,  infinitam 
mentem  in  infinito  corpore,  in  me,  dum  cogito,  formam  pe- 
culiarem  partis  induere. 

Fidei  christianae  demonstratio. 

[12]  Insuper,  quia  originis  vicium  humanam  naturam  cor- 
rupit,  eam,  cum  iam  natura  amplius  non  posset,  divino  auxi¬ 
lio  supra  naturam  comparato  restitui  necesse  fuit.  Vicio  ori¬ 
ginis  homo  aeterni  veri  cognitione  pura  mulctatus  :  igitur 
aeternum  verum,  humano  generi  ut  repararetur,  ratione  supra 
naturam  comparata,  non  argumentis,  sed  per  unam  mentis 
virtutem  —  fidem  —  erat  restituendum. 


(1)  Libro  superiore,  a  cap.  XXI  usque  ad  XXXI. 

(a)  Libro  superiore,  pane  prima  dissertationis  universae. 

Incarnationis  demonstratìo  —  Virtutis  christianae 
super  ethnicam  praestantia  —  Christianae  charitatis  demonstratio  (*). 

[13]  Hinc  Verbum  divina  sapientia  humanam  naturam  in- 
duit  et  —  contrariam  legi  membrorum,  ac  vere  heroicam  —  le- 
gem  proposuit,  quae  virtutis  officia  longe  eminentioris,  quam 
ulli  unquam  gentium  philosophi  docuere,  praecepit:  infinitum  in 
Deum  amorera,  et  omnibus  in  omnes  —  vel  ignotos,  vel  imme- 
ritos,  vel  demeritos,  nempe  etiam  inimicos  —  ex  infinito  Dei 
amore,  charitatem.  Quae  Adae  integri  ex  Deo  pietas  fuerat, 
ut  diximus. 

Divinae  gratiae  demonstratio  —  Sacramentorum  (2)  baptismi 
et  poenitentiae  demonstratio. 

[14J  Cumque  natura  humana  labefactata  praecepta  ex  se 
sola  praestare  non  posset,  ei  restituit,  suis  supra  naturam 
auxiliis,  mentis,  non  corporis  castitatem,  quae  erat  altera  in 
natura  integra  divini  pars  cultus:  non  quidem  ut  in  natura 
integra,  cum  iam  esset  labefactata,  sed  ex  eo  genere  ex  quo 
in  natura  integra  fuerat.  Et  castitatem  quidem  duplicem:  al- 
teram  perpetuam,  quae  circumcisionis  mysterium  est,  instituto 
baptismate,  quod  nobis  Dei  veri,  et  omnium  quae  ab  eo  re¬ 
velata  sunt,  cognitionem  praestaret  firmam,  et  sic  mentem 
erroribus  purgaret;  alteram  temporariam,  instituta  poenitentia, 
qua  Eius  infinitum  numen  laesisse  infinitum  doleremus,  et  sic 
animum  purgaret  affectibus. 

Herois  christiani  demonstratio. 

[15]  Hinc  istam  animi  voluptatem,  quam  in  frenandis  vo- 
luptatibus  corporis  ethnici  philosophi  ex  virtutis  iam  firmato 
habitu  docent  suum,  quem  ipsi  formant,  heroem  sentire  —  at 
experiundo  ipsi  non  sentiunt,  quia,  corrupta  natura,  sentire 


(1)  Questo  terzo  sottotitolo  fu  aggiunto  nelle  postille  marginali  e  poi  nelle 
Notae  [Ed.]. 

(2)  Cosi  corretto,  nelle  postille  marginali,  «  sacramentum  »  [Ed.]. 


G.  B.  Vico,  Opere  -  II-11. 


19 


2<S2 


PARS  PRIOR  -  CAPUT  IV 


non  possunt,  et  dolorem  terrenae  gloriae  affectu  solantur,  ut 
Codri,  Scaevolae,  Curtii  Deciique  —  heroi  christiano  divina 
gratia  ad  Dei  gloriam  parit,  dum  is  cum  sui  contemptu  fortia 
patitur. 

Novi  Foederis  demonstratio  (i). 

[ 1 6]  Etenim,  quia  Adae  peccato  infìnitum  Numen  violatum, 
Verbum,  humanitate  assumpta,  aeternus  sacerdos,  semet,  aeter- 
num  agnum,  in  infiniti  honoris  aeterno  sacrificio  se  obtulit 
Patri,  ut  genus  humanum  Deo  propitiaret.  Ex  cuius  divini 
sacrificii  meritis  divina  gratia  ita  trahit  ad  Deum  homines,  ut, 
quemadmodum  appositissime  divus  Augustinus  (*)  ex  poèta 
docet, 

trahit  sua  quemque  voluptas. 

Beatftudinis  aeternae,  et  bine  christianae  spei,  demonstratio  (3). 

[17]  Postremo  homo,  vicio  originis,  aeterni  boni  fruitione 
in  hac  vita  mulctatus.  Igitur  aeterna  beatitudo  ex  Christi  me¬ 
ritis  reponenda  iis  qui,  Christi  virtute  et  exemplo  adiuti  et 
freti  caelesti  spe,  in  hac  vita  cum  cupiditate  pugnarent  et 
fortia  paterentur  W). 

Deus  charitatis  christianae  principium  et  finis. 

[18]  Et  ita  pietas  erga  Deum  et  omne  genus  humanum 
prae  Deo,  quae  regnasset  natura  integra,  in  charitatem,  quam 
Christus  unice  praecipit,  conversa  est,  quae  tam  impense  le- 
ges  ex  iure  naturali  dictat,  ut  officia  virtutis  ethnica  longe 
eminentioris  suadeat:  suaque  virtute,  lege  et  exemplo  natu- 
ram  corruptam  restituit,  ut  vita  hominis  divina,  quae  a  con- 
templatione  Dei  ex  pura  mente  coepit,  ad  Deum  tandem, 
eodem  contemplationis  genere,  post  hanc  vitam  rediret. 


(1)  Sottotitolo  aggiunto  nelle  postille  marginali  e  nelle  Notae  [Ed.]. 

(2)  Tractatu  XXII  In  Iohannem. 

(3)  «  Et  hinc  christianae  spei  »,  aggiunto  nelle  postille  marginali  e  nelle  Notae 
[Ed.J. 

(4)  Vide  Notas,  3  [postilla  marginale]. 

Iurisprudentiae  novae  idem  ac  metaphysicae  christianae  principium. 

[19]  Quia  autem  religio  legum  est  fundamentum,  ideo, 
falsa  romanorum  religione,  lex  XII  Tabularum,  fons  omnis 
antiqui  iuris,  ordiebatur  a  castitate  corporis.  Religione  vera  in 
imperium  romanum  insinuata,  constitutiones  imperiales,  quae 
ius  novum  ex  ordine  naturali  condidere,  incipiunt  a  castitate 
mentis,  nempe  a  vera  divinae  naturae  cognitione,  sive  a  ti- 
tulo  De  stemma  Trinitate  et  fide  catholica :  ut  quae  philosophi 
gentium  ex  vi  veri  in  officiis  ponebant  et  pudore  iudicabant, 
christiani  legibus  ad  conscientiae  dictamen  iussis  exequerentur, 
ita  ut  philosophum  ex  ipsius  philosophiae  officio  oporteat  esse 
christianum. 


CAPUT  V(»> 

QUAE  PLATONIS  DOGMATA  METAPHYSICA  RECIPIENDA 

[1]  Et  quando  pura  contemplatione  veri  aeterni  frueretur 
natura  recta,  et  eam  Adae  peccato  corruptam  esse  demonstra- 
vimus  (J),  vera  Platonis  dogmata  tria: 

De  idearum  aeternitate. 

[2]  Primum,  de  genere  rerum  supra  corpus,  ac  proinde 
aeternarum,  quae  non  sensu  sed  intellectu  percipiuntur,  sive 
doctrina  de  ideis,  quantum  referunt  menti  aeterna  vera.  Quan¬ 
tum  autem  inde  conficit,  animos  humanos  hominum  genera- 
tioni  praeextare,  falsum.  Nani  vel  ideas  menti  Deus,  dum 
eam  creat,  indit,  ut  Renato  Carthesio;  vel  per  occasiones  aut 
creat,  ut  Antonio  Arnaldo,  aut  exhibet,  ut  Malebrancio 
videtur. 

De  immortalitate  animorum. 

[3]  Secundum,  de  immortalitate  animorum,  cum  animus 
sit  humanae  mentis  subiectum,  et  mens  humana  sit  aeterno- 
rum  verorum  domicilium  et  sedes,  et  fieri  non  possit  ut  tem- 
porariis  rebus  fulciantur  aeternae. 

De  divina  providentia. 

[4]  Tertium,  de  providentia  divina,  nempe  mente  aeterna 
quae  aeterno  rerum  ordine  cuncta  dispensat  ac  regit,  in  cuius 
aeterni  ordinis  idea  aeternas  veritates  cognoscimus  (3). 


(1)  Testo:  «  Caput  VI  »  [Ed.]. 

(2)  Libro  superiore,  a  cap.  XXI  usque  ad  XXXI. 

(3)  Ibidem,  principio,  [§  3]. 


CAPUT  VI  <*> 


UT  PROBANDA  DOGMATA  M ET APH YSICA  STOICORUM? 


De  Fato  dogma  qua  acceptione  falsum?  qua  verum? 

Igitur  stoicorum  dogma  de  fato  falsum,  quatenus  est  ne¬ 
cessaria  rerum  series,  quae  sua  vi  abripit  cuncta,  et  liberum 
hominis  arbitrium  quoque;  sed,  quantum  verbum  est,  quo 
Deus  humanae  menti  aeternum  verum  «fatur»,  unde  «  fas  » 
ius  naturale  posterius  dixere  philosophi  <1 2 3),  sententia  est  pianis¬ 
sime  vera,  cum  id  ius  sit  omnino  immutabile  (3). 


(1)  Testo:  «Caput  VII»  [Ed.]. 

(2)  Libro  superiore,  cap.  XLVIII. 

(3)  Insliliition.es,  I,  i  (De  iure  naturali,  gentium  et  civili),  §  n  («  Sed  naturalia  »). 


CAPUT  VII  u> 


INIUSTUM  AB  EPICURO  METAPHYSICAE 
INDICTUM  BELLUM 

Inane  nihil  est. 

[1]  Falsuin  igitur  Epicuri  dogma  de  uno  rerum  genere, 
nempe  corpore,  et  quod  corpus  non  est  sit  inane,  seu  nihil; 
unde  duo  universae  naturae  principia  statuit:  corpus  et  inane. 
Qua  doctrina  menti,  et  omnibus  quae  mente  Constant,  ita  ne- 
farium  ut  internecinum  bellum  indicit. 

De  casu  dogma  imbecillium  ingeniorum. 

[2]  Cumque  non  agnosceret  aliud  quam  corpus  et  inane, 
trahitur  in  illud  omnino  improbabile  et  prorsus  ridendum 
dogma  de  casu,  quod  fortuito  atomorum  per  inane  concursu 
cuncta  fiant  et  temeraria  sorte  regantur.  Unde,  ipsius  Horatii, 
epicureae  sectae,  iudicio; 

Insanientis  dum  sapientiae 
Consultus  errat, 

divinam  providentiam  tollit. 

Afao^Ca  incerta  veri  regula. 

[3]  Atque,  ex  eadem  impia  doctrinae  consensione  tractus, 
aùtoiptav,  sive  sensuum  evidentiam,  veri  xqiti'khov  statuit  nimis 
ambitiose,  quod  res  tales  esse  definit  quales  cuique  videntur. 
Et  sic  aeterna  vera  —  in  quae  omnes  homines  sensibus,  inge- 
niis,  moribus,  studiis,  quantum  est,  diversissimi,  et  saepe 
edam  inter  se  adversi  et  infensi  maxime,  constantissime  con- 
veniunt  —  negat. 


(1)  Testo:  «  Caput  Vili  »  [Ed.]. 


CAPUT  Vili  <0 


DE  CHRISTIANAE  MORALI S  VERITATE 

Vita  Christiana  quae?  —  Virtus  Christiana  quae? 

Principiis  christianae  religionis  veris,  metaphysicae  ope, 
demonstratis  (*),  gradum  fecimus  ad  christianam  moraleni, 
primariam  metaphysicae  christianae  et  theologiae  revelatae 
sobolem;  et  vidimusO)  virtutem  esse  vim  veri  quae  cum  cupi- 
ditate  pugnat.  Igitur  vera  etilica  christiana,  quae  docet  «  mi- 
litiam  esse  vitam  hominis  super  terram  »,  et  definit,  cum 
Apostolo,  virtutem:  «  legem  mentis,  quae  pugnat  cum  lege 
membrorum  ». 


(1)  Testo:  «  Caput  IX  »  [Ed.]. 

(2)  Libro  superiore,  a  primo  cap.  usque  ad  XXII. 

(3)  Ibidem,  cap.  XXXIII. 


CAPUT  IX<*> 


OMNIS  ET  UNICA  PHILOSOPHIA  DE  BONORUM 
FI  NI  BUS  FALSA 

Nulla  humana  beatitudo  —  Heros  philosophoruni 
Adae  integri  coniectura. 

Igitur  ista  humana  beatitudo,  quam  ethnica  philosophia 
venditat,  est  falsa  humanae  miseriae  persuasio.  Namque  iste 
philosophorum  heros,  qui  cum  animi  voluptate  a  corporis 
voluptatibus  temperet,  et  terrores  ac  fortia,  ad  necem  usque, 
cum  gaudio  patiatur,  quando  Christi  gratiam  divinari  non  po- 
terant,  est  praestantium  ingenioruin  de  homine  integro  co¬ 
niectura. 


(i)  Testo;  «  Caput  X  »  [Ed.j. 


CAPUT  X<0 


NULLAS  ETHNICORUM  PERFECTAS  ESSE  VIRTUTES 


Ethnicae  virtutis  stimulus  «piXavxCa  —  Impia  stoicorum  superbia. 

Et  id  ipsum  quod  ethnici  philosophi  docent  nullam  veram 
virtutem  solitariam  agere,  et  ubi  ex  vero  una,  ibi  omnes 
adesse  comites  (1 2 3>,  est  publica  eorum  confessio  suas  ethnico- 
rum  perfectas  non  esse  virtutes,  quibus  omnibus  subest 
cpiAcuma  (3),  nani  gloriae  terrenae  affectu  sunt  editae.  Unde 
impia  illa  stoici  sapientis  superbia,  qui  Deo  Optimo  Maximo 
sola  beatae  vitae  aeternitate  cedit. 


(1)  Testo:  «  Caput  XI  »  [Ed.]. 

(2)  Libro  superiore,  cap.  LV  cum  duobus  sequentibus. 

(3)  Ibidem,  caput  XXXVIII. 


CAPUT  XI'» 


SOLAM  DIVI N AM  GRATIAM 
VERAM  PRAESTARE  VIRTUTEM  POSSE 

Divinae  gratiae  demonstratio. 

[  1 1  At  qjiActima  in  nostra  labefactata  natura  suum  habet 
principium  W;  igitur  quae  eam  vincere  possit,  virtus  maior  hu- 
mana  est.  Haec  est  divina  grada,  victrix  cupiditatis  humanae, 
quae  in  nobis  nostri  contemptum  et  abiectionem  gignit,  unde 
omne  bonuin  de  sursum  agnoscamus. 

Christianae  virtutis  fundamentum  abiectio  sui. 

(2)  Quare  spiritus  humilitas  omnium  christianarum  virtu- 
tum  subi  ectimi  est. 


(1)  Testo:  «Caput  XII»  [Ed.]. 

(2)  Libro  superiore,  cap.  XXXVIII. 


CAPUT  XII  l«> 


QUAE  MORALI  A  PLATONIS  DOGMATA 
CUM  NOSTRIS  CONSTENT,  SIVE  ADEO  CUM  CHRISTIANIS 

Ut  philosophia  meditatio  raortis? 

[i]  Hinc  vera  philosophiae  defìnitio  a  Platone  tradita, 
quod  sit  <c  meditatio  mortis  »,  qua  sensus  et  cupiditatem,  quan- 
tum  potè  est,  restinguamus,  quo  facilius  vivamus  ex  vero  et 
ratione. 


Philosophiae  finis  unio  mentis  cum  Deo. 

[2]  Indidem  veruni  illud:  praecipuum,  immo  summum, 
philosophiae  fructum  esse  unionem  mentis  cum  Deo. 

Quae  vita  hominis  divina?  quae  humana?  quae  bruta? 

[3]  Et  hinc  quoque  illud  verum:  veri  aeterni  contempla- 
tionein  vitam  hominis  esse  divinam;  ex  vero  aeterno  agere 
cuncta  vitam  humanam;  agere  quaeque  ex  falsis  sensuum 
vitam  bruti. 


Honestas  pulchritudo  virtutis  et  quanta? 

[4]  Postremo  et  illud,  quod  haec  omnia  consequitur:  ho- 
mini  esse  ex  honestate  vivendum,  seu  vivendum  ex  confor- 
mitate  cum  aeterna  ratione,  quam  ait  Plato  pulchritudinem 
esse  virtutis;  eamque  esse  tantam  intelligit,  ut,  si  corporis 
oculis  cerni  posset,  omnes  virtutis  amore  defìagrarent. 


(1)  Testo:  *  Caput  XIII  »  [Ed.]. 


CAPUT  XIII  (»> 


QUAE  STOICORUM  MORALIA  DOGMATA 
CHRISTIANIS  CONSENTANEA 

Stoicis  quae  bona,  quae  mala,  quae  neutra? 

[ij  Conveniunt  cum  Platone  hac  in  re  stoici,  qui  bona 
honestate,  mala  turpidine  definiunt;  cetera  —  naturae  corporis, 
fortunae  —  dSidtpoQot,  sive  indifferentia,  statuunt,  hoc  est:  ei  qui 
uti  scit,  bona;  qui  uti  nescit,  mala. 

Quid  «  sequi  Deum  »  ? 

[2]  Et  vivere  convenienter  naturae  rationali,  iis  celebre 
illud  est  «  sequi  Deum  ». 

Antiquorum  iuris  interpretum  et  stoicorum  principia 
moralis  doctrinae  eadem. 

[3]  Haecque  ipsis  sunt  «naturae»,  quae  dicunt,  «  conse- 
quentia»,  quae  nos  demonstravimus  eadem  omnino  esse  ac 
ius  naturale  posterius  antiquorum  iuris  interpretum,  seu  natu- 
ralem  rationem  <1 2 3 4),  quae  dSidcfOQa  —  in  quibus  sint  «  prima 
naturae  »,  quae  ipsi  dicunt  stoici,  et  circa  quae  versatur  ius 
naturale  prius  antiquorum  interpretum  —  regit  ac  moderatur  (3). 

«  Officium  »  quid?  et  unde  dictutn?  — 

Ubi  notantur  grammatici. 

[4]  Et  naturae  rationali  (4)  conveniens  definiunt  «  officium  », 
quod  grammatici  dictum  perperam  putant  per  àvti'qpQacnv, 


(1)  Testo:  «  Caput  XIV  »  [Ed.]. 

(2)  Cosi  corretto,  nelle  postille  marginali  e  nei  due  errata-corrige  *  naturalis 
ratio»  [Ed.]. 

(3)  Libro  superiore,  cap.  XXVI  [corr.:  LXXVI]  cum  tribus  sequentibus. 

(4)  Testo:  «  naturae  rationalis  »,  che  le  edizz.  Ferrari  correggono  «  naturali  ra¬ 
tioni  »  in  corrispondenza  a  «  naturalem  rationem  »  del  §  3.  Ma  nel  §  2  il  Vico  aveva 
pure  scritto  «  vivere  convenienter  naturae  rationali  »  fEd.]. 


STOICORUM  MOR ALIA  DOGMATA 


293 


«  quod  non  officiat  »,  cum  sit  a  particula  «  ob  »,  quae  ut  pluri- 
mum  perfectionem  significat,  et  «  facio  »,  quasi  «  perfecte  (seu 
recte,  seu  bene)  factum  ». 

Apathiae  vanitas. 

[5]  At  òbtdOeia,  sive  affectuum  vacuitas,  nisi  ea  quoque  sit 
acutissimorum  eius  sectae  philosophorum  coniectura  de  ho- 
mine  integro,  qualem  a  Deo  creari  oportuit,  en  piane  est 
irritum  humanae  fragilitatis  votum. 


CAPUT  XIV  (O 

EPICURI  IN  MORALI  DOCTRINA  LAPSUS 

Epicuri  prava  positio,  methodus  recta  —  Corporalis  voluptas 
non  est  bonorum  finis. 

[1]  Falsum  igitur  Epicuri  placitum,  qui,  cum  corpus  in 
natura  tantum  agnosceret,  supra  naturam  nihil,  ex  consen- 
sione  doctrinae,  sive  misera  necessitate  adactus,  cum  animum 
aut  corpus  aut  corporis  modum  esse  statuisset,  de  veris  re¬ 
rum  sensu  diiudicans,  corporis  voluptate  humanam  felicitatem 
definivit;  cum  delectu  et  modo  tamen,  uti  praescribit  eo  pul- 
cherrimo  morum  canone,  ut  sapiens  ex  voluptatibus  eas  se- 
quatur  quae  minimum  doloris,  ex  doloribus  eos  qui  pluri- 
mum  secum  afferunt  voluptatis. 

Epicurus  Epicuro  convincitur. 

[2]  Sed  non  agnoscit  hunc  delectum,  hunc  modum  haberi 
a  mente,  non  sensibus.  Delectus  enim  corporum,  modus  cor- 
porum  non  sunt  ipsa  corpora,  nec  sunt  inane  seu  nihil;  ne- 
que  inanis  modum  esse,  cum  nihil  nulla  sint  attributa;  neque 
rursus  corporis  esse  modum,  nam  a  corporibus  ipsis  haberetur, 
et  omnes  qui  sensu  saperent  essent  sapientes. 

[3]  Mensura  enim  est  modus  corporis,  sed  non  a  corpore. 
Proprietas  enim  corporis  est  metiri  posse,  ut  et  moveri.  At  ar- 
tificis  est  regula,  ut  alterius  opera  movere  est:  nisi  forte,  ut 
temeraria  atomi  declinatio  mundum  condidit,  ita  casus  quoque 
faciat  sapientem.  Igitur  fateatur  Epicurus  philosophiam  (*)  esse 
opus  alterius  rei  quam  corporis  et  inanis,  et  quae  neque  inanis 


(1)  Testo:  «Caput  XV  »  [Ed.] 

(2)  Libro  superiore,  in  Proloquio,  lemm.  I  et  II  [gg  33-4],  et  Principio ,  [g  3]. 

neque  corporis  modus  sit;  eamque  rem  praestantissimi  operis 
ac  piane  divini,  ut  philosophia  est,  esse  auctorem, 

[4]  Et  de  vocabulis  «  animus  »,  «  mens  »  et  «  Deus  »  cum 
Epicuro  eiusque  asseclis  ne  contendamus,  cum  «animum», 
«  mentem  »,  «Deum»,  rebus  ipsis,  quales  nos  intelligimus, 
fateantur. 


CAPUT  XV  CD 


ARISTOTELIS  DE  FINIBUS  DOGMATA  CORRIGUNTUR 


Aristoteles  a  se  ipso  reprehenditur. 

[i]  Et  Aristoteles  falsus  per  eas  ipsas  sane  aureas  quas 
de  contemplativae  vitae  felicitate  sententias  in  Libris  ethicis 
profert. 


Metaphysicae  vitae  beatitas  longe  maior,  prae  morali. 

[2]  Eam  enim  dicit  esse  omnium  beatissimam,  utpote  quae 
tota  operatione  stet  quae  est  homini  intima;  pacatissima, 
maxime  perennis  et  semper  praesens;  quae  non  feriatur,  ut 
operatio  sensuum;  non  foris  quaeritur  a  sensibus;  nos  nostri 
conscios  indubitanter  facit,  non  dubie,  uti  sensuum  operatio; 
corporis  minime  eget;  et  postremo  hominem  Deo  unit:  unde 
contemplativam  vitam  hominis  «  divinam  »  appellat.  Quae 
omnia  didicit  a  Platone.  Et  tamen  alium  finem  summum  agen- 
dae  vitae  statuit,  nempe  operationem  cum  virtute,  quam  dicit 
esse  laboriosam,  sensuum  testimonio  nobis  gnaram  (quam  ra- 
tionem  pulchre  affert  cur  sensibus  tantopere  delectemur),  cor¬ 
poris  et  sensuum  corporis  atque  etiam  fortunae  egentem;  nani 
ad  prudentiam  sensuum  alacritate,  ad  temperantiam  deliciis, 
ad  fortitudinem  corporis  robore,  ad  iustitiam  exercendam  ho- 
noribus  opus  est. 

Ut  metaphysica  est  omnis  veri  fons,  ita  est  omnis  boni  finis. 

[3]  Atqui  operatio  cum  virtute,  non  finis,  sed  medium  est 
ad  felicitatem,  ut  eius  frequenti  exercitatione  cupiditatem  re- 
stinguamus,  quo  facilius  possimus  verum  aeternum  mente 
pura  contemplari,  quae  cum  in  hac  vita  non  detur,  possimus 


(1)  Testo:  «  Caput  XVI  »  [Ed.]. 

aeternam  promereri  beatitudinem,  quae  nihil  aliud  nisi  ex 
mente  pura  Dei  contemplano  est.  Nani,  si  verum  unum,  ve¬ 
runi  bonum  unum  quoque  esse  necesse  est;  et,  si  verum  unum 
aeternum,  una  spectanda  est  aeterna  felicitas. 

Boni  metaphysici  et  boni  moralis  et  boni  civilis  omni  sublato  discrimine, 
una  et  vera  beatitudo,  quae  aeterna. 

[4]  Non  igitur  alius  metaphysicae,  alius  ethicae,  alius  po- 
liticae  finis;  sed  qui  metaphysicae,  idem  ethicae,  idem  quoque 
politicae  finis  esto:  ut  ad  veram,  nempe  aeternam,  felicitatem 
ducat  vera  aeterna  meditari  hac,  ut  corruptae  naturae  licet, 
mente  labefactata,  ut  possimus  ex  vero  aeterno  agere  cuncta, 
et,  per  haec  tanquam  media,  porro  aeternum  verum  mente  pura 
post  hanc  vitam  contemplemur.  Quod  sane  si  facerent  homi- 
nes,  neduin  singuli  ac  secreti,  nedum  unius  civitatis  cives,  sed 
universum  genus  humanum,  quantum  corrupta  fert  natura, 
beatissimam  vitam  ageret  (*). 

Boni  metaphj'sici  praxim  una  charitas  Christiana  docet. 

[5]  Quapropter,  quae  unum,  quem  supra  diximus,  finem 
sapientia  Christiana  proponit,  eadem  praecipit  perquam  longe 
omni  ethnica  eminentiorem  virtutem;  et  omnibus  edicit,  ut 
diximus,  in  omnes,  vel  ignotos,  vel  immeritos,  vel  demeritos, 
inimicos,  ex  Deo  et  prae  Deo  charitatem. 

Finis  ethicae  christianae  omni  fine  nedum  morali,  sed  etiam 
civili  ethnicorum  praestantior. 

[6]  Quare,  si,  ideo  quod  politiae  finis  est  fine  quem 
spectat  ethice  magis  diffusivus  boni,  iccirco  finem  civilem 
Aristoteles  fine  morali  praestantiorem  putat,  finis  ethicae  chri¬ 
stianae  omnium  praestantissimus  est,  qui  bonum  diffundit  in 
genus  humanum  universum. 


(1)  Libro  superiore,  cap.  XXIV  curri  duobus  sequentibus. 


G.  B.  Vico,  Opere  -  II-n. 

CAPUT  XVI  <») 


DE  CIVILIS  DOCTRINAE  CHRISTIANAE  PRAESTANTI A 


Potestatis  civilis  origo  divina. 

[1]  Ex  morali  civilis  doctrina,  tanquam  e  vitis  gemma 
palmes,  educitur.  In  qua  demonstravimus  (1 2 3 4)  homines  natura 
sociales,  et  hoc  societatis  ingenium  a  Deo  nobis  ingenitum 
per  ideam  aeternam  iuris  aequi,  cuius  studio  homines  coie- 
runt  in  civitates  et  fundarunt  respublicas  (3).  Igitur  summae 
potestates  vere  ab  Apostolo  dictae  sunt  «  ordinationes  Dei». 

Rerumpublicarum  origo  desiderium  aequi  iuris. 

[2]  Desiderio  iuris  aequi  a  Deo  originem  habent  respu- 
blicae,  nani  ex  secessionibus  vetustissimorum  clientum,  qui 
iniquius  habebantur  ab  Inclytis,  primas  respublicas,  et  quidem 
optimatium,  in  terris  extitisse  libro  superiore  probavimus  (4). 
Igitur  vera  doctrina  civilis  Christiana,  quae  docet  aequo  iti- 
dem  iure  respublicas  esse  administrandas,  ex  ilio  ipso  politi- 
corum  monitu,  quo  dicunt,  quibus  artibus  regna  imperiaque 
fundantur,  iisdem,  ut  conserventur,  artibus  regi  oportere. 

Beneficium  christianae  religionis. 

[3]  Et  vero,  si  omnem  historiam  percurramus,  nec  paca- 
tiores  respublicas  nec  principes  modestiores  inveniemus  quam 
apud  christianos;  et,  si  quando  aut  tyrannos  principes  aut 
bellis  civilibus  vexatos  populos  legimus  christianos,  tempori¬ 
bus  fuerunt  quibus  religionis  christianae  circa  mores  doctrina, 
christianorum  vicio,  quod  ad  usum  attinet,  graviter  laborarit. 


(1)  Testo:  «  Caput  XVII  »  [Ed.]. 

(2)  Libro  superiore,  eap.  CIV  cutn  duobus  sequeutibus. 

(3)  Ibidem,  cap.  CXIII. 

(4)  Ibidem,  cap.  CIV. 


CAPUT  XVII  (i) 


DE  IURIS  PRINCIPIIS 
CHRISTIANAE  RELIGIONI  CONFORMIBUS 


Iurisprudentia  nova  religioni  christianae  conformis. 

[1]  Animus  reipublicae  ius  aequum  omnibus,  cuius  ideam 
aeternam  a  Deo  esse  demonstravimus  <a>.  Unde  formam  rerum- 
publicarum  aeternam  ordinem  naturalem  esse  confecimus  <3); 
ac  proinde  animum  reipublicae  non  esse  aequum  aequitate 
civili,  sed  aequitate  naturali U);  non  quod  condunt  sive  inter- 
pretantur  capitoniani,  sive  iurisconsulti  politici,  sed  labeo- 
niani,  sive  iurisconsulti  morales(5). 

De  conatu  observanda. 

[2]  Ius  autem  naturale,  cum  antiquis  iuris  interpretibus, 
naturalis  aequitatis  investigandae  solertissimis  philosophis,  fe- 
cimus  duplex,  «  prius  »  et  «  posterius  »;  et  utrumque  «  vi  », 
seu  «conatu»,  constare  diximus(1 * 3 4 5 6).  Sed  omnem  conatum  cor- 
poribus  abnegavimus:  «  conari  »  enim  nihil  aliud  est  nisi  alie¬ 
nimi  subsistere  motum.  In  conatu  enim  curva  virga  est,  quum 
in  adversam  partem  inflexa  manet:  sed  conatus  non  virgae 
est,  sed  manus,  quae  virgae  motum  in  oppositam  partem 
subsistit.  Itaque,  in  nostra  Metaphysica  et  in  Epìstolis  quas 
ad  eam  scripsimus,  omnes  conatus  e  physica  eiecimus  et  ad 
methaphysicam  ablegavimus:  nam  posse  subsistere  corporis 
motum  eiusdem  est  qui  dare  potest,  nempe  mentis  et  Dei, 


(1)  Testo:  «  Caput  XVIII  »  [Ed.]. 

(3)  Libro  superiore,  cap.  XL1V  cum  sequente  iuncto  principio. 

(3)  Ibidem,  cap.  CLII. 

(4)  Ibidem,  cap.  CLIII. 

(5)  Ibidem,  cap.  CXXII  [corr.:  CCXII],  g  «  Ut  autem»  [5]. 

(6)  Ibidem,  cap.  LXXV,  fi  *  Cumque  vita  »  [io]. 

Et  philosophus  piane  non  est  qui  conatus  corporum  veros 
esse  motus  negaveritdb  Nani  conatus  est  corporis,  sed  non  a 
corpore;  et  qui  corporibus  conatus  attribuit,  idem  et  iis  attri- 
buat  occulta  naturae  consilia,  ingenia,  studia,  sympathias, 
antipathias. 

[3]  Hinc  ius  naturale  prius  brutis  animantibus  abnegavi- 
musW,  quae  est  vis  corporis  excita  a  cupiditate,  quam  bruta 
animantia  non  habent,  sed  quandam  cupiditatis  imaginem, 
quem  «  appetitum  »  dicunt,  qui  non  est  vera  cupiditas,  cum 
liberum  non  habeant  bruta  principium  quod  ipsorum  motus 
subsistere  valeat.  Ius  autem  naturale  posterius  est  vis  veri  et 
rationis(3),  quae  in  conatu  cupiditatem  habet,  sive  subsistit 
motum  cupiditatis;  et  diximus  ius  naturale  posterius  priori  in- 
dere  formam  iuris,  quia  ei  indit  immutabilitatis  notam  in  eo 
quod  fieri  per  naturam  non  potest,  ut  prius  per  naturam  non 
liceat  (4). 


Principia  iuris  antiquorum  interpretum 
conformia  saniori  doctrinae  de  grafia  Dei. 

[4]  Quae  iuris  principia  sunt  maxime  conformia  saniori 
de  grada  doctrinae.  Ratio  eniin  naturalis  est,  qua  gentes  ipsae 
sibi  sunt  lex:  aeque  est  lumen  divini  vultus  super  omnes  si¬ 
gnatura,  et  immutabiliter  tuetur  libertatem  humani  arbitrii,  ut 
possimus,  si  volumus,  subsistere  motus  cupiditatis.  Sed  gen¬ 
tes,  vel  christianae  ipsae,  exsortes  divinae  gratiae,  aliis  cupidi- 
tatibus,  ut  humana  gloria,  non  tam  subsistunt  quam  deflectunt 
motus  cupiditatis,  unde  edunt  imperfectae  virtutis  facinora. 
Sola  Christi  gratia  victrix  praestat  ut  possimus  prae  Dei 
gloria  recte  velie;  atque  adeo  sola  virtus  Dei  in  quaque  vir- 
tute  omnes  virtutes  praestat,  quam  diximus  esse  verae  vir¬ 
tutis  notam  (5). 


(1)  Libro  superiore,  cap.  LXXV,  g  «Atque  haec  »  [5]. 

(2)  Ibidem,  cap.  eodem,  g  «  Illa  parte  »  [4]. 

(3I  Ibidem,  cap.  eodem,  g  «  Illa  autem  »  [8], 

(4)  Ibidem,  cap.  LXXVIII  cum  sequente. 

(5)  Ibidem,  cap.  XL  et  XLI. 


CAPUT  XVIII  (0 

EPICURUS  IURISPRUDENTIAE  CHRISTIANAE  IMPORTUNUS 


Epicurus  et  corpulentus  et  ageometra,  proinde  iustitiae 
naturalis  ignarus. 

Hinc  vides  Epicurum  quam  sit  christianae  iurisprudentiae 
importunus,  qui  —  ut,  methaphysicae  hostis,  genus  rerum  ae- 
ternarum  supra  corpus  negavit,  —  matheseos  contemptor,  de- 
monstratos  commensus  rerum  aeterno  vero  constare  haud  mo- 
ratus  est,  arithmeticum  et  geometricum,  in  quibus  iustitiam 
commutativam  et  distributivam  consistere  demonstravimus  (aì. 
Itaque  ius  in  natura  nullum  esse  putavit;  idque  in  opinionibus 
posuit;  non  honestate  aeterna,  sed  fluxa  corporis  utilitate  cen- 
suit;  eaque  variante,  variari  opinatus  est.  Quare  sensibus  obse- 
quentem,  facile  eum  Macchiavellus,  Hobbesius,  Spinosa,  Bayleus 
postea  secuti  sunt  (3).  Sed  id  fuerit  gravissimum  argumentum 
hos  errare  omnes,  Spinosam  maxime,  qui  mente,  non  sensu, 
de  veris  rerum  diiudicat,  nec  admittit  nisi  apertissime  demon- 
strata,  et  in  haec  placita  cum  Epicuro  convenit,  in  quibus 
sceptici  et  cum  Epicuro  et  cum  Spinosa  conveniunt. 


(1)  Testo:  «  Caput  XIX»  (Ed.]. 

(2)  Libro  superiore,  cap.  XL1V. 

(3)  Ibidem  in  Proloquio,  \  «  Quare  »  [21]. 


CAPUT  XIX  0) 


PLATONICI  IURISPRUDENTIAE  REBUS  COMMODI 


Metaphvsica  iuris  stat  nietaphysica  platonicorum. 

Et  videant  vinniani  (*)  an  recte  iura  esse  Platonis  ideas 
per  iocum  dicant,  qui  animum  huinanum  demonstrat  esse 
immortalem,  quem  iurisconsulti  docent  esse  universi  iuris 
domicilium  et  sedem;  et  proinde  ille  demonstrat  animum  hu- 
manum  immortalem,  quod  sit  ex  genere  rerum  quae  supra 
corpus  sunt:  unde  perspicue  conficitur  iura  ex  genere  rerum 
aeternarum  esse  per  hoc,  quod,  vel  corporum,  non  corpora 
sunt.  In  quo  stat  metaphysica  universi  iuris  illa  rerum  divi¬ 
sione,  qua  iurisconsulti  res  in  corporales  et  incorporales  di- 
vidunt,  et  illas  sensu,  has  intellectu  consistere  omnino  sta- 
tuunt,  et  nos  gravius  libro  superiore  firmavimus  (3). 


(1)  Testo:  «  Caput  XX  »  [Ed.]. 

(2)  In  eius  [Vinnii]  commentario  Institutionibus,  II,  2  (De  rebus  corporahbus 
et  incorporatibus),  in  principio. 

(3)  Libro  superiore,  cap.  CLXXXVI  [corr.:  CLXXXV],  §  «  Namque  »  [3]. 


CAPUT  XXW 


IURISCONSULTI  CHRISTIANAE  RELIGIONI 
PHILOSOPHIS  UTILIORES 

Metaphysica  de  iuribus  individuis  deistas  confutat. 

Sed  hoc  iurisconsulti  ipsis  philosophis  praestant,  quod,  uti 
ipsius  veri  vi,  aliud  agentes,  riempe  dum  leges  interpretantur, 
ad  platonicos  accessisse  demonstravimus  (*),  imprudentes,  ea- 
dem  ratione,  christianae  religioni  magis  quam  philosophi  ipsi 
subserviunt.  Cum  enim  iura  individua  statuant,  ea  partis 
posse  unquam  induere  formam  negant,  sed  iuris  alicuius  so- 
ciis,  sive  in  solidum,  sive  prò  indiviso,  adesse  respondent, 
quia  iura  spiritales  res  sunt  aut  rei  spiritalis  modi:  et  nos  in 
falsum  illud  deistaruin  concesserimus  dogma,  Deum  esse  in- 
finitam  mentem  in  infinito  corpore  et,  in  homine  rationis,  in 
bruto  sensus,  in  pianta  vitae,  in  corpore  extensionis,  peculia- 
res  et  divisas  partium  formas  induere. 


(1)  Testo:  «  Caput  XXI  »  [Ed.]. 

(2)  Libro  superiore,  cap.  CLXXXV,  l  <  Hanc  »  [6]. 

DE  CONSTANTIA  PHILOLOGIAE 


Omnis  scibilis  fontes  duo:  intellectus,  voluntas. 

Ut  autem  homo  intellectu  et  voluntate  constat,  ita  quicquid 
scit  homo  ab  hominis  aut  intellectu  aut  voluntate  profluxit, 
ac  proinde  omne  quod  dicunt  «  scibile  »  aut  ad  rationis  ne¬ 
cessitateli!  aut  ad  auctoritatis  arbitrium  refertur.  Philosophia 
firmat  constantiam  rationis:  tentemus  ut  philologia  firmet  con- 
stantiam  auctoritatis,  qua  via  diximus  auctoritatem  partem  esse 
rationis  W. 


(i)  Libro  superiore,  cap.  LXXXI1I. 


CAPUT  I 


NOVA  SCIENTIA  TENTATUR 


«  Philologia»  quid?  —  Eius  partes  duae:  historia  verborum 
et  historia  rerum. 

[1]  Est  enim  philologia  sermonis  studium  et  cura  quae 
circa  verba  versatur  eorumque  tradit  historiam,  dum  eorum 
origines  et  progressus  enarrat,  et  sic  per  linguae  aetates  di¬ 
spensai,  ut  eorundem  teneat  proprietates,  translationes  et 
usus.  Sed,  cum  rerum  ideae  quibusque  verbis  appictae  sint, 
ad  philologiam  in  primis  spectat  tenere  rerum  historiam. 

Eius  subsidia:  lapidaria,  nuniaria,  chronologia  — 

Philologi  census  amplissimus  munus  reipublicae  maxime  necessarium. 

[2]  Unde  philologi  de  rebuspublicis,  gentium  et  populo- 
rum  moribus,  legibus,  institutis,  disciplinis,  opificiis  prò  suo 
iure  commentarios  scribunt:  rem  lapidariam  numariamque  et 
chronologiam  sedulo  tractant,  unde  edunt  testimonia  antiqui- 
tatis  graviora.  Atque  haec  omnia,  quo  omnes  doctarum  lin- 
guarum  scriptores,  sive  oratores,  sive  philosophos,  sive  adeo 
historicos  et  maxime  poetas,  enarrent,  a  quibtis  respublica  eam 
sibi  maximam  capit  utilitatem:  ut  interpretetur  antiquam  lin- 
guam  religionis  et  legum. 

[3]  Sed,  antequam  de  re  historica  quicquam  libemus, 
iuvat  programma  chronologicum  heic  proponere,  in  quod 
omnes  consentiunt,  quantum  nobis  ea  exhibeat  quae  ad  no¬ 
stra  historiae  principia  statuminanda  conducant. 


NOVA  SCIENTIA  TENTATUR 

[Programma  chronologicum]. 


[4]  Diluvium.  Anno  ab  orbe  condito  1656. 

Partitio  orbis  terrarum  inter  Noachi  filios.  Anno  1657. 
Magia  inter  chaldaeos  nata. 

Nimbrodus  1  seu  babylonica  linguarum  confusio  et 
vel  ’  assyriacum  primum  fundatum  regnum, 
Nembrot  (  chaldaeorum. 

thebana, 


Aegj'ptiorum  dynastiae  quatuor 


tinensis, 

tanensis, 

memphitica. 


intra  200 
ab  Diluvio 
annos. 


(d  Abrahamus  vocatus.  Anno  2082. 

ICecrops  Aegypto  (i)(1 2 3 4)  dictus  deducere  duodecimi 
exiguas  colonias  in  Atticam,  ex  quibus  postea  I 
Athenae  coaluere.  j 

Hellenus,  Deucalionis  filius,  in  Thessalia  regnum  f 

Ifundat  et  gentem  graecam.  Anno  2448. 

Cadmus  phoenicius  (2)  <2)  coloniam  in  Graeciam  1 
deducit  et  Thebas  in  Boeotia  condit.  1 

Aegyptiacae  (i)(2)  et  syriacae  (2)(2)  potentiae  argu-  ' 
menta.  / 

(3)  Lex  Mosi  data.  Anno  2491. 

Danaus  aegyptius  (1)  (2)  argivo  regno  Inachidas  spoliat.  Anno 
2553.  Pelopes  phrygius  (2)  (*),  Tantali  filius,  in  Peloponneso  re¬ 
gnum  fundat.  Anno  2682. 

Iterum  aegyptiacae  (r)  (*)  et  asiaticae  (2)  (2)  potentiae  argumenta. 
Ornile  praeteritum  tempus  excurrit  graecis  obscurumU). 

Ninus,  Beli  filius,  fundat  regnum  assyriacum  secundum  medorum 
gente.  Anno  2737. 

Tyrus  navigatione  et  coloniis  celebratur.  Anno  2752.  Asianae  po¬ 
tentiae  argumentum. 


(1)  Mercurio  Trimegisto  il  vecchio  [postilla  marginale], 

(2)  Questi  numeri,  che,  omessi  da  tutte  le  ristampe,  si  trovano  pure  nell’ediz. 
originale  nello  stesso  carattere  del  testo,  non  sono  richiami  di  note,  bensì  raccordi 
circa  ciò  che  si  dice  in  tutto  questo  Programma  cronologico  degli  egizi  (n°  1)  e  di 
vari  popoli  semitici  (n“  2)  [Ed.]. 

(3)  Mercurio  Trimegisto  il  giovane  [postilla  marginale]. 

(4)  Curetes,  Heraclidae  [postilla  marginale]. 

Et  floruit  Minos,  primus  gentium  legislator. 

Atque  id  tempus  heroicum,  quo  Orpheus,  Hercules,  Iason,  Castor, 
Pollux,  argonautae. 

Et  Theseus  Athenarum  regnum  fundat. 

Aborigines  per  hanc  aetatem  in  Italia  regnante1 * 3). 

Troianum  bellum.  Anno  2820. 

Hinc  Ulyssis  et  Aeneae  errores;  mox  Albae  regnum. 

Regnum  hebraeorum  in  Saule  fundatum.  Anno  2909. 

Per  quod  tempus  athenienses,  suppresso  regno,  falsa  Geoxpaxia 
regu  n  tur. 

Attici  et  aeolii  colonias  in  Ioniam,  sive  Asiam  Minorem,  mittunt. 
Anno  2949.  Graecae  potentiae  argumentum. 

Cumae  urbs  fundatur.  Anno  2960. 

Quatuor  aegyptiorum  dynastiae  in  imam  Thebarum  concedunt. 
Anno  3033. 

Circa  haec  tempora  Sesostris  aegyptius  florere  memoratur. 

Hesiodus  floruit.  Anno  3089. 

Carthago  a  tyria  Didone  fundata.  Anno  3113.  Argumentum  phoe- 
niciae  potentiae. 

Homerus  floruit.  Anno  3119. 

Lycurgus  fert  leges  Lacedaemoni.  Anno  3120. 

Ludi  olympici  ab  Hercule  instituti,  et,  diu  usurpati,  restituti. 
Anno  3223. 

Heic  incipit  Varroni  tempus  historicum. 

Quo  tempore  etiam,  dum  silvestris  Italia  et  latini  reges,  Aeneae 
putata  soboles,  Albae  regnant. 

Roma  fundatur  anno  ab  orbe  condito  3250,  olympiade  VI,  a  Troia 
capta  anno  430. 

Sub  Numa,  e  Corintho  aliisque  Graeciae  urbibus  missae  coloniae 
fundasse  feruntur  in  Italia  Crotonem,  Tarentum  aliasque  Ma- 
gnae  Graeciae  urbes.  Anno  ab  Urbe  condita  40.  Graecae  po¬ 
tentiae  argumentum. 

Albanum  bellum  gerente  Tulio,  in  Italia  potens  ethruscorum  re¬ 
gnum  floret,  quod  Infero  mari  universo,  ab  litore  Ethrusco  ad 
fretum  usque  Siculum,  nomen  dabat.  Anno  ab  Urbe  con¬ 
dita  82(2). 


(1)  Sancuniatone  da  Berito  scrisse  la  Storia  de' fenici  in  lingua  fenicia  [po¬ 

stilla  marginale]. 

(3)  [Anno  mundi]  3333  [postilla  marginale]. 

Psammeticus,  rex  aegyptìus,  ionibus  et  caribus  aperit  hactenus 
exteris  occlusam  Aegyptum.  Anno  ab  Urbe  condita  84. 

Hinc  historia  aegyptiaca  incipit  certa  Herodoto,  libro  I,  cap.  95. 

Tarquinius  Priscus  omnia  decora  et  insignia,  quibus  imperii  ro¬ 
mani  dignitas,  ut  Florus  scribit,  vel  in  maxima  postea  fortuna 
eminuit,  ab  Tuscia  vieta  Romam  transfert.  Anno  ab  Urbe 
condita  138. 

Graecia  floret  septem  sapientibusb).  Anno  ab  Urbe  condita  156. 

Ex  hi'  $  Thales,  primus  physicus; 

I  Solon  legibus  atheniensem  fundat  libertatemC*). 

Cyrus  fundat  tertium  assyriacum  regnum  gente  persarum.  Anno 
ab  Urbe  condita  218. 

Sub  his  temporibus  Crotone  floret  philosophia  et  mathesis:  quam 
scholam  Pythagoras  reliquit  olympiade  LXX,  sive  ab  Urbe 
condita  226. 

Paullo  post,  quum  Athenae,  Pisistratidis  tyrannis  prorsus  extinctis, 
in  libertatem  restitutae,  anno  ab  Urbe  condita  241,  Roma, 
eiectis  regibus,  libertatis  gustat  initia.  Anno  244. 

Dum  Athenae  pienissima  libertate  fruuntur  omnique  Attica  ele- 
gantia  efflorescunt,  et  Socrates  praeclarissimis  philosophis 
ducibusque  patriam  adornat,  Platone,  Xenophonte,  Alcibiade, 
lex  XII  Tabularum  Romae  rogatur.  Anno  303(3). 

Xenophon,  summus  belli  dux  et  philosophus,  expeditione  qua  in 
penitissimam  Persiam  penetravit,  graecorum  primus  res  asia- 
ticas  ex  vero  novit  et,  iudicio  Hieronymi,  In  Danielem ,  ex 
vero  narrat.  Anno  ab  Urbe  condita  353(4). 

Romani,  iam  tota  Italia  clari  iamque  maris  potentes  facti,  per 
iniurias  a  tarentinis  acceptas  innotescere  graecis  occipiunt. 
Anno  ab  Urbe  condita  475. 

Bellum  punicum  secundum.  Anno  ab  Urbe  condita  535.  Ex  quo 
tempore  Titus  Livius  veram  rerum  romanorum  historiain  scri- 


(1)  Aesopus  [postilla  marginale]. 

(2)  Captivitas  babylonica  evenit  septem  sapientum  aetate  [postilla  marginale]. 

(3)  La  guerra  peloponnesiaca  è  posta  intorno  agli  anni  3623,  e,  si,  venti  anni 
innanzi  alla  legge  delle  XII  Tavole.  Tucidide  contemporaneo  della  guerra  pelopon¬ 
nesiaca  [postilla  marginale]. 

(4)  Aristotele  riprende  i  greci  che  narrarono  cose  favolose  degli  assiri.  Polibio 
dice  lo  stesso:  che  innanzi  a’  tempi  di  Alessandro  Magno  i  greci  nulla  o  assai  poco 
seppero  le  cose  dell’Oriente  [postilla  marginale]. 

bere  profitetur;  et  tamen  Annibalis  per  Alpes  in  Italiana 
traiectum,  de  quo  tot  tantaque  sublimiter  narrat,  per  Co- 
tiasne  an  Poeninas  Alpes  fuerit,  ignorat. 

Historia  quid? 

[5]  Historia  autem  est  temporum  testis. 

Varroniana  temporum  divisio. 

[6]  Tempora  hactenus,  cum  Varrone,  numerata  tria:  ob- 
scurum,  fabulosum,  historicum. 

[7]  Temporis  obscuri  historia  hactenus  desperata,  et,  quia 
desperata  de  eo  historia,  tempus  obscurum  est. 

Temporis  fabulosi  divisio  prò  nostris  principi is. 

[8]  Historia  temporis  fabulosi  sive  heroici  commode  du¬ 
plex  statui  potest:  maiorum  gentium  et  minorum;  et,  quando 
Hercules  olynapiades  instituit,  quae  celeberrima  graecis  tem¬ 
porum  epocha  est,  historia  temporis  fabulosi  maiorum  gentium 
sit  ad  Herculena  usque,  quae  maiorum  gentium  deos  duodecim 
narret. 


Mythologia,  prima  rerum  historia,  cur  hactenus  infelix  ? 

[9]  Mythologia  autem  huius  temporis  fabulosi  non  tam 
mores  et  respublicas  eius  fabulosae  aetatis  quana  deorum  natu- 
ram  fabulis  involutam  hactenus  putavit,  ut  divinae  res  vulgo 
essent  ignotae:  quare,  post  tantum  saeculorum  excursum,  excu- 
sationem  promereri  retur  si  ipsa  tam  incerta,  tam  varia  ac 
prorsus  infelix  sit. 

[ro]  Historia  autem  temporis  fabulosi,  quod  cum  olympia- 
dum  <*)  institutore  actum  est,  complectitur  argonautas.  Quod  au¬ 
tem  post  Herculem  caelo  receptum  reliquas  narrat  fabulas, 
troianum  bellum,  Ulyssis  errores,  Aeneae  in  Italiani  appulsum 


(1)  Cosi  corretto,  nelle  postille  marginali  e  nei  due  errata-corrige,  *  olympia- 
dis  »  [Ed.]. 

complectitur.  Et  utrumque  hoc  tempus  fabulosum  nobis  «mino¬ 
rimi  gentium  » ,  proprie  «  heroicum  »  eruditis  omnibus  dictum  est. 

Communis  criticorum  omnium  oscitantia. 

[ti]  Sed  huius  quoque  temporis  res  an  ex  vero  gestae, 
et  heroes  an  vere  extiterint  tales  quales  narrantur,  nasutiores 
critici  ambigunt  vehementer.  Nam  isti  sane  critici  beata  me¬ 
moria,  qui  numero  tenent  quot  annis  Hercules  praeierit  The- 
seo,  quot  Theseus  Nestori,  miror  sane  cur  tam  patienter  illa 
chronologiae  monstra  sustineant,  quibus  Theseum  Amphitryoni 
aetate  aequalem  putant,  ex  cuius  uxore  Alcumaena  Hercules 
natus  est:  cuius  gloriae  Theseus  studiosus,  tam  praeclara  fa- 
cinora  ad  illius  exemplum  edidit,  ut  «  Hercules  alter  »  dictus  a 
Plutarcho  tradatur.  Qui  Orpheum  inter  argonautas  enumerant, 
sibique  persuadeant  graecum  genus  tam  cito  e  feris,  quas 
Orpheus  ad  lyram  cicuravit,  in  tantum  civilis  vitae  cultum  su¬ 
bito  pervenisse,  ut  rem  et  navalem  et  nauticam  et  longissima 
Aegaei  Ponticique  maris  itinera  Colchos  usque  pernossent.  Et 
eundem  Orpheum  cum  Castore  et  Polluce  tempore  coniun- 
gunt,  Helenae  fratribus;  ut  una  hominum  aetate  graeci  a  fe¬ 
rino  victu  eo  rerumpublicarum  potentiae  pervenierint,  qui  terra 
marique  bello  opulentissimum  Asiae  regnum  everterent  b). 

Omnium  eruditarum  aetatum  error:  poesim  ex  electione  natam  et  locu- 
tionem  poeticam  ex  electione  factam  aliam  a  vulgari. 

[12]  Praeterea  poetas  ex  peculiaris  naturae  ingenio  quo- 
dam  divino  fabulas  excogitasse,  et  propria  arte  locutionem  sibi 
poeticam  invenisse  hactenus  quoque  ab  omnibus  putatum  est. 
Unde  duo  conficiuntur.  Alterum,  si  ex  privato  ingenio  natus 
et  propria  arte  factus,  in  illa  omnis  pbilosophiae  ruditate,  om¬ 
nium  poetarum  et,  ut  Plutarcho  arridet,  omnium  philosopho- 
rum  parens,  Homerus,  cur,  post  humanitatem  omnibus  philo- 
sophiae  artibus  exornatam,  nemo  extitit  qui  Homero  sit  nisi 


(1)  Vide  Notas,  4  [postilla  marginale]. 


G.  B.  Vico,  Opere  -  II-11. 

longo  intervallo  secundus?  Tantum  virum  subito  et  ex  sese 
factum  esse,  incredibile  est  :  igitur  haec  quaestio  pios  contur- 
baverit  animos,  ne  peculiaribus  diluviis  aliis  aliae  gentes  de- 
mersae  sint,  quarum  qui  forte  in  altis  inontibus  superfuerant, 
antidiluvianam  sapientiam  conservarint.  Cui  quaestioni,  mundi 
aeternitatem  adstipulanti,  a  christiano  sapiente  obviam  eun- 
dum  est. 


Caussae  cur  historiae  principia  desiderentur. 

[13]  Alterimi  quod  conficiebatur  id  erat:  quod,  si  inventio- 
nes  et  locutiones  poeticae  ex  peculiari  poetarum  ingenio  et  arte 
proveniunt  et  linguae  sunt  rerum  testes,  poetae  communium 
morum  et  rerumpublicarum  totius  temporis  heroici  testimonium 
perhibere  non  possunt.  Itaque,  ut  res  temporis  obscuri  igno- 
ratae,  ita  res  temporis  heroici  falsae  sunt.  At  enim  graves 
scriptores  omnes,  in  quibus  praecipuus  Plato,  quam  saepis- 
sime  poetas  ultimae  antiquitatis  adhibent  testes. 

[14]  Principia  autem  temporis  historici  paucissima  extant, 
atque  ea  ipsa  tanquam  antiqui  orbis  magna  disiecta  rudera: 
ut  ille  Tanais,  qui,  e  Scythia  egressus,  Orientem  omnern  et 
Aegyptum  quoque!1)  subegit;  et  rursum  ille  Sesostris  aegyptius, 
qui  per  victum  Orientem  vicem  scythis  reposuit  et  praeterea 
magnani  Europae  Africaeque  partem  subiugavit,  de  quo  sparsa 
per  Asiani  monumenta  se  vidisse  testatur  Herodotus;  et  uter- 
que,  uti  Hercules,  niliil  domum  nisi  devicti  orbis  gloriam 
retulere. 

Historiae  profanae  principia  historiae  sacrae  incommoda  —  Historia  ro¬ 
mana  convincit  falsa  historiae  profanae  principia,  ut  hactenus  sunt 
proposita  —  Et  ius  gentium  historiae  romanae  adstipulatur. 

[15]  Quae  res,  si  verae  essent,  terrarum  orbis  enormem 
antiquitatem  probarent  sinensibus;  quod  sane  christiano  sa¬ 
pienti  non  est  dissimulandum,  sed  omnino  reprehendendum 


(1)  Cosi  corretto,  nelle  postille  marginali  e  nei  due  errata-corrige,  «  usque  » 
[Ed.]. 

et  confutandum:  quod  facile  factu  fuerit  eo  quod  ab  historia 
romana  veri  didicimus.  Romanis  externas  gentes  per  iniurias 
sibi  illatas,  et  romanos  externis  gentibus  per  bella,  quibus  eas 
vindicabant,  innotuisse;  et  semper  bellorum  poenas  fuisse  cap¬ 
ti  vitatem  et  servitutem.  Et  hiinc  gentium  morem  cum  civita- 
tibus  in  orbe  conditis  natum,  ut  aliae  ab  aliis  secretae  et 
sine  omni  communicatione  agerent,  quam  diutissime  perdu¬ 
rasse,  satis  docet  tarentinum  bellum,  cccclxxv  post  Urbem 
conditam  annis  gestum:  quod  tarentini  romanos  —  qui  tamen  ex 
hoc  brevi  Italiae  continenti  erant,  et  magnam  eius  partem  iam 
bellis  subegerant,  iamque  non  solum  inferi  sed  etiam  superi 
maris  potentes  erant,  —  nam  classe  Tarentum  adremigantes, 
per  iniurias  a  litore  prohibuere:  quod  «  qui  aut  unde  essent  », 
ut  cum  Fioro  loquar,  «non  satis  norant». 

Graeci  antiquitatum  ignari. 

[16]  A  graecis  principia  profanae  historiae  repetere  nobis 
negant  aegyptii,  qui  graecis,  se  primos  humanitatis  conditores 
iactantibus,  illud,  corrigentes  ioco  urbanissimo,  respondebant: 
«semper  pueros  graecos  esse».  Quare  Plato  in  Timaeo  per  hanc 
ipsam  aegyptiorum  sacerdotum  occasionem  notat  graecos  gra- 
viter  ignorare  antiquitatem  Quin  Aristoteles  in  Politicis  grae¬ 
cos  taxat  res  assyriacas  fabulose  narrare,  quod  tantundem  est 
ac  eos  maximi  orbis  terrarum  imperii  res  ignorasse.  Et  sane 
Ptolemaeus  longam  assyriorum  regum  seriem  recenset,  graecis 
prorsus  incognitam.  Quidni  graeci  tandiu  assyrios  nescirent, 
sibi  nec  pace  nec  bello  cognitos,  cum  mos  gentium  antiquis- 
simus  fuisset  gentes  per  bella  aut  amicitiae  foedera  alias  aliis 
innotescere?  ri). 

Graecorum  ingenia  falsis  maxime  delectati. 

[17]  Sed  quid  a  graecis  res  externas  desideramus,  cum 
ne  suas  quidem  antiquiores  satis  nossent?  Nam  sane  Plutarchi 


(1)  Vide  Notas,  5  [postilla  marginale]. 

Theseus,  a  quo  graeca  historia  sumit  exordium,  quot  quan- 
tisque  fabulis  est  exornatus?  Quare,  antequam  huius  operis 
synopsim  italice  ederemus,  nedum  aequo  animo,  sed  etiam 
lubenti  auditum  illud  Satyrici  : 

...  Quicquid  Graecia  mendax 
Audet  in  historiaU). 

[18]  Roma  autem  diu  post  etiam  gentes  minores  fundata 
est;  et  romanis  diu  ille  mos  mansit,  quem  Sallustius  in  Co- 
niuratione  Catilinae  memorat:  «  sua  ab  aliis  benefacta  laudari 
quam  ipsi  aliorum  narrare  malebant». 

Rei  historicae  scriptores  verbo  negant,  re  fatentur  historiam 
sua  non  hahere  principia — Ecquaenam  forent? 

[19]  Hinc  conficitur  profanam  historiam  principia,  quae 
magnifici  ea  de  re  librorum  tituli  venditant,  hactenus  non  ha- 
bere;  quod  tantundem  est  ac  quod  de  re  historica  scriptores 
ingenue  fatentur  historiam  profanam  nec  certas  habere  ori- 
gines  nec  certam  successionem.  Non  ea  sane  essent  res  tem- 
poris  obscuri  in  lucem  editae,  res  temporis  heroici  a  fabulis 
excussae:  quas  si  nossemus,  scireinus  caussas  ex  quibus  res 
temporis  historici  natae  sunt. 

Etymologia  hactenus  infirma,  et  quid  ita? — •  Primum  infirmitatis 
argumentum  —  Argumentum  secundum. 

[20]  Et  conficitur  hoc  quoque  aliud  quod  nos  philologis 
obiicimus  universis:  satis  infirmam  hactenus  eorum  esse  ety- 
mologiam,  a  qua  veras  verborum  origines  et  progressus,  si 
certas  rerum  origines  et  successiones  historia  nobis  enarrasset, 
haberemus.  Unde  ii  saepe,  simili  unius  syllabae  sive  adeo  unius 
literulae  sono  et  qualicumque  generica  rerum  similitudine,  ori¬ 
gines  verborum  latinorum,  exempli  gratia,  ab  graeca  vel  hebraea 
aliave  lingua  longe  dissita  enarrasse  sibi  videntur,  cum  non 
animadvertissent  in  vocibus,  quas  primas  inter  latinos  natura 


(1)  Vide  JVotas,  6  [postilla  marginale]. 

nasci  necesse  fuit(d,  nullam  vel  cum  proximis  graecis  quic- 
quam  habere  commune:  ne  pronomina,  ne  interiectiones  qui- 
dem,  ut  alia  vocis  forma  latini  ac  graeci  timerent  dolerentve, 
laetitiam,  admirationem  similesve  affectus  perturbatiores  erum- 
perent.  Nam  vocem  Aióg  eruditiores  graecae  linguae  gramma¬ 
tici  inter  novas  graecorum  censent. 

Philologiae  universae  errores  duo  —  Prior:  improprie  poetas  loqui. 

[21]  Hinc  illa  absurda  philologorum  omnium  placita:  lo- 
cutiones  proprias,  exempli  gratia  «nasci  »,  «  vivere  »,  «  mori  », 
«videre»,  «audire»,  «timere»,  «  irasci  »,  esse  prorsae  ora- 
tionis;  at  illas  «in  luminis  oras  edi»,  «  caelestes  ducere  au- 
ras»  vel  «  spiritum  regere  artus»,  «  animam  in  auras  rece¬ 
dere»,  «rem  oculis  usurpare»,  «  auribus  haurire  vocem», 
«  gelu  per  ossa  currere  »,  «  sanguinem  fervere  circa  praecor- 
dia  »  improprias  esse  poetarum  (1 2).  Et  vicissim  statuunt,  et  ex 
vero  statuunt,  poetas  prorsae  orationis  scriptoribus  esse  mirum 
quantum  antiquiores,  quasi  tempore  Homeri,  et  multo  magis 
Hesiodi  sive  adeo  Orphei,  nempe  seculo  heroico,  graeci  po- 
puli  ea  lingua  loquerentur  qua  post  tanta  temporuin  intervalla 
prorsae  orationis  scriptores  usi  sunt.  Quando  apud  populos, 
maritimos  maxime  et  qui  cum  externis  commercia  agitant, 
linguae,  vel  quingentorum  annorum  spatio,  tam  insigniter  mu- 
tentur  ut  prorsus  aliae  videantur. 

Error  alter:  Homerum,  Hesiodum,  Orpheum  propria  lingua  locutos. 

[22]  Aequa  perversitate  conveniunt  in  illa  item  maxime 
adversa  duo:  unum,  nempe,  poetas  «  alia  lingua  »,  ut  cum  Cice¬ 
rone  dicam,  loqui  quam  populari,  ac  proinde  Homerum  quo¬ 
que,  Hesiodum,  Orpheum  propria  lingua,  non  communi  gentis, 
locutos  esse;  alterum,  poetas  fuisse  primos  rerumpublicarum 
fundatores.  Si  enim  poetae  silvestre  ferumque  vulgus  ad  civi- 
lem  societatem  adegere,  cur  lingua  usi  tam  a  vulgari  remota, 
ut  ad  eos  enarrandos  praecipue  grammatica  facta  sit? 


(1)  Libro  superiore,  cap.  CXLIX. 

(2)  Vide  JVolas,  7  [postilla  marginale]. 

Grave  dubium:  an  vera  poeseos  origo  hactenus  ignorata? 

[23 j  Quae  duo,  cum,  ut  maxime  adversa,  ita  maxime  vera 
sint,  mihi  facere  locum  graviter  dubitandi  poeseos  veram  ori- 
ginem  hactenus  latere  ignoratali!. 


Cur  philosophi  a  philologiae  studiis  alieni  ?  an  autem  recte  ? 

[24]  Atque  adeo,  his  de  caussis  omnibus,  ego,  qui  in  omni 
vita  magis  ratione  uti  quam  recordari  sum  delectatus,  quo 
plura  in  philologia  novi,  plura  mihi  ignorare  visus  sum.  Unde 
non  temere  Renatus  Carthesius  et  Malebrancius  philosopho 
alienum  esse  dicebant  in  philologia  multum  diuque  versari  : 
quod  dictum  alioqui,  nisi  cum  modo  accipiatur,  id  sane  sub 
magnae  auctoritatis  nominibus  it  christianas  respublicas  per- 
ditum.  Nobis  enim  leges  divino  utroque  codice,  nempe  Veteris 
Testamenti  hebraea  aliisque  linguis  orientalibus,  Novi  autem 
et  graeca  lingua  perscriptae,  leges  in  Corpore  iuris  iustinianei 
latine,  qui  ex  Basilicis  aliisque  de  iure  orientali  graecis  libris 
ingentem  accipiunt  iucem,  conceptae  sunt:  theologia  et  iuris- 
prudentia  bona  et  magna  parte  ex  harum  scientia  linguarum 
Constant,  et  interpretes  nullam  habent  auctorum  fidem. 

Philosopho  christiano  dignum  philologiam  in  scientiae  formam  redigere 
—  Cur  Platonis  Cralylus  non  sat  felix  ? 

[25J  Itaque  philologiae  studium  a  duobus  praestantissimis 
philosophis,  si  communi  christiani  nominis,  non  privatae  phi- 
losophorum  gloriae,  studuissent,  ita  erat  protrudendum,  ut  vi- 
derent  philosophi  an  philologiam  ad  philosophiae  principia 
revocare  possent,  sub  gravi  Platonis  exemplo,  qui  id  in  Cr ci¬ 
ty  lo  praestare  conatus  est,  infelici  tamen  successu,  quia  lin- 
guam  certam  a  primis  legibus  introductam,  quae  certe  fuit 
quae  vixerat  saeculo  poetarum  heroumb',  qui  primi  respublicas 


(1)  Libro  superiore,  cap.  CLXIX. 

legibus  fundaruntb*,  ignoravit.  et  ideo  ignoravit,  quia  iamdiu 
Athenis  leges  praesenti  eius  lingua  loquebantur,  nam  quotannis 
emendabantur  a  nomothetis. 

Iulii  Caesaris  Scaligeri  et  Sanctii  Scioppiique  tentamina 
arguta  magis  quara  vera. 

[26]  Iulius  Caesar  Scaliger,  philosophus  satis  acutus,  in 
latinae  linguae  caussas  philosophicis  rationibus  inquirere  stu- 
duit,  quem  postea  Sanctius  Scioppiusque  secuti  sunt,  sed  ex 
philosophia  aristotelaea  depromptis,  quae  longa  seculorum 
serie  post  linguas  priinum  conditas  orta  est;  nec  philosophia 
generis  humani  aestimatur,  cum  ne  graecis  quidem  philoso- 
phorum  sectis  aliis  probata  sit. 

[27]  Hinc  nos,  si  non  felici,  certe  pio  ausu,  de  principiis 
humanitatis,  cuius  studium  philologia  est,  ex  necessariis  argu- 
mentis  a  corrupti  hominis  natura  desumptis  disserere  hoc  libro 
decrevimus,  et  ita  philologiam  ad  scientiae  normam  exigere. 


(1)  Libro  superiore,  cap.  CLXXXIII. 


CAPUT  II 


DE  PRINCIPIIS  H UMANI TATIS 


«  Humanitas  »  quid?  —  Cur  studia  linguarum  «  humanitatis  »  dieta? 

[i]  Humanitas  est  hominis  hominem  iuvandi  afìectio:  quod 
quia  potissimum  sit  oratione,  nempe  consiliis,  admonitionibus, 
exhortationibus,  consolationibus,  obiurgationibus,  hinc  puto 
factum  quod  studia  linguarum  dicantur  «  humanitatis  »,  nisi 
forte  quia  humanitas  potissimum  linguis  conciliata  <0. 


Humanitatis  partes  duae,  pudor,  libertas, 
ex  quibus  ambabus  liberalitas. 

[2]  Sed  ex  latiori  genere  humanitas  heic  a  nobis  accepta 
e  duobus  principiis  constat,  pudore  et  libertate,  ex  quibus  am- 
bobus  liberalitas  coalescit,  quae  virtus  hoc  hominis  ingenium 
dirigit  perficitque.  Homo  enitn  hominem  iuvat  aut  sermone 
aut  opera  aut  re.  In  unaquaque  harum  trium  rerum,  ut  recte 
fiant,  pudor  et  libertas  unitae  adsint  oportet,  nam  servilis  pu¬ 
dor  adulatorum  est,  qui,  ne  dum  genus  humanum  non  iuvant, 
omnino  perdunt,  nam  homines  ex  stultis  prorsus  insanos  fa- 
ciunt,  ut  inde  in  gravissima  mala  coniiciantur.  Contra,  acerbae 
obiurgationes  et  graves  irritant  saepe  magis  quam  absterrent 
a  prave  factis  aut  male  consultis  homines.  Opera  autem,  nisi 
ingenua  sit,  ea  est  necessarius,  ut  pecudum,  labori2).  Postremo 
libertas  immodesta  iuvandi  alios  est  prodigalitas,  quae  ut  plu- 
rimum  in  immeritos  rem  profundit,  et  dantes  et  accipientes 
ex  aequo  perdit. 


(1)  «  Nisi...  conciliata  »,  postilla  marginale  non  rifusa  nelle  Notae  [Ed.], 
(a)  Unde  lex  Aquilia  inter  pecudes  numerat  servos. 

Forma  pudor,  materies  humanitatis  libertas. 

1 3]  Igitur  ex  vi  ipsius  humanae  naturae  de  duobus  his 
humanitatis  principiis  disseramus,  quorum  unum  ceu  forma 
erit  —  pudor,  —  alterum  veluti  materia  erit  —  libertas,  —  prò 
iis  quae  diximus  de  universi  iuris  voluntarii  forma  et  materia 
libro  superiore  i1). 


(1)  Cap.  LXXVII. 


CAPUT  III 

DE  UNO  H  UMANI  TATI  S  PRINCIPIO:  PUDORE 


[1]  Diximus  priore  libro  cupiditatem  gigni  ex  rebus  fini- 
tis  b),  eamque  esse  animi  labem  per  Adae  peccatum  a  cor- 
pore  contractam  (*),  omnium  peccatorum  homini  corrupto  fo- 
mentum  (3). 

Cur  angeli  et  Ada  integer  in  falsa  bona  mentis  et  infinita  peccarint? 

[2]  Nani  theologus  piane  non  est  qui  id  negaverit:  quod 
angeli  incorporei  peccarint  tainen,  tura  quia  angeli  peccare 
quam  Uberrime  sine  ullo  cupiditatis  impulsu  voluerunt,  tura 
quia  —  nullum  cupiditatis  impulsum  habuerant  a  corpore,  quod 
est  terminatum  —  ii  in  infinitum  recta  peccarunt,  nempe  esse 
ut  Deus  appetiere U);  unde  merita  poena  sunt  infinitum  mi¬ 
seri,  qui  nollent  esse  Deum,  qui  infinitum  est  bonum,  et  sic 
orane  bonum  aeterno  odio  habent,  nihilque  amant  nisi  men- 
dacium,  quod  nihil  est.  Ex  eodem  ferme  genere  Ada  peccavit, 
qui,  cum  integer  posset,  si  vellet,  non  auscultare  cupiditati  (s), 
malus  daemon  non  ullum  corporis  bonum,  quod  finitum  ne¬ 
cessario  fuisset,  sed  infinitum  bonum  animi,  ipsam  Dei  sapien- 
tiam,  ei  proposuit,  inquiens:  «  Eritis  sicut  dii,  scientes  bonum 
et  malum  »  <1 2 3 4 5 6 7). 

Pudor  est  prave  facti  conscientia  —  Prima  poena  divina 
homini  a  Deo  irrogata. 

[3]  Igitur  is,  quando  suam  (')  scientiam,  qua,  prae  Dei  be¬ 
neficio,  fruebatur,  contempsit  et  infinitam  discere  concupivit, 


(1)  Cap.  XXIV. 

(2)  Cap.  XXI  cum  tribus  sequentibus. 

(3)  Cap.  XXIX  cum  duobus  sequentibus. 

(4)  Sancti  Thomae  [Summa  Mitologica ],  I,  qu.  LXIII,  artic.  2  et  3. 

(5)  Ibidem,  I,  qu.  XCV,  artic.  2. 

(6)  Ibidem,  II,  qu.  CLXIII,  artic.  2. 

(7)  Cosi,  nelle  postille  marginali,  corretto  *  veram  »  [Ed.]. 

condigna  eum  plexit  Deus  poena  (0,  erroris  seu  malefacti  con- 
scientia,  quae  nihil  aliud  est  nisi  veri  ignorati  pudori).  At- 
que  haec  fuit  prima  omnium  poena,  et  quidem  divina,  pro¬ 
prie  a  «  poenitendo  »  appellata,  quam  Plato  unam  Nemeseos, 
sive  divinae  ultionis,  poenam  esse  statuebat. 


Summae  Dei  sapientiae  maximum  argumentum  —  Pudor,  iuris 
naturalis  fons,  integrae  simplicitati  repositus. 

[4]  At,  quia  Deus  simplicissimis  rationibus  agit  et  regit 
cuncta  (3),  cum  primum  parentem  peccaturum  providisset,  et 
in  eo  generis  humani  naturam  corruptum  iri,  cupiditatem  prae- 
gravaturam  rationi,  ac  proinde  sensus  esse  imposituros  menti  U>; 
hominem  ita  fabricarat  ut  pudore  afficeretur,  qui  universi  iuris 
naturalis  fons  est<5).  Eaque  ratione  simplicitati  amissae  statini 
pudor  successit:  unde  primi  parentes  post  lapsum  extemplo  se 
nudos  agnoverunt. 


Pudor  religionis  inventor. 

[5J  Pudor  in  caussa  fuit  ut,  prò  pietate  amissa,  nempe 
amore  erga  Deum,  excitaretur  religio,  quae  est  Numinis  metus; 
et  ideo  metus  est  quia  nos  pudor  admonet  Numen  laesisse. 


«  Rei  stipulandi  et  promittendi  »  unde  dicti  ? 

[6]  Ex  qua  ultima  antiquitate  coniicio  «  reos  stipulandi  et 
promittendi  »  appellatos,  ut  nomine  ipso  admonerentur,  pro- 
missor  ut,  cum  dies  cesserit,  quanquam  non  venerit,  solvat; 
stipulator  ut,  non  quando  dies  cesserit,  sed  quando  venerit, 
petat;  ac  proinde,  si  contra  faciant,  sint  eius  pudoris  rei, 
quos  dixeris  omnes  qui  iure  stricto  contra  aequitatem  utuntur 


(1)  Vide  Notas,  8  [postilla  marginale]. 

(2)  Libro  superiore,  cap.  LXIX. 

(3)  Ibidem,  cap.  VI. 

(4)  Ibidem,  cap.  XXV. 

(5)  Ibidem,  cap.  LXVI,  in  notis,  litera  ( b )  [§  3]. 

et  exceptione,  tanquam  iuris  naturalis  actione,  repelluntur. 
Quae  exceptio  ex  genere  a  romanis  «  doli  »  appellata  est,  quam 
libro  superiore  a  temperantia  dictari  diximus^. 

Infamia,  altera  poena  divina. 

[7]  Et  ex  pudore  est  sensus  communis  reverentia,  ex  qua 
audaces  altera  divina  poena  manet,  infamia,  quae  est  com- 
mune  hominum  iudicium  quod  improbe  factum  damnat. 

Praeclara  virtutum  omnium  a  pudore  orta  soboles  enarratur  — 

«  Infamia  facti  »  quid? 

[8]  A  pudore  itidem  frugalitas,  probitas,  quae  sunt  bonae 
animi  artes  quae  temperantiam  firmant  ;  a  pudore  promissi 
fides,  dicti  veritas,  alieni  abstinentia,  quae  sunt  bonae  animi 
artes  quae  firmant  iustitiam;  et  a  communis  sensus  reverentia 
coercitae  improbitas,  impudentia,  audacia,  ex  qua  omnia  sce- 
lera  et  maleficia  gignuntur.  Quae  qui  admittit;  infamiae,  quam 
iurisconsulti  dicunt  «  facti  »,  seu  sensus  communis,  iure  natu¬ 
rali  reus  est. 

Verborum  «  arbitrari  »,  «  decernere  »  vetustissima  origo  —  «  Arbiter  » 
proprie  quis? — «Decernere  armis  »  unde  dictum? — Historia  duum 
verborum  «  decidere  »  et  «  iudicare  ». 

[9I  A  pudore  quoque  genus  humanum  edoctum  omnia 
vitae  obscoena  turpiaque  occultare;  et  utilitatum  enormitates 
ipso  aspectu  «  arbitrari  »  ac  «  decernere  »,  quo  tempore  omne 
commercium  permutationibus  agitabatur,  et,  nondum  ulla  com¬ 
muni  mensura  inventa,  res  mole  ipsa  aestimabant.  Ad  quae 
antiquissima  tempora  haec  duo  verba  cum  suis  quaeque  pro- 
prietatibus  revoco.  «  Arbiter  »  enim  spectator  proprie  dicitur, 
et  qui  spectando  rem  iudicat  «  arbiter  »  appellatur,  prò  illa  lo- 
cutione  «  remotis  arbitris  »:  unde  mansit  postea  «  arbitrorum  » 
appellalo  in  iudiciis  bonae  fidei,  quae  pudore  plurimum  con¬ 


ci)  Libro  superiore,  cap.  LXVI. 

stant,  uti  appellatio  iudicum  in  iudiciis  stridi  iuris,  iuxta  illam 
formulam  «  inter  iudices  arbitrosque».  «  Decernere  »  autem  est 
visu  serio  definire  aequalitates  utilitatum.  «  Cernere  »  enim  est 
distincte,  ut  ita  dicam,  videre,  et  «  decernere  »  perfecte  cernere 
est:  quare  «  decernere  »  huius  vetustatis  est  proprium  (0.  Quod 
cum  postea  iure  maiorum  gentium  per  vim  fieret,  «decernere 
armis  »  dictum  est,  quod  itali  proprie  reddunt  «  vederla  con 
l’armi »,  quod  proprie  «  decidere  »  dictum  est,  tanquam  «caede 
definire  »  (*).  Tandem,  iure  civili  introducto  et  iudiciis  consti- 
tutis,  dictum  est  «  iudicare  ». 


Prima  humanitatis  lapsae  parens  pudicitia  omnisque  civilis  vitae. 

[io]  A  pudore  tandem  in  statu  exlegi  admoniti,  qui  caeli, 
quod  deum  putabant,  aspectum  veriti,  promiscuam  venerem 
ferarum  ritu  abhorruere  et  non  sine  aliquo  numine,  quod  au- 
spiciis  sequebantur,  certas  sibi  uxores  in  omne  vitae  consor' 
tium  destinarunt:  neque  ignavi  errones,  qua  pabulum  daretur, 
vagabantur;  sed  certis  sedibus,  auspicato  captis,  consedere  et 
occupatas  terras  colere  instituerunt.  Unde  primum  familiae, 
mox  gentes  maiores,  inde  clientelae  constitutae,  ex  quibus 
demum  respublicae  et  imperia  orta,  quibus  minores  gentes 
fundatae  sunt(3). 


Pudor  excitator  virtutis. 

[ni  Et  eadem  simplicitate  Deus  Optimus  Maximus,  cum 
hominem  corpore  et  animo  conflasset,  ab  animo  conatum  ho- 
mini  attribuit,  quem  demonstravimus  proprium  esse  animo- 
rum  (4>,  ut,  homine  lapso,  pudor  hanc  vim  animi  intenderet, 
qua  animus  menti  corporique  imperaret. 


(1)  Vide  Notas,  9  [postilla  marginale]. 

(2)  Vide  Notas,  io  [postilla  marginale]. 

(3)  Libro  superiore,  cap.  C1V  cum  duobus  sequentibus,  et  latius  infra,  ubi 
De  historia  temporis  obscuri  [cap.  XIX]. 

(4)  Libro  superiore,  cap.  XXX IV  cum  pluribus  sequentibus,  et  hoc  libro,  parte 
priore,  cap.  XVIII  [corr.:  XVII]. 

Curiositas,  tertia  divina  poena,  qua  homo  corruptus  purgaretur  et 
prudentiam  indueret  —  «Delieta»  et  «  vicia  »  unde  dieta? 

[12]  Namque  ignorati  veri  pudor  vim  animi  intendit  qua- 
tenus  menti  imperat,  ut  in  vestigando  vero  pertendat  donec 
habeat  exploratum.  Atque  haec  tertia  divina  poena  est,  cu¬ 
riositas,  ut,  per  quam  homo  peccasset,  per  eam  ipse  purga¬ 
retur.  Et  ex  ea  provenit  prudentia,  qua  homo  instructus  te- 
meritatem  et,  eius  sobolem,  delieta  vitaret,  quae  proprie  a 
«  delinquendo  »,  deficiendo,  dieta  sunt,  et  sic  quoque  vitaret 
vicia,  qua  appellatione  latini  defectus  ipsos  significanti  quasi 
sint  pravi  habitus  animi  ex  frequentibus  delictis,  seu  defectibus 
debitae  attentionis  in  vestigando  vero,  confirmati. 

Sapientiae  humanae  origo. 

[13]  Ab  hac  ipsa  mentis  vi  vestigandi  veri  provenere  sa- 
pientes,  qui  excellentiorem  virtutis  imaginem,  quam  qua  vulgo 
homines  praediti  sunt,  exeogitarunt:  ad  quam  conformati,  phi- 
losophi  eminentioris  gradus  officia,  quam  quae  a  legibus  iu- 
bentur,  dictant  imperio  veritatis. 

Quarta  poenarum  divinarum,  industria  (unde  fortes,  qui  fundarunt 

respublicas),  omnibus  vitae  commodis  genus  humanum  ditavit. 

[14]  Postremo  eadem  ipsa  simplicitate  Deus  sapientissima, 
quia  praeviderat  hominem  lapsum,  infirmum  et  solum  ad  om¬ 
nium  rerum  egestatem  redactum  iri,  ita  eum  praeformavit 
ut,  ex  multitudine  exlegi  pudore  ferinae  veneris  divisi,  existe- 
rent  fortes,  qui  vim  animi  in  corpus  quoque  exercerent,  agros 
sibi  occupatos  colerent,  infirmos  et  egentes  in  fidem  recipe- 
rent,  ut  ex  utrisque  respublicae  fundarentur,  in  quibus  fortes 
imperarent,  infirmi  parerent.  Sic  quarta  divinarum  poenarum, 
industria  —  quam  Deus  Adae  lapso  edixit:  «In  sudore  vultus 
tui  vesceris  pane  tuo»,  — omnia  humanae  vitae  commoda  in 
terris  orta,  quae  ipsa  inventionibus  in  genus  humanum  im- 
portavit:  quibus  et  qui  abundant  et  qui  egent  ad  colendam 
humanam  societatem  raperentur. 

Dei  Optimi  Maximi  in  suis  explicandis  consiliis 
admiranda  siraplicitas... 

[15]  Atque  ita  Deus  Optimus  Maximus,  per  unam  natu- 
ralem  et  simplicissimam  viam,  nempe  pudoris,  qui  ex  tempe¬ 
ratura  corporis  animique  humani  conflatur,  quo  primi  parentis 
peccatum  plexit,  eo,  inquam,  pudore  omne  ius  naturale  con¬ 
tinuiti  et  per  natam  ex  pudore  vim  animi,  quae  mentem  et 
corpus  regeret,  bonas  artes  omnes  in  homine  lapso  eduxit,  per 
quas  naturaliter  sociatos  sustinuit  ac  servavit. 

.  et  providentia. 

[16]  Hunc  ubique  gentium  sibi  constantem  simplicissimum 
ordinein,  qui  per  ea  ipsa,  per  quae  genus  humanum  in  sui 
exitium  erat  ruiturum,  tot  vitae  socialis  commodis  quot  frui- 
mur,  ditavit  et  auxit,  ut  omni  ratione  naturaliter  conservaret, 
impii  negent,  si  possint,  et  divinam  providentiam  sustulerint. 
Et  tot,  tanta  et  tam  varia  humanae  vitae  commoda,  quae, 
immenso  terrarum  ac  marium  spatio  dissita,  ingentibus  navi- 
gantium  sudoribus  periculisque  in  unum  emporium  convecta, 
innumerum  industria  artifìcum  elaborata,  alienis  utilitatibus 
prostant,  a  quonam  prostent  dicat  Epicurus,  Macchiavellus, 
Hobbesius,  Spinosa  Baylaeusque:  ab  ilio  vel  ilio  homine, 
qui  ut  fera  bestia  suae  unius  utilitati  studet? 

Iiivicta,  contra  Casus  vel  Necessitatis  philosophos,  divinae 
providentiae  demonstratio. 

[17J  At  enim  quid  boni  in  commune  cuiusque  suum  ferae 
bestiae  unquam  contulerunt?  Ab  homine  autem  certe  prostant; 
sed  qui,  ut  non  ille  aut  ille,  ita  certe  homo  est:  neque 
enim  ille  aut  ille  contulit  omnia,  neque  meus  intelligendi 
modus  eam  expromtam  peperit  copiam;  neque  inane,  seu  nihil, 
ullam  ulli  unquam  unam  minimam  rem,  nedum  tot,  tantas,  tam 
varias  commodavit.  Homo  igitur  est,  qui  nec  ille  neque  ille 
sit,  neque  modus  sit,  neque  nihil  sit.  Haec  hominis  natura 
est,  quae  non  ut  illum  aut  illuni  hominem  homini  lupum  facit, 

sed  illuni  aut  illum  hominem  homini  dictat  Deum  esse.  Et 
si  tot  tantaque  bona  ab  uno  principio  in  unam  generis  hu- 
mani  salutem  temere  non  coierint,  nec  caeco  Casu:  an  ea  eo 
compegerit  caeca  Necessitas?  Si  non  caeca,  sed  intelligens  fuit, 
nec  necessitas  fuit,  sed  providentia  aeterna,  quae  privatas  ho- 
minum  curas  ita  dividit  ac  dispensat,  ut,  praeter  atque  adeo 
contra  ipsorum  propositum,  in  summam  redeant  ad  suam  infi- 
nitam  explicandam  bonitatem. 


CAPUT  IV 


DE  ALTERO  HUMAN  IT  ATIS  PRINCIPIO:  LIBERTATE 


Unus  homo  liber,  cetera  mortalia  serva. 

f 1 1  Porro  unus  homo  cum  libertate  creatus  a  Deo  est: 
cetera  sine  arbitrio  serva.  Unde  Adae  protinus  creato  in  ce¬ 
tera  mortalia  a  Deo  summum  arbitrium  permissum. 

Dominium,  homine  corrupto  corruptum,  pudore  moderandum. 

[2]  Sed,  ut  per  lapsum  humana  natura  labefactata  est,  non 
prorsus  extincta,  ita  et  haec  eius  pars,  nempe  rerum  arbitrium, 
non  amissum  est,  sed  corruptum,  ita  ut  pudore  esset  mo¬ 
derandum.  Iccirco  Deus,  cum  scisset  hominem  peccaturum  et 
ab  honestate  aeterna,  prae  naturae  corruptae  infirmitate,  ege- 
state  et  solitudine,  ad  parandas  vitae  fluxas  utilitates  traductum 
iri,  pudorem  ei  attribuerat,  quo  utilitates  moderaretur. 

Libertas  naturalis  quae?  —  Qui  homo  natura  «suus»? — 
Servitus  naturae  definitur. 

[3]  Moderatum  utilium  rerum  arbitrium  naturalis  libertas 
estO),  ex  quo  homo  dicitur  «suus»,  proprius;  uti  quod  id 
aliena  est  potestate  aut  dominio  dicitur  «  alienum  ».  Unde  na¬ 
turae  servitus  est,  qua  homo  pecuniae,  libidini,  honori  vivit 
serviliter  mancipatus. 

Suitas  originaria  quid?  —  Ex  libertate  commercia,  ex  commerciis 

humanitas  exculta. 

[4]  Ex  hac  hominis  suitate,  quam  «  originariam  »  dicere 
eleganter  possis  et  libertatem  naturalem  definivimus,  sunt 


(1)  Libro  superiore,  cap.  LXXI. 


G.  B.  Vico,  Opere  -  II-u. 

nata  commercia,  per  quae,  tanquam  per  rivos  ex  altero  fonte 
—  libertate  —  humanitas  derivata.  Unde  videmus  civitates  com- 
merciis  celebratas  humanissimas  esse:  a  commerciis  remotas, 
feriores. 

Libertatis  partes  duae:  dominium  et  tutela  — Tres  legum  et 
rerumpublicarum  fontes  primi. 

[5]  Huius  naturalis  libertatis  partes  duae  sunt,  quae  ab 
ea,  tanquam  a  suo  trunco,  diramantur:  dominium  et  tutela. 
Nam  qui  liber  est,  saltem  suae  libertatis  est  doininus;  et  qui 
ab  iniuriis  se  tueri  non  potest,  servus  estb).  Quae  sunt  tria 
iura  primaria,  ex  quibus  omnes  leges  omnesque  respublicas 
ortas  vidimus(a),  atque  adeo  omnis  humanitas  condita  est. 

Auctoritas  naturalis. 

[6]  Libertas  enim  est,  ex  qua  homo  proprius  sive  suus 
ipsius  est,  quam  diximus  esse  naturalem  auctoritatem  (3). 


(1)  Libro  superiore,  cap.  CXXII. 

(2)  Ibidem,  cap.  LXXIII. 

(3)  Ibidem,  cap.  LXXXIX  cuni  duobus  sequentibus. 


CAPUT  V 


DE  UNA  LIBERTATIS  PARTE:  DOMINIO 
Dominium  seu  proprietas. 

[ij  Et  dominium  diximus*1)  esse  eam  auctoritatis  partem 
quae  in  specie  «  proprietas  »  dieta  est. 

Dividitur  in  usum  et  fructum  —  Summa  rerum  genera: 
utenda,  fruenda. 

[2]  Ita  acceptum  dominium  duas  item  sub  se  partes  habet: 
usum  et  fructum.  Et  quidem  duo  in  natura  omnino  sunt  rerum 
genera,  quibus  homo  in  hac  rerum  universitate  dominatur:  alia 
utenda,  fruenda  alia. 

Natura  utenda  —  «  Utilitas  »  quae  propria?  —  Natura  communia 
ut  sunt  nullius  ?  —  Quid  primum  in  terris  dominium  ? 

[3]  Natura  utenda  sunt  quae  usu  ipso  afferunt  utilitatem, 
de  quibus  maxime  proprie  utilitas  dieta  est.  Cuiusmodi  sunt 
aer  ad  prospectum,  aqua  profluens  ad  lavandum,  mare 
ad  navigandunt,  litora  maris  ad  appellendas  naves,  et  ob 
has  ipsas  rationes  flumina  publica  et  eorum  ripae.  Quae 
proinde  usu  communia  omnibus  in  legibus  romanis  dicuntur, 
proprietate  nullius:  nempe  proprietate  quae  nunc  est,  iam 
distinctis  rerum  soli  dominiis;  non  de  illa  primaeva  de  qua 
heic  loquimur.  Quod  dominium  in  rei  communione  recte  Gro- 
tius  definii  «  usum  omnibus  hominibus  communem  ». 


(1)  Libro  superiore,  cap.  XCVI. 

(a)  Il  testo  aggiunge  «  bibendum  »,  espunto  poi  nelle  postille  marginali  e  nel¬ 
l’errata-corrige  ms.  [Ed.]. 

Terra  ut  nunc  quoque  natura  communis?  —  Ut  iter,  actus, 
via  sunt  partes  domimi? 

[4]  Atque  hinc  fit  quod  —  cum  ex  hoc  rerum  genere  ipsa 
terra  sit,  quatenus  hos  natura  habeat  usus,  ut  ibi  insistatur 
et  qua  iter  fiat  —  principes  summi  aliorum  regum  copiis,  per 
suas  ditiones  iter  facere  volentibus,  ut  plurimum  iter  praebere 
teneantur,  ut  mare  liberum  et  litorum  appulsum  eorum  clas- 
sibus;  et,  si  prohibeant,  prohibiti  iter  armis  vindicare  possint. 
Et  in  rebus  privatis  iter,  actus,  via  sunt  pars  dominii  eorum 
quorum  praediis  debenturb),  quibus  si  uti  impediantur,  actione 
confessoria,  quae  vindicationis  species  est,  eius  vi  dominii  ea 
vindicent. 

Utenda  ex  hominum  arbitrio  quae  ?  —  Cur  in  genere 
fruendorum  translata? 

[5]  Hominum.  vero  voluntate  factum  ut  res  utendae  arte 
factae,  uti  sunt  omnia  quae  ad  vestitum  tectumque  et  alios 
humanos  usus,  praeter  quam  victum,  pertinent,  in  alteram 
dominii  partem,  nempe  fruendorum,  translata  sintf1 2 3 4),  quia  na¬ 
tura  superflua  sunt,  cum  usus  natura  sit  duntaxat  necessitatis. 
Quae  est  ratio  discriminis  inter  «  usum  »  et  «  fructum  »  iuris- 
consultis  philosophisque  communis  (3). 

Natura  fruenda  quae?  —  Unde  «  fruì  »  dictum?  — 

«  Abusus  »  proprie  «  fructus  »  est. 

[6]  Natura  autem  fruenda  sint  quae  fructu  ipso  proven- 
tum  afferunt,  ut  sunt  proprie  fruges  et  fructus,  de  quibus  pro¬ 
prie  dicitur  «  frui  ».  Ad  quod  si  spectasset  lulianus,  non  om- 
nino  reprehendisset  qui  existimarat  «  fruges  »  appellari  eas 
quibus  homo  vesceretur  U).  Nani  de  his  rebus  dicitur  in  sua 


(1)  Dig .,  VII,  1  (De  usufructu,  et  quemadmodum  quis  utatur  fruatur),  9,  §  4. 

(j)  Cosi,  nelle  postille  marginali,  corretto  *  sunt»  [Ed.]. 

(3)  Vide  Notas,  11  [postilla  marginale], 

(4)  Dig.,  L,  16  (De  verborum  significatione),  77  («  Fruges  »). 

nativa  significatione  «  proprietas  »,  quoti  fructu  (nunc  autem 
dicunt  «  abusu  »)  propria  seu  nostra  ipsorum  fiunt,  et  omnium 
maxime  proprie  in  nostram  substantiam  abeunt. 

Qui  ususfructus  vere  «  caussalis  »  esset? 

[7]  Atque  haec,  quae  dico,  confirmant  antiqui  interpretes 
iuris,  quum  dicunt  dominium  esse  usumfructum  quem  «  caus- 
salem  »  appellant:  quod  si  prò  hoc  dominio  omnium  antiquis¬ 
simo,  quod  primi  homines  exercuere,  accipiatur,  «  caussalem  » 
dicant,  nihil  elegantius  dici  potest.  Nihil  enim  vetat  vel  bar- 
baros  quaedam  eleganter  dicere,  ut  latini  multa,  attici  omnia; 
ne  quidem  erret  qui  idem  eleganter  ac  latine  dictum  puta- 
verit,  ignorans  inter  Verulamii  desideria  dictionarium  esse 
ex  omnium  linguarum  elegantiis  concinnatum. 

Quae  vera  rerum  proprietas?  — 

Quid  proprie  «  meum  »,  «  tuum  »?  —  Unde  «  mutuum  »  ? 

[8]  Itaque  proprietas  initio  fuit  earum  rerum  quae  absu- 
mendo  nostra  fiunt:  qua  significatione  maxime  propria  dicitur 
«  meum  »  et  «  tuum  ».  Ex  qua  iurisconsulti  dictum  putant 
«  mutuum  »:  unde  conficitur  ratio  cur  rei  alienae  mutuo  da- 
tae  hoc  dominium  absumendo  paretur  (0. 

«  Meum  »  et  «  tuum  »  nata  ante  dominiorum  distinctionem  —  «  Meum  » 
et  «  tuum  »,  ut,  in  communione,  discordiaruin,  ita,  distinctis  domi- 
niis,  vi  commerciorum,  societatis  parientes. 

[9]  Quamobrem  haec  duo  verba  «  meum  »  et  «  tuum  », 
quae  Plato  dicebat  seminarium  omnium  discordiarum,  nata 
sunt  ante  dominiorum  distinctionem.  Nani  divina  providentia 
—  quando,  per  invalescentem  ex  Adae  peccato  cupiditatem, 
communione  rerum,  quae  fuisset  hominum  maxime  propria, 
inter  eos  humanitas  conservari  non  potuit,  et  in  communione 
rerum  «  meum  »  et  «  tuum  »  serebant  discordias,  quae  genus 


(1)  Vide  Notas,  12  [postilla  marginale]. 

humanum  perderent  —  introducta  in  rebus  soli  divisione, 
«  meum  »  et  «  tuum  »  genuere  commercia,  quibus  diximus  hu- 
manitatem  celebrari. 

Vocabuli  «  proprietas  »  metaphorae. 

[io]  Sed  non  protinus  proprietas  ad  res  soli  translata  est, 
sed  sensim  per  gradus,  quos  ex  ipsa  rerum  natura  mox  nar- 
rabimus,  eo  processit. 

Prima:  frugum  solo  divisarum  —  Fructuum  perceptio, 
prima  in  terris  nata  occupatio,  iure  naturali,  non  gentium  introducta. 

[ri]  Principio  enim  proprietas  alienata  est  ad  fruges  opera 
nostra  a  solo  divisas,  quum  primi  homines  terrae  fructus  per- 
ceptione  fecere  proprios:  quae  est  prima  species  occupationis 
in  terris  nata,  et  primus  omnium  modus  distinguendi  domimi, 
iure  naturali  introductus.  «  Distinguendi  »,  inquam,  domimi, 
non  acquirendi;  «  iure  naturali  »,  non  gentium:  quia  ea  occu¬ 
patio  rerum  fruendarum  ante  gentes  fundatas  a  singulis  ho- 
minibus  occoepit,  et  facta  est  iure  dominii,  cum  ipso  homine 
nati,  ac  proinde  «  dominii  universalis  »  quod  Grotius  appellat. 
Quare  dominium  non  peperit,  sed  distinxit. 

Libertas  ut  naturaliter  celebrata? 

[12]  Atque  hac  in  re  non  tam  naturalis  ratio  quam  et 
suntma  copia  rerum  et  sunnna  raritas  hominum  faciebat  ut 
modesti  et  commodi  homines  tantum  de  medio  sumerent 
quantum  satis;  et  ita  natura  ipsa  celebrabant  libertatem,  quae 
ibi  viget,  ubi  homines  communibus  bonis  modeste  utuntur. 

«  Frugi  homines»  unde  dicti?  — 

«  Frugalitas»  romanis  prò  omni  virtute. 

[13]  Hinc  postea  «frugi»  homines  parci,  et  ipsa  mode- 
ratio  «  frugalitas  »  dieta  estb>.  Quo  vocabulo  romani,  Ciceronis 


(1)  Vide  Notas,  13  [postilla  marginale]. 

testimonio,  omnem  virtutem  significabant,  quod  omni  virtuti 
modus  inest,  quem 

ultra  citraque  nequit  consistere  rectum. 

Huiusque  vetustatis  vestigium  est  ut  «  homo  frugi  »  vir  pro¬ 
bus,  modestus  etiamnum  dicatur. 

Ut  primum  iustitiae  fundamentum,  moderatio, 
inter  homines  iactum. 

[14]  Et  ea  ratione,  rebus  ipsis  dictantibus,  omnium  virtu- 
tum  fundamentum  inter  homines  a  divina  providentia  iactum 
est,  moderatio.  Namque  et  homines  divino  auxilio  destituti 
erant  ut  possent  recte  agere  ex  deliberata  ratione,  et  nondum 
communis  utilitatis  occasiones  natae  eos  iusti  iniustique  po- 
terant  submonere. 

Rerum  mobilium  tradido,  modus  acquirendi  dominii  iure  naturali  intro- 
ductus,  iure  gentium  receptus  —  Prima  utilitatis  occasio,  inter  homi¬ 
nes  nata,  quae  eos  iustitiae  commonuit. 

[  1 5 1  Atque  ex  his  quae  hactenus  dieta  sunt  liquet  tradi- 
tionem  rerum  mobilium  esse  modum  dominii  parandi,  iure 
naturali  introductum,  iure  autem  gentium  receptum.  Nam  ante 
gentes  fundatas  usuvenisse  necesse  est,  aut  saltem  potest,  ut 
alius  alio  rerum  genere  vitae  necessariarum  abundaret,  quo 
egeret  alius;  et  pudorem  dictasse  ut  egens  voluntate  compotis 
rem  acciperet,  et  prò  ea  aut  eandem  in  genere  dare  promit- 
teret,  aut  aliam  daret  qua  forte  alter  egeret.  Quae  fuit  prima 
utilitatis  occasio  inter  homines  nata,  quae  eos  iustitiae  com¬ 
monuit. 

Permutationes  primi  in  terris  contractus  —  Promissa  ante  gentes  conditas 
celebrata —  Traditio  rerum  soli  iure  gentium  introducta. 

[16J  Atque  indidem  colligitur  permutationes  primos  ho- 
minum  contractus,  et  promissa  ante  conditas  gentes  celebrari 
coepta,  de  rebus  mobilibus  tamen.  At,  postquam  a  gentibus 
distincta  terrarum  dominia,  traditio  ad  dominia  quoque  rerum 
soli  quaerenda  producta  est. 

«  Industria  »  unde  dieta?  —  Quis  primus  hominum  labor  ?  —  Quando  «  cu¬ 
stodia  »  prò  «  proprietate  »  habere  coepit?  —  «  Dominiura  »  unde 
dictum  ? 

[17]  Deinde  «  proprietatis  »  significatici  processit  longius, 
quum  homines  providi  fructus  et  ligna  aestate  colligerent  in 
hyemem  servaturi,  unde  «industrii»  dicti,  et  «industria»  a 
«  struendo  »,  quod  «  struix  »  proprie  lignorum  dicatur:  «  in¬ 
dustria  »  prò  «  labore  »,  quod  hic  fuerit  primus  hominum  labor. 
Hoc  rerum  statu  coepit  «  custodia  »  prò  «  proprietate  »  haberi; 
et  a  «  domo  »  forte  «  dominium  »  appellatum,  quod  domo  seu 
custodia  tuerentur. 

Quando  animus  dominii  statini  significatus  prò  proprietate  haberi  coe¬ 
pit? —  «  Usus  »  et  «  auctoritas  »  quo  sensu  iuris  gentium  vocabula? 
—  «  Auctores  »  qui  primum  dicti  ? 

[18]  Postilla  «  proprietas  »  ad  significationem  hanc  impro- 
priorem  prolata  est,  quum  homines,  numero  aucti,  sola  ter- 
rarum,  quae  iurisconsulti  dicunt  «  fundos  »,  terminis  positis, 
sibi  custodire  coeperunt,  et  animus  domini,  per  eos  terminos 
positos  significatus,  proprietatem  fecit.  Ex  quo  tempore  «usus» 
prò  «  possessione  »  et  «  auctoritas  »  prò  «  dominio  »  accepta 
sunt:  in  quae  duo  iuris  gentium  verba  caput  legis  XII  Ta- 
bularum  De  usucapionibus  conceptum  est:  «  Usus  et  auctori¬ 
tas  fundi  biennium  esto  »;  et  «auctores»  in  romanis  legibus 
dicti  a  quibus  dominii  caussam  habemus^,  et  plerumque 
venditores  t1 2 3',  non,  ut  falso  eruditissimi  iuris  interpretes  putant, 
ab  «  augendo  »  sive  «  auctione  ». 

Hermogenianus  illustratus. 

[19]  Cum  his,  quae  de  historia  auctoritatis  sive  proprieta¬ 
tis  tradidimus,  congruit  quod  Hermogenianus  scribitte),  nempe 


(1)  Libro  superiore,  cap.  XCVI. 

(2)  Ibidem. 

(3)  Dig.,  I,  1  (De  iustitia  et  iure),  5. 

iure  gentium  distincta,  non  introducta  dominia.  Nam  iure 
naturali,  cum  hominibus  nata,  erant  prò  indiviso.  Deinde  per 
gradus  quos  diximus  distincta  sunt  iure  gentium,  quas  po- 
suisse  terminos  agris,  distinxisse  dominia,  aedificia  collocasse, 
condidisse  regna  idem  iurisconsultus  ibidem  narrati  nempe 
gentes  maiores,  ex  quibus  regna  fundata;  non  minores,  quae 
a  regnis  fundatis  provenere,  ut  libro  superiore  latissime  de- 
monstravimus  (*). 

«Maiores»  et  «minores  gentes»  quae  proprie? 
quae  per  similitudinem  ? 

[20]  Qui  sane  locus  primam  nobis  fecit  copiam  intelligendi 
cur  «dii  maiorum  minoruinque  gentium  »  dicerentur,  quos  an- 
tea  dici  vulgo  eruditorum  audiveram,  sed  quid  eae  voces  im- 
portarent  nunquam  ab  iis  intellexi:  quae  sane  voces  nisi  sic 
ut  nos  distinximus  accipiantur,  neque  hic  Hermogeniani, 
ncque  innumeri  de  re  romana  loci  explicari  commode  pos- 
sunt,  ut  inferius  videbimus.  Sed  et  has  voces  romani,  ut  alias 
sane  quamplurimas,  ad  similia  significanda  traxere  ut  maio- 
rum  minorumque  gentium  patricios  significarent:  nempe  prio- 
res  esse  illos  qui  a  patribus  per  Romulum  lectis,  quasi  a  pa- 
tribus  ante  romanam  gentem;  posteriores  nimirum  illos  qui  a 
patribus  post  romanam  gentem  fundatam  provenere.  Quae  duo 
translata  prò  verbis  propriis,  ut  hactenus  vulgo  accepta,  in- 
gentem,  ut  videbimus,  historiae  romanae  obscuritatem  pe- 
perere. 

Postremo  proprietas  nata  sola  animi  destinatione  sufficienter  significata 
—  Ipse  animus,  et  quae  sunt  animi,  iurisconsultis  «substantia  ho- 
minis  »  dieta. 

[21]  Postremo,  fundatis  civitatibus,  «  proprietatis  »  sive 
«  auctoritatis  »  significalo  ad  omnium  maxime  impropriam  per- 
venit,  quum  iura,  sine  ulla  corporali  occupatione,  sine  custodia, 
sine  ullo  permanenti  corporeo  nostri  animi  signo,  sed  sola 


(1)  Libro  superiore,  cap.  C  et  per  librum  ferme  universum. 

animi  destinatone  sufficienter  significata;  iura,  inquam,  propria 
seu  nostra  ipsorum  fiunt;  et  universuili  patrimonium  «  sub¬ 
stantia  patris  »  dieta  (*),  et  substantia  «  hereditas  »  appellata  <1 2 3). 
Quae  non  sunt  corpora  hereditaria,  sed  ius,  quod  intellectu 
consistit  (3). 

Ut  iura  sensim  et  per  gradus  ad  suam  aeternam  incorpoream  originein 
concessere  —  Nihil  homini  niagis  proprium  quam  voluntas  —  Uni¬ 
versi  iuris,  ut  brevissima  historia,  ita  summe  admiranda. 

[22]  Sed  ex  huius  verbi  «  proprietatis  »  historia  vides  vo- 
cabulum  quidem  ad  impropria  translatum,  sed  rem  vi  ipsa 
ad  suam  maxime  propriam  naturam  accessisse,  ut  iura  a  cor- 
pore  ad  animimi  trasferrentur,  et  proprium  cuiusque  sive 
cuiusque  suum,  quod  idem  est  ac  ius  cuiusque,  a  consum- 
ptione  primum,  deinde  perceptione,  tum  occupatione,  porro 
custodia,  posthaec  limitibus,  tandem  ad  voluntatem,  qua  nihil 
in  homine  magis  proprium  datur,  concessisse;  et  per  hos  gra¬ 
dus  a  iure  naturali  priori,  primum  per  ius  gentium,  deinde 
per  ius  civile,  postremo  ad  ius  naturale  posterius,  sive  ad 
solum  pudorem,  iura  tandem  pervenisse.  Quod  eleganter 
dixeris  iura  omnia,  a  iure  naturali  rudium  hominum  in- 
choata,  iure  naturali  maiorum  gentium  erudita,  iure  naturali 
gentium  minorum  attenuata,  iure  naturali  philosophorum  sunt 
omni  ferme  corpulentia  depurata. 


(1)  Cod.  /usi.,  VI,  38  {De  verborum  et  rerum  signi ficatione),  5. 

(2)  Dig.,  XXVI,  7  {De  administralione  et  periculo  tutorum  et  curatorum  qui 
gesserint  vel  non),  58,  g  3. 

(3)  Dig.,  L,  16  {De  verborum  significatane),  leg.  «  H eredi tatis  »  (138),  *  Pecu¬ 
li  iae  »  (178),  l  1  «  Bonorum  »  (208);  V,  3  {De  hereditalis  petitione),  leg.  «  Heredi¬ 
tas  »  (1). 


CAPUT  VI 


DE  ALTERA  LIBERTATIS  PARTE:  TUTELA 


Tutela  quid?  —  Tutela  imperium  cum  homine  natum. 

[i]  De  tutela  superest  ut  dicamus.  Eam  definivimus  liber- 
tatem  tuendi  per  vini  se  et  sua  W,  sive  est  naturale  imperium 
cum  homine  natum,  quo  qui  iniustum  aggressorem  ob  sui 
suarumve  rerum  tutelam  occidit,  si  aliter  tueri  nequeat,  iure 
superioris  occidit (2). 

«  Virtus  »  cur  primum  corporis?  cur  deinde  animi  dieta?  — 
Actiones,  accusationes:  tutelae  species. 

[2J  Ab  ea  vi  «virtus»  principio  appellata,  quae  viribus 
corporis  alienae  vi  illatae  obsisteret  eamque  superaret:  sed, 
latis  postea  legibus,  a  vi  corporis  ad  vim  animi  translata  est, 
et  vis  ad  suam  naturam  concessit,  estque  ius  sua  vindicandi 
aut  ulciscendi  in  iudicio.  Et  in  iudicio  privato  dicitur  «  actio  », 
«  accusatio  »  in  publico:  nam  utraque  est  iuris  nostri  legibus 
praeformata  tutela  (3),  dum  formulae  vigebant;  at,  postquam 
viguit  ius  naturale  philosophorum,  et  iuris  nostri  tutela  a  ra- 
tione  dictata. 

Unde  genita  libertas  civilis?  dominiutn  vere  civile,  quod  vulgo  «  emi- 
nens  »  dicunt?  imperium  civile  seu  summum?  auctoritas  civilis?  — 
Auctoritas  civilis  est  vulgi  philosophia. 

[3]  In  rerumpublicarum  autem  fundatione,  ut  diximus  libro 
superiore  (4),  ex  libertatibus  singulorum  libertas  civilis  extitit, 


(1)  Libro  superiore,  cap.  XXII  [corr.:  LXXII]. 

(2)  Ibidem,  cap.  XCIX. 

(3)  Ibidem,  cap.  CXXI. 

(4)  Ibidem,  cap.  CVIII. 

quae  tura  maxime  celebratur  quum  omnes  legibus  serviunt. 
Ex  dominiis  singulorum  dominium  eminens  conflatum,  quo, 
tanquam  reipublicae  patrimonio,  omnium  privatorum  iura  con- 
tinentur;  et  ex  singulorum  tutelis  natum  summum  imperium, 
quod  sua  vi  armata  legum  cunctos  cives  tuetur.  Et  ex  singula- 
ribus  auctoritatibus  auctoritas  civilis  coorta,  quae,  praeterquam 
quae  sunt  natura  debita,  honesta  quoque  naturae  officia  iubere 
potest,  quae  autem  natura  sunt  licita  prohibere.  Et  sic  auctori- 
tati  civili  haec  humanitas,  qua  exculti  publice  sumus,  est,  ut 
vulgi  philosophiae  accepto,  referenda. 

Quae  essent  profanae  historiae  principia? 

[4]  Ut  autem  sciamus  quibus  rationibus  haec  civilis  aucto¬ 
ritas  a  primis  generis  humani  exlegis  temporibus  ad  lias  res- 
publicas,  in  quibus  nunc  versamur,  perducta  sit,  historia  tem- 
poris  obscuri  ex  nostris  principiis  est  contexenda:  quae  sane 
fuerint  principia,  quae  hactenus  desiderantur,  profanae  historiae 
universae.  In  quo  conatu  si  defecerimus,  studium  saltem  tanta 
cognitione  iuvandi  universum  genus  humanum  certe  aliqua 
indignum  laude  non  fuerit. 


CAPUT  VII 


DE  HISTORIAE  UNIVERSAE  PRINCIPIIS 


Historia  duplex:  rerum  et  verborum. 

[1]  Historia  universa,  altera  rerum,  altera  verborum  est; 
atque  hanc  ex  illa  profluere  perinde  constat,  uti  extra  omne 
dubium  est  priores  res  esse  quam  rerum  notas. 

Historia  verborum:  etymologia  —  Prima  historia  rerum:  mythologia. 

[2]  Historia  verborum  incerta,  nempe  etymologia,  quia 
historia  prima  rerum  profanarum,  quae  est  mythologia  (*)  seu 
historia  temporis  fabulosi,  nec  certam  habet  originem  nec 
certam  successionein.  Et  ideo  eius  incerta  origo  et  incerta 
successio,  quia  rerum  temporis  obscuri  hactenus  est  desperata 
cognitio. 

Certa  origo  et  successio  historiae  universae  ab  historia  sacra  repetenda. 

[3]  Quare,  si  sacra  historia  res  nobis  exponat  actas,  dum 
in  historia  profana  tempus  obscurum  et  fabulosum  sive  he- 
roicum  excurrit,  iam  tramitem  habebimus,  quo  historia  tem¬ 
poris  obscuri  et  historia  temporis  fabulosi  historiam  temporis 
veri  pertingat.  Igitur  quod  hactenus  de  naturalis  orbis  terra- 
rum  mensuris  veruni  dicebatur,  eas  a  certis  caeli  mensuris 
suam  certitudinem  mutuari,  id  de  veritate  orbis  terrarum  ci- 
vilis  quoque  dicendum  sit,  quod  veritas  rerutn  profanarum 
unice  ab  historia  sacra  petenda  sit. 


(1)  Vide  Notas,  14  [postilla  marginale]. 


CAPUT  Vili 


SACRAE  HISTORIAE  DEMONSTRANTUR  ANTIQUITAS, 
PERPETUITAS  VERITASQUE 

[x]  Itaque  de  sacra  historia  statuamus  haec  tria: 

[2]  Unum:  eam  omnibus  profanis  esse  antiquiorem. 

[3]  Alterum:  eamque  solam  certa  initia  certamque  succes- 
sionem  historiae  profanae  universae  commodare. 

[4]  Tertium:  atque  has  ipsas  res  —  praecisa  licet  divina 
fide,  quae  tamen  omni  demonstratione  maior  est  —  tradere  hu- 
manis  argumentis,  quantum  haec  res  ad  verum  geometricum 
propius  accedere  patiatur,  demonstratas. 

Sacrae  historiae  antiquitas. 

[5]  Antiquitatem  haec  tria  d)  probant: 

[6]  Unum:  quod  nulla  profanarum  historia  genus  huma- 
num  exlex,  tum  ante,  tum  post  Diluvium,  ante  oranes  respu- 
blicas  fundatas  omnesque  leges  positas,  sub  deoxQcm'a  egisse, 
explicatius  narret.  Quem  vetustissimum  rerum  statum  soli  poe- 
tae  suis  fabulis,  et  tamen  perobscure,  innuerunt. 

[7]  Alterum:  quia  ipsa  respublica  hebraeorum  principio  ad 
theocraticam  formam  fundata  est,  Decalogi  legibus,  quibus 
nulla  poena  irrogatur  humana  institutione;  et  late  narratur  in 
sacris  Bibliis,  a  Mose  ad  reges  usque,  ccccxcix  durasse.  Quo 
statu  maiorum  gentium  dii  duodecim,  nempe  antiquissimi  deo- 
rum,  falsis  religionibus  consecrati,  et  eorum  fide  maiores  gen- 
tes,  hoc  est  omnium  vetustissimae,  contentae  sunt. 

[8J  Tertium:  quod  alii  quoque  ante  nos  adverterunt  quod 
Homerus,  scriptorum  omnium  profanorum  certe  primus,  tales 
suorum  regum  pastoricios  mores  describat,  quales  historia  sa- 


(1)  Testo:  «  duo  ».  Ma  gli  argomenti  addotti  sono  tre  [Ed.]. 

era  de  suis  primis  regibus  narrat;  et  tamen  regnum  hebraeis 
a  Mose,  sacrae  historiae  scriptore,  quingentis  post  annis  fun- 
datum  est. 

Perpetuitas. 

[9]  Certam  autem  originem  certamque  successionem  re¬ 
rum  profanarum  unam  sacram  historiam  nobis  tradere  posse, 
evintjit  vetustissimus  ille  quem  supraCD  tradidimus  gentium 
morem:  externarum  agere  incuriosas,  et  ideo  incuriosas,  quia, 
suis  quaeque  finibus  contentae,  externas  gentes  nonnisi  per 
bellorum  occasiones  noscebant,  quorum  perpetuae  poenae  cap- 
tivitates  et  servitutes  fuere.  Quas  hebraei  ab  assyriis  perpessi 
—  dum,  per  ea  ipsa  tempora  et  diu  post,  graeci  iam  exculti 
assyriorum  potentiam  ferme  ignorarent  —  rerum  profanarum, 
quae  ab  assyriorum  monarchia  profanis  scriptoribus  incipiunt, 
et  certa  initia  et  certos  progressus  docere  possunt. 

Veritas. 

[10]  Quod  autem  haec  ipsa  nobis  ex  vero  tradat,  tria  item 
argumenta  graviter  docent  : 

[11]  Unum:  quod  ea  gens  legis  et  patrii  moris,  usque  tan¬ 
dem  ad  obstinationis  vicium,  religiosissima  fuerit,  ut  suae  an- 
tiquitatis  monumenta  sanctissime  custodisse  nihilque  admisisse 
externi  putandum  sit. 

[12]  Alterum:  quod  ipsa  historia  ipsis  linguae  perpetuita- 
tem  servarit,  quod  illud  evincit  —  hebraeae  linguae  eruditis  in 
eius  caussis  hactenus  inobservatum  —  quod  rectum  verborum, 
uti  graecis  latinisque  est  tempus  praesens,  ita  hebraeis  est 
praeteritum,  tempus  proprium  historicorum,  et  tertiae  quidem 
personae. 

[13]  Tertium  (quod  ex  Hieronymo,  In  Danielem ,  et  ahi 
ante  nos  attulere,  sed  tamen  id  ipsum  ex  nostris  principiis 
conficitur)  est  quod  Xenophon  —  primus  graecorum  historicus 


(1)  Hoc  libro,  parte  II,  cap.  I,  \  «Quae  res  »  [15]. 

qui  res  externas  scripsit,  nani  eas  ipsas  quas  graeci  cum  ex- 
ternis  gessere  (0  scripsit,  idemque  gravissimus  philosophus,  et 
magna  ipse  pars  rerum  quas  scripsit,  et  quia  sua  expeditione 
in  Persiani  prioribus  belli  ducibus  penitius  W  penetravit  —  res 
persarum  sacrae  historiae  apprime  conformes  scripsit. 


(1)  Cosi  corr.,  nelle  postille  marginali  e  nei  due  errata-corrige,  «gessisse»  [Ed.]. 

(2)  Cosi  corretto,  nell’errata-corrige  ms.,  «  penitus  »  [Ed.]. 


CAPUT  IX 


DEMONSTRANTUR  GIGANTES, 

QUI  SUNT  TANQUAM  TRADUCES  ANTEDILUVIANAE 
IN  POSTDILUVIANAM  HISTORIAM 

Principia  historiae,  rationibus  non  firmata,  admirationem, 
non  scientiarn,  gignunt. 

fi]  Sed  doctissimus  Hugo  Grotius  veritatem  sacrae  histo¬ 
riae  studio  magis  quam  iudicio  demonstrat,  qui  eius  initia, 
scriptorum  ethnicorum  locis  benigne  acceptis,  non  ullis  in- 
victis  rationibus  conficit,  ut  illa:  quod  universale  Diluvium 
communis  gentium  traditio,  et  gigantes  praeterea  nudata  po- 
stea  forte  sepulcra  testentur.  Quae  duo,  quia  rationibus  non 
demonstrat,  nihil  conferunt,  nisi  ut  haec  ipsa  eruditi,  iuxta  ac 
vulgus,  admirentur. 

Nec  solide  firmata,  gignunt  absurda. 

[2]  Nani  rationes  physicae,  quibus  alii  gigantes  fuisse 
probant,  vix  dignae  sunt  recensitu.  Cum  enim  hominum  sta- 
turam,  qui  ad  duo  sive  adeo  ter  annorum  millia  ante  nos 
vixerunt,  certo  sciamus  nostra  hominum  nihilo  proceriorem 
fuisse,  qui  tempore  humana  corpora  parviora  brevioraque  fieri 
dicunt,  videant  ne  in  satis  absurdas  rationes  imprudentes  com- 
pellantur.  Quod,  si  per  tantum  temporis  spacium  haec  insen- 
sibilis  nostrorum  corporum  deminutio  facta  fuerit,  centum 
millium  saltem  annorum  excursu  opus  sit,  quibus  ad  gigantes 
perveniamus.  Cur  igitur  gigantes,  ut  sacra  tradit  historia,  «  se- 
culi  potentes  »  fuerint,  piis  credentibus  synchroni?  cur  non 
Abel,  Cainus,  qui  aetate  omnes  anteierunt,  gigantes  orti?  cur 
non  subito  post  Diluvium  nati  quoque,  sed  Nimbrodus  ad 
ducentos  post  Diluvium  annos  gigantea  statura  a  sacra  historia 
narratur?  cur  ex  tanta  corporum  proceritate  ad  hunc  brevem 
staturam  modum,  quam  subito,  tam  insigniter  decreverunt?  An 


G.  B.  Vico,  Opere  -  II-11. 

angelos  humana  semina  collegisse  et,  uti  incubos,  e  falsarum 
religionum  foeminis  gigantes  generasse  dicainus,  ut  multi  sa- 
cram  historiam  interpretantur  ?  Quibus  difficultatibus  adacti,  viri 
magis  acuti  quam  pii  gigantes  proprie  fuisse  omnino  negant, 
et  metaphoricus  gentium  tyrannos  accipiunt.  Ab  his  exploratis 
scilicet  principiis  historiam  universam  hactenus  sunt  exorsi, 
quia  auctoritatem  inconcussa  ratione,  cuius  pars  auctoritas 
certe  est,  firmare  non  studuerunt. 

Philologicae  dignitates  novem. 

[3]  Igitur  principio  aliquot  philologicas  dignitates,  quam 
vulgatissimas,  tain  extra  omnem  controversiae  aleam  positas, 
in  antecessum  proponam. 


I 

[4]  Anno  post  Diluvium,  ante  babylonicam  linguarum  con- 
fusionem,  Sem,  Cham,  Iaphet  exleges  terram  inter  se  divisisse; 
et  in  Assyria  mansisse  Semum,  Chamum  in  proximam  Phoe- 
niciam  Aegyptumque,  laphetum  in  Europam  commigrasse. 

II 

[5]  In  Oriente  praemature  humanitatis  rediisse  artes,  ita 
ut  ducentis  post  Diluvium  annis  inter  chaldaeos  magia  nata 
sit,  quae  alioqui,  in  astroruin  observationibus  posita,  multo 
maiori  tempore  opus  habebat  ut  in  artem,  sive  adeo  scientiam, 
redigeretur. 

Ili 

[6]  In  Occidente  genus  divinationis  natum  tam  rude  quam 
orientalium  eruditum,  quae  putabat  fulmina  tonitruaque,  vola- 
tus  cantusque  avium  et  victimarum  exta  laeta  tristave  deo- 
rum  monitus  esse. 

IV 

[7]  Constantem  a  primis  usque  temporibus  inter  graecos 
famam  durasse,  cuius  testis  Homerus,  genticos  suos  quondam 
more  ferarum  traduxisse  vitarn  et  cadavera  canibus  corvisque 
voranda  reliquisse. 

V 

[8]  Mythologos  uno  ore  docere  hos  fuisse  feras  quas  Or- 
pheus  lyrae  sono  cicuravit  et  saxa  ex  quibus  Amphion,  ad 
lirae  quoque  sonum  coeuntibus,  Thebarum  muros  construxit. 

VI 

[9]  Et  philologos  universos,  dum  linguarum  enarrant  ori- 
gines,  docere  quoque  interiectiones  primas  fuisse  humanas  vo- 
ces,  quae  ad  perturbationum  impetum  erupissent;  postea  enata 
praenomina,  quibus  res  in  summa  verborum  egestate  indica- 
rent,  et  quidem  monosyllaba  ferme  omnia  omnibus.  Et  nos 
demonstravimus  (•)  primas  inter  latinos  proprias  voces  natas 
fuisse,  nomina,  et  quidem  omnia  monosyllaba  quoque. 

VII 

[10]  Et  illud  indubium:  interiores  disciplinas  ab  Asia  in 
Aegyptum  et  Graeciam  deductas  esse. 

Vili 

[11]  Uti  illud  quoque  exploratum:  longe  priorem  versam 
prorsa  oratione  natam  esse. 


IX 

[12]  Postremo  poetas  fuisse  primos  rerumpublicarum  fun- 
datores. 


Observandum. 

[13]  Ne  quis  tamen  miretur  in  chronologia,  ducentis  post 
Diluvium  annis  in  tantam  frequentiam  auctum  genus  huma- 
num  ut  Nimbrodus  tam  enormis  altitudinis  turrim  excitaret, 
id  det,  quod  haud  sane  negaverit:  viros  decimoquinto  anno 
pubescere,  foeminas  duodecimo  viripotentes  fieri,  et  foeminas 


(1)  Libro  superiore,  cap.  CXLIX. 

quinquagesimo  anno  effoetari  et  in  annos  singulos  foecundari 
posse;  et  rationem  putet  primam  (*)  foeminam,  ad  quinquagesi- 
mum  usque  annum,  septem  et  triginta  filios  parere  posse,  se- 
cundam  triginta  sex,  tertiam  triginta  quinque,  et  sic  deinceps; 
tum  de  neptibus,  dehinc  de  abneptibus,  demum  de  proneptibus 
eundem  numerum  capiat;  is  conficiat  ad  extremum  ducen- 
torum  spacio  annorum  plures  hominum  myriades  nasci  posse. 

Problema  quo  nova  de  philologia  scientia  excitatur. 

[14]  Nunc  quaerere  iuvat:  quaenam  causa  tanti  discrimi- 
nis,  quantum  illud  quo  homo  ferus  ab  homine  humano  differt, 
quando  exlex  Chamus  suam  posteritatem  in  Phoeniciam  in- 
duxit,  unde  inox  in  proximam  Aegyptum  pervenit;  Iaphetus, 
graecis  Iapetus  dictus,  exlex  quoque  in  Europam  commigra- 
vit?  et  cur  primi  gentium  sapientes  in  Assyria  chaldaei,  cum 
Chamus  et  Iapetus  linguam  antediluvianam  secum  attulerint, 
qua  priorem  humanitatem  servare  possent,  et  linguae  Baby- 
Ione  Semi  posteritati  confusae  sunt? 

Chronologia  hactenus  praepostera. 

[15]  Nam  isti  Cecropes  aegypti,  Cadmi  phoenices,  Danai 
phrygii,  qui,  deductis  in  Graeciam  coloniis,  humanitatem  im- 
portant,  et  Orpheus  atque  Amphion,  qui  trecentis  post  Cecro- 
pem  et  Cadmum,  ducentis  post  Danaum  annis,  graecos  po- 
pulares  suos  feras  et  saxa  fuisse  testantur,  non  sat  commode 
suis  sunt  divisi  temporibus.  Quae  chronologiae  mihi  absurda 
miranti,  illud  in  mentem  venit:  quid  si  haec,  etsi  temporibus 
praepostera,  rebus  ipsis  vera  sint  tamen;  et  graecas  gentes, 
postquam  aegyptiacae  syriacaeque  atque  adeo  asianae  poten- 
tiae  fama  inter  ipsos  pervasisset  (1 2 3),  ut  suam  augustiorem  face- 
rent  originem,  fecisse  antiquiorem;  et  rationem  propositi  pro- 
blematis  eam  esse. 


(1)  Cosi,  nelle  postille  marg.  e  nei  due  errata-corrige,  emendato  «  unam  »  [Ed.]. 

(2)  Cosi  corretto,  nelle  postille  marginali  e  nei  due  errata-corrige,  «  et  inter 

graecas  gentes...  fama  pervasisse  »  [Ed.]. 

Humanitas  uni  religioni  oranis  accepto  referenda. 

fi6]  Quod,  vicinus  Chamo,  Semus  inter  suos  posteros  ve¬ 
ratri  Dei  creatoris  religionem,  verae  religionis  cultu  innocen- 
tiam,  innocentia  humanam  societatem,  societate  linguam  usque 
ad  Babylonis  confusionem  servarit,  ac  proinde  artium  antedi- 
luvianae  humanitatis  memoriam  custodivit,  quanquam,  homi- 
num  raritate,  principio  solam  pecuariam  et  rusticam  exercuerit. 
Hinc,  ad  idolatriam  et  Semi  posteris  declinantibus,  primi  gen- 
tium  sapientes  chaldaei;  et  Chami  posteritas  in  Phoenicia  ob 
chaldaeorum,  et  aegyptii  ob  phoenicum  vicinitatem,  mature 
interiores  disciplinas  invenire  potuerunt.  Sed  Iapeti  soboles  in 
Orphei  feras  et  Amphionis  saxa  commutata  diu  vixit,  cum 
Iaphet  a  semitidis  satis  longe  abscessisset  :  quare,  ut  ipse  ve- 
ram,  ita  eius  posteritas  omnem  exuit  religionem  et,  religione 
exuta,  humanitatem. 

Ut  homines  in  Orphei  feras  conversi?  et  per  ingentem  terrae 

silvani  effusi? 

[  r 7J  Etenim  per  hanc  ingentem  terrarum  silvani  tam  cha- 
mitidas  quam  iaphetidas  hac  ratione  in  solitudinem  distractos 
esse  necesse  est:  quod  saepe  viri  a  foeminis,  foeminae  a  viris, 
pueri  filii  a  matribus,  inatres  a  filiis  pueris  ut  feras  effugerent, 
dividerentur;  et  ita  sensim  minores  a  maioribus  rudiores,  fe- 
rarum  metu  relieti  vel  abacti,  sic  dispaiati  solique,  prius  om¬ 
nem  religionem,  deinde  omnem  linguam,  tandem  omnem  hu¬ 
manitatem  exurdaverint,  et  in  brutam  licentiam  ac  errorem 
ferinum  abierint.  Quo  rerum  statu  mille  annos  durante,  si 
quis  recte  rationem  putet,  quanquam  quamplurimi  aut  a  feris 
enecti,  aut  fame  per  hyemes,  siti  per  aestates  deperierint,  ta- 
men  incolumes,  vel  ut  feras  evaderent,  vel  ut  pabula  aut  fontes 
quaererent,  in  Scythiam,  Aethiopiam,  Occidentem  plagam  In- 
diasque,  praevalido  nixu,  per  invia  et  confragosa  acti  temeraria, 
forte  penetrarint. 

Cur  in  Oriente  matura  et  erudita,  in  Occidente  rudis 
et  tarda  divinatio? 

[18]  Sed  et  hoc  discrimen  inter  utrosque  intercessisse  quo¬ 
que,  etiam  necesse  est:  quod  chaldaei  (*>  a  semitidis  inter  eos 
certis  in  locis  agentibus,  qui,  vi  verae  religionis  sociati,  vir- 
tute  se  et  suos  et  pecudes  a  feris  tutabantur,  humanitatis  ad- 
moneri,  et  in  ingentibus  camporum  aequoribus  commode 
syderum  ortus  occasusque  animadvertere  potuerunt;  et  ita 
caelum  a  syderum  motibus  sibi  finxere  deum,  atque  in  id, 
etsi  non  veruni,  saltem  doctum  divinationis  genus  concessere, 
magiam(1 2).  At  Iaphetidae,  longe  a  semitidis  et  chamitidis 
dissiti,  inter  ipsos,  qui  humanitatem  colerent,  versante  nemine, 
ad  brutum  stuporem  redacti  omnes,  fulmine  excitandi  fuerunt 
ut  caelum  crederent  deum  eiusque  voluntatem  putarent  Iovem: 
quare  divinationis  genus  satis  rude  et  sero  inter  occidentales 
est  introductum. 


Demonstratio  Dii  u vii  universalis. 

[19]  Atque  haec  invicta  demonstratio  sit  terrarum  orbem 
Diluvio  universum  fuisse  obrutum,  et  genus  humanum  in  Noa- 
cho  servatum  esse,  et  arcam  in  locis  Assyriae  subiectis,  ut 
Armenia,  consedisse;  quando  maturi  assyriorum  cultus,  unde 
inter  eos  prima  monarchia  nata  est,  et  diuturnae  reliqui  orbis 
ferinae  vitae,  quae  ad  mille  post  Diluvium  annos  vel  inter 
graecos  ipsos  duravit,  non  alia  afferri  ratio  potest  quam  vera 
religio  inter  semitidas  conservata:  quam  si  Iaphetus  quoque 
inter  suos  servasset,  aut,  uti  Chamus,  iisdem  piis  proximus, 
a  pietate  descivisset,  in  Occidente  eadem  quae  in  Oriente 
fuissent  secutura.  Et  hoc  pacto  per  nostra  humanitatis  prin¬ 
cipia  non  solum  sacra  cum  profana  constat  historia,  sed  pro*- 
fana  celebrem  sacrae  historiae  epocham,  nempe  universale 
Diluvium,  confirmat. 


(1)  Cosi  corretto,  nelle  postille  marginali  e  nell’errata-corrige  ms.,  *  chamiti- 
dae  »  [Ed.]. 

(2)  Vide  Motas,  15  [postilla  marginale]. 

Gigantium  demonstratio. 

[20J  Ex  hac,  quam  exleges  impii  traduxere  prorsus  effe- 
ram  vitam,  provenere  post  Diluvium  in  profana  historia  gi- 
gantes,  de  quibus  sacra  historia  haec  narrat  quinque: 

I 

[21]  Ante  Diluvium  fuisse,  et  Deo  praecipuam  Diluvii  caus- 
sam  fuisse. 


II 

[22J  Ab  «  filiis  Dei  »,  qui  ad  «  filias  hominum  »  intrarant, 
ortos  esse. 


Ili 

[23]  Eosque  fuisse  «potentes  a  seculo»  et  «famosos  viros». 

IV 

[24]  Aliquanto  post  Diluvium  eos  memorat  in  Nimbrodo 
seu  Nembrot. 


V 

[25]  Inter  pios  credentes  non  natos  esse. 

[26]  Demonstrantur  gigantes  ex  hoc  foedo  victu  prove¬ 
nisse  primo  historia  civili,  secundo  historia  naturali. 

Historia  civili. 

[27]  Civilis  historia  prostat  apud  Iulium  Caesarem  et  apud 
Cornelium  Tacitum,  qui,  dum  in  caussas  inquirunt  de  vastis 
Germanorum  corporibus,  quisque  unam  affert,  quae  ambae, 
uti  in  id  effectum  conveniunt,  ita  sunt  copulandae.  Caesar  <1 2> 
dicit  esse  summam  adolescentum  ab  omni  disciplina  libertatem, 


(1)  Cosi,  nelle  postille  margin.  e  nei  due  errata-corrige,  corr.  *  pervenisse  »  [Ed.]. 

(2)  De  bello  gallico ,  lib.  VI,  cap.  6. 

quod  eorum  omnis  vita  in  «  venationibus  et  studiis  rei  mi- 
litaris  consisteret  (quibus  studiis  haud  sane  pueri  dant  ope- 
ram),  et  quod  a  parvulis  labori  et  duriciei  studerent,  et  hoc 
ali  staturam  putarent  ».  Tacitusb),  quod  «  in  omni  domo  (vel 
principum)  nudi  ac  sordidi  in  hos  artus,  in  ea  corpora,  quae 
romani  mirabantur,  excrescerent  ».  Id  constat  de  gente  reli¬ 
gione,  moribus,  institutis  iam  fundata.  Quid  de  materno  libe- 
rorum  cultu  ante  omnem  humanitatein  introductam  putandum 
est,  et  quando  per  avia,  invia  virgultis,  dumetis  ac  cespitibus 
confragosa,  vel  glans  vel  fons  pueris  nudis  duro  labore  le- 
gendus  erat? 


Historia  naturali. 

[28]  Historia  sive  observatio  physica  demonstrat  quantum 
magistri  metus  puerorum  spiritus  affligat  et  quicquid  in  iis  est 
ad  adolescendum  generosius  concidat;  et  nitros  sales,  quibus 
urinae  plurimum  abundant,  plurimum  vivacitatis  habere,  ut  in 
spiritu  salis  ammoniaci  spectare  est.  Campos  autem  stercoratos 
feliciter  frugescere  rustici  norunt,  et  tamen  parum  prae  iis 
quos  exercitus  armati  insedere,  qui  per  plures  annos  reddunt 
laetissimas  segetes:  ut  coniectem  eodem  cultu  in  ultima  ad 
meridiem  America  gigantes  etiamnum  gigni.  Qui  terrarum 
orbem  itineribus  lustrant,  quaeso  explorent  an  haec  nostra 
vera  sit  coniectura. 

Divinae  providentiae  argumentum. 

[29]  Itaque  pueros  multo  ante  quam  nostri  adolevisse  et 
membra  firmasse  existimandum  est;  ut  hinc  quoque  divina 
providentia  sununopere  suspicienda  sit,  ut,  quando  humanum 
genus  impietate  in  eum  foedum  victum  esset  abiturum  et  fore 
ut  ingens  terrae  silva  feris  abundaret,  pueri  cito  adolescerent 
et  in  corpora  ingentia  firmarentur,  ut  feras  aut  fugerent  aut 
superarent. 


(1)  De  moribus  Germanorunt,  cap.  20. 

Qua  ex  causa  gigantes  antediluviani?  —  Vere  pii  fortissimi  gentium. 

[3°]  Gigantes  antediluvianos  sacra  narrat  historia  inde 
natos,  quod  «  filii  Dei  »,  hoc  est  sethidaeh),  ut  Samuel  Bochar- 
tus  <1 2 3 4>  interpretatur,  ad  «  filias  hominum  »,  sive  falsarum  religio- 
num  foeminas,  earum  pulchritudine  capti,  intrarant.  Has  foe- 
minas  e  Caini  posteritate  fuisse  necesse  est,  qui  cum  urbes 
fundasset,  ut  sacra  quoque  testatur  historia,  ex  eius  gente  foe- 
rninae  nedtim  mundiores  sed  elegantes  fuisse  necesse  est.  Et 
has  ipsas  sethidarum  (3)  amore  deflagrasse  inde  coniiciendum, 
quod  ii  veri  aureae  aetatis  heroes  haberentur,  qui,  non  muro, 
sed  virtute,  et  se  et  pecudes  et  sata  a  feris  tuerentur. 

f 3  r ]  Et,  uti  postea  gentium  postdiluvianarum  communis 
mos  fuit  cum  alienigena  non  habere  connubium,  ita  de  an- 
tediluvianis  existimandum  esse  necesse  est  inter  diversarum 
religionunt  viros  foeminasque  concubituin  quoque  etiam  dam- 
natum,  ut  hodie  nos  inter  christianos  et  turcas  vel  hebraeosU) 
vetitus  est.  Quare  et  viros  et  foeminas  istas  suorum  commu- 
nione  exclusos  exclusasve  esse  oportet  (quod  poenae  genus 
antiquissimum  et  ex  gentium  moribus  ortum  inferius  late  pro- 
babimus),  unde,  extorres  solique  per  silvas,  suam  posteritatem 
fuga  et  errore  in  ferinam  vitam  dispulere.  Et  ita  ex  iis  postea 
gentes  gigantea  statura  prognatae  sunt,  apud  quas  nec  lavandi 
pueros  nec  ulli  disciplinae  tradendi  mos  priscus  ferinus  perman- 
serat.  Qui  postea  «  potentes  a  seculo  »  et  «  famosi  viri  »  fuere. 

Gigantes  postdiluviani  quando  fuerint? 

[32]  Gigantes  post  Diluvium  tradit  historia  fabulosa,  sed 
eos  non  statini  post  Diluvium  ortos  esse  sacra  historia  memorat, 


(1)  Testo:  *  semidae  »  e.  poco  più  sotto,  «  seraidarum  »,  corr.  già  nelle  postille 
inarginali.  E  nelle  Notae :  »  Scripturae  sunt  lapsus  prò  'sethidae5,  'sethidarum’, 
ut  iidem  recta  scriptura  brevi  post  exarati,  pag.  357,  vers.  11,  '  inter  sethidas Pa- 
tronymica  a  Samuele  Bocharto  facta  »  [Ed.]. 

(a)  Cosi  corretto,  nelle  postille  marginali,  «  Buchartus  »  [Ed.]. 

(3)  Si  veda  qui  sopra  la  nota  1  [Ed,]. 

(4)  «Vel  hebraeos»  aggiunto  in  margine  [Ed.]. 

nam  in  Nimbrodo  memorat:  quia  saltem  ducentos  procurrere 
annos  necesse  fuit  ut  Semi  (ri  posteritas  impietate  in  hanc  fe- 
rinam  vitam  et  inde  cultu  humano  in  gentem  abiret. 

Cur  in  Oriente  mature  cessere? 

[33]  Postea  gigantes  in  Oriente  cessere,  quia,  civili  cultu 
introducto,  et  matres  coepere  lavare  filios  pueros,  et  patrum 
ac  magistrorum  incessit  metus,  et  multo  magis  falsarum  reli- 
gionum  terribilis  superstitio. 

Cur  non  nati  inter  vere  pios? 

[34]  Non  nati  gigantes  inter  Semi  posteros  vere  pios,  quia 
ex  cultu  antediluviano  matres  lavabant  pueros,  et  pueri  sub 
patrum  imperio  et  disciplina  adolescebant. 

Cur  Germani  corporibus  vasti? 

[35]  Apud  Germanos  perdurarunt  gigantes,  quia  ex  ferino 
cultu,  uti  nefarios  concubitus  reliquerant,  ita  hunc  educando- 
rum  libertini  morem  retinuere. 

Cur  nefarii  concubitus  inter  persas? 

[36]  Nefarii  concubitus  inter  assyrios,  ac  proinde  inter 
persas,  ex  eo  ferino  cultu  servati;  sed  gigantes  cessere,  quia 
iis  magia  cito  civiles  artes  restituit.  Atque  haec  de  gigantibus, 
hactenus  in  fabulis  habita,  quae  cuin  sacra  historia  non  bene 
conveniebant,  dehinc  scientiae  philologicae,  non  vanne  erudi- 
tioni,  subserviant. 

Fulmen  occiduorum  perculit  impietateni. 

[37 J  Sed  illud  hoc  loci  proprium  ambigere  est:  cur  occi- 
dentales  sero  in  religiones  concesserint,  si  fulmine  ab  impie¬ 
tate  concesserint? 


(1)  Cosi  corr.,  nelle  postille  marginali  e  nell’errata-corrige  ms. ,  «  Chami  »  [Ed.]. 

Physica  eius  ratio. 

[38]  Physica,  non  sine  divinae  providentiae  admiratione, 
huic  difficultati  satisfacit  et  ingentem  lucem  historiae  profa- 
nae  affert,  qua  iterum  sacrae  veritas  demonstratur. 

[39]  Necesse  enim  fuit  terram,  universali  Diluvio  diu  aquis 
imbutam,  per  multa  secula  exhalationes  siccas,  sive  ignitas 
materias,  in  aèrem  non  emisisse,  unde  fulmina  gignerentur, 
uti  evenit  in  locis  qui  a  solis  cursu  longe  sepositi  b)  sunt;  sed 
post  multas  aetates,  terra  in  statu,  in  quo  nunc  est,  exsiccata, 
caelum  fulgere  et  tonare  coepit. 

Gigantum  bellum  —  «  Terrae  filii  »,  «  terrigenae  »,  «indigenae», 

«  ingenui  »  —  Nec  religiones  nec  respublicae  impostura  fundatae. 

[40]  Atque  hi  sunt  qui  impietate  bellum  indixerant  Iovi, 
a  quo  fulmine  tacti,  in  montibus  abditi,  ut  libro  superiore  in- 
nuimus  et  latius  infra  exequemur,  «Terrae  filii»  dicti  sunt; 
quia  ab  iis  postea  «terrigenae»  graecorum,  latinorum  «in¬ 
digenae»  sive  «ingenui»  provenere.  Qui,  cum  primam  suam 
ignorarent  originem,  nullo  mendaci  animo,  se  illarum  terra- 
rum,  ubi  haerebant,  dicebant  filios,  ac  proinde  se  earum  heros 
ad  suas  aras  confugientibus  iactabant  esse,  ut  supra  diximus  (*h 
unde,  ut  Livius  tradit,  respublicae  primum  natae.  Tantum  abest 
ut  Danaos,  Cadmos,  Pelopes  suos  nossent  gentis  auctores! 

Cur  Hercules  et  Bacchus  fulmine  nati?  —  Unde  «  olympiades  »  ?  —  Cur 

Olympus  duodecim  deorum  sedes?  —  Cur  terra  «humus»  dieta?  — 

Unde  «deus»  dictus? 

[41]  Hinc  Hercules  et  Bacchus,  hic  Orientis,  ille  Occi- 
dentis  domitor,  fulmine  nati,  et  Hercules  olympiades  instituit, 
idest  tempus  graecorum  historicum.  Nam  humanitas  a  fulmine 
coepit,  et,  cum  fulmen  Olympo,  seu  superiore  aéris  regione, 
mittatur,  hinc  Olympus  maiorum  definì  sedes.  Et  quia,  praeter 


(1)  Cosi,  nelle  post.  marg.  e  nei  due  errata-corrige,  emendato  «  semoti  »  [Ed.]. 

(2)  [Libro  superiore],  cap.  CIV. 

Taciti  sordes  et  Caesaris  Iaboriosam  duramque  libertatem, 
crassus,  prae  diu  humente  terra,  aer  in  caussa  fortasse  fuit 
ut  sub  eo  corpora  proceriora  provenirent  —  uti  populi  in  aquo- 
sis  locis  mira  proceritate  excrescunt  —  an  hinc  ab  «  humore  » 
terra  «  humus  »,  sive  rectius  ab  hac  «  humo  »  dictus  est  «  hu- 
mor»,  quod  e  terra  aquas  nasci  viderent?  Et  ob  hanc  caeli 
crassitiem  gigantes  in  miram  stupiditatem,  praeter  corporum 
vasticiem,  provenere,  ut  ad  deorum  metum  fulmine  essent  exci- 
tandi.  Et  hinc  graecis  Séo<;  «metum  »  significavi:  unde  8ei'8co, 
«timeo»,  factum  est.  Atque  hinc  illud  sit: 

Primus  in  orbe  deos  fecit  timor. 

[42]  Non  tam  sero  orientales  deùm  incessit  religio,  quia 
non  fulmine  incessit,  ut  dictum  estW. 


(1)  Cfr.  Dissertationes,  III  [Ed.]. 


CAPUT  X 


QUATUOR  PRIMAE  HISTORIAE  SACRAE  EPOCHAE 
DEMONSTRATAE,  PER  QUAS  TEMPUS  HISTORIAE  PROFANAE 
BONA  EX  PARTE  OBSCURUM  EXCURRIT. 

[ij  Ex  his  quae,  ut  gigantes  demonstraremus,  hactenus 
dieta  sunt,  quatuor  primae  historiae  sacrae  epochae  demon- 
stratae  consequuntur,  per  quas  magna  ex  parte  tempus  in  hi- 
storia  profana  obscurum  excurrit. 

prima:  mundi  a  deo  creatio. 

[2]  Et  in  ea  pecuariam  et  rusticani,  ante  respublicas  in 
recenti  orbe  terrarum  natas,  inter  sethidas  veri  Dei  religione 
custoditas.  Cuius  virtute  per  pabula  et  agros  sine  legibus  in- 
nocentes  agebant,  et  se,  suos  et  sua  ab  impiis,  vel  falsarum 
religionum  violentis,  tutabantur:  ita  ut  de  iis,  aliqua  ex  parte, 
veruni  accipi  possit  aureum  seculum  poetarum. 

secunda:  universum  diluvium. 

[3]  In  qua  Noachum  eiusque  piani  subolem,  semitidas, 
verae  religionis  custodia  antediluvianas  humanitatis  artes,  Di¬ 
luvio  omnes  submersas,  saltem  memoria  conservasse;  quan- 
quam  ob  hominum  raritatem,  ut  aliquem  necessarium  vitae 
fructum  caperent,  solas  pecuariam  et  rusticam  ante  respubli¬ 
cas  fundatas  exercuissent  et,  veri  Dei  virtute,  eas  ab  externis 
iniuriis  defensarent:  ut  sic,  iisdem  recurrentibus  caussis,  eos 
primos  post  Diluvium  in  terris  fuisse  heroas. 

tertia:  abrahami  a  deo  vocatio. 

Hebraeis  quod  paternuin  imperium  ?  quod  ius  nexi?  —  Abrahamus,  qua¬ 
terna  pater  exlex,  princeps  summus  bella  gerit  et  gentem  condit. 

[4]  Qua  Abrahamus  e  media  idololatra  gente  in  proprium 
agrum  est  sevocatus,  et  sub  veri  Dei  regimine,  quod  Philo 
■OeoxQatLav  eleganter  appellat,  perseveravit,  fundavitque  pater- 
num  imperium,  ab  ilio  gentium  di versum,  quo  vitae  et  necis 
ius,  non  patris,  sed  Dei  erat,  ut  Isaaci  historia  testatur:  nani 
de  misero  Iephtis  voto  ingenue  Patres  fatentur  adliuc  in 
abysso  divinorum  consiliorum  sibi  latere  mysterium.  Et  ius 
nexi  fundavit,  quoque  ab  ilio  gentium  aliud:  nani  nulli  exter- 
norum  (quos  aut  impios  aut  falso  pios  fuisse  necesse  est) 
illuni  unquam  domimi  genus  in  hebraeorum  agro  habuere, 
sed  tantum  suarum  operarum  sibi  pretium  faciebant.  Et  ita, 
verae  religionis  conservata  traditione,  in  pabulis  agrisque 
innocentem  suam  familiam  continuit,  cum  qua,  uti  princeps 
summus  (nani  nullo  diserto  Dei  iussu  gessit),  bella  cum  regibus 
finitimis  gessit;  et  sic  ex  eo  fuere  post  Diluvium  secundi  in 
terris  heroes.  Atque  ob  eam  veram  Numinis  pietatem  Abraha¬ 
mus  promeruit  ut  cum  ipso  Deus  alteruin  a  Noacho  sanciret 
foedus,  quo  populum  hebraeum  fundavit,  et  «  primus  patrum 
princeps  »  est  appellatus. 

quarta:  lex  mosi  a  deo  data. 

Decalogi  laus  —  Una  agraria  Moses  omnem 
hebraeorum  rempublicam  continuit. 

[5]  Quae  ius  naturae  perfectissimae  dictat,  et  nonduin 
facta,  quae  ceterae  leges  gentium,  sed  etiam  natura  turpia 
consilia  vetatb),  atque  ipsa  turpia  facta  non  ullis,  ut  genticae 
leges,  poenis  humanitus  sancitis  punit.  Et  ius  nexi  ab  Abra- 
hamo  conditum,  —  ut  alienigenae,  qui  certe  idololatrae  erant, 


(1)  Vide  Notas,  16  [postilla  marginale]. 

nullum  dominii  genus  in  hebraico  agro  haberent  —  lege  agraria 
iuri  naturali  conformi  et  civili  aequitati  commodissima  (quod 
primis  legislatoribus  gentium  nusquam  factum),  per  summam 
aequitatem  et  sapientiam  a  ceteris  gentibus  distinxisse,  quo 
religionis  puritatem  maxime  custodivit.  Certas  tribus,  et  in 
quaque  earum  certas  stirpes  et  successiones,  certa  connubia, 
certas  possessiones,  certa  dominia,  certas  contractuum  obliga- 
tiones,  atque  adeo  certuni  omne  ius  civile  privatum  hebrae- 
orum  continuit,  et  rempublicam  litibus  maxime  ociosam  fun- 
davit:  quando,  apud  gentes  ex  iuris  nexi  iniquitate,  apud 
athenienses  et  romanos  turbae  et  seditiones  crebro  ortae,  et 
apud  aegyptios,  ut  Cunaeus  in  Hebraeorum  republica  narrat, 
plebs  rustica  cum  sacerdotibus  pluries,  quanquam  infelici  suc- 
cessu,  pugnarunt. 


CAPUT  XI 


EX  PRIMIS  QUATUOR  SACRAE  HISTORIAE  EPOCHIS 
DEMONSTRATIS  CONSECTANEA 


[1]  Hinc  patent  eorum  omnium  rationes: 

I 

[2]  Cur  in  universo  orbe  aut  hebraei  essent  aut  gentes? 

II 

[3]  Religio  unius  Dei  creatoris  sub  nulla  imagine  apud 
hebraeos  custodita? 


Ili 

[4]  In  statu  exlegi,  si  ve  naturae,  OcoxQcma  hebraeorum? 

IV 

[5]  Religio  inter  solos  hebraeos  nulla  divinatione  fundata? 

V 

[6]  Paternum  imperium  non  terrore  necis,  ut  gentibus,  in 
fìlios  constitutum? 


VI 

[7]  Clientelae  non  solo  misero  receptorum  victu,  ut  inter 
gentes  illiberaliter,  habitae? 

VII 

[8]  Pecuaria  et  rustica  hebraeis  cum  honore  cultae? 

Vili 

[9]  Ceterae  artes  externorum  lucris  permissae? 

IX 

[10J  Summum  numen  hebraeis  «Deus  fortitudinis »  dictus? 

x 

[n]  Agraria  ab  illa  gentium  diversa,  quae  externarum 
religionum  homines  ab  sui  agri  dominio  semper  prohiberet? 

XI 

[12]  Et  hinc  cur  hebraei  patrios  mores  ac  ritus  semper 
acriter  custodirent? 

XII 

[13]  Et  omnibus  externarum  religionum  essent  insociabiles? 

XIII 

[14]  Ex  qua  custodia  verae  religionis  in  Oriente  primae 
gentes  ortae? 

XIV 

[15]  Et  brevi  post  Diluvium  inter  orientales  cunctae  ci- 
viles  artes  restitutae? 

XV 

[16]  Ac  inter  eosdem  statim  monarchica  regna  condita? 

XVI 

[17]  Primusque  in  historia  profana  prodit  Ninus? 

XVII 

Virtute  verae  religionis  Moses  summus  philosophus,  suramus 
legislator,  summus  historicus. 

[18]  Atque  adeo  vera  Dei,  omnium  creatoris,  religio  ab  sua 
prima  usque  origine  conservata  Mosem  praestantissimum  phi- 
losophum  praestitit  (b,  qui  Deum,  non  caelum,  ut  gentes,  non 


(1)  Vide  Notas,  17  [postilla  marginale]. 

mundum,  ut  gentium  philosophi,  sed  super  caelum,  sive  super 
mundum,  intellexit:  quod  divinus  Plato,  Graecia  vix  tandem 
omnibus  humanitatis  artibus  excultissima,  est  assecutus.  Et  mos 
maiorum  super  nexi  iure,  ab  Abrahamo  traditus,  sapientissimum 
legislatorem  praestitit  quoque,  ut  Lycurgi,  Solones,  decemviri, 
tantis  post  temporum  intervallis,  cum  eo  ne  comparandi  sint 
quidem.  Et  sic  humanitas  naturae  lapsae,  ab  Adamo  occoepta 
et  veri  metu  Numinis  sustentata,  effecit  ut  Moses  ex  omni  hu- 
inana  memoria  ad  nos  perveniret  historicus,  ut  philosophus 
et  legislator,  ex  aequo  summus,  multo  ante  quam  poetae  heroes 
gentibus  et  legislatores  iniusti  et  philosophi  rudes  et  historici 
fabulosi  inchoarentur. 

Ex  legislatione  et  philosophia  et  philologia  geminae  in  terris  ortae. 

[19]  Sed  tum  ex  sacra,  tum  ex  profana  eruditione  id  nos 
confìciamus:  ex  legislatione  et  philosophiam  et  philologiam 
et  hebraeis  et  gentibus  geminas  natas  esse. 


CAPUT  XII 

DE  LINGUAE  HEROICAE  SIVE  DE  POESEOS  ORIGINE 
Ignoratae  poeseos  originis  caussae  duae. 

[1]  Sed  qua  ratione  inter  occidentales  sit  humanitas  resti- 
tuta  hactenus  ignoratum  est:  quia  unus  error,  omnium  aetatum 
vetustate  confirmatus,  eruditorum  omnium  animos  occupavit; 
una  veritas,  tantundem  temporis  ostentata,  ab  iisdem  ipsis 
animadversa  non  est. 

Prima  gentium  lingua  poetica. 

[2]  Error  est  quod  putarint  linguam  poetarum  semper 
propriam,  nunquam  communem  fuisse.  Veritas  est  linguas  re¬ 
ligione  et  legibus  conservari.  Omnes  dicunt  primos  poetas 
falsas  deorum  religiones  et,  religionibus,  civitates  fundasse;  fa- 
tentur  primos  scriptorum  poetas  quoque  fuisse;  et  in  proximo 
non  agnorunt  poeticam  primam  gentium  fuisse  linguam,  qua 
primae  ipsarum  leges  et  religiones  fundatae  sunt. 

[3J  Hinc  de  poeseos  origine  nobis  est  novis  rationibus 
disserendum.  Quas  qui  legerint,  quaeso,  ut  quae  dicimus,  ex 
nulla  nostri  dignitate  (quae  sane  aut  nulla  aut  certe  admodum 
parva  est),  sed  prò  merito  rerum  expendant  serio:  nani  spe- 
raraus  nihil  rebus  per  nos  dissertatis  obstiturum,  nisi  quam 
ii  his  rebus  suam  ipsorum  affinxerunt  opinionem. 

Ex  natura  rerum  praecepta  septem. 

[4]  Igitur,  ut  hanc  rem  ex  natura  rerum  putemus,  septem 
haec  ex  ea  ipsa  in  antecessum  praecipimus. 

I 

Ingeniosi  magis  humani. 

[5I  Nos  heic  loqui  de  humanitatis  principiis,  quam  inge- 
niosae  gentes  facilius  induunt.  Etenim  haec  inquirimus  ut 

ius  gentium  illustremus,  quod  iurisconsultus  definiti)  quo 
«  gentes  humanae  (non  ferinae,  non  barbarae,  quae  ideo  ferinae 
ac  barbarae,  quia  obtusis  sunt  ingeniis)  utuntur». 

II 

Ingenii  virtus  quae? 

[6]  Ingenii  virtus  est  invenire,  ut  est  rationis  perfìcere. 


Ili 

Ingenium  faciunt  caeli  temperies... 

[7]  Nemo  est  qui  negaverit  esse  caeli  temperaturas  quae 
gentes  alias  aliis  ingeniosiores  alant,  ut  sub  crasso  frigidoque 
aere  obtusi,  sub  magis  aethereo  et  aestuoso  acuti  ingenii  na- 
scantur  homines. 

IV 

...  necessitas... 


[8]  «  Necessitate  ingenia  acui  »,  tritum  apud  omnes  pro- 
verbium. 


V 


...  sensus  acres... 


[9]  Quo  minus  ratione  homines,  eo  magis  sensibus  pollent: 
unde  brutis  acerrimi  sensus  sunt  a  natura  attributi,  et  foemi- 
nae  quam  viri  sensilia  magis  advertunt. 


VI 

...  vivida  phantasia. 

[io]  Et  quorum  sensus  acres,  eorum  vividissima  est  phan¬ 
tasia:  quare  eorum  quae  vidimus,  quam  quae  audiviinus,  prae- 
sentiores  imagines  fingimus. 


(1)  Dig.,  I,  {De  iustitia  et  iure),  1,  g  ult.  [4]. 

VII 

Ingeniorum  solertia  principio  linguis  debetur. 

[n]  Statuendum  est  ex  his  quae  supra  diximus,  primos 
ingeniosos  homines,  omnis  eruditionis  omnisque  linguae  rudes, 
nihil  aliud  quam  ingeniosos  pueros  fuisse:  nani  linguae  mentes 
solertes  faciunt,  cum  ad  quanque  rem,  sive  naturalem,  sive 
moralem,  sive  domesticam,  sive  civilem,  quae  ferme  innume- 
rae  sunt,  mens  memoria  percurrat  ingens  vitae  vocabularium 
et  verbum  eius  rei  proprium  invernati1),  quo  eam  appellet. 

[12]  His  ab  natura  ita  praeceptis,  nunc  ingeniosorum  pue- 
rorum  ingeni  um  sequentibus  observationibus,  ad  poeseos  vesti - 
gandam  originem,  apposite  consideremus. 

I 

Monstratur  fons  unde  tropi. 

[13]  Ingeniosi  pueri  omnes  homines  suorum  patrum  si- 
miles  «  tatas  »  appellant,  et  in  quaque  re  insigniores  proprie- 
tates,  quae  magis  sensus  feriunt,  notant. 

Troporutn  omnium  caussae  duae  —  Metaphora. 

[14]  Hinc,  si  percurras  tropos  omnes,  et  poeticos  maxime, 
ab  altera  ex  his  duabus  caussis  natos  esse  comperias,  nempe 
in  verborum  inopia  vel  a  rerum  similitudine:  ut  «sitire  agros», 
«laborare  fructus»,  quae  certe,  ut  aliae  innumerae  tum  graecis 
tum  latinis,  sunt  metaphorae  rusticorum,  vel  a  rebus  quae  magis 
sensus  afficiunt  (2). 


II 

Metonymia 

[15]  Nani  pueri  ingeniosi,  quum  ignorant  rem  suo  ap¬ 
pellare  nomine,  per  sensiliores  caussas  vel  sensiliora  effecta 


« 


(1)  Cosi,  nelle  postille  marginali  e  negli  errata-corrige,  emendati  :  «  percurrit  », 
invenit  »  [Ed.]. 

(2)  Vide  Notas,  18  [postilla  marginale]. 

circumscribunt  :  ut,  si  nesciat,  exempli  gratia,  ingeniosus  puer 
dicere  «  paveo  »,  nemo  miretur  hunc  supra  aetatem  sapere; 
sed  ingenium  collaudabit  quidem,  si  dixerit  «  cor  salit  in 
pectore»,  «cor  pectus  tundit»,  quo  metonymiae  genere  ma¬ 
gna  ex  parte  stat  locutio  poetica. 

Ili 

Svnecdoche  —  Infantia  ad  metaphysicam  ducit. 

[16]  Certe  synecdoche  tota  ab  infantia  orta,  nihil  ab  inge¬ 
nio  cognata.  Cum  enim  nesciunt  homines  propriis  res  appel¬ 
lare  nominibus,  ea  ex  genere  dicunt:  unde  «res»  et  «facio», 
sunt  infantum  vocabularium.  Itaque  infantia  ipsa  homines  a 
pueritia  ad  metaphysicam  ducit  (*).  Vicissim  genera  specie 
maxime  insigni,  non  aliter  ac  pueri  infantes,  significanti  ut 
latinis  est  «  passer  »  prò  omni  minori  ave,  «  aquila  »  prò 
omni  maiori  (1 2 3>. 


IV 

Poetica  adiuncta  —  Pleonasmi. 

[17]  Ingeniosi  pueri.  quia  rerum  substantias  non  intelligunt, 
eas  attributis  quae  cadunt  sub  sensu  describunt.  En  adiuncta 
nedum  emphatica,  sed  etiam  ociosa  poetarum,  et  quae  nunc 
nobis  demonstrationes  satis  inertes  videntur,  quibus  Homerus 

abundat(3). 


Antonomasia:  unde  heroici  characteres. 

[18]  Ex  quo  fonte  antonomasiae  proveniunt,  quibus  bona 
ex  parte  fleti  sunt  characteres  heroici,  in  quibus  ille  qui  in- 
gentem  rebus  quas  dicimus  lucem  affert,  quo  omnes  viri  fortes 
sunt  «  hercules  »  appellati. 


(1)  Vide  Notas,  19  [postilla  marginale]. 

(2)  Libro  priore,  cap.  CXLIX. 

(3)  Vide  Notas,  20  [postilla  marginale]. 

V 

Hypotvposes. 

[19]  Si  puero  ingenioso  vix  memores  terriculamentum  ali- 
quod  aut  delicium,  eo,  tanquam  praesente,  terretur  vel  exultat  : 
ex  qua  dJtfavtaauj  fiunt  vividae  hypotyposes,  quae  conciliant 
evidentiam  narrationibus  poetar um. 

VI 

Comparationes. 

[20J  Pueri  ingeniosi,  ut  sua  explicent  sensa  mentis  vel 
animi,  nullo  orationis  lumine  crebrius  et  facilius  quam  com- 
parationibus  utuntur,  quae  sunt  ampia  poetarum  supellex. 

VII 

Circumlocutiones. 

[21]  Et  sane,  si  quis  puer,  et  quidem  rusticus,  nesciat  nu¬ 
mero  annum,  et  solis  per  duodecim  Zodiaci  signa  orbem  ap- 
pellari  «  annum  »  ignoret,  ut  tempus,  quod  sentit,  praecipuis 
rebus  rure  intra  id  actis  ita  describat: 

Tertia  messis  erit; 

vel  si,  perennitatem  hac  particula  «  semper  »  quia  explicare 
non  novit,  dicat: 

In  mare  dum  fluvii  current; 

quis  hunc,  si  cetera  ad  hoc  instar  prò  suo  rustici  modulo 
dixerit,  eximium  arte  factum  poetam  bucolicum  admiretur? 

Vili 

Verba  coniuncta  poetarum. 

[22]  Natura  fert  infantes,  utpote  impotes  plura  oratione 
complecti,  verba  ipsa  coniungere,  ut  nutricem  apud  nos  «  ma- 
trem  mammulam  »  appellant.  Ex  quo  fonte  sunt  verba  coniuncta 
poetarum:  «  silvicultrix  »,  «  arcitenens  »,  «  neinorivagus  ». 

IX 

Onomatopoeiae. 

[23]  Nihil  autem  crebrius  pueros  videmus  fundere  quam 
onomatopoeias,  quibus  voces  canum,  felium,  murium,  gallo- 
runa  gallinaceorum  aliorumque,  et  tormentorum  bellicorum 
bombos  inaitantur.  Quia  ipsum  quum  caro  uritur,  quod 

in  Homero  sublime  dictum  Dionysius  Longinus  laudat,  quum 
exprimit  sonum  quem  edidit  Polyphemi  oculus  dum  ureba- 
tur<1 2),  a  nostratibus  pueris  effectum  animadvertas. 


X 

Eclipses  verboruin. 

[24]  Et  pueris  ob  linguae  ignorationem  eclipses  verborum 
frequentissimas  esse  comperias. 


XI 

Imaginura  granditas. 

[25]  Phantasia  in  pueris  non  est  ex  illa  virorum  aesti- 
manda.  Virorum  iam  est  aetate  durior  et  ratione  infirmata;  at 
in  pueris,  qui  solo  sensu  res  aestimant,  praevalida  est;  et 
ideo  praevalet,  quod,  tenerioribus  cerebri  fibris,  graviores  am- 
plioresque  in  eam  obiecta  rerum  imagines  imprimunt.  Saepe 
recordor,  quum  deambulatum  eo,  molles  clivos  ingentes  mihi 
puero  et  abruptos  rnontes  visos  esse.  An  hinc  poetarum  illi 
ingenti  corpore  heroes,  ut,  barbaris  quoque  temporibus,  Ro- 
lapdi,  sive  Orlandi,  aliique  Galliae  palatini  enormi  statura 
memorantur?  Certe  quidem  observare  est,  seculis  nono,  de¬ 
cimo,  decimoprimo,  quibus  magnani  huinanitatis  partem  bar- 
baries  miseris  modis  deleverat,  imagines  Dei,  Christi,  Deiparae 
pictores  ingenti  facie  effinxisse,  ad  illud  numero  exemplum,  quo 
poetae  deos  describunt  specie  humana  maiores. 


(1)  Cosi,  nei  due  errata,  corretto  cv|ìv  (sic)  [Ed.]. 

(2)  Vide  Notas,  21  [postilla  marginale). 

XII 

Locutio  pathetica  poetarum. 

[26]  Cuinque  natura  ita  comparatimi  sit  :  ut  qui  sensu 
praenimio  et  acri  phantasia  res  percipiunt,  ii  mente  puriore 
parum  intelligant  et  omnia  sentiant  animo  perturbato,  ut 
pueri  omnia  fere  vehementer,  aliquo  affectu  commoti,  prolo- 
quuntur.  Hinc  illa  poetarum:  «  versantur  in  pectore  curae», 
«consilia  pectore  versante.  Sane  me,  cluni  haec  cogitarem, 
puer  filius  ingeniosus  admonuit,  qui  forte  matri  inquiebat: 
—  Cor  meum  me  semper  alloquitur,  et  quot  res  mihi  dicit!  — 
Hinc  poetarum  locutio  semper  emphatica  et  cui  aliquis  Jidtòos 
subsit. 


XIII 

Characterum  poeticorum  sublimitas. 

[27]  Ex  bis  omnibus  conficitur  ut  poetae  in  rebus,  factis, 
hominibus,  atque  in  hominum  ingeniis,  moribus  fortunisque, 
tanquam  pueri  insigniora  animadvertant  et  tanquam  foeminae 
componant.  Ex  quarum  frequentia,  si  accedat,  ut  a  pueris 
foeminisque  fit,  praesens,  vivida  et  commota  expositio,  exi- 
stunt  subliines  poetarum  characteres:  ut  Longinus  praestitisse 
Sapphum  observat  illa  ode,  quam  Catullus  latine  vertit: 

Ille  mi  par  esse  deo  videtur. 


XIV 

Ex  structura  circumducta  versae  circuraducta  structura  prorsae 
orationis  latinis,  graecis  germanisque  nata. 

[28]  Praeterea  (potissima  notamus,  nam  minora  exequi  ex 
his  principiis  alii  commode  possunt),  si  infantes,  cum  primuin 
sermonem  fundere  conantur,  recte  advertamus,  comperiemus 
natura  ferri  ut  ultima  quae  sensere  primo  loco,  prima  postre¬ 
mo  CO  collocent,  quia  ultima  vividiorem  sensum  quam  prima 


(1)  Cosi,  nei  due  errata-corrige,  emendato  «posteriore»  [Ed.]. 

reliquere.  Et  quia  verba  actionem  passionemve  seu  motum 
quendam  significant,  qui  ex  agente  et  patiente  coalescit,  et 
quia  motus  magis  afficit  sensus  quam  substantia,  quae  movet 
aut  movetur,  prò  naturae  ordine  verba  postremo  loco  prolo- 
quuntur,  ita  ut,  tanquam  nomina  essent  appendices  verborum, 
verba  ipsa  praecipue  proloqui  videantur  (0.  Hinc  graecis  latinis- 
que  circumducta  orationis  structura,  et  in  versa  oratione  graecis 
circumductior  quam  latinis;  quam  e  viventibus  linguis  germa¬ 
nica  non  solum  plurimum  refert,  sed  magis  contortam  habet, 
quia  magis  quam  latina  et  graeca  puritatem  conservat  originis, 
et  natura,  ut  inox  dicemus,  poetas  suos  genticos  vulgo  fingit. 

XV 

Ex  verborum  (2)  inopia  et  ingenio  gentium... 

[29]  Porro  et  in  pueris  et  in  rusticis  atque  in  omnibus 
hominibus  infantibus  observamus  ut  inopia  linguae  pauca  lo- 
quantur.  Huic  verborum  egestati  si  iudicium  succurrat,  pro¬ 
pria  rerum  momenta  dicunt;  si  adsit  animi  altitudo,  sublimia 
dicunt;  si  suppetat  ingenium,  plura  brevi  dicunt. 

...  aliae  sapientes... 

[30]  Ex  primo  fonte  est  brevitas  poetica  praeceptorum, 
quam  monet  in  Arte  Horatius.  Ex  qua  nata  primum  concisa 
oraculorum  responsa,  quae  carminibus  omnia  dabantur,  et 
legum  primarum  brevitas,  quae  latinis  «  carmina  »  dieta  sunt, 
quia  certis  verbis  concepta  erant  :  ex  qua  certa  formularum 
conceptione,  pienissima  gravitatis,  et  oraculorum  instar,  iuris- 
consultorum  responsa  provenere.  Ex  quo  genere  sunt  sapien- 
tum  dieta,  quae  sunt  brevissima  monita  vitae  agendae  adprime 
utilia:  unde  Graeciae  sapientes  omnibus  philosophis  fuerunt 
Homero  propiores. 


(1)  «  Ita  ut,  tanquam...  proloqui  videantur»  fu  aggiunto  nelle  postille  margi¬ 
nali,  nell’errata-corrige  ms.  e  nelle  Notae:  nel  secondo,  con  l’avvertenza:  «  Scripto 
omissum  »;  nelle  Notae  con  l'altra:  «  Adde,  quod  librarii  incuria  omissum  »  [Ed.]. 

(2)  Cosi,  nelle  postille  inarginali  e  nei  due  errata-corrige,  emendato  «  lingua- 
rum  »  [Ed.]. 

...  aliae  sublimes... 

[31]  Ex  secundo  fonte  sunt  quae  hactenus  ex  harum  igno- 
ratione  caussarum  admirabar,  apophthegmata  laconica,  piena 
sublimitatis;  quorum  vix  poetae  postea  doctissimi,  ad  sua  or- 
nanda,  sententiarum  granditate,  poemata,  similia  invenire  po- 
tuerunt.  Et  tamen  spartani  literas  discere  lege  vetiti,  et,  ob  id 
ipsum,  ut  in  regno  optimatium,  plurimum  de  heroum  moribus 
referebant,  ut  diximus  libro  superiore  b).  Itaque,  in  insigni  lin- 
guae  inopia,  brevitatem  heroicam  vel  foeminae  ipsae  lacaenae 
conservabant. 


...  aliae  festivae  vel  acres. 

[32]  Ex  tertio  fonte  sunt  dieta  florentinorum  omnia,  aut 
lepore  summo  aut  aceto  conspersa,  quae  fiorentini  forenses, 
vulgo  del  Mercato  vecchio ,  invenere,  quum  gens  acutissima  per 
barbariem  summa  verborum  egestate  laborabat. 

Difficilis  quaestio  philologica  expedita. 

[33]  Ex  quibus  omnibus  illam  quaestionem  brevi  et  facile 
solvas,  quae  tantopere  ingenia  exercuit:  linguaene  scriptoribus 
an  scriptores  linguis  praestantiam  concilient?  Quod  linguae 
scriptoribus  dant  sententiarum  vini;  scriptores  linguis  locu- 
tionis  cultum,  copiam,  ornamentum. 

XVI 

Poetica  facultas  opinionibus  valet,  scientia  evanescit. 

[34]  Porro  quae  duo  in  Arte  poetica  omnium  gravissima 
praecepta  traduntur  —  alterum,  ut  vulgares  hominum  opiniones 
poetaruin  prudentiae  moderentur;  alterum,  quod  materia  poe- 
seos  maxime  propria  impossibile  credibile  deligatur,  hoc  est 
res  quae  natura  fieri  non  possunt,  sed  quae  vulgus  vel  na¬ 
tura  ipsa  vel  temere,  Dei  omnipotentia,  per  miraculum  factas 


(1)  Priore  libro,  cap.  CLXI1X  cum  duobus  sequentibus. 

credat  —  haec,  inquarti,  duo  praecepta  satis  probant  poeticam 
facultatem  erroribus  opinionibusque  valere,  philosophia  et  ve¬ 
ntate  evanescere. 

Fabularum  sublimitas  ab  infantiae  preiudiciis  conciliata. 

[35]  Hinc  sublimitas  fabularum  a  falsis  vulgi  persuasio- 
nibus,  quae  nunc  «  infantiae  praeiudicia  »  dicuntur,  omnis 
conciliata.  Ut  fata  caelo  fixa  davo  adamantino,  puerorum  illud 
est,  qui  stellas  aureos  caelo  clavos  affixos  putant.  Navigan- 
tibus  in  altum,  puerorum  praeiudicium  est,  terrasque  urbes- 
que  recedere.  Ut  tendentibus  in  Italiani  a  meridie  iter,  quos 
inde  Aquilo  repellat,  fugiens  Italia  videatur.  Clamorem  ferire 
sidera  putant  pueri,  qui  de  summis  aedibus  paucas  supra  ulnas 
se  tangere  caelum  credunt.  Aeolum  speluncis,  tanquam  folli- 
bus,  coercere  et  emittere  ventos,  ferrariorum  physica  est.  So¬ 
letti  lunamque  curribus  percurrere  caelum,  ex  ipsa  vulgi  opi¬ 
nione  ortum,  quod  ex  maculis,  quas  ea  monstrant  sydera,  iis 
oculos,  nasum  et  os  ftnxere.  Quin  sublime  illud:  quod  sol,  ne 
Thyestis  coenam  aspiceret,  retro  egerit  cursum?  Ex  quo  genere 
est  quo  qui  antipodas  intelligere  non  possunt  solem  putant 
ab  occasu  pone  altissimos  a  septentrionibus  montes  ad  ortum 
redire.  Et  illud  sublimius  —  Olympum  sentire  numinum  pon¬ 
dera  —  quasi  numina  mole  aestimarentur,  referunt  peruenses, 
stupidissima  gens,  qui  quicquid  iustum  excederet  modum,  ut 
ingens  flumen,  mons,  arbor,  ut  Acosta  in  eorum  Historia  refert, 
deos  credebant. 


XVII 

Ut  raetamorphoses  poeticae  natae. 

[36]  Et,  ut  faciamus  tandem  modum,  si  his  rebus  nostras 
opiniones  detrahere  velimus,  otnnes  metamorphoses,  quas  poe- 
tae  commenti  sunt  —  et  impossibiles  eo  vero  credibiles  faciunt: 
quod  Deus  possit  omnia  —  inveniemus  esse  quam  simillimas 
fabulis  quas  de  orco,  horrendo  homine,  et  de  horrendis  foe- 
minis  divinitate  donatis,  quas  «  fate  »  vulgo  dixere,  et  ad 
nostra  usque  tempora  perductas,  pueris  filiis  matres,  ut  eos 

detineant,  narrare  solent.  Quibus  quae  mira  de  Circe,  exempii 
gratia,  de  Medea  traduntur,  simillima  esse  comperiemus  iis 
quae,  seculis  item  barbaris,  de  Merlino  (is  enim  re  vera  fuit 
anglus  mathematicus,  qui  saeculo  sexto  vixit,  quem  rudissimae 
tunc  Britanniae  gentes  insignem  magum  putaverunt)  vera  ha- 
bita  sunt.  Sed  et  in  iis  ipsis  de  orco  fabulis  et  delle  fate , 
—  prae  illa  fabula  in  qua  Longinus  tantum  homericae  subli- 
mitatis  advertit:  a  Polyphemo  in  Aeacim  saxum  ingens  iactum, 
in  quo  et  sylvae  erant  et  pascua,  et  pastores  et  pecudum 
greges  errabant;  et  ipsum  gigantem,  dum  agebat  pecus,  prò 
virga  ingentem  gestare  pinum  —  multo  grandiores  passim  ob- 
serves,  quae,  seculis  item  barbaris  omnisque  doctrinae  et  eru- 
ditionis  omnino  rudibus  natae,  ut  Homeri  rhapsodiae,  ad  nos 
usque  perlatae  sunt.  Neque  sane  putandum  est  metamorpho- 
ses  principio  ex  voluptate  fictas  esse,  cum  vel  hodie,  in  hoc 
ingeniorum  cultu,  pueri,  feminae  rusticique,  quas  circitores 
miras  metamorphoses  in  ludis  exhibent,  veras  credant.  Quid 
si,  in  illa  frequenti  ferarum  de  hominibus  strage,  ita  factum 
coniiciamus,  quod,  ubi  quis  visus  esset,  inox  nusquam  appa- 
ruerit  et  tantum  cruenta  vestigia  viderent,  eum  in  fiorem  ibi 
natum,  aut  plantam,  aut  avem  quae  inde  evolaverit,  feram 
quae  forte  inde  effugerit,  fontem  vel  saxum,  immutatum  esse 
putarent? 


XVIII 

Philosophia  invalescente,  poesis  infirmior. 

[37]  Sed,  ut  philosophia  magis  magisque  a  sensibus  depu- 
rari  coepit,  ita  poesis  a  natura  hominum  longius  abscessit  ; 
unde  poetae  hodie  arte  et  industria  phantastici  fieri  debent, 
qui  olim,  vigente  sensuum,  non  rationis  aetate,  phantastici  na¬ 
tura  erant.  De  quo  tempore,  nec  de  ullo  alio,  verum  illudi 
«  Poetae  nascuntur,  oratores  fiunt»;  cum  hodie,  nisi  difficilius, 
certe  non  minori  arte  fiant(1 2>  poetae  quam  oratores. 


(1)  Vide  Notas,  23  [postilla  marginale]. 

(2)  Cosi,  nelle  postille  marginali  e  negli  errata-corrige,  emendato  *  fiunt  »  [Ed.]. 

XIX 

Ars  poetica  prò  nostris  principiis. 

[38]  Quare  ars  poetica  prò  nostris  principiis  huc  redit 
oinnis:  ut  qui  in  ea  excellere  velit  omnem,  quam  propriam 
dicunt,  linguam  dediscat,  ac,  ad  vetustissimam  verborum  ino- 
piam  redactus,  ea  necessitate  mentis  sensa  per  ipsarum  rerum 
adprime  proprias  et  summe  sensiles  notas  explicaverit  ac, 
sensuum  ac  phantasiae  ope,  vividissimas  sublimesque  rerum, 
morum,  affectuum  imagines  effinxerit.  Et  quemadmodum,  ut 
quis  recte  de  philosophicis  disserat,  falsis  puerorum  et  vulgi 
persuasionibus  in  antecessum  purgari  debet,  sic,  vicissim,  ut 
quis  sublime  pangat  poema,  omnia  ex  vulgi  et  puerorum 
maxime  opinione  sentiat  ac  diiudicet,  et,  ita  factus  abunde 
phantasticus,  omnia  granditer,  una  et  ad  vulgarem  sensum  ac- 
commodate,  cecinerit. 


XX 

Cur  universa  philologia  falsa  super  poeseos  origine? 

[39]  Vides  igitur  eruditos  omnes  seu  graecos  seu  latinos, 
et  qui  post  utrosque  scripsere,  in  poeseos  originem  inquirentes, 
haec  quae  de  fabula,  sententia,  locutione  poetica  hactenus  de- 
monstraviinus,  nihil  prorsus,  sed  solum  de  cantu  et  rhythmo 
cogitasse.  Quia,  ut  id  omnibus  erat  exploratum  —  prorsae  ora- 
tionis  scriptoribus  poetas  fuisse  certo  priores,  —  ita  nunquam 
eorum  omnium  quisquam  vel  suspicatus  est  linguam  poeta- 
rum  primam  in  terris  natam,  qua  primae  gentes,  nempe  heroes 
poetae,  ut  finguntur  Orpheus,  Amphion,  Linus,  locuti  sunt. 

Et  ut  de  versae  orationis  origine  ineptior? 

[40]  Sed  de  hoc  ipso  cantu  poetico  satis  infirma  vel  phi- 
losophi  gravissimi,  in  quibus  Franciscus  Patricius  est,  disse- 
ruere:  quod  primi  hominum  pastores,  in  ilio  ocio  suo,  cantum 
ab  avibus  vel  ventoruin  sibilis  didicissent  ;  ac  proinde  dicunt 
primam  in  terris  poesim  natam  esse  bucolicam  (J). 


(1)  Vide  Notas,  24  [postilla  marginale]. 

Cur  primi  homines  cantando  loqui  coeperunt? 

[41]  At  hercule  haec,  quam  ipsam  prò  nostris  principiis 
nunc  diciinus,  vera  caussa  est:  quod  natura  ita  comparatum 
observamus  —  homines  blaesos,  quum  pronunciare  impediuntur, 
in  cantum  prorumpere,  —  id  ipsum  existimandum  est  primis 
hominibus  evenisse,  qui  —  praeduris  linguae  fibris,  neque  a 
pueritia  in  faciles  flexus  subactis  (utpote  nostrorum  sunt  pue- 
rorunt  qui  in  hac  linguarum  copia  adolescunt)  ad  voces,  quas 
raras  audiebant  et  quae  tum  passim  novae,  et  quidem  omnes 
prolatu  difficiles  nascebantur,  pronunciandas  —  eodem  impetu 
in  cantum  erumpebant,  principio  arhythmicum,  immodulatum, 
quali  cantu  romani  pueri  legem  XII  Tabularum,  «  tanquam  ne- 
cessarium  carmen»,  ut  Cicero  tradit,  ediscebant.  Deinde,  quia 
prima  rerum  vocabula  monosyllaba,  ut  diximus  (*>  de  latinis, 
nata  —  nani  de  graecis  non  perinde  constat,  quia  primam  le¬ 
gumi  linguam  custodire  non  norant,  ut  supra  diximus  quoque  (J); 
ut  de  hebraeis  id  est  expeditum,  quibus  non  solum  nomina, 
sed  verba  ipsa  ferme  omnia  monosyllaba  sunt,  quia  historiae 
suae  linguam  ab  suis  originibus  sancte  servarunt,  ut  supra 
diximus  etiam  (3),  —  et  ex  monosyllabis  facile  rhythmi  compo- 
nuntur  (unde  musicae  dementa  monosyllaba  sunt,  quae  facile 
cantum  componant),  sic  imprudentibus  primis  hominibus  versus 
excidere(4).  Quorum  cum  animadvertissent  suavitatem  pastores, 
maxime  ociosi,  primi  bucolicos  versus  invenere  (5). 

XXI 

Cur  Homerus  poetarum  princeps  ? 

[42]  Atque  ex  his  omnibus,  quae  de  poeseos  origine,  ni 
fallor,  apertissime  demonstravimus,  liquet  ratio  cur  Homerus 


(1)  Priore  libro,  cap.  CXL1X. 

(2)  Ibidem,  cap.  CLXXXII. 

(3)  Hoc  libro,  parte  II,  cap.  Vili,  \  *  Alterimi  »  [12]. 

(4)  Vide  Notas,  25  [postilla  marginale]. 

(5)  Vide  Notas,  26  [postilla  marginale]. 

omnium  poetarum  princeps  extiterit:  quia  aetate  poetarum 
proxima  floruit,  hoc  est  qua  graecae  gentes  poetica  lingua 
adhuc  magna  ex  parte  loquebantur. 

Adversus  Plutarchi  librura  De  Homero. 

[43]  Sed  enim  ab  omni  aetate  Homerus  suis  poematis  in¬ 
numera  et  divina  sublimioris  sapientiae  semina  disseruisse 
putatus  est:  quare,  ut  complures  Graeciae  civitates  eum  sibi 
civem  vindicant  suuin,  ita  omnes  ferme  philosophorum  sectae 
eum  suum  sibi  principem  faciunt,  et  in  primis  platonici;  linde 
Homerus  «  Plato  poetarum  »,  Plato  autem  «  philosophorum 
Homerus  »  est  appellatus. 

[44J  Hanc  opinionem,  omnium  saeculorum  auctoritate  fir- 
matus,  ille  error  peperit:  primos  poetas  naturales  fuisse  theo- 
logos.  Quem  nos  errorem  convellere  coepimus  b)  tribus  illis 
obiectionibus:  una,  quam  ex  ipsa  humanae  naturae  proprietate 
desumpsimus,  nimirum  homines  primum  necessaria,  deinde 
utilia,  tandem  vitae  voluptuaria  consectari  —  quam  qui  in  du- 
bium  revocaverit,  is  piane  omnis  sensus  communis  est  expers;  — 
et  duabus  aliis,  nempe  ex  indubia  philosophorum  et  poetarum 
historia,  quam  utramque  item  ex  ipsius  humani  ingenii  na¬ 
tura  contexuimus.  Per  quae  omnia  graviter  confirmavimus 
primos  poetas  theologiam  naturalem  prorsus  ignorare  de- 
buisse. 

[45]  Quibus  nunc,  auctarii  loco,  addere  ex  his,  quae  heic 
de  poeseos  origine  disseruimus,  et  commodum  et  facile  est.  Ho¬ 
merus  dicitur  floruisse  anno  dcccxcix  <*),  idest  cxxix  ante  olym- 
piades:  Thales,  natus  olympiade  xxxvi,  hoc  est  cclxix  post 
Homerum  annos,  primus  physicen  inter  graecos  docuit,  quam 
ne  in  Graecia  quidem  ortam,  sed  Aegypto  adportatam  volunt, 


(1)  Priore  libro,  cap.  CLXXXIII,  §  *  Sed  qui»  [3]  et  sequente. 

(2)  Testo:  «  CCCIDDDXCIX  »,  che  equivale  a  100.099.  Vero  è  che,  anche  con 
l’introdotta  emendazione  in  «899»  (ch’era,  indubbiamente,  la  cifra  che  voleva  scri¬ 
vere  il  Vico),  il  computo  non  torna  esattamente  Ma  non  c’è  quasi  esempio  che  i 
calcoli  cronologici  vichiani  siano  esatti  [Ed.]. 

et  radissime  statuit  aquam  primum  esse  omnium  rerum  prin- 
cipium.  Unde  nani  igitur  haec,  quae  platonici  maxime,  praeter 
alios  praestantissimos  philosophos,  in  Homero  profundissimae 
sapientiae  semina  inveniunt,  provenere?  Confugiunt  eo:  Ho- 
merum  ab  Aegyptiis  didicisse.  At  Homerus  ducentis  et  plus 
eo  annis  ante  Psammeticum  floruit,  a  quo  Aegyptus  ionibus 
caribusque  reclusa  est.  Sed  esto  Aegyptum  clam  penetrarit 
Homerus,  scilicet  ab  aegyptiis  haec  sublimia  didicit,  a  quibus 
Thales,  cclxix  post  annis,  tam  rude  et  crassum  rerum  prin- 
cipium  didicit,  aquam.  Eruditi  christiani  dicunt  ab  hebraeis 
et  Mosis  schola.  Sed  demonstravimus  priscas  gentes,  vel  brevi 
unius  continentis  ambitu,  alias  ab  aliis  ignaras  egisse,  et  per 
caussas  bellorum  cognitas  esse(‘);  et  libro  priore  (2)  maiores 
gentes  suas  religiones  et  leges  vel  suis  clam  plebibus  habuisse. 
Tantum  abest  ut  peregrinis  evulgarent!  Et  hebraeos,  gentibus 
vel  in  communi  victu  insociabiles,  suam  doctrinam  iis  profa¬ 
nasse  putandum  est?  An  dicent  (quod  nefas  invictis  rationibus 
demonstravimus  falsumte))  Homeri  gentem,  a  Diluvio  in  aliquo 
summo  monte  servatam,  antediluvianas  scientias  custodisse? 

Cur  Achilles  heros  sensu,  non  ratione,  admirandus?  — 

Cur  [Homerus]  omnibus  dialectis  usus  est? 

[46]  Quid  igitur  heic  dicendum?  Nimirum  has  sublimis 
sapientiae  sententias  sequentes  philosophos  doctissimos  in  Ho¬ 
mero  ipsos  excogitare,  dum  cupiunt  invenire  —  quia  student 
haec  sua  ipsa  excogitata  antiquitatis  testimonio  confirmare,  ea 
falsa  persuasione:  primos  poetas  naturales  fuisse  theologos;  — 
et  Homerum,  felicissimo  ingenio  praeditum,  principem  poe- 
tarum  locum  tempore  ipso  occupasse,  quod  aetate  proxima 
seculo  poetico  natus  est,  dum  lingua  adhuc  inops  erat,  sensus 
etiamdum  regnabant,  ratio  adhuc  erat  infirmior.  Unde  eius 
heros  Achilles  sensu,  non  ratione,  admirandus,  ut  qui  inexo- 


(1)  Hoc  libro,  parte  II,  cap.  I,  §  «  Quae  res  »  [15]. 

(2)  Libro  priore,  cap.  CLXVII. 

(3)  Hoc  libro,  parte  II,  cap.  X. 


G.  B.  Vico,  Opere  -  Il-n. 

rabilis,  iuris  naturae  adspernator  (d  et,  vel  mortuus,  regiarum 
puellarum  sanguinis  avidus.  Et,  quia  paupere  lingua  natus,  ex 
omnibus  Graeciae  civitatibus  poeticas  locutiones  collegit  atque 
coinposuit:  unde  factum  ut  omnibus  Graeciae  dialectis  loqua- 
tur(1 2 3\  eodem  prorsus  fato  quo  Dantes  Aligerius,  in  summa  ita- 
lorum  barbarie,  sine  ullo  exemplo  proposito,  ex  sese  primum 
natus,  ex  sese  quoque  poeta  factus  absolutissimus  (3). 


(1)  Cosi,  nelle  postille  marginali,  corretto  «  contemptor  »  [Ed.]. 

(2)  Vide  Notas,  27  [postilla  marginale], 

(3)  Vide  Dissertationes,  IV  [postilla  marginale]. 


CAPUT  XIII 

EX  RETECTA  POESEOS  ORIGINE  CONSECTANEA 


[ij  Iuvat  ex  his,  quae  hactenus  diximus,  haec  consecta- 
nea  conficere: 

I 

Divinae  providentiae  arguraentum. 

[2]  Imprimis  in  hac  poeseos  historia  licet  divinam  provi- 
dentiam  suspicere,  quae,  dum  homines  solis  viribus  valerent, 
vel  falsae  religiones  ipsis  Dei  omnipotentiam  insinuarunt, 
cuius  metu  sociabiles  viverent,  ut,  cum  postea  ratione  perfi- 
cerentur,  Eum  ab  infinita  sapientia  et  iustitia  colerent. 

II 

Poesis  necessitate  orta... 

[3]  Poesis  necessitate  naturae  orta,  quam  hactenus  omnes 
ex  hominum  consilio  et  arte  natam  putarunt. 

Ili 

...  lingua  primarum  gentium. 

[4]  Et  sic  primam  gentium  linguam  fuisse  poeticam,  heroi- 
cis  characteribus,  qui  res  naturalibus  notis  exprimerent,  con- 
signatam. 

IV 

Characteres  heroici  aegyptiorum. 

[5]  Recte  igitur  Tacitus  aegyptiorum  hieroglyphica  «  pa- 
trium  nativum  sermonem  »  appellat. 

V 

Chaldaeorum  —  Graecorum. 

[6]  Ad  idem  instar,  chaldaeorum  magicos  characteres, 
graecorum  fabulas  primum  utriusque  gentis  «  patrium  sermo¬ 
nem  »  dicamus. 

VI 

Scytharum  —  Romanorura. 

[7l  Veruin  igitur  narrat  Olaus  Magnus  quum  narrat  re- 
gem  Idanthuram  Dario,  bellum  minanti,  prò  literis  misisse 
murem,  ranam,  avem,  iaculum  aratrumque:  eodem  omnino 
genere  quo  Tarquinius  Superbus  filio,  eum  per  nuncium  con¬ 
sultanti  quid  Gabiis  ageret,  respondit  ut  apud  Livium  nar¬ 
rat  romana  historiab). 

VII 

Aethiopum. 

[8]  Et  veruni  Diodorus  siculus<1 2\  apud  Clementem  alexan- 
drinuin,  de  aethiopibus  scribit  eos  characteribus  heroicis  pri- 
mitus  usus  esse,  quos  variis  animantibus,  extremitatibus  ho- 
minum,  sed  fabrilibus  instrumentis  plurima  describebant. 

Vili 

Sinensium. 

[9]  Igitur  ex  vero  sinenses  dicunt  antiquissimain  cura  sua 
gente  ortam  linguam,  quam  similibus  characteribus  scribunt. 

IX 

Cur  lingua  hebraea  ferme  omnis  poetica? 

[10]  Hinc  hebraeae  linguae  antiquitatem  intelligere  datur, 
quae  ferme  omnis  poetica  est,  parabolis  ac  similitudinibus  re- 
ferta.  Quin  ipsi  hebraei  omne  acute  dictum  alterutro  horum 
troporum  concinnatum  appellanti  quod  proprie  ad  para- 

T  T 

bolas  et  similitudines  pertinet. 


X 

Demonstratio  universalis  Diluvii... 

[11]  Haec  per  universum  terrarum  orbem  sparsa  prima- 
rum  linguarum  inopia  Diluvium  demonstrat  fuisse  universale. 


(1)  Vide  Notas,  28  [postilla  marginale]. 

(2)  Bibliotheca  historica,  lib.  Ili,  cap.  4. 

XI 

...  et  babylonicae  linguarura  confusioni. 

[12]  Et  quod  chaldaei,  quanquam,  memoria  antediluvia- 
nae  humanitatis  per  semitidas  conservata,  artes  mature  inve- 
nerunt,  ea  res  demonstrat  babylonicam  linguarum  confusio- 
nem.  Nam,  licet  res  nossent,  tamen  post  confusionem  appellare 
suis  quasque  vocabulis  non  potuere:  quapropter,  eadem  neces¬ 
sitate  adacti  qua  infantes  reliqui  orbis  homines,  per  characteres 
heroicos  significabant. 

XII 

Cur  hebraeis  brevissima  quoque  verba? 

[13]  Hanc  demonstrationem  confirmat  quod  hebraeis  ne- 
dum  nomina,  sed  verba  quamplurima  monosyllaba,  ferme 
omnia  dissyllaba  sint;  cum  latinis  verba  «  sum  »  omnis  sub- 
stantiae,  «  sto  »  omnis  quietis,  «  fio  »  (quod  ipsum  puto  a 
«  fit  »)  primo  ortum  omnis  motus,  «  for  »  omnis  humanitatis, 
«  do  »  omnis  commercii  summa  genera,  ac  proinde  prima  verba 
monosyllaba  nata  sintb). 


XIII 

Cur  Moses  primus  quoque  poeta. 

[14]  Et  hinc  quoque  cur  Moses,  qui  primus  historicus, 
philosopus  et  legislator,  primus  quoque  poeta  fuerit,  ut  ipsius 
Canticum  docet. 

XIV 

Nullae  religiones  ex  impostura  natae. 

[15]  Praeterea,  si  rerumpublicarum  primi  conditores  poe- 
tae,  et  poetae  natura  tales,  nullae  religiones  ex  impostura 
primum  natae,  sed  vel  ex  ignorantia  falsae,  vel  Dei  beneficio 
verae.  Quod  nihil  tam  sit  proprium  puerorum  quam  vera  pro- 
loqui,  nam  mendacia  ex  vi  quae  fit  vero  dicuntur,  quam  vim 
facit  electio,  non  natura. 


(1)  Vide  Notas,  29  [postilla  marginale]. 

XV 

Heroes  poetae  humani  generis  pueri. 

[16]  Hinc  merito  seculum  poetarum  diximus  generis  hu 
mani  pueritiam 


XVI 

Theologi  politici  —  Ut  dii  gentium  nati. 

[17]  Quare,  cum  heroes  poetae  essent  generis  humani  pueri 
ingeniosi,  qui  toti  sensus  et  phantasia  essent,  nihil  aut  parum 
mente  puriore  praestarent,  theologi  fuere  politici.  Quid  enim 
naturales  essent,  qui,  exempli  grafia,  cum  fulminis  caussas 
ignorarent,  Iovem  fulgere,  Iovem  tonare  dixerunt,  ad  illud 
ipsissimum  instar  quo  americani,  ubi  primum  tormentorum 
bellicorum  subitos  fulgores,  ingentes  boatus  sensere,  et  e 
longinquo  miseras  edere  strages,  et  mirae  artis  caussas  igno¬ 
rarent,  hispanos  credidere  deos. 


XVII 

Tempus  fabulosum  et  obscurum  idem. 

[18]  Cum  igitur  poetae  theologi  politici  fuissent,  tempus 
fabulosum  non  ab  obscuro  aliud,  sed  ipsius  temporis  obscuri 
historia  est. 


XVIII 

Prima  mythologia,  civilis. 

[19J  Quare  mythologia  necesse  est  ut  respublicas  tempo¬ 
ris  obscuri  ex  fabularum  involucris  exponat. 


XIX 

Lingua  poetica  est  religionis  et  legum. 

[20]  Et  lingua  poetica  primis  gentibus  fuit  lingua  religio 
nis  et  legum. 


(1)  Libro  priore,  cap.  CCXIX. 

XX 

Fas  gentium  —  Unde  «  fabula  »  dieta? 

[21]  Quae  lingua  «fas  gentium»  dieta <*>  ab  eodem  verbo 
«  for  »  (2),  quod  mansit  poetarum;  et  unde  «fas»,  inde  etiam 
«fabula»  dieta,  ea  significatione  qua  itali,  apposite  ad  haec 
quae  dicimus,  vertunt  « favella  ». 

XXI 

Cur  leges  «carmina»  dictae? 

[22]  En  ratio  cur  romanis  legum  formulae  «  carmina  »  ap¬ 
pellata,  certis  verbis,  non  metris  conclusa;  uti  vóp.01  («  cantus  ») 
graecis  leges  vocatae. 


XXII 

Et  «  fasti  dies  »  ? 

[23]  Et  fasti  dies,  quibus  praetor  fatur,  hoc  est  eas  for- 
mulas  dictat. 


XXIII 

Formularum  religio? 

[24]  Et  romanis  ea  mansit  religio:  formulis  ne  virgula 
quidem  cadere. 


XXIV 

Prima  sapientia  poetarum... 

[25]  En  cur  prima  omnium  fuerit  sapientia  poetarum,  in 
fundandis  rebuspublicis  posita,  ut  tradit  in  Arte  Horatius. 


XXV 

...  scientia  legum... 

[26]  Sapientia  nempe  legum,  quam  linguae  scientia  cu- 
stodiebant. 


(  1)  Priore  libro,  cap.  CLXIX. 

(2)  Vide  Notas,  30  [postilla  marginale]. 

XXVI 

...  arcana  gentibus... 

[27]  Itaque  chaldaei  inter  assyrios,  sacerdotes  apud  aegyp- 
tios,  poetae  graecis,  ut  nunc  rex  et  priniores  sinensium,  soli 
legum  linguam  callebant. 


XXVII 

...  divina  lingua  romanorum. 

[28]  Talis  divina  lingua  (0  apud  roinanos  erat,  qua  per 
victimarum  exta  et  fulminum  monitus  aviumque  volatus  deos 
fari  putabant. 

Cur  divinatio  arcana? 

[29]  Eius  scientiam  «  divinationem  »  dixere,  quam  soli  aru- 
spices,  auspices  pontificesque  norant. 

XXVIII 

Cur  poetae  «  sacri  »  ? 

[30]  Hinc  poetae  «  divini  »  et  «  vates  »  et  «  sacerdotes  » 
et  «  deorum  interpretes  »  dicti. 

XXIX 

«  Vulgus  profanum  ». 

[31]  Et  plebs  quaeque  «vulgus  profanum»  habita,  quod 
divinam  linguam  non  nosset. 

XXX 

[32]  Hinc  iurisprudentia,  cuius  praecipua  pars  est  ius  di- 
vinum,  ab  Urbe  usque  condita  diu  apud  collegium  pontifi- 
cum  stetit. 


XXXI 

[33]  Et  iurisconsulti  dicti  «  oracula  civitatis  »  et  «  dare 
responsa  ». 


(1)  Vide  Notas,  31  [postilla  marginale]. 

XXXII 

Iurisconsulti  tales  quales  primi  poetae. 

[34]  Quia  iurisconsulti  fuerunt  proprii  vates  romanorum, 
qui  poetas  heroes  in  sua  origine  antiquissima  referebant. 

XXXIII 

[35]  Hinc  poetae  antiquas  locutiones  usurpant,  qui  olim 
sua  antiquarum  legum  lingua  loquebantur. 

XXXIV 

Cur  iurisconsulti  custodes  latinae  puritatis? 

[36]  Qui  mos  mansit  iurisconsultis,  ut  monstrant  illa  «  fa- 
miliae  erciscundae  »,  «  communi  dividundo  »,  «  finium  regun- 
dorum»,  «iure  dicundo»,  «inter  bonos  bene  agier»,  «  res 
mancipi  »,  et  alia  innumera  antiquitatis:  unde,  consenescente 
lingua,  iurisconsulti  eius  puritatem  formularum  custodia  con- 
servarunt,  quod  Laurentius  Valla  minus  intellexit  b). 


(1)  Vide  Notas,  32  [postilla  marginale]. 


CAPUT  XIV 

DE  VULGARIUM  LINGUARUM  ET  CHARACTERUM  ORIGINE 
Primae  scientiae  religioni  imputandae. 

[i]  Sed,  cum  ducentos  post  Diluvium  annos,  ut  chronologi 
numerant,  magia  inter  chaldaeos  nata  sit,  ab  ipsis  falsis  reli- 
gionibus  prima  purioris  philosophiae  initia  restituta,  quae  ta- 
men,  ut  nuper  demonstravimus b),  verae  semitidarum  religioni 
sunt  accepto  referenda,  geometria  et  arithmetica,  quibus  utris- 
que  astronomia  nixa  est.  Quod  ipsius  «  astronomiae  »  voca- 
bulum  docet,  quae  et  scientiam  de  legibus  syderum  significai 
et  has  ipsas  leges  cantu  dictatas  esse,  ut  nuper  diximus  quo¬ 
que^),  vis  ipsa  vocis  vópoq,  «cantus»,  nos  admonet. 

Cur  in  magicis  artibus  circuii  et  cantus? 

[2I  Unde  fortasse  mansit  falsa  apud  credulum  vulgus  per¬ 
suasi©  magicas  artes  circulis  et  cantu  perdei,  et  illud: 

...  cantando  rumpitur  anguis. 

Quare  itali  magicas  artes  vertunt  «  incantesimi  »  (?). 

Aegyptii  a  caelo  ad  terras  mathesim  revocarunt. 

[3]  Deinde  aegyptii  scientiam  magnitudinum  terris  appli- 
cuere  —  unde  «  geometria  »  dieta  graecis  —  propter  Nili  inun- 
dationes,  ut  scientiam  de  agrorum  limitibus,  quos  inundatio 
diluisset,  callerent.  Et  ita  rem  progressam  esse  necesse  est, 
quum  caldaei  aegyptiis  priores  regnare  occepissent. 

Geometria  a  terris  ad  literaturam  transducta. 

[4]  Inde,  mathesi  in  Graeciam  aeque  ac  Italiani  traiecta, 
humanae  vocis  elementis,  prò  sonorum  modo  et  prò  figura 


(1)  Hoc  libro,  parte  II,  cap.  IX,  \  «  Sed  et  hoc»  [18]. 

(2)  Capite  superiore,  in  corollariis  [§  22]. 

(3)  Vide  Notas,  33  [postilla  marginale]. 

pronunciandi,  geometricas  formas,  vel  ipsaruin  partes  forma- 
rum,  indidere:  vel  unas  pluresve  rectas  lineas,  vel  inter  se 
divisas,  vel  in  unum  acutum,  vel  unum,  duos  pluresve  an- 
gulos  rectos  coniunctas;  vel  obliquas,  quae  aut  semicirculos 
solos;  vel  figuras  ipsas  aut  una  linea  comprehensas,  nempe 
circularem,  vel  alia  diametrali  exporrecta  divisam,  aut  sum- 
mum  tribus,  triangularem.  Ita  ut  «  I  »,  sonum  omnium  exilissi- 
mum,  una  linea  recta  ad  perpendiculum;  «  O  »,  maxime  plenum, 
circulari;  «A»,  omnium  maxime  stabilem  et  vocalissimum, 
triangulari  aequilatera  productis  ad  basini  cruribus,  scribe- 
rent,  quibus  soni  ab  ore  emissionem  significarent. 

Rerum  characteres  facti  sonorum. 

[5]  Et  ita  characteres,  qui,  prius  heroici,  significabant  res 
ipsas  et  naturales  erant,  ad  sonorum  notas  designandas  trans¬ 
lati  sunt;  unde  ex  arbitrio  scriptura  orta. 

Literatura  prima  puerorum  geometria... 

[6]  Hinc  geometrica  synthesis  ad  literaturam  addiscendam 
translata  est,  et  ita  literae  dementa  vocum,  ut  certae  apo- 
dixes,  Euclidis  postea  libris  compositae,  sunt  magnitudinum 
dementa.  Quia,  quemadmodum  ad  quodvis  verbum  geometri- 
cum  componendum,  hoc  est  ad  quancumque  magnitudinem 
demonstrandam,  geometriae  dementa  sunt  percurrenda;  ita,  ad 
componendum  quodvis  vocale  verbum,  percurrere  dementa 
literaturae  necesse  est,  ut  ex  iis  vocale  verbum  componatur 
quibus  et  quantis  oportet,  ne  quis  plures,  minores  aut  alias 
literas  in  eo  comnonendo  scribat  aut  proloquatur. 

...  et  prima  philosophiae  institutio  —  Inductio  syllogismo  prior. 

[7]  Ea  ratione,  cum  pueri  diu  multumque  circa  eas  tenues 
et  exiles  formas  versarentur  ut  facultatem  cito  recteque  legendi 
perdiscerent,  mentem  a  sensuum  corpulenta  primum  depurare 
coeperunt,  et  ad  puras  rationes  intelligendas  solertiores  sunt 
facti;  ac,  primum  omnium,  ope  inductionis,  quae  est  synthe- 
tica  argumentationis  figura,  ut  analytica  syllogismus.  Idque 

firmat  historia,  quod  prima  disserendi  ratio  inter  philosophos 
inventa  inductio,  qua  Socrates,  philosophorum  parens,  pluri- 
inum  usus  est.  Et  historiam  confirmat  ratio,  quia  homines 
prius  colligunt  species,  deinde  a  speciebus  admonentur  agno- 
scere  genera. 

Vocabula  vulgi,  communia;  heroica,  propria. 

[8]  Hinc  mentes,  literatura  solertes  factae,  genera  rerum 
intellexere,  et  sic  communia  rerum  excogitavere  vocabula  (I) 2 3 4, 
quae  hoc  ipso  non  sunt  propria,  quia  communia  sunt.  Et  ita 
linguae  populares  invaluere,  diversae  a  lingua  heroica,  quae 
res  apposite  ad  rerum  naturas  et,  quantum  fieri  posset,  pro¬ 
prie  significabat (J). 

Unde  primum  philosophiae  et  philologiae  dissidium  graecis?... 

[9]  Inde  philosophi  rerum  naturam  sibi  vestigandam 
sumpsere,  philologi  verborum  origines  enarrandas:  quorum 
cum  quamplurima  sint  peregrina,  ferme  omnia  temere  facta, 
hinc  datur  coniicere  quam  etymologia  sit  vera  expositio  ver¬ 
borum. 


...  quae  romanis  coniuncta  mansere. 

[10J  At  romanis,  inter  quos  patricii  legum  linguam  acriter 
custodiere,  alia  lingua  fuit  iurisconsultorum  ac  vulgi.  Quod 
Ciceronis  Topica  satis  ostendit,  quam,  quia  praeceptis  exempla 
ex  legibus  apponit,  viri  latinae  linguae  alioqui  doctissimi,  qui 
prisci  romani  iuris  eruditi  quoque  non  sunt,  vix  intelligunt. 

[11]  Ex  ea  linguae  heroicae  custodia  iurisprudentiam  in¬ 
ter  romanos  in  terris  diximus  ortam<3);  et  iurisconsulti,  qui 
fuerunt  romanorum  sapientes,  iidem  fuerunt  grammatici  <*>. 
Quae  est  ratio  cur  romani  sanctius  linguae  origines  custodiere 
quam  graeci. 


(1)  Vide  Notas,  34  [postilla  marginale]. 

(2)  Hoc  libro,  parte  li,  cap.  I.  g  «Hinc  illa  absurda  »  [21]. 

(3)  Libro  priore,  cap.  CLXXXIV. 

(4)  Ibidem,  cap.  CLXIX,  \  ultimo. 


CAPUT  XV 


EX  VULGARIUM  LINGUARUM  ET  CHARACTERUM 
ORIGINE  CONSECTANEA 


I 

fi]  Si  igitur  mathesis  scriptura  prior,  diu  priores  legibus 
fuisse  mores. 


Il 

[2]  Et  mores  fuisse  exempla. 

Ili 

[3]  Et  exempla  primas  leges  fuisse. 

IV 

[4]  Et  quidetn  fuisse  leges  in  singulos  verbo  dictatas,  ut 
a  duumviris,  apud  Livium,  lex  in  Horatium  perduellionis. 

V 

[5]  Et  carmina  fuisse  leges,  quae,  scriptura  nondum  in¬ 
venta,  nullo  consilio,  sed  natura  ipsa,  cantu  dictatae,  facilius 
memorine  mandabantur. 


VI 

[6]  Unde  idem  verbum  vóuog  et  «  legem  »  et  «  cantum  » 
significat. 


VII 

[7]  Et  sic  poetas  fuisse  primos  legislatores. 

Vili 

[8]  Sic  verum  quod  leges  a  moribus  scriptura  distinguat. 

IX 

[9]  Et  illud  quoque  veruni:  posteriores  leges  a  «  legendo  » 
appellari. 


X 

[10]  Et  primas  leges  plebiscita  fuisse;  quia,  cum  scripto 
proponi  non  possent,  necessario  plebs  erat  convocanda,  ut 
ore  edita  ab  ordine  sciret  exempla. 

XI 

Natura  ius  principio  fuit  arcanum. 

[11]  Et  ita  leges  ex  sui  natura  fuisse  arcanas,  quia  solus 
ordo  eas  traditione  custodiebat. 


XII 

[12]  Et  linguam  leguin  solis  ex  ordine,  seu  patribus,  gna- 
ram:  quia  plebes  externa  et  incerta  lingua  loquebantur. 

XIII 

[13]  Cuinque  leges  de  iure  divino  maxima  ex  parte  con- 
ceptae  essent,  ex  ipso  arcano  legum  arcanas  fuisse  religiones, 
et  ipsas  leges  magnam  religionis  partem  fuisse. 

XIV 

[14]  Hinc  soli  poetae  «sacri»:  vulgus  «  profanimi  »  erat. 

XV 

[15]  Et  sic  natura  factum  ut  una  res  principio  fuerit  sa- 
pientia,  sacerdotium  et  regnum  W. 

XVI 

[16]  Et  naturam  ipsam  tulisse  ut  qui  ex  ordine  essent, 
apud  quos  regna  heroica  primitus  fuere,  plebem  docerent  iura. 


(1)  Cfr.  Dissertationes,  V  [Ed.]. 

XVII 

[17J  Et  sic  naturam  rerum  ipsam,  nullum  consilium,  pri- 
moribus  hoc  clientelarum  munus  chetasse,  quod  apud  romanos 
jnansit,  ut  patricii  clientibus  promerent  iura,  et  soli  patricii 
essent  iurisconsulti,  et  ex  patriciis  diu  pontifices  et  augures 
crearentur,  et  Collegium  pontificum  prius  custodirent  leges 
arcanas,  deinde,  lata  lege  XII  Tabularum,  haberent  arcanas 
legis  actiones. 


XVIII 

Cur  historia  heroica  gentibus  arcana? 

[  1 8 1  Sed  illa  notatu  gravissima:  si  scriptura  vulgaris  sero 
nata,  necessitas  fuit  ut  historiae  apud  sacerdotes  traditionibus 
servarentur;  quod  de  aegyptiis,  chaldaeis,  persis  inter  erudi- 
tos  constat.  Quare,  ut  annales  postea  a  romanis  pontificibus, 
ita  antea  rerutnpublicarum  monumenta  poetarum  fabulis  asser- 
vabantur  arcana;  quae  est  necessaria  ratio  ut  fabulae  vulgo 
essent  ignotae  et  omnis  historia  profana  ante  vulgarem  scriptu- 
ram  inventam  incertissima  esset. 

Veritatis  historiae  sacrae  arguraentum. 

[19]  Atque  ob  id  ipsum  historia  sacra  vera,  quia  hebraeis 
prima  lex  scripto  data,  ut  sacrae  historiae  codices  vulgo  pro- 
starent.  Autographum  autem  a  sacerdotibus  asservabatur,  qui 
scientiam  vocalium  literarum,  quarum  nullas  ea  lingua  for- 
mas  habet,  traditione  custodiebant. 

XIX 

Primae  literae,  unciales. 

[20]  Si  primi  characteres  vulgares  ex  formis  geometrici 
nati,  primae  literae  ortae  graecis  latinisque  unciales,  ut  lapi¬ 
daria  numariaque  testantur. 

XX 

Uncialibus  minores  sero  ortae. 

[21]  Si  primi  characteres  unciales,  minores  serius  nati 
sunt,  et  quidem  ex  nova  gentium  barbarie,  ut  in  codicibus, 
lapidibus,  nummis  infimae  graecitatis  latinitatisque,  et  illitte- 
ratis  etiamnum  dum  scribunt,  experiri  est  quo  pacto  ex  ele- 
gantissimis  literis  inconditae  oriri  potuerunt.  Igitur  omnes 
inconditae  literaturae  aut  non  ex  geometricis  formis  ortae  aut 
barbarie  corruptae  sunt. 


XXI 

Rhapsodiae  homericae  cur,  ad  Aristarcum  usque,  corruptae? 

[22]  Si  geometria  prior  scriptura  orta  est,  cum  geometria 
ab  aegyptiis  in  Graeciam  importata  sit,  et  ante  Psammeticum 
Aegyptus  externis  clausa,  et  Homerus  diu  ante  Psammeticum 
floruisset,  necesse  est  eius  rhapsodias  diu  traditione  esse  ser¬ 
vatasi  quare  factum  ut  fabulis  versibusque  quamplurimis  Ho- 
mero  indignis  commixtas  Aristarchus  critica  arte  expurgarit. 

Morum  maiorum  gentium  Hesiodus  collector. 

[23J  Et  multo  inagis  necesse  est  Orphica  et  Lini  carmina 
fuisse  traditiones  poetarum  heroum,  easque  Hesiodum,  qui 
ante  Homerum  vixit,  coinposuisse,  atque  has  traditiones  ipsas 
fuisse  mores  versibus  consignatos,  quibus  maiores  gentes  fun- 
datae  sunt.  Et  leges  ex  vero  illas,  quas  latini  ante  romanos 
«carmina»,  antiquissimi  graecorum  vópov?  dixere. 


CAPUT  XVI 


EX  SACRIS  BIBLIIS  DEMONSTRANTUR  TANAIS 
ET  SESOSTRIS,  QUIBUS  SACRA  HISTORIA 
HISTORIAM  PROFANAM  TEMPORIS  OBSCURI  PERTINGIT 

[r]  Ut  autem  Sacrorum  Bibliorum  gigantes  nobis  superius 
fuere  traduces,  quibus  antidiluviana  historia  in  postdiluvianam 
transiret,  ita  ex  ipsis  divinis  libris  demonstrantur  hoc  loci 
Tanais  et  Sesostris  qui  fuerint,  quibus  historia  sacra  histo- 
riam  temporis  obscuri,  qualem  nos  paullo  infra  describemus, 
pertingit. 

Observanda  duo. 

[2]  Sed,  antequam  id  aggrediamur,  duo  heic  serio  sunt 
observanda.  Unum,  quod,  antequam  vulgares  linguae  invale- 
scerent,  quum  res  characteribus  heroicis  notabantur,  necesse 
est  maiores  gentes  notis  insignioribus,  quales  cuique  prò 
cuiusque  gentis  ingenio  viderentur,  nedum  res,  sed  vel  ipsos 
homines  appellasse;  et  ita  eidem  homini  alia  nomina  alias  indi- 
disse:  quae  est  ratio,  quam  philologi  fatentur  adhuc  ignorari, 
cur  eidem  urbi,  eidem  regi  diversae  gentes  diversa  nomina 
indiderint,  quae  nihil  prorsus  commune  habent.  Alterum  :  in 
illa  verborum  egestate,  idem,  quod  quaeque  indiderat,  pluri- 
bus  ex  eodem  genere  hominibus  commodasse,  ex  ilio  fonte 
ex  quo  ortas  antonomasias  supra  diximusb),  Quae  duo  non 
animadversa  ingentem  peperere  <2)  rei  historicae  et  geographi- 
cae  obscuritatem. 


Capti vitas  secunda  hebraeorum. 

[3]  Locus  is  est,  qui  assyriorum  monarchiam  a  Sardana- 
palo  ad  medos  non  protinus  totani  abiisse,  sed  in  secundum 


(1)  Hoc  libro,  parte  II,  cap.  XII,  num.  IV,  §  «  Ex  quo  fonte»  [18]. 

(2)  Cosi,  nelle  postille  marginali  e  negli  errata-corrige,  emendato  »  peperit  »  [Ed.]. 


G.  B.  Vico,  Opere -Un. 

assyriacum  et  alterum  aegyptiorum  etiam  opulentissima  regna 
divisimi  mansisse,  secunda  hebraeoruin  in  Aegypto  captivitate, 
testatur.  Cum  quo  loco  adamussim  congruit  Xenopho  W,  quia 
praeter  ceteros  graecos  duces  penitissimam  in  Persiani  intulit 
arma,  ac  res  persarum,  gravissiinus  philosophus,  Trogo  Poni- 
peio,  sive  adeo  Iustino(2),  multo  rectius  novit.  Quin  Polybius, 
libro  secundo,  scribit  res  Asiae  per  Alexandri  Magni  bella 
graecis  innotuisse  (3). 

[4]  Huic  sacrae  historiae  loco  graviter  adstipulatur  Cor- 
nelius  TacitusU),  ubi  de  Germanico  haec  narrat:  «  Mox  visit 
veterum  Thebarum  magna  vestigia;  et  manebant  structis  mo- 
libus  literae  aegyptiae,  priorem  opulentiam  complexae:  ius- 
susque  e  seniori  bus  sacerdotum  patri  uni  sermonem  interpre- 
tari,  referebat  habitasse  quondam  septingenta  millia  aetate 
militari;  eoque  cum  exercitu  regem  Rhamsen  —  hic  Rhamses 
aegyptius  demonstrabitur  esse  Sesostris,  quem  tradit  Herodo- 
tus,  et  ante  Ninum,  seu  universi  temporis  profani  historiam, 
Trogus  Pompeius,  eiusque  epitomator  lustinus  (s),  memorat  — 
Lybia,  Aetiopia,  Medis  et  Persis,  et  Bactriano  ac  Scytha 
potitum:  quasque  terras  Syrii  Armenique  et  vicini  Cappado- 
ces  colunt,  inde  Bithynum,  hinc  Lycium  ad  mare  imperio 
tenuisse.  Legebantur  et  indicta  gentibus  tributa,  pondus  ar¬ 
genti  et  auri,  numeros  armorum  equoruinque,  et  dona  templis, 
ebur  atque  odores...  haut  minus  magnifica  quam  nunc  vi  Par- 
thorum  aut  potentia  romana  iubentur  ».  Igitur  Sesoster  il  le 
Herodoti  ex  gentibus  victis  non  solam  victoriae  adoream  do- 
mum  reportabat  <1 * 3 4 5 6>. 


(1)  Cy>  opaedia,  6. 

(а)  Cosi  invertito,  nelle  postille  marginali,  l’originario:  *  Iustino,  sive  adeo  Trogo 
Potnpeio  »  [Ed.]. 

(3)  Quest'  ultimo  periodo  è  una  postilla  marginale  non  rifusa  poi  nelle  No- 
tae  [Ed.]. 

(4)  Annales,  II,  60. 

(5)  Historia,  principio. 

(б)  Hoc  libro,  parte  II,  cap.  I,  §  «  Principia»  [14]. 

Antiquitas  Italiae  maior  illa  Graeciae  —  Italia  graecis  ingens  fabularum 
materia  —  Italia  Homeri  tempore  graeca  non  fuisse  probatur. 

[5]  In  tanta  imperii  potentia,  necessarium  omnino  est  ut 
aegyptii  universi  Interni  maris  potentes  essent,  et,  quia  po- 
tentes,  per  varias  eius  oras  misisse  coloniasb),  et  potissimum 
in  oras  Inferi  maris:  quod  post  troianum  bellum  hic  orbis 
tractus,  a  Siculo  freto  Circaeios  usque,  fuerit  quasi  perpetua 
materia  graecae  poeseos,  ut  errores  Ulyssis  docent,  Scylla, 
Charybdis,  cyclopes,  syrenes,  Circe,  Avernus,  Inferorum  li- 
men  (1 2),  et  in  Supero  mari  Diomedis  socii  in  aves  conversi.  Tarn 
longe,  Homeri  temporibus,  trans  mare  erat  harum  urbium 
horumque  locorum  celebritas  pervagata!  Tantae  erant  itala- 
rum  gentium  deliciae,  quae  sunt  ultimae  humanitatis  argu- 
mentum,  ut  syrenes  cantu  praeternavigantes  ad  exitium  alli- 
cerent,  Circes  fortes  viros  in  sues  verteret!  Atque  has  gentes, 
has  urbes  principio  graecas  non  fuisse,  nisi  ineptus  sit,  ipse 
Homerus  testatur,  cui  Ulysses  canendus  proponitur: 

...  captae  post  tempora  Troiae, 

Qui  mores  hominum  multorum  vidit  et  urbes. 

f 

Nam  sane  quae  herois  laus  fuisset,  quod  virtutem,  quod  pru- 
dentiam  erroribus  confirmasset,  si  suorum  mores  et  urbes 
nosset?  et  si  suos  noscere  vellet,  is  non  sane  ignarus  homi¬ 
num  locorumque  erraret,  sed  prudens  certuni  iter  fecisset. 

Cumarum  ante  oinnes  graecas  urbes  celebritas. 

[6]  Heic  Virgilius,  diligentissimus  antiquitatis,  Cumas  iam 
Aeneae  tempore  magnificentissimo  Apollinis  tempio  celebres 
memorat,  et  prope  Cumas  Sibyllam  statuit:  quod  foeminarum 
fatidicarum  genus  antiquissimum,  non  inter  graecos,  sed  in 
Oriente  ortum,  argumento  est  quod  Persidem,  quam  primam 
sibyllarum  numerant,  Berosi  chaldaei  filiam  putant.  Quare  qui 


(1)  Cfr.  Notae ,  34  [Ed.]. 

(2)  Cfr.  Notae ,  35  [Ed.]. 

huius  vocis  «sibyllae»  originem  a  graecis  repetunt,  doctio- 
ribus  grammaticis  nugari  piane  videntur,  qui  ab  hebraeo  na- 
tam  agnoscunt.  Virgilius  ab  hac  heroicae  virtutis  foemina 
«  Euboicas  »  Cumas  appellat,  uti  a  foemina  eiusdem  virtutis 
«Chalcidem»  dictam  Euboeam  memorat  Plinius:  quod  si  chal- 
cidenses  intelligeret,  eos  «abantes»,  ut  Homerus  semper,  non 
«euboeos»,  ut  Homerus  nunquam,  dixisset.  Hanc  primam  ur- 
bem  historia  profana  memorat  ducentis  et  multo  plus  eo  annis 
ante  primam  olympiadem,  unde  incipit  tempus  historicuin  no¬ 
stro  Varroni.  Et  qui  Virgilium  ab  chalcidensibus  conditam 
narrare  putant,  id  unum  eorum  est  quare  aegyptii  graecos 
«  semper  pueros  »  dicebant. 

Grave  argumentum  Italiani  principio  ab  aegyptiis  excultam. 

[7]  Nam,  si  rem  hanc  antiquissimam,  non  memoria,  sed 
ratione  putemus,  nos  sane  interroganti  quanam  ratione  graeci, 
quo  tempore  aegyptiis  omne  Internum  mare  parebat(l),  amoe- 
nissimam  et  feracissimam  Italiae  oram,  ex  qua  Capua  tenuit 
postea  imperium,  ipsis  romanis  formidandum,  occuparint,  re¬ 
sponsione  certe  defungimur 

Ethruscorum  cultus  omni  graecorum  antiquior  probatur. 

[8]  At  Italia  graecis  urbibus  per  utriusque  maris  oras 
maxime  celebrata.  At  enim  quid,  si  in  Italia  imperium  multo 
potentius  quam  graeca  omnia,  quum  gens  graeca  adhuc  ob- 
scura  erat?  Duin  enim  Sparta  et  Athenae  adhuc  exiguae  urbes 
erant,  finibus  contentae  brevissimi,  in  Italia  ethruscorum  re- 
gnum  florebat,  quod  universo  mari  Infero,  ab  Ethruriae  ora 
ad  fretum  usque  Siculum,  nomen  dabat  (quod  sane  non  in¬ 
diami  postquam  romana  potentia  insurrexit),  et,  religione,  ar- 
chitectura,  arte  militari  et  splendore  imperii,  longe  maiorem 
omni  graeca  testatur  antiquitatem. 


(1)  Cfr.  Notae,  36  [Ed.]. 

(2)  Cfr.  Notae,  37  [Ed.]. 

Divinatione. 

[9]  Nam  haruspicina,  postea  a  romanis  recepta,  quae  agno- 
rum  et  vitulorum  exta  spirantia  fumantiaque  rimari  sustinebat, 
iamdiu  exutam  primam  hominum  ab  innocuis  animantibus  in- 
nocentiam  testabatur:  unde  Polybius  romanorum  caeremonias  (*) 
«  tragicas  »  dixit.  Cumque  scientiae  auguralis  primus  auctor 
incertus  sit,  et  ad  graecos  foris  importatam  ex  Thelegone  te- 
stetur  Suidas<1 2 3 4),  hetruscos  certe  se  eius  praedicasse  auctores 
Cicero (3)  memorati). 


Architectura. 

[10]  Architectura  ethrusca  omnibus  graecis  et  stabilior  et 
rudior  et  simplicior,  qualis  sane  erat  aegyptiorum,  sive  adeo 
qualem  natura  esse  primam  oportuit;  nam  opera  tempore  te- 
nuantur,  expoliuntur  et  exornantur. 

[Arte  disponendi  acies]. 

[11]  Ars  vero  disponendi  acies  romana,  nedum  Li  vii ,  sed 
ipsius  Polybii  iudicio,  phalangi  macedonicae  longe  praestat  : 
quae  tamen  geometriae  et  arithmeticae  praxis  est  in  bellicos 
usus.  Et  quando  romani  ea  potissimum  sapientiae  excelluere, 
aliarum  cultarum  gentium  inventis  uti,  et  barbariem  servare 
domi,  qua  ferociam  custodirent,  certe  ab  vicinis  ethruscis, 
quacum  prima  externarum  gentium  pugnaverant  gente,  di- 
dicere. 


Splendidissimis  imperii  ornamentis. 

fi 2]  Postremo  fasces,  trabeas,  curules,  annulos,  paluda- 
menta,  et  aureo  curru  quatuor  equis  triumphandi  morem, 
togas  pietas,  tunicasque  palmatas,  et  omnia  decora,  quibus, 


(1)  Cosi,  nelle  postille  marginali,  emendato  «  caeriraonias  »  [Ed.]. 

(2)  Cfr.  Nolae,  38  [Ed.]. 

(3)  De  divinatione ,  II. 

(4)  Cfr.  Nolae,  39  [Ed.]. 

ut  ex  Floro  vidimus,  vel  in  summa  sua  potentia  populi  ro¬ 
mani  maiestas  eminuit,  Tarquinius  Priscus  ex  spoliis  ethru- 
scorum  suspensis  didicerat. 

Pythagoras  scholam  italicam  excoluisse,  non  fundasse,  probatur. 

[13]  His  omnibus  et  illud  addas:  quod,  duobus  ferme  se- 
culis  ante  quam  Plato  in  Aegyptum,  Pythagoras  in  Italiani  (0, 
philosophiae  addiscendae  studio,  delatus  est(1 2 3 4 5).  Neque  enim 
huc  venerat  ut  suam  peregre  venditaret,  quales  sophistae 
solebant,  inanem  sapientiam:  unde  Plato  saepe  quaerendi  ser- 
monis  decorum,  dialogis  quibus  sophistas  irridet,  conciliat  So- 
crati.  Cumque  Pythagoras  Italiani  doctissimam  invenisset,  heic 
permanere  maluit<3).  Quare  non  sectam  is  italicam  fundasse, 
sed  fundatam  excoluisse  dicendum  est:  quod  ipsa  rerum  na¬ 
tura  id  flagitat.  Non  enim  Pythagoras  mundum  ex  aqua,  ut 
primo  Graeciae  sapienti  Thaleti,  qui  centum  ferme,  non  ultra, 
annis  ante  Pythagoram  floruit  neque  ópoiopepet'a,  ut  Anaxa- 
gorae,  Socratis  praeceptori;  neque  atomis,  ut  Democrito,  Pla- 
tonis  onYXQÓvfij  —  omnibus  corpulentis  philosophis;  —  sed  nu- 
meris,  qui  quodammodo  sunt  lineis  abstractiores,  constare 
docuit:  quod  monet  ingenia  italica  multo  graecis  subactiora 
et  sensibus  depuratiora  fuisse.  Unde  Plato  fortasse  rerum  prin¬ 
cipia  ideas  ipsarum  aeternas  statuit;  et  ab  hac  italicae  doctri- 
nae  praestantia  idem  Plato  in  Timcieo  suos  graecos  antiquitatis 
ignaros  notat. 

Iustini  Tanais  sacrae  historiae  adversus,  at  noster  eidem  commodus. 

[14]  Cum  his  invictis,  ili  fallor,  argumentis,  ex  ipsa  re- 
rum  natura  pensitatis,  cum  quibus  sacrae  historiae  veritas  con- 
stat,  habemus  unum  profanae  historiae  universae  initium  de- 
monstratum,  Sesostridem  <s)  ;  quo  nomine  aegyptios  reges,  ex 


(1)  Cfr.  Notae,  40  [Ed.]. 

(2)  Hoc  libro,  part.  II,  cap.  I,  in  *  Programmate  historico  »  [§  4]. 

(3)  Cfr.  Notae,  4:  [Ed.]. 

(4)  Hoc  libro,  part.  II,  cap.  I,  in  «Programmate  historico»  [£  4]. 

(5)  Cosi,  nell’errata-corrige  ms.,  emendato  «  Sesostrim  »  |Ed.]. 

his  quae  hactenus  diximus,  et  observatione  huius  capitis  prin¬ 
cipio,  appellatos  esse  necesse  est:  alterum,  nempe  Tanaim, 
quem  Iustinus  facit  Sesostride  (0  antiquiorem,  non  habemus. 
Immo,  si  terraruin  orbis  inter  Noachi  filios  anno  mdlvi  divisus 
est,  et  duum  millium  annorum  spacium  fere  opus  fuit  ut 
aegyptii,  ingenio  praestantes,  a  chaldaeis  civiles  artes  brevi 
eruditi,  in  tantum  imperii  splendorem  excrescerent,  spacium 
multo  maius  rudibus  scythis  opus  fuisset,  qui  in  eam  poten- 
tiam  assurgerent  ut  ii  priores  Orientem,  Aegyptum  quoque  W, 
debellarent:  quare  Diluvii  epocha  graviter  mendacii  arguere- 
tur.  Itaque  dicendum  est  Tanaim  characterem  fuisse  heroicum 
primarum  rerumpublicarum,  quae  forma  reipublicae  (3)  in  toto 
Oriente,  et  in  Aegypto  ipsa,  late  sparsa  regnavitU). 


(i)  Cosi,  nell 'errata-corrige  tns.,  emendato  c  Sesostri  »  [Ed.]. 

(a)  Cosi,  nelle  postille  marginali  e  nei  due  errata-corrige,  emendato  «  usque  » 
[Ed.]. 

(3)  «  Forma  reipublicae  »  aggiunto  nelle  postille  marginali  e  nei  due  errata- 
corrige  [Ed.]. 

(4)  Cfr.  Dissertationes,  VI  [Ed.]. 


CAPUT  XVII 


EX  TANA!  ET  SESOSTRIDE, 
QUALES  EXPLICAVIMUS,  CONSECTANEA 

[  ij  Hinc  illa  aperiuntur: 


I 

Scytharum  antiquitas. 

[2]  Scythes,  gentis  fundator,  Herculis  filius;  quia,  ut  libro 
superiore  diximusWet  hoc  gravius  firmabimus,  Herculis  filii, 
nempe  exleges  optimi  fortissimi,  primas  respublicas  optima- 
tium  fundarunt. 

II 

Scythica  lingua  matrix. 

[3J  Scythica  lingua  matrix  germanicae,  parthicae  persicae- 
que;  et  innumera  persicae  linguae  cum  germanis  communia 
nomina  utriusque  linguae  gnari  observarunt,  in  quibus  est 
Hugo  Grotius<2>. 

Ili 

Scythici  mores. 

[4]  Hinc  mansere  diu  eorum  laudes  a  morum  rectitudine, 
pudicitia,  simplicitate,  iustitia,  ut  eos  Horatius  (3)  romanis 
praeferat,  et  a  sapientia  eos  Curtius  commendet  (4). 

IV 

Scythae  aegyptiis  antiquiores. 

[5]  Et  quod  diu  de  generis  antiquitate  cum  aegyptiis  con- 
tenderunt,  a  quo  certamine  scythae  superiores  abiere.  Quod 


(1)  Cap.  civ. 

(2)  H istoria  golhorum. 


(3)  [Carmina],  III,  24;  [9-24]. 

(4)  Lib.  VII,  cap.  8. 

scythae,  ex  nostris  principiis,  gentes  maiores  essent  —  aegyptii, 
minores,  —  cum  id  imperium  tam  longe  lateque  protulerint, 
quod  nonnisi  faciunt  gentes  minores,  hoc  est  quae  aut  sub 
regnis  meris  redactae  aut  in  libertatem  sunt  resolutae  <0. 

V 

Perpetuae  bellorum  poenae:  servitus  et  tributa. 

[6]  Et  ubique  locorum  et  omni  tempore  ius  gentium  con- 
stat  bello  victis  imponere  si  ve  servitutis  sive  tributi  legem, 
sive  adeo  adimere  arma,  et  sic  iniuriae  licentiam.  Eaque  ra- 
tione,  sic  Tanais  nunquatn  ob  solam  gloriam  tantam  orbis 
partem  debellavi,  ut  certo  Sesostris  subegit  imposuitque 
tributa. 


VI 

Gentium  fundatores:  Hercules,  Bacchus. 

[7]  Verum  igitur  illudi  quod,  apud  Taciturni*),  aegyptii 
Herculem  apud  se  natum  et  antiquissimum  perhibent;  ut  fal- 
sum  illudi  eos,  qui  pari  virtute  fuissent,  in  cognomentum  eius 
adscitos.  Omnes  enim  gentes,  quae  religione  et  virtute  fun- 
datae  sunt  (nani  sine  religione  nulla  usquam  gentium  fundata 
est),  Herculem  aliquem  habuerunt  auctorem,  aut  aliam  sane 
in  alio  terrarum  orbe  alio  nomine  indigitatam  personam  he- 
roicain,  sive  heroicum  characterem,  qualem  indi  fecere  Bac¬ 
chimi,  quem  iisdem  ferme  proprietatibus  finxere,  quibus  ae¬ 
gyptii,  scythae,  graeci  aliaeque  gentes  finxere  Herculem,  [utj 
latius  infra  ostendemus. 


VII 

Cur  scythae  natura  modesti?  —  Cur  nulla  lege  agraria  fundati? 

[8|  Et  hinc  caussae  laudatorum  apud  scythas  morum  expo- 
nuntur,  quibus  religio  modestiam  innocentiamque  fecit,  quas 
virtutes  ipsis  immensa  feracissimorum  camporum  aequora  con- 
servarunt:  unde  gentis  aequalitas  hinc  inter  ipsas  propagata, 


(1)  Libro  priore,  cap.  CXLVI. 


(2)  Annales,  lib.  II,  cap.  60. 

curri,  in  tanta  camporum  abundantia,  opus  lege  agraria  nullum 
fuit,  unde  clientelae  apud  occidentales  ortae  sunt,  ut  gravius 
infra  explicabimus.  Et  ex  ipsa  gentis  aequalitate  nata  inter 
ipsos  industria  et  aequalitas,  ut  alternis  annis  alii  terras  co- 
lerent,  alii  quiescerent. 


Vili 

Cur  inter  scythas  nullutn  fuit  natalium  discrimen? 

[9]  Sed  ex  illa  scytharum  in  colendis  agris  inter  ipsos 
laboris  et  ocii  per  alternas  annorum  vices  aequalitate  confi- 
citur  respublicas  inter  ipsos  sola  patria  potestate,  nullis  prae- 
terea  clientelis,  fundatas  esse;  unde  nullum  ipsis  discrimen 
nobilitatis  et  plebis.  Quia,  prae  camporum  abundantia,  nullae 
occasiones  natae  ut  violenti  homines  in  infirmos  grassarentur, 
qui  ab  illorum  iniuriis  ad  fortium  aras  confugerent  et,  recepti, 
ordinem  postea  plebis  componerent,  ut  libro  priore  diximus  b) 
et  latius  inferius  dicemus.  Quare  ciculi,  pars  populi  transilvani, 
gens  bello  fortissima,  quae  ab  antiquissimis  se  ortos  hunnis 
iactant,  omnes  rusticani  et  pecuariam  exercent,  et  nobiles  ha- 
bentur  ex  aequo  tamen  (*>. 


IX 

Scythia  fortissimarum  gentium  mater  in  Occidentem, 
mitissimarum  et  aequissimarum  in  Orientem. 

[10]  Quapropter  e  Scythia  gentes  fortissimae  prodiere:  pri- 
mum  thraces,  germani,  parthi;  deinde  in  asperam  Europam 
vandali,  hunni,  gotthi,  heruli,  longobardi,  turcae  aliaeque 
barbarae  nationes;  in  mollem  Asiani  provenere  seres,  mitis¬ 
simi  et  aequi  amantissimi  homines. 

Sinenses  antiqua  scytharum  servant  vestigia, 
in  heroica  Iiteratura  maxime. 

[11]  Et,  uti  nuper  impenetrabilem  sinensium  murum  tartari 
perrupere  et  id  maximum  imperium  occuparunt,  ita  necessa- 


(1)  Cap.  civ. 


(2)  Cfr.  Notae,  42  [Ed.]. 


COXSECTANEA 


403 


rium,  nedum  credibile,  est  ab  iisdem  sinensium  humanissimam 
et  aequi  cultricem  gentem  olim  conditam  esse,  ea  serum  pro- 
prietate,  quam  narrant,  ut  externorum  vitent  societatem;  eaque, 
priscorum  scytharum  opinione,  qua  se  vetustissimos  morta- 
lium  enormi  seculorum  numero  ante  orbem  conditum  iactant. 
Sed  illud  maximae  antiquitatis  certum  vestigium  ostendunt: 
omnia  verba  literis  monosyllaba  consignata,  quae  .-toA.vcrr|pu, 
punctis  additis,  ad  propria  significanda  discernunt. 

E  Scythia  iaponenses  —  Iaponensis  lingua  latinae  similis. 

[  r 2]  Et  quando  geographi  dubitant  an  Iaponia  a  septen- 
trionibus  adhaereat  continenti,  prò  iure  nostro  sumimus  primi- 
tus  scythas  aliqua  in  eam  insula m  iaponensem  gentem  in- 
duxisse.  Quorum  linguam  virilem  et  genere  similem  latinae, 
utriusque  linguae  periti  notant. 

Et  americani. 

[13]  Et  americanos  borealiores  ex  Norvegia  ortos  ac  per 
Groenlandiam  terrestri  itinere  in  Americani  venisse  ex  Grotio 
accipimus  W;  sed  inde  ad  fretum  usque  Magellanicum  hos 
ipsos  eam  orbis  partem  postea  humano  genere  frequentasse 
credibilius  est. 


X 

Ut  aethiopes  ab  chaldaeis  proveniunt?  —  Ut,  principio  albi,  nunc  nigri? 

[14]  Altrinsecus  aethiopes  a  primis  aegyptiis,  continente 
sibi  proximis,  quando  Aethiopiam  Tacitus  <1 2 3)  Chaldaeam,  Stra¬ 
bo  (3)  Phoeniciam  appellat  U),  a  chaldaeis  aut  a  phoenicibus  per 
aegyptios  provenisse  verisimilius  est.  Gentem  albam  pulchram- 
que  principio,  sed  qui,  ut  Isaacus  Vossiusr5)  notat,  quia  teretia 
infantum  capita  arte  oblongarent  quod  generosiora  tolerarent 
ingenia,  inde  a  parentibus  sic  conformatis  ita  geniti  filii.  Et 
quia  atris  cerussis  facies  colorabant,  quod  nigrum  sanctiorem 


(1)  De  origine  antericanae  gentis. 

(2)  Historiae,  lib.  V,  cap.  I. 

(3)  Libro  I. 


(4)  Cfr.  Notae,  43  |Ed.]. 

(5)  Ad  Pomponium  Metani. 

colorem  putarent  —  uti  barbaris  Europae  seculis  tabulas  pietas 
etiamnum  observanius,  in  quibus  facies  Dei,  Christi,  Deiparae 
divorumque  nigricante  colore  et  statuarum  facies  nigro  en¬ 
caustico  opere  inductae  spectantur  —  ea  ratione,  tandem,  vi 
phantasiae  generantium,  nigri  filii  nati  sunt,  et  curatura  in 
naturam  conversa  est.  Quod  qui  negaverit,  is  ne  Hofmanni 
quidem  Lexico  est  eruditus. 

Primi  aethiopes  natura  modesti  — 

Argumentum  naturalis  primarum  gentium  sapientiae. 

[15]  Certe  aethiopes  parvo  naturae  contenti,  et  in  solo 
corporis  robore,  quo  ingentes  arcus  intenderent,  ingentes  sa- 
gittas  iacularentur,  et  in  sola  libertate  opes  suas  collocabant, 
ut  eorum  rex  Thearcus  Cambysis  legatis  respondit,  et  aurea 
ac  gemmata,  quae  afiferebant,  dona  contempsit,  quod  nullum 
eorum  agnosset  usum.  Quae  historia  docet  primorum  aegyptio- 
rum,  ac  multo  magis  primorum  hominum  post  Diluvium,  na- 
turalem  quandam  sapientiam. 


XI 

Propagatio  generis  humani  universi. 

[16]  Et  sic  per  chaldaeos,  scythas,  aegyptios  habes  gentes 
humanas  per  omnem  prorsus  terrarum  orbem  propagatas. 

XII 

Cur  Tanais  Sesostri  prior? 

[17]  Et  Tanaim  Sesostri  priorem  a  profana  historia  me¬ 
morari,  quia  scythae  propiores  Armeniae,  in  uno  e  cuius  mon- 
tibus  arca,  subsidentibus  Diluvii  aquis,  summo  haesit. 

XIII 

Ut  ferae  ab  Asia  per  orbem  disiectae? 

[18]  Et,  uti  scythae,  ita  aethiopes  arcu  valuisse,  ac  proinde 
primos  homines  valuisse  venatione,  qua  ferae,  ex  illis  in  arca 
servatis  progenitae,  aut  caesae  aut  in  alias  orbis  partes  fu- 
gatae.  Unde  tot  Hercules  extinctores  monstrorum  ferarumque. 

XIV 

Cur  in  profana  historia  obscura  Nimbrodi  et  Beli  silentium?  — 

Cur  Nirabrodus  «  robustus  (1)  Venator»  dictus? 

[ig]  Quod  autein  successionem  profanae  historiae  nobis 
Tanais  ac  Sesostris  testentur,  Nimbrodus  autem  eiusque  suc- 
cessor  Belus  sileatur,  illae  evincunt  invictae  rationes:  quod, 
cum  res  nautica  ab  ratibus  cymbisque,  quibus  aegyptii  a  re- 
dundante  Nilo  tolerarentur,  ad  naves,  quibus  mare  traiicerent, 
sero,  nisi  fortasse  postremo,  producta  sit,  necesse  est  primos 
bellatores,  cum  bella  terrestribus  tantum  copiis  administrarent, 
eos  in  Oriente  per  terrarum  orbem  et  feras  et  homines  fera- 
rum  more  errantes  abegisse,  et  sic  assirios  per  orientalem 
Asiae  continentem  primam  protulisse  monarchiam.  Unde  Nim¬ 
brodus  in  sacra  historia  «  robustus  (*)  Venator  »,  uti  Hercules 
in  profana  «  feraruin  extinctor»,  dictus. 

Priscis  gentibus  spectandi  maris  religio  —  Primi  homines  mediterranea 
regionum,  minores  gentes  maritimas  oras  occuparunt. 

[20]  Et  necesse  quoque  est  primas  gentes  spectandi  maris 
quandam  habuisse  religionein,  sive  ex  gravi  recentis  adhuc 
Diluvii  tnetu,  sive,  maxime  assyrii,  qui  deum  putabant,  ne 
solem  viderent  occidere,  ut  de  Decimo  Bruto  in  litore  Oceani, 
post  tanta  temporum  spacia,  romana  historia  testatur  t1 2).  Nani 
sane  poesis  omnium  prima,  bucolica,  nulla  maritima  similitu¬ 
dine  ornata  est,  ut  Siciliani,  ubi  primum  orta,  necesse  sit  prin¬ 
cipio  Italiae  fuisse  continentem.  Per  quae  conficitur  ad  extre- 
mum  primos  homines  mediterranea  regionum  insedisse  (ut 
Noachus  eiusque  familia:  unde  primum  assyriacum  imperium 
totum  mediterraneum  fuit):  gentes  minores  deinde  occupasse 
maritima. 


(1)  Cosi,  nelle  postille  marginali  e  nei  due  errata-corrige  ms.,  emendato  *  ma- 
gnus  »  [Ed.]. 

(2)  Cfr.  Dissertationes,  VII  [Ed.]. 


4o6 


PARS  POSTERIOR  -  CAPUT  XVII 


[XV] 

Praeclarum  gentis  ingenium  et  Nili  inundationes  aegyptios 
doctissimos  et  potentissimos  mature  fecerunt. 

[21]  At  praestanti  aegyptiorum  ingenio  tribuendum  quo 
artes,  quas  chaldaei  ante  Diluvium  memorabant,  citius  intel- 
lexerunt,  quod  praestans  iis  ingenium  Nilus  inundationibus 
suis  peracuit:  qua  necessitate  adacti,  ut  obrutos  aquis  termi- 
nos,  recedente  flumine,  agnoscerent,  mathesim  a  chaldaeis 
acceptam,  a  quibus  elevationem  poli  et  usum  quadrantis  ac- 
cepisse  Herodotus  testatur  <*),  ad  terrarum  mensuras  applicuere; 
unde  agmina  et  acies  postea  docti  sunt.  Item  moles,  et  quidem 
ingentes,  extruere  ad  impetus  exundantis  fluminis  coercendos: 
unde  architectura  apud  eos  nata  solida,  simplex,  rudis,  qualis 
ethruscorum,  magnifica,  et  perferens  vetustatem,  unde  inter 
ipsos  Pyramidum  illa  miracula;  et  ita,  architectura  urbana 
eximii,  facile  postea  militarem  excogitarunt.  Et,  ad  fundandas 
ingentes  ex  marmore  quadrato  moles,  ferramentis  opus  ha- 
buere,  et  sic  facile  postea  graviora  arma  belli  invenerunt;  et. 
ob  easdem  Nili  superandas  inundationes,  navalem  et  nauticam 
aliis  maturius  restituere.  Hinc  Aegyptus  «  artium  mater  »  ap¬ 
pellata!1 2 3 4),  et  aegyptii  dicti  «  philosophiae  et  omnium  discipli- 
narum  parentes  »  <3).  Ita,  his  artibus  instructi,  gentes  rudes, 
inermes  et  inconditas  facile  debellabant,  et  cito  maritimam 
Interni  maris  potentiam  adepti  sunt;  cum  interea  assyrii  rudio- 
res  iam  facti  et  mediterranei,  in  orbe  graecis  usque  ad  bella 
cum  persis  gesta  prorsus  ignoto,  imperium  proferebant. 

XVI  (4) 

Cur  Phoenicia  statini  potens? 

[22]  Et  haec  ratio  cur  phoenices  maris  potentes  mature 
facti:  quod  nauticam  ab  aegyptiis  didicerant.  Et  in  Siria 


(1)  Libro  II. 

(2)  Macrobius,  Saturnalia,  II  [ corr lib.  I,  cap.  15]. 

(3)  [Cicero],  De  sommo  Scipionis,  I,  19. 

(4)  Testo:  «  XV  »  [Ed.]. 

Tyrus,  navigationibus  et  coloniis  celebrata,  secundi  assyriaci 
regni  potentiain  potentiae  secundi  regni  aegvptiaci  coaevam 
docet. 


XVII 

Ut  linguae  chaldaea  et  aegyptiaca  natura  sacrae  factae  sunt? 

[23]  Et  illud  constat:  quod,  ubi  gentes  et  chaldea  et  ae- 
gyptia  victrices  extitere,  earumb)  linguae  victis  gentibus,  quia 
externis,  natura  sacrae  factae  sunt.  Quia  victis  linguae  legurn 
ignotae  erant,  quarum  scientia,  apud  medos  chaldaei,  apud 
aegyptios  sacerdotes  quendam  optimatium  ordinem  constituere, 
e  quorum  numero  seu  gente  reges  creabantur.  Et  sic  sa- 
pientia,  sacerdotium,  regnum  una  res,  ut  diximus,  primis  gen¬ 
tibus  fuit. 

Ut  ubique  gentium  plebes  ab  optimatibus  linguae  distinxere  ? 

[24]  Et,  eodem  pacto,  uti  victoriis  in  Oriente,  Aegypto, 
ita  clientelis  in  Occidente  a  duplici  lingua,  heroica  et  vulgari, 
optimates  et  plebes  in  regnis  et  imperiis  distinctae  sunt.  Et 
Papyrius  lingua  plebeia  leges  evulgavit,  Superbus  lingua  he-  « 
roica  filio  respondit. 


XVIII 

[25]  Sed,  ut  ad  rem  nostrani  propius  accedamus,  nedum 
credibile,  sed  omnino  necessarium  ex  hactenus  dictis  fuit 
Cumas  ab  aegvptiis  fundatas,  quae  Aeneae  tempore  tam 
magnificae  erant,  nempe  paucis  post  Troiae  excidium  annis, 
ut  earum  fundatio  quadringentis (1 2 3)  saltem  ante  annis  evenerit, 
quum  nimirum  Cecrops  aegyptius,  ut  graeci  ipsi  fabulantur, 
duodecim  parvas  in  Atticam  colonias  deduxit^),  ex  quibus 
postea  Athenas  a  Theseo  conditas  memorant. 


(1)  Testo:  «  eorum  ». 

(2)  Cosi,  nelle  postille  marginali  e  nei  due  errata-corrige,  emeudato  «  ducen¬ 
ti  »  [Ed.]. 

(3)  Hoc  libro,  parte  II,  cap.  I,  «programmate  historico  »  [g  4]. 

XIX 

[26]  Quare  nihil  mirum  si  in  Synopsi  italice  edita  dixi- 
mus  quod,  dum  Athenae  et  Sparta  parvae  urbes  erant,  in 
Italia  opulentissimum  ethruscorum  regnum  florebat.  Nani  tanta 
potentia  tantusque  imperii  splendor,  quantum  diximus,  vix  sex 
septingentis  reipublicae  annis  parari  debuit. 

Quando  Italia  et  in  qua  parte  aegyptia  fuit? 

[27]  Itaque,  quum  Danaus  aegyptius,  ut  ipsi  item  graeci 
memorant,  argivo  regno  Inachidas  spoliat,  aegyptios  iamdiu 
ante  ea  tempora  (0  in  Ethruriam  coloniam  deduxisse  necesse 
est,  quae  iam  potentissima  erat  sub  Tulio,  ut  romana  historia 
de  bello  in  albanos  narrat.  Atqui  Roma  condita  anno  mmmccl. 
Tu  numerutn  cape  quem  dicimus. 


XX 

Quando  et  ubi  Italia  graeca  fieri  coepit? 

[28]  Et  res  ipsa  affirmare  nos  cogit  quo  tempore  attici  et 
aeoli  colonias  in  Ioniam,  sive  Asiani  Minorem,  mittere  coepe- 
runt,  centum  quadraginta  ferme  post  Troiae  excidium  annis 
—  ita  ut  sensim  Asia  Minor  graecis  urbibus  ferme  tota  cele- 
braretur,  —  in  Italiani  quoque,  maris  Interni  iam  potentes 
facti,  misissent.  Unde  maritirnae  Italiae  orae  graecis  urbibus, 
et  maxime  qua  propius  Graeciam  spectabat,  in  mari  Supero 
frequentiores:  quod  ipsum  graviter  confirmat  quod  Italiae  me¬ 
diterranea  indigenae  omnia  coluerint.  Quod  Virgilius  signifi- 
cavit,  qui  Turnum,  indigenam,  finxit  heroam  ferocissimum, 
Aeneam  autem  transmarinum,  heroem  finxit  admirandum  ra- 
tione.  Itaque,  cum  Italiae  mediterranea,  per  ea  quae  heic  supra 
diximus,  tenerent  aborigines,  tunc  aegyptii  ;  cum  postea  te- 
nerent  latini,  tum  graeci  maritimas  eius  oras  celebrarunt 


(1)  Testo:  «  aegyptios  circa  ea  tempora  »,  emendato  nelle  postille  marginali  e 
nei  due  errata-corrige  [Ed.]. 

(2)  Cfr.  Notae,  44  [Ed.]. 

DE  HISTORIAE  PROFANAE  ELEMENTIS 
De  romana  iuris  gentium  custodia. 

% 

[1]  Romulus  igitur,  indigena,  per  summam  animi  magnitu- 
dinem  novam  urbem  fundare  audet,  mediam  inter  praepollens 
ethruscum  regnum  et  innumera  minuta  regna  optimatium.  Et 
romani  sub  regibus,  nempe  ducentorum  quinquaginta  anno- 
rum  spatio,  ad  viginti  populos  ex  Iatinis  ethruscisque  domue- 
runt,  nec,  ut  priore  libro  vidimus(I>,  ultra  viginti  stadia  impe- 
rium  protulere:  ducentos  autem  et  quinquaginta  alios  durarunt 
annos  ut  omnem  Italiani  subiugarent.  Quare,  inter  tot  aut  tam 
potentes  aut  tam  feroces  populos,  quam  fortissime  eos  ius 
gentium  custodire  necesse  fuit,  nec  bella  gerere  nisi  iniuriis 
lacessitos. 

[2]  Docuimus  mediterraneos  Italiae  populos  antiquissimos, 
certe  graecis  antiquiores.  Et  priore  libro  (2)  notavimus  romanos 
vestigia  infantis  linguae,  quam  athenienses  et  spartani,  sanctius 
custodisse:  quod  athenienses  in  annos  Solonis  leges  mutarent; 
spartani  lege  Lycurgi  leges  scribere  vetiti  essent  ;  et  ita  apud 
utrosque  semper  leges  praesenti,  ac  proinde  vulgari  et  incerta, 
lingua  loquebantur.  At  romanis  lex  XII  Tabularum,  trecentis 
post  Urbem  conditam  annis  scripta,  immobilis  haesit  «  finis  » 
Tacito,  «  fons  »  Livio  omnis  romani  iuris.  Quae  est  demon- 
stratio,  quam  in  Synopsi  italice  edita,  quia  minutam  ac  proinde 
iusto  longiorem,  omisimus. 

[3]  Postremo  ius  nexi,  ut  vidimus,  Athenis  Romam  certe 
non  commeavit.  Nani  ante  legem  XII  Tabularum,  quia  pa- 
tres  in  obaeratos  id  saeviter  exercebant,  plebs  primam  fecerat 


(1)  Cap.  CIV,  |  «  Quod  autem  »  [14]. 

(2)  Ibidem. 


G.  B.  Vico,  Opere  -  U-n. 

secessionem;  et  tamen  Theseus,  lege  «de  nexo  soluto  forte  sa¬ 
nate  »,  ab  heroicis  usque  temporibus  atheniensibus  libertatem 
fundavit,  ut  narrat  Plutarchus  (0.  Similem  vero  legem  romani 
ccc  post  Urbem  conditam  annos  in  XII  Tabulas  retulere;  quod 
caput  recte  Iacobus  Gotofredus  (1 2 3)  De  iuris  aequalitate  inscribit. 

[4]  Ex  bis  omnibus  conficitur  quod  —  cum  humanitas  reli¬ 
gione  et  legibus  fundata  sit,  atque  id  sit  quod  iurisconsultus 
«  ius  gentium  humanarum  »  definiat,  et  romani  maiorum  gen- 
tium  mores  fortiter  custodierint,  super  quibus  Romulus  suam 
civitatem  fundavit,  et  mores  gentium  latinarum,  ut  vidimus,  an¬ 
tiquissimi  sint,  —  haec  romana  iuris  gentium  custodia  nobis  po- 
test  exponere  certam  tum  originem,  tum  successionem  univer- 
sae  historiae  profanae. 


Elementa  historiae. 

[5]  Igitur  haec,  non  verbo,  sed  re  ipsa,  quae  sint  historiae 
elementa  statuimus,  ex  quibus  omnis  profana  historia  primum 
componitur  et  in  quae  eadein  postremo  resolvitur  universa. 

I 

Definitio  una. 

[6]  Definitionem  iuris  civilis  in  genere  a  Gaio  (3)  traditam, 
qua  «  omnes  populi  partim  suo  proprio,  partim  communi  om¬ 
nium  hominum  iure  utuntur  ». 

II 

Axiomata  duo. 

[7]  Axiomata,  quorum  unum:  iuri  voluntario  fax  praelucet 
duplex,  altera  rerum,  altera  verborum  historia. 

[8]  Alterum:  vulgata  regula  interpretationis  est  in  legibus 
interpretandis  verba  accipienda  esse  in  propria  significatione, 
nisi  ullum  inde  sequatur  absurdum. 


(1)  In  The  se  o. 

(2)  Quatuor  fonles  iuris  [civilis  in  unum  coliteli,  pula  legis  XII  Tabularum 
frammenta  quae  superslunt,  ordini  suo  restituta,  etc.,  Geuevae,  mdcliiiJ. 

(3)  Oig.,  b  1  [De  iushha  et  iure),  9. 

III 

Postulata  tria. 

[9]  Postulata.  Primum:  quicquid  ex  his  principiis  confe- 
cerimus  primos  homines  tempore  obscuro  agere  oportuisse, 
nisi  adversetur  et  multo  magis  si  adsonet  sacra  historia,  ita 
re  ipsa  egisse  concedatur. 

[10]  Secundum:  quando  omne  ius  civile  est  ex  iure  natu¬ 
rali  gentium  et  proprio  conflatum,  quod  in  XII  Tabulis  est 
uniforme  moribus  gentium,  quos  ex  primo  postulato  narravi- 
mus,  id  ex  iure  gentium  esse  concedatur. 

[11]  Tertium:  cum  primarum  gentium  poetica  lingua  fuerit, 
ut  late  supra  docuimus,  locutiones  poeticae  et  fabulae,  sive 
characteres  heroici,  quae  moribus  gentium  per  haec  principia 
narratis  commodas  accipiunt  significationes  et  mythologias, 
iuris  gentium  testimonium  perhibeant,  et  ea  propria  sit  earum 
significatio  b). 


(1)  Cfr.  Notae ,  45  [Ed.]. 


CAPUT  XIX 


DE  HISTORIA  TEMPORIS  OBSCURI, 
QUAE  EST  FAX  IURIS  GENTIUM 


Tractus  temporis  obscuri  italici. 

[i]  His  iactis  fundamentis,  illud  praeterea  teneamus:  quod 
terra  inter  Noachi  filios  anno  ab  orbe  condito  1656  divisa  est, 
Roma  fundata  anno  3250.  Igitur  totus  tractus  temporis  ob¬ 
scuri  italici  est  annorum  1594,  intra  quod  temporis  spacium 
quae  de  tempore  obscuro  narrabimus  quam  commodissime 
congruent. 


Temporis  obscuri  epocliae. 

[2]  Quapropter  auctoritatem  naturalem,  ab  temporibus  ge¬ 
neris  humani  exlegis  ad  has  respublicas  quibus  nunc  vivimus, 
invenimus  esse  perductam  per  quinque  temporis  obscuri  epo- 
chas,  quae  fuerint  insigniores  universi  iuris  gentium  muta- 
tiones. 

[3J  Prima  epocha  est  qua  generis  humani  regimen  orane 
fuit  theocraticum,  unum  verum,  cetera  falsa,  in  quibus  aucto- 
ritas  omnis  divina,  auctoritati  solitariae  vel  familiari  perfusa. 

[4]  Secunda,  qua  auctoritas  familiaris  clientelis  aucta  est. 

[5]  Tertia,  qua  omnes  respublicae  fuere  regna  poetica, 
sive  heroica,  sive  optimatium. 

[6]  Quarta,  qua  respublicae  omnes  aut  in  regna  mera,  aut 
legibus  primuin  latis  in  regna  mixta,  aut  in  respublicas  libe- 
ras  abiere. 

[7]  Quinta  et  postrema,  qua  ius  minorum  gentium  est  in- 
troductum,  et  iura  belli  et  pacis  harum  gentium  moribus 
recepta  sunt. 

[S|  De  singulis  prò  hoc,  quem  invenimus,  ordine  histo- 
riam  contexemus. 


CAPUT  XX 


PRIMA  TEMPORIS  OBSCURI  EPOCHA:  REGIMEN  THEOCRATICUM 
ET  SUB  EO  IMPERIUM  MONASTICUM 
ET  PATERNUM  FUNDATUM 

[principium] 

«  Pater  »  prima  deorum  appellalo,  «  mater  »  dearum  — 

Ut  et  «  genitor  »  ac  *  genitrix  ». 

[1]  Quando  res  tam  obscurae  illustrandae  nobis  propositae 
sunt,  ut  ad  hanc  usque  aetatem  opus  piane  desperatum  om¬ 
nibus  videretur,  id  a  maxime  exploratis  est  inchoandum,  ut 
eo,  quod  vetustissimi  mortalium  patres  dixere  «  deos  »  b);  unde 
«  Iupiter  »  (qui  postea  sic  dictus  mansit),  «  Diespiter  »,  «  Mars- 
piter  »  priscis  dicti,  uti  ex  hac  antiquitate  illas  locutiones 
conservarunt  poetae,  ut,  apud  Lucilium  W,  Iupiter  in  deorum 
concilio  sic  fatur: 

Ut  nemo  sit  nostrum,  qui  pater  optimu’  divum, 

Ut  Neptunu’  pater,  Liber,  Saturnu’,  pater  Mars, 

Ianu’,  Quirinu’,  pater  omnes  dicamur  ad  unum. 

Vicissim  deas  «  matres  »  ab  iisdem  dictas,  ut  «  Iuno  mater», 
«Venus  mater»;  et  «genitor»  «genitrix»  prò  « deo »  «deave» 
in  poeticis  locutionibus  vulgo  numerantur. 

«  Contemplari  »  unde  dictum? — «Tempia  caeli»,  0ecDceXv  quid? 

[2]  Haec  qua  ratione  poetae  dixerint,  antiquissimorum  ori- 
gines  verborum  docent.  «  Contemplari  »  enim,  iuris  augurii  vo- 
cabulum,  latinis  significat  «  contueri  caelum»;  unde  «tempia 
caeli  »  eius  regiones,  quas  augures,  auguria  capturi,  lituo  desi¬ 


li)  Cfr.  Nolae,  46  [Ed.]. 
(2)  Satyrae,  I. 

gnabant,  eodem  iure  appellatae  (0.  Graecis  autem  Gecoperv  dicitur 
contemplari  deum(J).  Hebraeis  autem  «  caelum  »  dicitur  sedes 
et  thronum  Dei.  At  gentibus  caelum  ipsum  deus  habebatur. 
Quare,  cum  ex  vero  hebraeis  vere  ineffabilis  Deus  esset,  unde 
scribunt,  non  proferunt,  gentibus  caelum  ineffabile  crede- 
batur,  ut  docet  illud  poetae,  apud  Ciceronem  (3); 

Adspice  hoc  sublime  cadens,  quem  omnes  invocant  Iovem. 

Idque  factum,  quia  prima  corruptorum  hominum  oratio  ad 
deum,  ut  Strabo  tradit,  contemplatio,  ope  sensuum  tamen  fuit; 
quae  successit  orationi  Adae  integri,  quae  fuerat  contemplatio 
ex  mente  pura  Veritatis  aeternae^'. 

Ex  contemplatione  oculari  orta  idolatria  et  divinatio  — 

«  Mathematici  »  unde  dicti?  —  ©eo&e'np.a  quid? 

[3]  Ex  hac  caeli  contemplatione  oculari  orta  idololatria, 
astrorum  apud  chaldaeos  primurn,  deinde  apud  alias  gentes, 
quae  Solem,  Lunam,  Iovem,  Martem,  Venerem,  quia  insi- 
gniores  lumine  et  motu,  fecere  deos.  Et  idololatriam  divinatio 
comitata:  cuius  qui  peritiam  iactabant  «  chaldaei  »  et,  ab  ea 
contemplatione,  latinis  «  mathematici  »  dicti  sunt;  et  in  philoso- 
phorum  scholis  mansit  ut  quae  mathesis  vera  contemplanda 
proponit  Oecopìiiiata,  quae  tantundem  sonant  ac  «  divina  con¬ 
templanda»,  dicantur. 

[4]  Apud  europaeos  autem,  uti  graecos  et  latinos,  aliud 
divinationis  genus  similiter  ortum:  auspicia. 

«  Impetrire  »  quid  ? 

[5]  Atque  ab  eo  tempore,  quum  dii  «  patres  »  appellaban- 
tur,  incepisse  auspicia,  dat  coniicere  verbum  «impetrire»,  quod 
in  iure  augurio  significat  «  a  diis  impetrare  »;  de  cuius  origine 
multa  inepta  dicunt  grammatici,  cum  sit,  a  «patribus»  seu  diis, 


(1)  Cfr.  Notae,  47  [Ed.].  (3)  De  nat.  deor.,  II,  2  e  25;  III,  4  e  16  [Ed.]. 

(2)  Cfr.  Notae,  48  [Ed.].  (4)  Hoc  libro,  parte  I,  capite  IV. 

quasi  «impattare»,  seu  effectum  referre;  uti  et  «pattare»  signi¬ 
ficai  «  efficere  »,  «  effectum  dare  ».  Quod  huius  antiquitatis 
necessario  est,  cum  eius  compositum  sit  «  impetrire  »,  quasi 
Deus  omnia  etiam,  quae  homines  faciunt,  «  patret  »,  ad  ef¬ 
fectum  perducathh 


Dii  gentibus  communes. 

[6]  Ita  ex  vera  persuasione  Deum  Optimum  Maximum 
omnium  caussam  esse  falsae  religiones  nataef*),  quibus  gentes 
sibi  plures  finxere  deos;  quorum  communes  omnibus  numerant 
duodecim,  qui  «  maiorum  gentium  »,  sive  gentium  antiquio- 
rum,  hoc  est  gentium  primarum,  etiam  postea  dicti  mansere. 

Dii  «  patellarii  ». 

[7]  Sub  hoc  deorum  regimine  homines  exleges  necessario 
omnia  religione  adspersere.  Unde  innumeri  postea  minuti  dii, 
quos  «  patellarios  »  cornice  Plautus  dixit:  Termini  fundos,  La- 
res  domos,  Genii  maritales  lectos,  Hospitales  hospitia,  Manes 
sepulchra,  qui  custodirent;  tot  dii  rei  pecuariae,  tot  rei  ru- 
sticae,  tot  omnium  pene  rerum  quibus  vita  constat,  eget  aut 
agitur,  usque  ad  pudendum  Priapum. 

«  Iura  »  et  «  dii  »  olim  idem. 

[8]  Ita  ut  quae  nunc  dicimus  «  iura  »  exleges  dicebant 
«deos»,  uti  «per  deos  hospitales  te  oro»  quod  nunc  «iure 
hospitii  peto  »,  «  per  deos  manes  »  quod  nunc  «  per  ius  et  vo- 
luntatem  defuncti  ».  Quae  duo  in  lege  XII  Tabularum  coniuncta 
sunt  eo  capite  De  iure  sacro,  ubi  «  ius  deorum  manium  »  prò 
«  iure  sepulchrorum  ». 

«  Orare  »  et  «  lege  agere  »  idem. 

[9]  Cum  qua  antiquitate  perbelle  convenit  origo,  qua 
«ius»  dictum  volunt  contractum  ab  antiquo  «Ious»  (et  «Ious» 


(1)  Cfr.  Notae,  49  [Ed.]. 


(2)  Cfr.  Notae,  50  [Ed.]. 

unde  «Iovis»),  ut  idem  esset  «te  per  Iovem  obtestor  »  ac 
«  ius  postulo»,  et  idem  erat  exlegibus  «  orare  »  ac,  post  natas 
leges,  «  agere  ».  Cuius  vestigium  in  XII  Tabulis  capite  De  fur- 
tis  extat:  «  furti  orato  »  prò  «  furti  agito  ».  Unde  conficilur 
idem  fuisse  olim  «  per  Iovem  orare  »  quod  nunc  est  «  iure 
agere»,  et  sic  constat  illud,  quod  poetae  caeli,  sive  aèris,  sive 
aetheris,  mentem  fecere  Iovem,  hoc  est  Iovem  fecere  caeli 
voluntatem. 

«  Fas»:  Iupiter  loquens  —  Fas,  iustitia,  Themis. 

[10]  Hinc  sublimis  illa  poetarum  sententia:  «aureo  seculo 
homines  fas  in  pectore  Iovis  scriptum  legisse  »,  quod  fas  pu- 
taretur  Iupiter  ipse  qui  vellet;  uti  etiamnunc  pii,  rudiores  ex 
ignoratione  caussaruin,  quicquid  evenit,  Deum  id  voluisse, 
id  fecisse,  dicunth).  Cum  qua  re  congruit  illud,  observatione 
dignissimum:  priscos  romanos  iustitiam  «  Fas  »  appellasse,  ut 
testatur  Ausonius  (1 2 3): 

Sunt  et  caelicolum  monosyllaba:  prima  deum  Fas, 

Quae  Themis  est  graiis  (3); 

a  qua  fecit  secundam  Rheam,  quae  et  alio  latino  nomine  ap- 
pellatur  Ops<4'.  Et  Themin  esse  putabant  quae  praeciperet  ho- 
minibus  id  petere  quod  fas  esset,  eamque  id  esse  existimabant 
quod  et  ius  est.  Cui  sententiae  adstipulatur  Vetus  glossarium : 
«  Oéjug,  '  fas  ’,  'iustitia’».  Unde  philosophis  mansit  Themin 
exigere  ab  hominibus  poenas  quas  soli  irrogant  dii:  prave 
facti  conscientiam,  infamiam,  oblivionem  (5h 

«  Numen  »  unde? 

[11]  Mane  deorum  voluntatem  dixere  «numen»,  quod  Iu- 
piter  fulmine  et  tonitru,  volatu  et  cantu  avium,  tanquam  nu- 
tibus,  e  caelo  fatur,  ut  diximus  libro  superiore  (6>;  unde  id  erat 


(1)  Hoc  libro,  parte  II,  cap.  13. 

(2)  ldyll.  De  diis  [12]. 

(3)  Cfr.  Notae,  51  [Ed.]. 


(4)  Ut  notat  testus  [cfr.  Notae,  52]. 

(5)  Hoc  libro,  parte  III,  cap.  III. 

(6)  Cap.  CIV,  §  <  In  statu  »  [5]. 

proprie  «  numen  colere  »,  «  vereri  »,  «  metuere  »,  «  venerari  », 
sequi  voluntatem  deorum,  deorum  facere  iussa. 

Ex  persuasione  de  divina  providentia  divinatio  orta. 

[12]  Atque  ex  hac  numinis  persuasione,  vera  inter  hebraeos, 
falsa  inter  gentes,  dogma  de  divina  providentia  genus  huma- 
num  universum  pervasit,  quod  est  totius  theologiae  civilis  fun- 
damentum. 


«Numen»  et  «  fatum  »  quid  differant? 

[13]  Namque  inde  divinationes  provenere,  ut  quicquid  ora- 
cula  responderent,  auspicia  significarent,  fas  esse  crederent. 
Etenim  quam  deorum  voluntatem  dixere  «  numen  »,  signifi- 
catam  «  fatum  »  appellarunt;  quare  ab  iis,  uti  sanctissima  nu- 
mina,  sic  fata  immota  habebantur  (0.  Cumque  apud  eos  omnia 
iura  «  fata  »  essent,  necessario  conficitur  divinationem  apud 
chaldaeos  sic  primuin  natami  ut  ex  magicis  caeli  observatio- 
nibus  non  mira  naturae  praestarent,  neque  incantationes  fa- 
cerent,  neque  genethliacas  putarent  rationes,  sed  vitae  agenda 
iuberent.  Et  ita  Zoroaster  et  magnus  caeli  observator  et  le- 
gislator  eximius  constabiti1 2 3 4 5).  Hinc  mansit  diu  in  primis  rebus- 
publicis  illa  legum  immutabilitas,  quam  spartana  iurisprudentia 
custodierunt  quam  diu  conservavere  romani. 

[14]  Quibus  a  verbo  «  fas  »  etiain  «  fasti  dies  »,  quibus  prae- 
tor  ius  diceret;  et,  ut  oracula  fas,  ita  iurisconsulti  ius  respon- 
debant;  et,  ut  illa,  ita  hi  responsa  dabant;  et  iurisconsulti  ha¬ 
bebantur  oracula  civitatis,  tanquam  ii  essent  divini,  seu  vates 
romanorum:  ita  ut  «  for  »  fuerit  romanis  «  divina  loqui  ». 
Unde  a  «  fando  »,  post  VarronemU),  putet  Festus(5)  «  fanum  » 
dictum,  «quod,  dum  pontifex  dedicat,  certa  verba  fatur». 


(1)  Cfr.  Notae,  53  [Ed.]. 

(2)  Cfr.  Notae ,  54  [Ed.]. 

(3)  Libro  priore,  cap.  CLXXXI. 

(4)  De  lingua  latina,  lib.  V,  [7]. 

(5)  In  Epitome.  [Nel  testo,  per  una  svista,  il  passo  è  attribuito  al  giurista 
Paolo]. 

Divinatione  fundatae  respublicae  gentium. 

[15]  Divinatione  omnium  fere  gentium  fundatae  respubli¬ 
cae,  per  ea  quae  libro  priore!1)  diximus,  ius  divinimi  omni 
humano  prius  a  primis  hominibus  agnitum.  Et  uti  cum  Pla¬ 
tone  vidimus  quoque  ius  81'aiov  simpliciter,  seu  «  res  divina», 
appellatum,  ut  quaeque  homines  iure  agerent  «  divinarum 
rerum  »  appellatione  venirent  (2 3 4>;  quae  appellatio  postea  ad  sa- 
crificia  contracta  est.  Atque  hac  ratione  divinum  regimen, 
quod  Oeoy.QaTiav  Philo  eleganter  appellat,  primum  in  terris 
ortum:  quod  nulla  societas  sine  regimine,  ut  diximus  libro 
priore  <3),  stare  possit;  cumque  homines,  quia  exleges,  sum- 
mus  quisque  esset,  regimen  inter  eos  summos  nonnisi  apud 
Deum  esse  potuit;  uti,  rebuspublicis  postea  fundatis,  inter  po- 
testates  summas  belli  pacisque  societates  solius  Dei  regimine 
continentur,  ut  libro  priore  diximus  U). 

Propositio  dicendorum. 

[16]  Sub  hoc  divino  status  exlegis,  seu  naturae,  regimine, 
per  sequentia  res  temporis  obscuri  enarrabimus:  nempe,  ut 
dicamus  de  matrimoniis,  quae  omnes  philosophi  dixere  pri¬ 
mum  rerumpublicarum  fundamentum,  de  patria  potestate  in 
liberos,  de  eorundem  tutela,  de  testamentis,  de  successionibus 
ab  intestato,  sive  de  iure  gentium  omnium  maxime  proprio, 
de  dominio  eiusque  acquirendi  modis,  de  pollicitationibus  et 
votis,  de  stipulationibus,  de  permutationibus,  de  futurorum 
iudiciorum  specimine,  sive  de  duellis  et  condictionibus  sive 
repressaliis  maiorum  gentium,  ac  postremo  de  poenis. 


(1)  Cap.  civ. 

(2)  Cfr.  Notae ,  55  [Ed.]. 

(3)  Cap.  LXIV,  §  «  Et  iustitia  »  [2J. 

(4)  Cap.  CLIV  [corr.:  CLV1,  §§  1-2]. 

[I] 

DE  MATRIMONIIS 

[17]  Et  quidem  prisci  mortalium  initio,  ut  diximust),  in 
ilio  ferino  errore  divisi  et  palantes,  uti  libido  vel  fors  ferebat, 
incertos  ac  proinde  saepe  nefarios  concubitus  agitabant;  et 
coniunctorum,  quos  non  agnoscerent,  certe  incertorum  patrum 
cadavera  insepulta  esse  sinebant.  Qui  est  «  foedus  victus», 
a  quo  primos  homines  cantu  Orpheus  ab  Horatio  dicitur  de- 
terruisse. 


Orpheus  qui? 

[ r 8]  Is  Orpheus  pauci  illi  fuere,  qui,  meditatone  oculari 
caelum  a  siderum  motibus  observantes,  animatum  credidere 
et  putavere  deum;  et  quicquid  ad  coelum  pertinet,  a  verbo 
6105,  «  caelestis  »,  communis  et  latinis  et  graecis  originis,  ut  su- 
pra  probavimus  W,  putavere  divinum.  Et  sic  falsam  illam  sibi 
persuasionem  induxere  Deum,  volatu  cantuque  avium  et  fui  - 
minibus,  sive  nuere  sive  fari  —  unde  «  numen  »  et  «  fas  »  agno¬ 
vere,  et  utrumque  appellavere  «  divinum  »,  —  et  sic  divinatio- 
nem  introduxere.  Et  caeli,  sive  aeris  sive  aetheris,  potestatem 
summam  fecere  Iovem  ac  deorum  regem  sunt  venerati;  eique 
attribuere  fulmen  et  aquilani,  quae  sunt  duo  perpetua  univer- 
sae  divinationis  argumenta,  quae  occiduae  gentes  habuere 
communia. 

[19]  Itaque  sic  (3),  pudore  propudiosa  uti  venere  coram  Deo 
et  in  Dei  conspectu  cadavera  in  saniem  dilabi,  destinarunt 
cum  aliqua  quisque  foemina  se  abdere,  ut  eum  foedum  oculis 
vitarent  victum;  et,  rati  Deum  per  auspicia  monere  homines, 
unde  auspicia  observassent,  inde  primam  quanque  visam  foe- 
minam  manu  cepere,  et  quo  se  abderent,  auspicia  quoque 
secuti. 


(1)  Libro  priore,  cap.  CIV,  7].  (3)  Testo:  *  si  >  [Ed.], 

(j)  Ibidem,  g  *  In  statu  »  [5]. 

Primum  Dei  beneficium:  aqua  perennis  — 

«  Luci  »  unde  ?  —  Cur  sacri  ?  —  «  Pagi  »  unde  ?  —  Unde  «  casae  »  ? 

[20]  Et  quia  aves  nidos  ad  fontes  faciunt,  et  circa  fontes 

considunt,  eosque  secretos  maxime,  et  in  edito  ut  plurimum, 
pudici  legerunt  loca  ubi,  aquae  copia  abundantes,  perpetuo 
mansere,  nec  sunt  ulterius  divagati;  idque  primum  a  Deo  ac- 
ceptum  beneficium  agnorunt:  perennein  fontein  ubi  perpetuo 
manerent.  Et  ea  ratione  sedes  primas  in  terris  auspicato  ce- 
pere,  easque  dixere  «  lucos  »  (*),  quos  grammatici  recte  notant 
ita  dictos  «  quod  ibi  non  luceret»,  et  romani  semper  habuere 
sacros;  et  a  fonte,  qui  graecis  tunc,  forsan  communi 

utrisque  vocabulo,  primos  dixere  «  pagos  »  <2),  quos  iurisconsul- 
tus  dicit  «  aedificia  iuxta  collocata  »,  quas  proprie  dixere 
«casas»:  ex  qua  antiquitate  itali  et  hispani  prò  familiis  et 
gentibus  «  casas  »  dicunt.  Et  ita  ex  casis  iuxta  positis  primae 
urbes  extitere:  ex  qua  antiquitate  forsan  Galli  ab  ea  mansione 
familiam  dicunt  «  tnaison  »  et  urbem  «  villani  »  appellane 

«  Religio  »  unde  ?  —  «  Legere  sacra  » . 

[21]  Ab  ea  primas  sedes  «  relegendi  »  cura,  non  a  «  reli- 
gando  »,  diximus  libro  priore  (3)  dictam  esse  «  religionem  ».  Qui- 
bus  nunc  addimus  hinc  ortum  ut  unis  sacerdoti  bus  «  legere 
sacra  »  permissum  sit,  profanis  nefas,  ideoque  «  sacrilegium  » 
rei  sacrae  furtum  appellari. 

Prima  omnium  religio  fontium  —  Actaeonis  mythologia  — 

«  Lymphatus  »  unde  ? 

[22J  Et  hanc  primam  omnium  religionem  fuisse,  Actaeo¬ 
nis  fabula  dubitanter  innuimus.  Qui,  Venator  —  nani  vena- 
tores  nemora  lustrant  —  ut  Dianam  nudam,  seu  vivum  fontem, 
conspexit,  deae  ira  in  cervum,  timidissimum  animai,  commu¬ 


ti)  Cfr.  Noiae ,  56  [Ed.]. 

(2)  Dig-.,  I,  1  (De  iustilia  et  iure),  5. 

(3)  Cap.  CXLIX. 

tatus,  et  a  suis  ipsius  canibus,  quae  sunt  scrupulosorum  curae, 
discerptus  est.  Et  confirmat  vox  «  lymphatus  »,  ob  lympham 
conspectam  actus  in  furorem. 

Cur  aqua  in  cerimoniis  praecipua?  —  «Aqua  lustralis», 

«  lustrum  »  unde  ?  —  «  Castus  »  qui  ? 

[23]  Hinc  aqua  potissima  rerum  sacrarum  pars;  et  «  aqua 
lustralis  »  ab  his  antiquissimis  lustris  dieta;  et  «  lustrum  »  ap- 
pellatum  censorium  sacrificium,  quo  civitas  in  quinquennium 
lustrabatur;  et  apud  omnes  ferme  gentes  sacrificaturi  lavabant. 
Quae  erat  castitas  quam  XII  Tabulae,  apud  Ciceronem,  in 
parte  iuris  sacri  iubent:  «  Deos  caste  adeunto  »;  et,  in  specie, 
«  casti  »  «  castaeve  »  viri  vel  foeminae  qui  quaeve  coniuga¬ 
lo  tori  custodiunt  fidem. 

Cur  aqua  et  ignis  in  nuptiarura  solennibus?  —  Confarreatio. 

[24]  Hinc  apud  romanos  aqua  inter  ritus  nuptiarum  prae- 
cipuos,  una  cum  igne,  quod  iidem  ipsi  ignein  invenissent 
—  quod  Virgilius  notat  heroas  Aeneae  socios  semina  flammae 
e  venis  silicis  excussisse  —  et  «  aqua  et  igni  »  uxores  antiquitus 
captae.  Quod  est  multo  verisimilius  quam  quod  hactenus, 
post  Plutarchum  in  Problematis,  putarunt:  ignis  sit  vir  qui  vini 
seminalem  habet,  foemina  aqua  quae  humorem  foetui  for¬ 
mando  praebet.  Quibus  tandem  accessit  confarreatio  (*),  quod 
heroes,  ut  inferius  dicemus,  far  quoque  invenerunt:  quae  po- 
stea  a  romanis  servata  in  matrimonio  sacerdotum. 

I 

«  Latium  »  unde  dictum  ? 

[25]  Eius  vetustatis  et  haec  alia  romani  custodiere  vesti- 
gia.  Ab  hoc  inobservato  heroum  concubitu,  ob  quem  lucorum 
latibula  petiere,  dictum  est  «  Latium  »,  quod  inde  ea  gens  pri- 
mam  habuit  originem. 


(1)  Cfr.  Notae,  57  [Ed.]. 

II 

Quae  prima  civitas? 

[26]  «  Aqua  et  ignis  »  prò  civitatis  communione,  quod  civi- 
tates  a  matrimoniis  incepere. 


Ili 

Primarum  gentium  monogamia. 

[27]  Unis  romanos  uxoribus  contentos  esse,  ab  hoc  maio- 
rum  gentium  iure  est.  Quod  idem  de  Germanis  cura  laude 
Tacitus  narrat. 


IV 

«  Matrimonium  »  —  «  Coniugium  ». 

[28]  «  Matrimonium  »  in  iure  romano  vox  est  iuris  natu¬ 
rali,  quod  dicatur  a  «  inatre  »,  quae  in  ilio  concubitu  vago 
una  certa  erat.  «  Coniugium  »  vox  est  iuris  gentium,  quod 
duorum  sit  iugum. 


V 

«  Torus  »  unde? 

[29]  Id  iugum  vimen  aliquod  fuisse,  dat  coniicere  vox 
«torus»,  qui  de  lecto  coniugali  dicitur  et  «  funem  »  quoque 
significat;  et  «  torulus  »  tralx  qui  ex  arbore  incisa  nascitur. 
In  cuius  memoriam  postea  annulus  successit. 

VI 

Iuno  iugalis  —  Cur  luno  Europae,  Venus  Asiae  numen? 

[30]  Iuno  iugalis  iisdem  dea  coniugiorum,  uti  dea  ma- 
trimoniorum  Venus,  quia  a  latinis  gentibus  transmarini  in 
plebem  recepti  sunt.  Nana  Homerus  Iunonem  fingit  protectri- 
cem  Europae,  Venerem  Asiae:  quia  inter  graecos  erant  regna 
heroica,  sive  optimatium,  in  quibus  erant  plebibus  incommuni- 
cata  connubia;  in  Asia  regna  monarchica,  in  quibus  connubio 
facta  promiscua. 

VII 

Iuno  Lucina. 

[31]  Et  Iuno  Iugalis,  etiam  Lucina,  quae  ederet  certos 
partus  in  lucem:  Venus  Pronuba,  non  Lucina,  quia  certos 
partus  non  edebat. 

Vili 

Venus  pronuba. 

[32]  Et  Venus  Pronuba,  quod  matrimonia  naturalia,  non 
nuptiae,  sed  prò  nuptiis,  et  concubinae  prò  uxoribus  habe- 
bantur. 

IX 

«Domina»  unde? 

[33]  Ex  certa  uxorum  custodia  domi  foeminae  forsan  «  do- 
minae  »  dictae. 

X 

Cur  flammeum  in  nuptiis? 

[34]  Antiqui  pudoris  vestigium  flammeum,  quo  virgo 
nupta  ducebatur  ad  virum,  ex  qua  solennitate  potissimum 
«  nuptiae  »  dictae  b). 

XI 

Unde  «  connubium  »  ? 

[35]  Et  ius  nubendi  «  connubium  »  appellatum:  quod  ver- 
bum  monet  heroes,  qui  domi  uxores  custodirent,  ius  ducendi 
uxorem  habuisse,  certi  quod  eas  ducerent  extra  nefas. 

XII 

«  Pater  »  et  «  genitor  »  —  Veri  maiorum  gentium  patricii. 

[36]  Et  huius  iuris  antiquissimi  apud  romanos  est  ut 
«  pater  »  sit  vocabulum  iuris  et  dignitatis,  quod  patres  certos 
esse  docet  qui  semen  patefaciant  suum;  unde  possunt  nomine 
seu  iure  cieri  patres  a  filiis  qui  sunt  veri  maiorum  gentium 
patricii,  cum  «genitor»  vocabulum  sit  naturae,  qua  sola  ge¬ 
nitor  certus  est. 


(1)  Cfr.  Notae,  58  [Ed.]. 

XIII 

[«  Nati  »  —  «  Filii  »]. 

[37]  Indidem  ex  matrimoniis  dicuntur  «  nati  »,  quod  vo- 
cabulum  naturae  est.  Unde,  ut  vocabula  antiqua  «  natus  »  et 
«  genitor  »  mansere  poetis,  ex  coniugiis  autem  «  filii  »  a 
«filis»,  quae  postea  «stemmata»  dieta  sunt:  quod  vocabu- 
lum  est  iuris  gentium  antiquioris. 

XIV 

«  Genitor  »  antiquius  quam  «  pater  »  —  «  Filii  »  antiquius 
quam  «liberi». 

[38]  Nam,  clientelis  deinde  constitutis,  «  pater  »  dictus 
est  quasi  «deus»,  et  filii  appellati  «  liberi  ».  Quae  appellatio 
postea  facta  est  iuris  civilis,  a  quo  maiorum  gentium  clien- 
telae  receptae  sunt;  et  sic  «  liberi  »  dicti,  ut  distinguerentur 
a  nexis,  cum  ex  utrisque  patris  familia  constaret. 

XV 

« Ingenuus  »  unde  ? 

[39]  Et  liberi  «  ingenui  »  quoque  appellati,  quasi  «  inde 

geniti  »,  ut  «  indigena  »  qui  ex  ilio  vel  ilio  loco  genitus, 

natus  est. 

XVI 

,  Unde  «  liber  »  et  «ingenuus»  prò  «nobili»?... 

[40J  Et  hinc  «  liber  »  et  «  ingenuus  »  prò  «  nobili  genere 
orto  »  dictus  mansit. 

XVII 

...  et  prò  «  pulchro  »  ? 

[41]  Et  «  ingenuus  »  ac  «  liberalis  »  prò  eo  quod  itali, 

satis  ex  hac  ipsa  origine  momentose,  vertunt  « gentile »  qui 

gentem  haberet:  quod  liberi  curatura  liberales  fierent;  cum 
nati  ex  incerto  concubitu,  ex  foedo  ilio  matrum  victu,  foedi 
turpesque  adolescerent  (*). 


(1)  Cfr.  Dissertation.es,  Vili  [Ed.]. 

[H] 

DE  PATRIA  POTESTATE 
Patria  potestas  religione  fundata. 

[42]  Ita  auspiciis  religio  est  insinuata  coniugiis.  Videamus 
modo  ut  patria  potestas  religione  fundata  est. 

Primi  ordines:  parentes  et  liberi  —  Paterfamilias  sacrorum  princeps  — 
Priores  foci  quam  arae  —  Lares:  divi  parentum. 

[43]  Sub  antiquissimo  hoc  Dei  regimine  sacrificia  maxime 
celebrari  necesse  fuit,  et  sacra  a  dignioribus  fieri  oportuit. 
Naturali  ordine  in  eo  statu  nemo  parentes  anteibat,  cum  hic 
solus  esset  duplex  hominum  ordo:  parentum  et  liberorum. 
Hinc  paterna  imperia  religione  fundata  sunt,  qua  patresfami- 
liarum  erant  sacrorum  principes,  et  sacra  erant  privata  omnia, 
eaque  fiebant  diis  Laribus,  quibus  patresfamiliarum  sacrifica- 
bant  ad  focos.  Et  priores  fuere  foci,  deinde  arae,  seu  sacra 
publica,  quae  post  clientelas  et  ex  clientelis  sunt  nata,  ut 
inferius  dicemus.  Inde  Lares  dicuntur  «  divi  parentum  »  in 
capite  legis  XII  Tabularum  De  parricidio,  ex  lectione  Iacobi 
Raevardi.  A  qua  origine  fluxere  apud  Ciceronem,  in  illa  sua 
legis  XII  Tabularum  imitatione,  duo  concepta  capita,  alterum 
«  Ritus  familiares  patrumque  servanto»;  alterum  «  Sacra  pri¬ 
vata  perpetua  manento  ». 

Auspicia  propria  patriciorum  —  Qui  «  augures  maiores  »,  qui  «  mino- 
res  »?  —  Paterfamilias  suae  familiae  sacerdos,  augur,  princeps  — 
«  Sacra  paterna  ». 

[44]  Hinc  in  prisco  romano  iure  patriciorum  propria  erant 
auspicia,  qui  «  augures  maiores  »  seu  «  maiorum  gentium  »  di- 
cebantur,  ut  plebei  patres  «  augures  minores  »;  et  illi  publica 
auguria,  deinde  hi  tantum  habuere  privata,  ut  latius  infra 
firmabimus.  Atque  adeo  paterfamilias  erat  suae  familiae  augur, 
seu  sapiens  sacerdos,  et  inde  princeps;  unde  mansit  in  iure 
romano  et  apud  latinos  scriptores  illa  locutio  «  sacra  pa¬ 
terna  »  prò  «patria  potestate». 


G.  B.  Vico,  Opere  -  II-II. 

Patria  potestas  orta  infinita. 

[45]  Patriae  autem  potestatis  vires  in  duabus  rebus  spec- 
tantur:  in  corporibus  filiorum  eorumque  acquisitionibus.  At 
utroque  capite  primos  patres  potestatem  in  filios  habuisse 
infinitam,  et  ratio  ex  philosophis  et  testimonia  ex  legis  XII  Ta- 
bularum  fragmentis  satis  graviter  confirmant. 

Filius  «  particeps  patris  »  dictus  et  «  res  patris  »  —  Suitatis  origo  — 
Filii  principio  nomine  «rerum». 

[46]  Aristoteles  in  Ethicis  ex  naturali  ratione  docet  filios 
esse  partes  parentum,  uti  fructus  pars  plantae  est:  unde  pri- 
scis  latinis  filius  vulgo  «  patris  particeps  »  dictus,  ut  libro 
priore  diximus,  ita  ut  filius  sit  ferme  «  res  sua  »  patris.  Unde 
conficitur  ius  suitatis  ex  iure  gentium  in  ius  romanum  esse 
derivatimi,  capite  ilio  legis  XII  Tabularum  De  testamentis 
«  Uti  paterfamilias  super  pecunia  tutelaeve  rei  suae  legas- 
sit  »  :  ut  fìliifamilias,  quemadmodum  servi  postea,  appellatione 
«  rerum  »  venirent. 

Ius  vitae  et  necis  in  filios  de  iure  gentium. 

[47]  Ob  haec  omnia  parentes  in  filios,  tanquam  res  suas, 
ius  vitae  et  necis  apud  omnes  ferme  gentes  habuere.  Ut  ab 
atheniensibus,  gente  omnium  Immanissima,  comoediarum  sum- 
pta  argumenta  filiae  iussu  patruin  eiectae,  ab  aliis  forte  edu- 
catae,  deinde  agnitae.  Romulus  in  filiam  vel  agnitam  patri 
ius  vitae  et  necis  permisit,  ut  Papinianus  apud  pariatorem 
legis  mosaicae  memorat.  Immo  lex  XII  Tabularum  monstro- 
sos  exponi  iubet,  et  promiscue  patribus  in  filios  ex  iustis 
nuptiis  quaesitos  ius  vitae  necisque  tribuit  (*>.  Quae  omnia 
ab  hoc  maiorum  gentium  iure  accepisse  ratio  suadet. 

[48]  Nam  et  spartani,  si  filii  habitudine  corporis  tum  ad 
formam,  tum  ad  vires  nati  non  essent,  ad  montein  Taygetam 
exponebant  seu  morti  dabant,  et  vel  agnitos  filios  pueros  ad 


(x)  Cfr.  Notae,  59  [Ed.]. 

arara  Dianae  tauricae  flagellis  usque  ad  necem  multabant,  ut 
obducerent  callum  dolori,  qui  ad  mortem  usque,  aemulatione 
gloriae,  verbera  sustinebant. 

Abdicatio  atheniensium  filiorum. 

[49]  At  vero  agnitos  pueros  athenienses,  illa  sua  humani- 
tate,  non  ultra  quara  abdicabant. 

[50]  Romani,  si  quid  dignum  morte  admitterent,  quod 
ipsi  patres,  aequissimi  iudices,  iudicabant,  in  eo  ius  necis 
exercebant.  Quapropter,  apud  Dionysium  Halicarnassensem  b), 
Horatii  pater  ait  suum  ius  esse  de  filio,  Horatiae  sororis  par¬ 
ricida,  domesticum  iudicium;  quod  publicum  primum  omnium 
de  capite  civis  populus  romanus  vidit,  teste  Cicerone.  Quod 
satis  probat  in  iis  Romae  incunabulis  id  ius  a  gentibus  ac- 
cepisse. 


Aristotelis  aetate  graecis  Italiae  mores  ignoti. 

[51]  Ceterum  quod  id  ius  apud  persas  ut  tyrannicum 
Aristoteles  notat,  id  dixit  prò  moribus  suae  gentis,  iam  huma- 
nitate  excultissimae.  Sed  ex  hoc  eius  dicto  liquet  id  temporis 
nihil  de  iure  gentium  italarum  ad  graecos  pervenisse. 

Hebraei  a  gentibus  iure  diversi. 

[52]  Quo  autem  ritu  et  more  sontium  filiorum  poenae  a 
parentibus  sumerentur,  paullo  inferius,  ubi  de  poenis,  narra- 
bimus.  Id  vero  heic  notasse  iuvat:  hac  in  re  hebraeos  ab 
ultima  usque  antiquitate  a  gentibus  distinctos  esse,  ut  historia 
Abrahami  Isaacum  sacrificaturi  testatur;  quod  Deus  sit  dorai- 
nus  insontiuin  hominum  vitae  per  ea  quae  metaphisici  do- 
cent,  Deum  perenni  creatione  hoinines  conservare. 

[53]  Qua  in  re  divina  providentia  summe  admiranda,  ut, 
sub  hoc  severissimo  patruin  imperio,  homines  exleges,  in 
summa  ferocia  et  libertate,  ad  parendum  leguin  imperio  man- 
suefierent,  qui  alio  sane  pacto  non  poterant. 


(1)  Cfr.  Notae,  60  [Ed.]. 

Filii  animata  (D  instrumenta  parentum. 

[54]  Altera  patriae  potestatis  vis  spectatur  in  acquisitioni- 
bus  filiorum.  De  qua,  si  filii  sunt  res  sua  patri,  consequitur 
necessario  illud  quod  idem  Aristoteles  eleganter  ait:  filios 
esse  animata  (>)  instrumenta  parentum.  Instrumenta  autem,  non 
sibi,  sed  artifici  faciunt  opus. 

Patria  potestas  monarchiae  rudiraentum  —  Filii  «  pecunia  »  patris. 

[55]  Hinc  potestas  patria  in  ilio  parentum  principatu  fuit 
regni  monarchici  rudimentum,  in  quo  quicquid  cives  quae- 
runt  monarchae  quaerunt,  et  ob  hanc  rationem  monarchica 
reipublicae  forma  est  maiorum  gentium  naturae  conveniens  (*). 
Et  de  hac  patriae  potestatis  in  filios  parte  luculentum  perhibet 
testimonium  idem  caput  legis  XII  Tabularum  De  testamentis : 
«  Uti  paterfamilias  super  pecunia  tutelave  rei  suae  legassit, 
ita  ius  esto  ». 

Pecuaria  rustica  prior  [apud  orientales]  <3)  —  Prima  patrimonia 
«  peculia  »  —  Prima  hereditas  «  pecunia  »  —  Principio  unum  peculii  genus. 

[56]  Inter  omnes  enim  historicos  constat  primam  artium 
pecuariam  fuisse^;  et  sacra  historia  confirinat,  quae  primos 
fratres  pastores  traditi);  et  ratio  postulat,  quia  lac  cibus  est 
a  natura  dictatus,  far,  seu  frumentum,  est  cibus  industria 
quaesitus.  Hinc  quod  nunc  dicimus  «  patrimonium  »  primitus 
«  peculium  »  dictum  est,  quod  «  naturale  patrimonium  »  defi- 
nitur,  et,  quia  naturale  est,  hodie  servorum  est  et  filiorum- 
familias;  et  quam  nunc  «  hereditatem  »  prisci  «  pecuniam  » 
appellarunt.  Hinc  principio  apud  romanos  unum  in  filiisfami- 
lias  omnino,  ut  hodie  in  servis,  peculii  genus  fuit.  Quod  satis 
docet  romanos  hoc  ius  a  gentibus  maioribus  accepisse,  ut 
quicquid  filiifamilias  acquirerent,  patres  facerent  suum. 


(1)  Testo:  <  animantia  ».  Ma  si  veda  p.  94,  r.  2,  e  efr.  ivi  n.  1  [Ed.]. 

(2)  Cfr.  Notae,  61  [Ed.].  (4)  Cfr.  Notai,  62  [Ed.]. 

(3)  Cfr.  cap.  XXI,  §  52  [Ed.].  (5)  Cfr.  Notae,  63  [Ed.]. 

[IH] 

DE  TUTELIS 

Origo  tutelarum  —  Tutela  prima  in  terris  imperii  prolatio. 

[57]  Diximus  in  statu  exlegi  patresfamiliarum  principes 
summos  sub  Dei  regimine  fuisse,  et  diximus  ipsorum  esse 
corpora,  resque  fiiiorum.  Igitur  eorundem  tutela  erat,  qua  et 
corpora  et  res  fiiiorum  tuerentur,  quam  ut  viventes  ipsi  ge- 
rebant,  ita  defuncti  mandarent  aliis.  Atque  ea  prima  prolatio 
fuit  imperii  monastici,  qua  homo  in  solitudine,  ut  se  et  sua 
adversus  vim  tueatur,  si  aliter  non  possit,  latronem  iure  su- 
perioris  occidit.  Hoc  imperium  monasticum  morte  hominis 
finitur,  cuius  res  sine  herede  nullius  fiunt.  At  imperium  pa- 
ternum  morte  patris  non  finitur,  cui  filii  et,  cum  filiis,  res 
supersunt.  Et  res  cum  ipsis  filiis  dicuntur  «res  sua»  patris  (0. 

[IV] 

DE  TESTAMENTIS 

[58]  Atque  haec  est  origo,  inter  maiores  gentes  reperta. 
testamentorum,  quo  iure,  ut  vidimus,  et  patresfamiliarum  fue- 
runt  in  statu  exlegi  primi  in  terris  principes  summi,  et  habe- 
bant  filios  loco  rerum,  et  eorum  tanquam  rei  suae  tutelam  vi 
armatam  gerebant;  quod  imperium  monasticum  in  familiare 
prolatum  diximus.  Cuius  vi  imperii,  ut  familiam  conservarent, 
in  ipsos  filios  sontes  capite  animadvertere  poterant:  quod  im¬ 
perium  ipsis  lege  naturae  sive  naturalis  auctoritatis  delatum 
disseruimus  libro  priore 

In  testamento  paterfamilias  princeps  est  summus. 

[59]  De  tot,  tantis  et  tam  vetustis  rebus  testimonium  lucu- 
lentius  perhiberi  non  potest  dicto  capite  legis  XII  Tabularum 


(1)  Cfr.  Notae,  64  [Ed.]. 


(J)  Cap.  C1II  [Ed.]. 

De  testamenti  :  «  Uti  paterfamilias  super  pecunia  tutelaeve  rei 
suae  legassit,  ita  ius  esto»:  ubi  testator  in  testamento  Ieges 
condit,  ut  quicquid  in  eo  legassit,  ius  sit,  et,  uti  princeps 
summus,  legat  hereditatem,  tanquam  rempublicam.  Unde,  uti 
legatus  principem  summum,  a  quo  legatur,  in  republica  sibi 
legata,  refert;  ita  heres  refert  in  hereditate  defunctum.  Quare 
non  immerito  in  legibus  romanis  testator  dicitur  «  condere 
testamentum  »,  uti  princepes  summi  «condere  regna»,  «con¬ 
dere  leges  »  legumlatores;  et,  uti  potestas  summa,  dicitur  te¬ 
stator  «  honorare  legatis»,  «legando  mandare  honores»;  uti 
potestas  summa,  irrogat  poenas,  ut  docent  legata  per  damna- 
tionem;  et,  uti  potestas  denique  summa,  nuda  voluntate,  hoc 
est  sine  traditione  rerum  suarum,  transfert  in  heredes,  in 
legatarios  dominium. 

Libertas  testandi  ex  iure  gentium  iure  romano  moderata. 

[60]  Atque  hoc  liberrimo  testandi  genere  patresfamiliarum 
usos  esse  tempore  obscuro  necesse  est,  qui  unum  mallent 
quam  alterum  vel  unum  maxime  ex  omnibus  fìliis,  nulla 
spectata  sorte  nascendi,  vellent  suam  habere  hereditatem. 
Quam  libertatem  integram  testatoribus  permisere  romani,  hoc 
tantum  addito:  ut  fili i  sui  nominatim,  emancipati  «  inter  cete- 
ros  »,  exheredes  fierent. 


[V] 


DE  SUCCESSIONI  BUS  AB  INTESTATO 
ET  DE  IURE  MAIORUM  GENTIUM, 

QUAE  MAXIME  PROPRIAE  DICTAE  SUNT 

[61]  Sed  omnino  necessarium  est  tempore  obscuro  succes- 
siones  ab  intestato  illis  ex  testamento  fuisse  priores  <*).  Stem¬ 
mata  libro  superiore  coniiciebamus  fila  aliqua  esse,  seu  lineas: 
eas  tandem  reperimus  fuisse  cipporum,  qui  graece  cpvkaxeg 


(i)  Cfr.  Notae,  65  [Ed.]. 

dicuntur,  unde  «  cippi  »  dicti  mansere  lapides  qui  sepulchri 
memoriam  testantur  <0.  Quare  <pvWj  tribus  dieta  graecis,  et 
latinis  «  filius  »  appellatus  <2). 

Familiarum  et  gentiura  ac  proinde  successionum 
ab  intestato  natura. 

[62]  Stemmata  priscis  hominibus  indicarunt  successiones 
ab  intestato,  ut  indicavere  adgnationes  et  gentilitates.  Nam, 
ut  ex  unis  domibus  provenere  «  domestici  »,  sive  sui  ex  unis 
familiis  adgnati,  et  adgnationes,  ex  pluribus  ab  una  domo 
propagatis  familiis  provenere  gentes,  ex  quibus  «  gentiles  » 
dicti  et  «  gentilitia  iura».  Et  gentes  quidem  maiores  maxime 
proprie  ita  dictae,  nempe  stirpes  viriles  in  plures  familias 
divisae,  «  maiores  »  appellatae,  quo  a  gentibus  minoribus, 
quae  in  civitates  coaluere  et  «  nationes  »  sunt  nominatae,  di- 
stinguerentur. 

Successiones  ab  intestato  et  ius  maiorum  gentium  idem  prorsus. 

[63]  Has  adgnationes,  has  gentilitates  stemmata  heroes 
docuere,  ita  ut  ius  successionum  ab  intestato  et  ius  maiorum 
gentium  idem  omnino  fuerit.  Nam  qui  Clausi,  sive  Claudii, 
exempli  gratia,  et  Pulchri,  in  Attae,  sive  Appii,  familia  nati, 
adgnati  erant  ex  una  familia:  iidem  propagati  et  sub  pluri¬ 
bus  patribusfamiliarum  divisi,  gentes  Appia  et  Pulchra  factae 
sunt,  et  gentiles  inter  se  habebantur,  ut  Pulchri,  nonnisi  de- 
ficientibus  Appiis,  ad  defuncti  Appii  successionem  venirent, 
et  ita  Appii  ad  Pulchri  vicissim. 

«  Familia  »  et  «  gens  »  una  res  sunt  ad  aliud  relatae. 

[64]  Et  sic  lex  XII  Tabularum  post  adgnatos  ad  defuncti 
successionem  gentiles  vocat.  Ceterum,  citra  huius  iuris  usum, 
apud  latinos  scriptores  saepe  legis  eandem  modo  dici  «  gen- 
tem  »,  modo  «  familiam  »,  ad  illud  instar  ut  in  dialectica  quae 


(1)  Cfr.  Noiae,  66  [Ed.], 
(j)  Cfr.  Notae ,  67  [Ed.]. 

genera  «subalterna»  dicuntur,  cum  superioribus  relata,  dicun- 
tur  «species»,  quae,  relata  cum  inferioribus,  «genera»  erant. 
Quae  qui  ignorat,  is  neque  eruditus,  neque  adeo  logicus  est. 
Tantum  abest  a  philologo  ut  uàoyo?  prorsus  sit^). 

Successiones  ab  intestato  humanitatem  conservant  — 

Cur  ius  sepulturae  in  summa  gentibus  religione?  —  Unde  «humanitas»? 

[65J  Tantae  utilitatis  successiones  humanum  genus  agno- 
vit,  quod  gentes,  a  raatrimoniis  auspicato  initis  coeptae,  suc- 
cessionibus  potissimum  sunt  conservatae.  Quare,  post  auspicia, 
secundum  religionis  locum  deorum  manium  cultus  tenuit.  Et 
iura,  quibus  sepulturae  institutae,  «  leges  deorum  »  Euripides 
in  Supplicibus,  Papinius  «mundi  foedera»,  Philo  et  Iosephus 
«  ius  naturae  »  appellarunt;  et  ab  ritu  humandi  «  humanitas  » 
primuin  coepit  proprieque  sic  appellata. 

Cur  nuptiae  et  sepulturae  ubique  gentium  sanctissime  celebratae? 

[66]  Atque,  his  de  caussis,  apud  omnes  ferme  terrarum 
gentes  permansit  ut  in  omni  vita  haec  duo  summa  sanctitate 
et  religione  celebrarentur,  nuptiae  et  sepulturae,  quo  gentium 
successiones  essent,  quam  fieri  posset,  certissimae.  Quibus  utris- 
que  respublicae  omnes,  omnia  regna  et  imperia  fundata  sunt. 

Humanitas  latendo  in  lucis  occepta  —  Cur  sepulchra 
«  religiosa  loca  »  appellata  ? 

[67]  Ut  bine  facile  intelligatur  cur  primae  gentes  diu  in 
lucis  latuerint,  et  latendo  prima  civilis  vitae  iecerint  funda- 
menta,  a  quibus  latibulis  «  Latium  »  dictum  probavimus,  pro- 
pudium  et  inhumanitatem,  sive  venerem  in  propatulo  et  inhu- 
mata  cadavera  potissimas  caussas  fuisse.  Certe  hanc  cultus 
partem  romani  xat’  è|o/.f|v  «  religionem  »  dixere,  et  «  religiosa 
loca  »  ubi  mortui  inferrentur,  quasi  hac  re  conservarentur 
deorum  religiones. 


(1)  L’ultimo  periodo  è  un’aggiunta  marginale  [Ed.]. 

Ut  gentes  maiores  religione  fundatae?  —  Ius  personarum  unde? 

[68]  Religio  igitur  invenit  stemmata;  stemmata  docuere 
certas  ac  perpetuas  maiorum  successiones;  certae  ac  perpe- 
tuae  maiorum  successiones  maiores  gentes  fundarunt.  Certe 
romani  in  iure,  non  homines,  sed  personas  spectarunt;  et 
personas  «  capita  »  dixere;  et  quenque  civem  romanum  tria 
capita  gerere,  libertatis,  civitatis,  familiae;  et  qui  personam 
non  habet,  alterius  personam,  filiumfamilias  patris,  servum 
domini,  induere,  ut  ius  romanum  videatur  poema  quoddam 
dramaticum  romanorum  b). 

De  origine  stemmatum  gentiliciorum  —  «  Personae  »  et  «  homines  »  — 

«  Persona  »  unde  ?  —  «  Opsonari  »  —  «  Personali  »  (2). 

[69]  Primas  heroum  galeas  et  poetae  et  numi  et  statuae 
fuisse  testantur  de  ferarum  capitibus  detractas  exuvias.  An 
huic  heroico  mori  vocabulum  «  persona  »  suam  debet  origi- 
nem?  Certe  «persona»  iuris  vocabulum  est,  ut  «homo»  vo¬ 
cabulum  est  naturae.  An  hinc  postea  «  personae  dramatum  » 
dictae?  Atque  haec  sit  ratio  cur  quantitas  syllabae  cum  origine, 
quam  ei  verbo  appingunt,  a  «  personando  »,  non  congruat; 
et  unde  «  opsonari  »,  inde  «  personari  »  sit,  ut  «  opsonari  »  sit 
parare  carnes  quibus  vescimur,  «  personari  »  (*)  parare  pelles 
quibus  induimur,  quas  ferinas  fuisse  heroes  tam  homerici 
quam  virgiliani  nobis  satis  testantur. 

[Characteres  heroici], 

[70]  Igitur  signa,  quibus  primi  heroes,  in  illa  verborum 
paupertate,  suas  gentes  distinxerant,  characteres  heroicos  ali- 
quos  fuisse  necesse  est.  Hercules  sane  leonina  pelle  prò  tegu¬ 
mento  utebatur:  id  igitur  primos  heroes  certis  ferarum  exuviis 
suas  distinxisse  gentes  significat. 


(1)  Libro  priore,  cap.  CLXXXII, 

(2)  Testo:  «  obsonare  »,  c  personare  »,  emendati  nelle  postille  marginali.  Cfr. 
Aolae,  68  [Ed.]. 

Ut  e  Germania  in  reliquam  Europam  stemmata  provenere. 

[71]  Germani  autem  —  gens  quae,  externi  moris  et  imperii 
ignara,  purissimas  primas  et  linguae  et  vitae  origines  conser- 
varunt  —  stemmata  gentilicia  primos  omnium  excogitasse  et 
per  Europam  distulisse  ferunturU).  Sed  quod  ea  in  ludis  eque- 
stribus,  quod  vulgo  «  tornaea  »  dicunt,  ut  foeminas,  quas  ama- 
rent,  eo  virtutis  spectaculo  sibi  delicerent,  earumque  amorem 
virtutis  ergo  demererentur,  id  mihi  verisimile  non  fit,  ut  gens 
tunc  prorsus  barbara  has  amorum  delicias  intelligeret,  quas 
vix  nunc  humanissimae  usurpant. 

Germani  diligentissimi  gentium  suarum  custodes. 

[72]  Procul  dubio  Germani  suas  gentes  ab  ultimis  pene 
originibus  diligentissime  custodisse  dicuntur,  ut  sint  qui  scri- 
bant  Analthinam  gentem  ab  Arminio  usque  suam  perpetua 
serie  maiorum  successionem  describere  (?).  Et  constat  item 
Germanos  nomina  gentium  non  habere;  unde  a  ditionibus, 
quibus  dominantur,  sunt  appellatae. 

Stemmata  sunt  characteres  heroici. 

[73]  Quid,  si  stemmata  Germanorum  esse  heroica  dicamus? 
atque  id  sit  quod  de  Germanis  narrat  romana  historia:  eorum 
principes  in  versicoloribus  vestibus  cum  versicoloribus  armis 
pugnare,  et  ita,  cum  voluptate  populi  romani  spectantis,  in 
triumphum  esse  traductos? 

Quae  «  scuta  pietà  »?  quae  «  pura  »?  —  Onerare  armis 
scuta  heroicus  mos  est. 

[74]  Et  heroum  scuta  pietà,  inertium  et  tyronum  pura,  do- 
cet  Virgilius  U),  qui  ignavis  «  parmam  albani  »  tradit:  quae  est 


(1)  Cosi,  nell’errata-corrige  ms.,  emendato  «  primi...  constat  »  [Ed.]. 

(2)  Testo:  *  Anathinam  »,  emendato  nelle  postille  marginali  e  nell’errata-corrige 
ms.  [Ed.]. 

(3)  Cosi  emendato,  nell’errata-corrige  ms.,  <  describat  »  [Ed.]. 

(4)  [ Aentid. .],  VII,  v.  196. 

ipsissima  lex  araldica  Germanorum,  quae  obscuro  loco  natis 
puros  scutorum  campos  attribuit,  ut  illustri  loco  natis  «  scuta 
armis  onerata»,  quae  dicuntb).  Hinc  stemmata  quamplurima 
nobilissima  solos  colores  et  metalla  varie  configurata  exhibent. 
Alia  exhibent  belli  praemia,  quod  etiam  ex  heroicis  tempo¬ 
ribus  est,  ex  quibus  notat  Servius  milites  in  scutis  virtutis 
praemia  gestasse;  et  exuviis,  quas  victis  detraxerant,  scuta 
onerare  morem  heroicum  fuisse,  testatur  aegis,  sive  Minervae 
scutum,  cui  Medusae  caput  affìxum.  Minervam  autem  characte- 
rem  heroicum  optimatium  esse  et  libro  priore  innuimus  et 
infra  latius  explicabimus. 

Latinorum  in  familiis  ac  gentibus  distinguendis  felicitas  —  Patronymico- 
rum  usus  heroicus  —  Hebraei  hac  in  re  omnibus  gentibus  praestabant. 

[75J  Latini  gentes  nominibus  proprie  dictis,  familias  co- 
gnominibus,  praeter  ceteras  orbis  terrarum  gentes  felicissime 
distinxere.  Et  lege  XII  Tabularum  hereditatem  primum  suis, 
deinde  adgnatis,  tandem  gentilibus  redire  disertissimi-s  verbis 
cautum.  Graecis  vero  tempore  obscuro  gentes  patronymicis 
conservatas  esse,  argumento  est  quod  patronymica  postea 
mansere  poetis.  Apud  hebraeos  autem  ea  res  diligenter  custo¬ 
dita,  non  gentium  moribus,  sed  lege  agraria  sapientissime 
concepta,  ut  quoquo  recurrente  iubilaei  anno,  agri  ad  priores 
dominos  redirent  et  omni  pignoris  aliove  iure  exolverentur. 
Quare  nedum  familiarum,  sed  gentium  successiones  tam  dili¬ 
genter  inter  ipsos  servatae,  ut  ob  id  ipsum  connubia  inter 
mares  et  foeminas  eiusdem  gentis  sive  eiusdem  tribus  agita- 
rentur,  ut  apud  eos  «  tribulis  »  ac  «  gentilis  »  unum  idemque 
esset  (1 2). 


(1)  Cfr.  JVotae,  69  [Ed.]. 

(2)  Cfr.  /Xolae,  70  [Ed.]. 

[VI] 

DE  RERUM  DOMINIO  EIUSQUE  ACQUIRENDI  MODIS 
Primum  in  terris  dominium. 

[76]  Quod  «  rerutn  soli  dominium  ante  agrorum  divisio- 
nem  »  Hugo  Grotius  aegre  definit,  et  exemplo  locorum  theatri 
potius  illustrat,  est  ipsum  dominium  quod  «  bonitarium  »  dicunt 
antiqui  interpretes  iuris.  Idque  primum  fuit  dominium,  cum 
homine  in  terris  natum,  quo  quis  tandiu  dominus  fundi  ha- 
beretur,  quandiu  corporali  ei  adhaereret  possessione;  qua  si 
forte  excideret,  nullum  ei  ius  erat  reciperandi.  Quale  domi¬ 
nium  etiamnum  scythae  in  suis  agris  exercent. 

Cur  traditone  naturale  dominium  acquiritur?  — 

Unde  dominium  bonitarium  per  provincias  romanas? 

[77]  Unde  romani  postea  ex  naturali  traditione  hoc  domi¬ 
mi  genus  accipientibus  ex  hoc  iure  naturali  permisere;  uti  et 
idem  suorum  fundorum  permisere  provinciis,  iure  optimo 
eorundem,  seu  victoriae  iure  mulctatis. 

Fons  iuris  universi  —  Iuris  optimi  acquirendi  modi  duo:  «  usus  »  et  «  ma- 
nus  »  —  «  Capio  »  quid  ?  —  Usucapio  ex  iure  gentium  —  «  Haerus  »  et 
«  haereditas  »  unde?  —  Prima  usucapio  fuit  rerum  suarum. 

[78]  Namque  optimi  seu  fortissimi,  ex  illa  lege  quam  Bren- 
nus  dicebat  «  primam  in  terris  natam  »,  nempe  legem  violen- 
tiae  —  quam  nos  priore  libro  (0  supplevimus  «  a  natura  meliori 
dictatam»,  et  iuris  monastici,  et  hinc  iuris  universi,  asseruimus 
fontem  —  fundavere  ius  optimum  alterutro  sive  utroque  horum 
modorum,  qui  in  statu  exlegi  memorari  possunt  omnino  duo: 
usu  nimirum  et  manu.  Et  quidem  tum  ilio,  tum  hac  corpo¬ 
rali  et  vi  quoque  corporis  conservabant:  a  quo  tempore  «  ca¬ 
pio  »  prò  acquisitone  domimi,  «usus»  prò  possessione  ad 


(1)  Cap.  XCV  [Ed.]. 

romanos  provenere,  ut  priore  libro  <*)  ex  capite  legis  XII  Ta- 
bularum  De  usucapione  probavimus.  Quae  ab  bis  gentium 
temporibus  exordium  sumpserat,  quum  optimi  quae  iam  sua 
erant  iure  naturali  seu  bonitario,  longa  adhaesione  corporis 
sua  fecere  iure  optimo  seu  iure  gentium:  a  quo  haerendi 
actu  fortasse  «  heri  »  dicti  et  inde  «  haereditates  »  appellatae. 
Quae  sic  narramus  confirmant  romani  illa  sua  usucapionis 
definitione,  qua  est  usucapio  antiqua  domimi  adiectio  —  non 
ut  transformata  est  adeptio  —  ex  diuturna  temporis  posses¬ 
sione.  Unde  nil  mirum  diximus,  si  id  priore  libro  W  diximus; 
in  statu  exlegi  hoinines  usucepisse  res  suas,  quod  nunc,  di- 
stinctis  dominiis,  usucapiamus  alienas. 

Usucapio,  nota  graecis, 

ignorata  hebraeis  —  Usucapione  regna  et  imperia  firmata. 

[79]  Usucapio  nota  graecis  fuit,  et  tam  iuri  naturali  com¬ 
moda,  ut  eam  Plato  in  suam  Rempublicam  importarit.  At  he- 
braei  eam  lege  agraria  e  sua  republica  eliminarunt,  qua,  quoquo 
iubilaei  anno  recurrente,  agri  ad  pristinos  dominos  rediebant. 
Sed  minores  gentes  hoc  usucapionis  iure  regna  potissimum 
et  imperia  tuentur:  de  quibus  cum  iuris  controversiae  inter 
summas  potestates  et,  quia  summas,  inter  exleges  nascantur, 
id  ipsum  usucapionem  in  statu  exlegi  natam  esse  demonstrat. 

«  Mancipium  »  unde? 

[So]  «  Manus  »  autem  postea  prò  «potestate  iuris»  accepta 
est;  et  «  mancipium  »,  sive  «  mancupium  »,  sive  «  res  man¬ 
cipi  »  translata  ad  res,  quarum  dominium  iure  quiritium,  quod 
erat  ius  optimum  romanorum,  acquireretur;  et  mancipatione 
ab  hoc  tempore  heroico  nedum  profana,  sed  sacra  omnia  pe- 
racta;  unde  illa  sunt:  pontifices  in  consecrandis  templis  «  manu 
tenere  »  postes,  «  flamines  capti  »,  «  captae  vestales  »  prò 
«  consecrati  »  «  consecrataeve  ». 


(1)  Cap.  XCVI,  C  [Ed.]. 

(2)  Cap.  C  [Ed.]. 

[VII] 

DE  POLLI  CITATIO  NT  BUS  ET  VOTIS 


«  Per  Iovem  lapiderai  »  —  «  Iovi  fulguri  »  — 

Latini  «  iuramentorum  dii». 

[81]  In  eo  divino  status  naturae  regimine  praecipua  fuit 
iurisiurandi  religio  (0.  Latini  autem  Iovem  Lapidem  iuramento¬ 
rum  praesidem  habuere,  per  quem  ita  Gellius  « sanctissimum », 
ut  «  vetustissimum  »  Apuleius  iuramentutn  dixere:  quem  acci- 
pio  —  ita  ut  «Iovi  fulguri»  dicit  Vitruvius  —  nempe  illuni,  a 
quo  primulum  extitere  religiones,  ut  supra  diximus  de  gi- 
gantibus.  Vulgo  vero  Herculem  praecipue,  praeterea  Casto- 
rem,  Pollucem  et  Fidem,  iuramentorum  adhibebant  deos,  ut 
ex  Legibus  Ciceronis  et  ex  vulgatis  iurandi  formulis  latinis 
—  «  Hercule  »,  «Mehercule»,  «  Mecastor  »,  «  Edepol  »,  «  Me- 
diusfidius  »  —  facile  confirmaveris. 

«  Pollicitatio  »  unde?  —  Primae  foeminae  semper  in  potestate. 

[82]  Et  omnem  promissionem  iuramento  firmasse,  argu- 
mento  est  pollicitatio,  quam  iuris  naturalis  origine  romanae 
leges  adgnoscunt,  et  naturalis  promissio  definitur,  a  «  poi  » 
dieta  et  «liceri»,  quod  per  Pollucem  viri,  per  Castorem  foe¬ 
minae  iurarent,  quod  discrimen  grammatici  notant.  Quod  dat 
coniiciendum  primas  foeminas,  ut  priscae  romanae,  in  perpe¬ 
tua  tutela,  nihil  promittere  potuisse.  «  Liceri  »  autem  significat 
nunc  quidem  offerre  precium  in  auctione:  quasi  «  pollicitari  » 
esset  per  Pollucem  offerre  aliquid  dandum  vel  faciendum. 

Dii  iuramentorum  ut  votorum  iudices. 

[83]  Hinc  apud  romanos  permansit  hoc  vetustissimum: 
«  periuria  ultores  habere  deos  et  deos  damnare  voti»;  unde 


(1)  Cfr.  Notae,  71  [Ed.]. 

«  voti  rei»,  «  voti  damnati  »  ii  dicebantur  quibus  ex  concepto 
voto  res  successere.  Qua  locutione  Virgilius  utitur  ad  Augu- 
stum,  significans  eum  in  deorum  numerum  relatum  iri: 

...  Damnabis  tu  quoque  votis  (0. 

Ius  strictum  est  rudium  ingeniorum. 

[84]  Et,  in  illa  ruditate,  sine  ulla  èmeiV.ea,  quae  ab  ingenii 
acumine  efflorescit,  homines  verba  proloqui  et  accipere,  ra¬ 
tioni  conveniens  est  (1 2 3>.  Unde  a  graeca  historia  heroica  narra- 
tur  miserum  illud  Agamennonis  votum,  quod,  ut  solveret  uti 
lingua  nuncuparat,  suatn  ipsius  filiam  Iphigeniain  immolavit: 
unde  mansit  in  crudos  homines  dictum  «  Agamennonis  ho- 
stiae».  Quod  a  sacra  Iephtis  historia  grammatici  Homerum 
sumpsisse  falso  putant:  quando  demonstravimus  Deum  Opt- 
mum  Maximum,  Isaaci  exemplo,  hebraeos  docuisse  se  huma- 
nis  hostiis  non  delectari.  Et  hunc  corruptae  gentium  naturae 
morem  fuisse,  docet  lex  XII  Tabularum,  capite  De  manci- 
patìone  et  nexus  traditione ,  illa  formula:  «  Uti  lingua  nun- 
cupassit  ». 


Nuncupare  tum  vota,  tum  pacta  quid?  — 

Nuncupatio  ex  iure  gentium. 

[85]  Etenim  «  nuncupare  »  est  verbis  maxime  certis  loqui; 
unde  etiamnum  «  vota  nuncupata  »  vota  certis  et  solemnibus 
formulis  concepta  dicuntur;  et  falsa  gentium  persuasio  fuit 
deos  ea  immania  acceptare  vota,  neque  cum  diis  ipsis  pro¬ 
desse  illud: 

Iuravi  lingua,  mentem  iniuratam  habeo  (3): 

quod  poetae  poenitendo  Thesei  voto  confirmant,  quod  Neptu- 
nus  exaudiens,  insontem  Hippolytum  occidit. 


(1)  Eclogae,  V,  80  [Ed.]. 

(2)  Cfr.  Notae,  72  [Ed.]. 

(3)  Cic.,  De  officiìs,  III,  29,  traducendo  Euripide.  Cfr.  Notae,  73  [Ed.]. 

[Vili] 

DE  STIPULATIONIBUS 


«  Exfestucare  »  quid?  —  Quid  «  infestucare  »?  —  Unde 
«  investire  feuda  »?  —  «  Stipulari  »  unde? 

[86]  Ita  promissa  ultro  religione  deorum  stabant.  Promissa 
vero  rogata  et  deliberata  primas  gentes  aliqua  ruris  meta- 
phora,  ut  in  illa  ruditate,  significasse  necesse  estb)  —  eadem 
ferme  ratione,  qua  barbari  in  re  feudali  dixere  «  exfestucare», 
exuere  aliquem  dignitate;  cuius  necessario  contrarium  fuerit 
«  infestucare  »  «  investire  »,  unde  fortasse  postea  provenere 
dictae  «  investiture  feudorum»:  —  ita  ut  «stipulari»  fuerit 
«vestire  stipula»,  «festuca».  Unde  cornicio  postea  «  pacta 
nuda  »  ab  iurisconsultis  dieta  esse  quae  stipulatione  firmata 
non  sunt;  ad  quod  exemplum  antiqui  interpretes  postremo 
«  pacta  vestita  »  dixere  contraria. 

[87]  Neque  enim  puto  stipulationem  natam  inter  romanos, 
uti  certo  scimus  a  romanis  propriam  custodia  factam  esse, 
cum  non  sit  verisimile,  condita  Roma  in  media  gente  iatn 
innumeris  urbibus  celebri,  hoc  iuris  vocabulum  ad  id  con- 
tractus  genus  significandum  omnium  rusticissimum  invenisse; 
neque  ratio  affulget  cur  id  potissimum  invenissent. 

Grammaticorum  ineptiae. 

[88]  Nam  quod  veteres  «  stipulum  »  «  firmum  »  dixerint, 
dandum  grammaticis  est;  sed  quod  a  «  stipula  »  dixerint,  id 
vero  iis,  ut  piane  absurdum,  pernegandum,  cum  nihil  sit 
stipula  infirmius:  a  o-efipeo,  «  firmo  »,  est  forte  «  stipes  »  non 
«stipula»,  «  stipari  »  non  «stipulari».  Aliae  origines,  quas 
memorant,  piane  ineptae,  ut  pudeat  memorare. 


(1)  «  Necesse  est»  agg.  nei  due  errata-corrige  [Ed.]. 

Ius  strictum  prius  aequitate  in  terris  adgnitum. 

[89]  Et  haec  in  pollicitationibus,  votis,  stipulationibus 
scrupolositas  sumina  verborum  simplicitatem  primorum  homi- 
num  decuit,  ut  innumera  in  historiis  exempla  docent,  quibus 
barbarae  et  rudes  gentes  istis  verborum  apicibus  et  exegere 
et  solvere  fidem.  Hinc  stipulalo  romanis  stridi  iuris  perman¬ 
siti  hinc  priinae  leges  «  carmina  »  dieta;  quod,  ut  postea  car¬ 
mina  certis  numeris,  ita  prius  leges  certis  verbis  conceptae, 
conclusae  erant. 

Iurisprudentia  spartana  rudium  populorum. 

[90]  Unde  iurisprudentia  in  primis  rebuspublicis,  nempe 
optimatium,  natura  rerum  ipsa,  àxQuPeòi'xaiov,  ius  summum, 
ius  Getixóv,  ius  in  tota  generum  amplitudine,  professa  est. 


[IX] 

DE  PERMUTATIONIBUS 

«  Contractus  »  unde?  —  Primae  emptiones-venditiones. 

[91]  Sed  et  in  ipsa  rerum  communione  diximus  alios  alio 
rerum  genere  abundare  potuisse,  egere  alios:  quod,  distinctis 
rerum  soli  dominiis,  id  evenire  necesse  fuit.  Igitur,  ut  maiores 
gentes  eas  utilitates  communicarent,  principio  permutationes 
rerum  incepere  rebus  tractis  in  unum  locum,  unde  «  con¬ 
tractus  »  nomen  accepit.  Atque  permutationes  fuerunt  prima- 
rum  gentium  primae  emptiones-venditiones;  postea  inventum 
aes  rude  est,  quod  rerum  quae  in  commercio  forent  commu- 
nis  mensura  habita  est. 

Astrea  cum  libra  quid  significet?  —  Imaginariae 
emptiones-venditiones  ex  iure  gentium  —  «  Pendere  »  prò  solvere. 

[92]  Unde  Astrea,  quae  Saturni  tempore,  hoc  est  hoc  ipso 
tempore  obscuro,  in  terris  egisse  a  poetis  fingitur,  et,  ad  cae- 
lum  revolans,  Virgo  cum  libra  astris  ab  iisdem  poetis  appicta 


G.  B.  Vico,  Opere  -  II-n. 

est,  ad  quarti  libram  aes  rude  appendebatur:  nani  monetarli, 
seu  aes  signatum,  gentes  minores  invenere.  Quare  ex  hac  ul¬ 
tima  antiquitate  in  ius  civile  profluxere  imaginariae  emptiones- 
venditiones,  quae  apud  libripendem  per  aes  et  libram  fiebant, 
quibus  omnes  ferme  actus  leghimi  transigebantur;  atque  ad 
haec  tempora  revocanda  est  nativa  significatio  verbi  «  pen¬ 
dere  »  prò  «  solvere  »  (0. 


[X] 

DE  BELLORUM  ET  IUDICIORUM  INTER  MAIORES 
GENTES  SPECIMINE 

Primae  actiones  vindicatio  et  conditio  — 

«  Manum  iniicere  »  quid?  —  «  Manu  consertus  »  quis? 

[93]  His  quas  narravimus  rationibus,  maiores  gentes  parta 
sibi  iura,  cum  in  statu  exlegi  nulla  esset  legum  auctoritas, 
vi  conservabant,  vindicationibus  dominia,  conditionibus  obli- 
gationes:  conditionibus  vero,  quas  libro  superiore  (2)  diximus 
fuisse  maiorum  gentium  repressalia;  vindicationibus  autem  per 
veram  manus  iniectionem.  Unde  mansit  poetis  «  manum  inii- 
cere  »  prò  «  vindicare  »,  et  veram  «  manuum  consertionem  », 
quam  postea,  dicis  caussa,  custodierunt  romani,  ut  dominus, 
postquam  in  possessione  usurpanda,  ut  cum  Cicerone  0)  lo- 
quar,  «  surculum  defregisset  »,  reum  «  manu  consertum  »  du- 
cebat  ad  iudicem,  et  in  gleba  praesenti,  quam  secum  de  agro 
attulerat,  totum  fundum  vindicabat  illa  formula:  «  Aio  hunc 
fundum  meum  esse  ex  iure  quiritium  ». 

ludicia  privata  bella,  oliin  duella. 

[94]  Hanc  vini  maiores  gentes  rebantur  virtutem;  con- 
trarium  autem  inertiam.  Eoque  pacto  iudicia  erant  privata 
bella  (4),  dieta  «  duella  »,  quia  inter  duos:  nani,  si  fuisset  tertius 
—  nempe,  postea  fundatis  rebuspublicis,  magistratus,  quem  ob 


(1)  Cfr.  Notae,  74. 

(2)  Cap.  CXXXV,  l  2  [Ed.]. 


(3)  De  oratore,  lib.  Ili  [cap.  28]. 

(4)  Cfr.  Notae,  75  [Ed.]. 

id  ita  dictum  puto,  quod  esset  utroque  «maior»,  qui  ex  le- 
gibus  positis  ius  dicit  —  fuissent  «  iudicia  ». 

Duellorum  origo. 

[95]  Hinc  duella,  seu  bella  singularia,  omni  alio  iure 
antiquiora,  apud  Germanos,  omnis  externi  imperii,  linguae, 
morisque  ignaros,  ab  hoc  tempore  obscuro  conservata:  quod 
fortasse  putaret  privatas  res  cuique  privata  virtute  servandas 
esse,  ne,  legum  auxilio  freta,  gens  ferox  cum  virtute  inertiam 
commutaret.  Et  sic  Germani  erant  unum  earum  antiquissima- 
rum  rerumpublicarum  exemplum,  quae,  tradente  Aristotele, 
de  privatis  rebus  nullas  leges  latas  habebant. 

Purgationum  origo. 

[96]  Inde  cum  ipsis  Germanis,  postea  in  Europam  ferme 
universam  egressis,  duella,  hoc  item  nomine,  sed  aliquantum 
transformata,  provenere.  Nam,  ubique  consepulto  omni  ferme 
romano  iure,  et  cum'1 2)  barbaries  omnia  pervasisset,  res  ad  sta- 
tum  exlegem  propemodum  rediit:  unde — et  per  ea  ipsa  tempora, 
per  universam  Europam,  et  alia  —  «  purgationum  civilium  »  <J), 
quae  dicunt,  genera  invaluere,  quibus  homines  Deum  adibant 
iudicem  divinumque  iudiciuin  eventus  fortuna  expectabant. 
Quod  satis  docet  ipsos  barbaros  in  statu  exlegi  ad  Dei  regi- 
men,  ut  sociabiliter  vivant,  naturae  sponte  confugere. 

Duella  publica,  nunc  bella  —  Reciperatores. 

[97]  Hinc  postea  duella  publica,  quae  «bella»  dieta  man- 
sere,  «  rerum  repetitiones  »  in  iure  foeciali  appellata,  quo  iure 
idem  significat  «  res  repetere  »  ac  «  bellum  indicere  ».  Unde 
eodem  iure  «  reciperatores  »  —  teste  Aelio  Gallo,  ut  Hotoma- 
nus  ex  Festo  notat  —  qui  ex  lege  inter  populum  romanum 
et  nationes  peregrinas  dabantur,  qui  de  rebus  privatis  recupe¬ 
rando  cognoscerent.  Ita  ut  «  bella  »  dici  possint  publicae  re¬ 
rum  vindicationes,  uti  conditiones  publicae  «  repressalia  ». 


(1)  «  Cum  »  aggiunto  nelle  postille  marginali  e  nei  due  errata-corrige  [Ed.]. 

(2)  Cfr.  Notae,  76  [Ed.]. 

«  Duellio  »  quid?  —  Quid  «  perduellio  »?  —  «  Parricidium  »  quid? 

[98J  Igitur  «  duelliones  »  erant  maiorum  gentium  actiones: 
quare  «  perduellio  »  caedes  dieta  est.  Et  uti  «  perfidus  »  est 
qui  fidem  violat,  ita  «  perduellis  »  qui  caedem  non  iure  facit, 
quo  perduellionis  iudicio  in  ipsis  Romae  primordiis  Horatius 
condemnatus.  Quod  firmat  romanos  a  maioribus  gentibus  ac- 
cepisse,  uti  acceperunt  et  illud:  ut  iniustae  caedis  reus  «par¬ 
ricida  »  diceretur.  Quia,  cum  gentes  maiores  essent  plures  ex 
una  stirpe  familiae,  et  gentes  aliae  ab  aliis  secretae  agerent, 
si  quae  caedes  fiebat,  necessarii  alicuius  fiebat.  Quod,  rebus- 
publicis  fundatis,  permansit:  hactenus  patriae  charitas  perdu- 
ravit,  ut  qui  civem  occideret,  ex  una  parente  cognatum  occi- 
disse  videretur.  Sed  postea,  patriae  charitate  elanguente  et 
prolata  humanitate,  «  hoinieidium  »  dictum  est,  uti  et  «  per¬ 
duellis  »  dictus,  quum  crimina  ex  reipublicae  ratione  magis 
spectabantur.  Quod  in  optimatium  rebuspublicis  servatili-  ma¬ 
xime:  quod  qui  caedem  iniuria  faceret,  bellum  patriae  intu- 
lisse  iudicaretur;  unde  «  perduelles  »  postremo  appellati  qui 
eontra  patriam  armantur. 

[99]  Ex  hoc  igitur  maiorum  gentium  iure  est  nocturnum 
furem  omnino,  diurnum  si  se  cum  telo  defenderit,  occidere 
sine  fraude.  Quod  idem  hebraeis,  atheniensibus  et  romanis  in 
leges  abiit,  ut  probant  anonymus  legis  mosaicae  et  celebres 
iuris  attici  et  romani  pariatores. 

Iure  gentium  quid  «  inclamatio  »?  «  imploratici  »? 

«  obvagulatio  »?  «  pipulum  »?... 

[100]  Namque  haec  privata  bella  non  sine  inclamationibus, 
orationibus,  obtestationibus,  implorationibus  devotionibusve 
peragebantur.  Quare  in  lege  XII  Tabularum,  ut  fur  manife- 
stus  diceretur,  «  inclamatione  »  opus  erat;  «  imploratone  »,  si 
se  telo  defenderet;  et  furto  iam  concepto  necessaria  erat  «obva¬ 
gulatio»,  et  «  pipulo  »  (b  ante  eius  aedes  differre  furem  non 


(1)  Quas  infantimi!  hominum  voces  libro  priore  notavimus  [cap.  CXXXV]. 

manifestum:  qui  mos  mansit  romanis  postea,  ut  capite  legis 
XII  Tabularum  De  iudiciis  testatur.  In  capite  autem  De  parri¬ 
cìdio,  ex  lectione  Raevardi,  pater  implorabat  «  divos  paren- 
tum  »,  nempe  domesticos  lares,  ut  filius,  qui  vim  faceret  patri, 
parricida  haberetur  et  a  quovis  impune  occidi  posset,  ut  idem 
Raevardus  id  caput  explicat. 


...  «adorare»?... 

[101]  Et  quod  nos  dicimus  «iure  agere»,  horum  temporum 
erat,  ut  supra  diximus  (J),  «  adorare  deos  ».  Unde  in  lege 
XII  Tabularum,  capite  De  furtis:  «Si  adorat  furto,  quod  nec 
manifestum  erit,  duplione  decidito  »;  et  alio:  «  Si  prò  fure 
damnum  decisum  erit,  furti  ne  adorato  ».  Quare  emendandum 
videtur  caput  illud  eiusdem  legis  De  i?i  ius  vocando :  «  Endo 
via  rem  uti  »,  vel,  ut  alii  legunt,  «Ubi  paicunt...  rato».  Iaco- 
bus  Gothofredus  legit  «  ratum  esto»:  nos,  cum  Iusto  Lipsio, 
legamus  «adorato»,  nempe  «tu  reus  excipito»:  ita  ut  «  ado¬ 
rare  »  prò  «  agere  »  et  «  excipere  »  accipiatur.  Unde  apud 
latinos  «  oratio  »  prò  «  accusatione  »  et  «  defensione  »  vulgo 
dieta  mansit,  ut  apud  Terentium  (3'>: 

Orationem  sperat  invenisse  se, 

Qui  differat  te, 

prò  «  accusationem  »; 

honesta  oratio  est, 

prò  «  defensio  ». 

...  «  deorum  fidetn  implorare»?  «deos  obtestari  »? 

«  quiritatio  »?  «  clarigatio  »? 

[102]  Atque  ad  hanc  antiquitatem  revocandus  mos  ille, 
quo  oppressi  «  deorum  {idem  implorabant  »,  quasi  genus  hu- 
manum  esset  una  civitas,  in  qua  homines  agerent  sub  imperio 
et  tutela  deorum,  et,  in  testium  inopia,  «deos  obtestaban- 
tur  ».  Quae  omnia,  urbibus  conditis,  fuerunt  privatim,  ut  apud 


(1)  Hoc  capite,  §  9  [Ed.]. 


(2)  Andria,  II,  5,  4-5;  I,  1,  114  [Ed.]. 

romanos,  «  quiritationes  »  dictae:  in  publicis  bellis  «  clariga- 
tiones»,  quibus  foeciales  clara  voce  res  repetebant  eo  Car¬ 
mine:  «  Audi,  Iupiter  ». 


[XI] 

DE  POENIS 

[103]  Poenae  autem  nondum  erant  humanae,  nisi  apud 
parentes  «  animadversio  »  et  «  coercitio  »;  inter  aequales,  vul- 
garis  delieti,  nomine  «  poenitentia  »  (unde  ipsa  «  poena  »  pri- 
mitus  dieta),  atrociorum,  «devotio»,  «  consecratio  ». 

Quid  «animadversio»?  «  cognoscere  »?  «  ignoscere  »?... 

[104]  Qui  homines  pudore  agerent,  et  vi  iniurias  propul- 
sarent,  erant  cum  parentibus  surame  pudibundi.  Igitur  sola 
parentis  animadversio,  qua  pater  ad  filii  peccatimi  adverte- 
ret  animum,  ipse  pudor  filii,  ut  cum  TerentioI1)  loquar,  erat 
«  supplicii  satis  »  patri.  Huc  illa  pertinent  «cognoscere»  prò 
«  punire  »,  «  ignoscere,  non  noscere,  conni  vere  peccato  »  prò 
«  parcere  ». 


...  «  pactum  »?  «pax»?... 

[103]  Inter  aequales  prò  privatis  delictis,  ut  de  furto,  ve- 
niae  impetrandae  caussa,  pacta  offerebantur  pollicitationibus, 
de  quibus  diximus:  quod  postea  in  XII  Tabularum  capite 
De  furtis  derivatum,  ut  nuper  memoravimus.  Hinc  apud  la- 
tinos  «  pax  »  prò  «  venia  »  passim  legitur;  et  «  pax  »  dieta 
qua  bellum  finitur,  utpote  quae  sit  venia  publicae  iniuriae 
sub  ccrtis  legibus  data.  linde  mansit  particula  «  pax  »  prò 
«  quiesce  ». 


...  «devotio»?  «  consecratio  »? 

[106]  Atrociora  crimina  «  devotione  »  seu  «  consecratione  » 
puniebant.  Unde  in  XII  Tabulis  «  sacer  divis  parentum  »  qui 


(1)  Adelphi,  III.  2,  15;  Phormio ,  V,  9,  40  [Ed.]. 

vini  faceret  patri,  capite  De  parricidio ;  item  «  sacer  Cereri» 
qui  alienas  fruges  furtim  noctu  pavisset  secuissetve,  capite 
De  damno\  et,  ante  legem  XII  Tabularum,  lege  Iunia  erat 
«  Iovi  sacer  »  qui  tribunum  plebis  violaret. 

Primarum  gentium  humanitas. 

[107]  Etenim  sub  theocratia  nefas  putabant  hominem,  vel 
sontem,  occidere,  idque  ius  ipsius  Dei  esse  existimabant. 
Cuius  moris  aureum  sane  inter  Germanos  extat  vestigium  apud 
Tacitum.  «  Ceterum  —  inquit(1)  —  neque  animadvertere,  neque 
vincire,  neque  verberare  quidem,  nisi  sacerdotibus  permissum: 
non  quasi  in  poenam  nec  ducis  iussu,  sed  veluti  deo  impe¬ 
rante,  quem  adesse  bellantibus  credunt  ». 

[108]  Itaque  maiores  gentes  a  sonte  devoto,  quem  graeci 
dixere  dvdfiripa,  tanquam  a  sacro  abstinebant,  sermonem  se- 
gregabant,  fugiebant  contactum,  et  ex  Nemesi,  si  ve  divina 
iustitia(1 2 3>,  occidebant. 

Qui  «  improbi  »?  «  intestabiles  »?  —  Exilium  principio 
poenae  effugium. 

[109]  Ab  bisce  inclamationibus  provenere  romanis  «  im¬ 
probi  intestabilesque  »,  qui  proinde,  omnibus  abominandi,  in 
exilium  ibant.  Atque  ab  his  primis  usque  temporibus  ortum 
ut  exilium,  non  poena,  sed  poenae  effugium  esset.  Qui  mos 
diu  in  republica  libera  est  observatus:  unde  «  exul  »  prò  «  pro¬ 
fugo  »  latinis  passim. 

«  Supplicium  »  prò  sacrificio  et  poena. 

[noj  Atque  indidem  «supplicium  »  mansit  et  prò  sacri¬ 
ficio  et  prò  poena  significanda,  ut  a  Sallustio  (3)  romani,  hac 
poetarum  locutione,  dicuntur  «  domi  parci,  in  suppliciis  deo- 
rum  magnifici  ». 


(1)  Germania,  7  [Ed.]. 

(3 )  Hoc  libro,  parte  II,  cap.  Ili,  principio  [g  3]. 

(3)  Catiiin.,  9  [Ed.]. 

[«  Execratio  »]  —  «  Aqua  et  igni  interdictio  ». 

[in]  Huic  devotioni,  urbibus  fundatis,  alia  alibi  similis 
poena  exercita  est.  Templum  Execrationis  erat  atheniensibus 
et  argivis;  unde  fortasse  Plato  in  suis  Legibus  excommunica- 
tionem  irrogat  parricidis.  Eodem  poenae  genere  usos  Germa- 
nos,  testatur  Tacitus.  Sed  nulli  nostrae  similiorem  quam  inter 
Gallos  druidae,  ut  narrat  Caesar,  De  bello  gallico  (0.  Romae 
autem  successit,  et  diu  mansit,  «aqua  et  igni  interdictio», 
nempe  civitatis  excommunicatio,  quod  aqua  et  ignis,  ut  ca¬ 
pite  sequenti  narrabimus,  prima  rerumpublicarum  rudimenta 
fuerunt. 

Regnum  braminorum  —  Bonci  iuris  gentiutn  sacerdotes, 
ut  antiqui  Aegypti  sacerdotes. 

[n 2]  Hae  antiquissimae  theocratiae  falsae  etiamnum  per- 
manent  apud  indos;  et,  ut  solent  ceterae  respublicae,  longo 
temporum  successu  moribus  corruptissimae.  Id  regnum  dici- 
tur  braminorum,  qui  fuerunt  vetustissimi  brachmanes,  indo¬ 
rum  philosophi,  aliter  dicti  «  gymnosophistae  »,  ut  linguae 
sanctae  eruditi  idem  significare  suis  originibus  probant:  qui 
item,  ut  illi,  in  lucis  agunt,  ex  antiquissimo  instituto,  ut  con- 
templationi  melius  vacarent(2h  In  eo  regno  sacerdotes,  «bonci» 
appellati,  iure  gentium  sibi  sacerdotia  custodiunt:  ita  ut  eorum 
familiae  in  ocio  et  ganea  dominentur,  plebes  in  labore  ser- 
viant  et  suis  operis  victitent.  Ex  hoc  genere  antiquissimum 
sacerdotum  in  Aegypto  regnum  fuisse,  dant  coniicere  histo- 
riarum  fragmenta,  quae  narrant  sacerdotes,  ex  quibus  reges 
creabantur,  sacrarum  literarum  studio,  quibus  continebant  ar- 
canas  et  religionem  et  leges,  unice  dedisse  operam,  plebem 
vero  agriculturae  et  opificiis  applicatam:  quare  plebei  sacer- 
dotibus  infensissimi,  et  inter  utrosque  et  iure  nexi  crebra 
civilia  certamina,  in  quibus  semper  sacerdotes  superiores 
extitere  (3). 


(1)  VI,  13  [Ed.]. 


(2)  Cfr.  Notae,  77  [Ed.]. 


(3)  Cfr.  Notae,  78  [Ed.]. 

Theocratia  vera  hebraeorum  ut  a  falsis  gentium  diversa? 

[113]  Sed  Moses,  ex  maiorum  moribus  ab  Abrahamo,  ut 
saprà  diximusM,  traditis,  ad  veruni  Deum,  unum,  incorpo- 
reum,  infinitum,  mundi  creatorem,  sub  nulla  colendum  imagine, 
omnem  suae  reipublicae  auctoritatem  revocavit;  sacerdotes  et 
plebem,  uti  aegyptii  aliaeque  gentes,  distinxit  quidem;  sed 
agraria  lege  inter  utrumque  ordinem  aequalitatem  induxit,  et 
anno  iubilaei  tam  firmam  ac  diuturnam  constabilivit,  ut  non 
modo  usucapiones,  sed  et  ius  nexorum  exegerit:  quando  —  gen- 
tibus  omnium  fax  turbarum  —  agraria  duas  orbis  terrarum  gen¬ 
tes,  alteram  doctissimam  diu  concussit,  athenienses,  alteram 
sapientissimam,  romanos,  perdidit.  Unde  merito,  per  haec  di¬ 
scrimina  quae  numeravimus  et  alia  quae  deinceps  dicemus, 
uti  graeci  a  barbaris,  ita  hebraei  a  gentibus  separantur,  quod, 
non  iure  gentium,  sed  proprio  ipsorum  respublica  fundata  esset. 


(I!  Cap.  X.  ?  5  [Ed.]. 

SECUNDA  EPOCHA  TEMPORIS  OBSCURI, 

QUA  SUB  THEOCRATIA  PATRUM  POTESTAS  CLIENTELIS 
AUCTA,  ET  AUCTORITAS  DIVINA  EX  PARTE 
HEROIBUS  ADROGATA 

[1]  Qui  sub  theocratia  his  moribus  vivebant,  cura  non  ut 
errones  impii,  qua  pabulum  paretur,  eo  vagi  excurrerent,  sed 
certis  haererent  sedibus  —  locis,  nempe,  quos  auspicato  cepis- 
sent,  quos  diximus  esse  lucos,  —  necessarium  fuit  ut  antiquos 
saltus  silvasque  ad  culturam  redigerent.  Cumque  ignem  inve- 
nissent,  quem  heroicum  inventum  cum  Virgilio  supra  memo- 
ravimus,  nemora  incenderunt;  cumque  ferrum  ad  humanos 
usus,  et  praecipuuin  aratri  fabricam,  nondum  nossent  pos- 
sentve,  terram,  igne  subactam,  duris  lignis  curvis,  ea  facilitate 
qua  nunc  etiam  terras  pluries  aratro  versas  rustici  solent, 
ararunt. 

«  Urbs  »  unde  dieta?  —  Ignis,  altera  praecipua  pars  sacrorum  — 
«Aqua  et  ignis»  prò  «civitate». 

[2]  Unde  «urbs»  latinis  dieta  ab  «  urbo  »  sive  «urvo», 
quod  aratri  curvaturam  significat.  Et  ignis,  ut  magna  occasio 
fundandae  humanitatis,  in  altera  sacrorum  praecipua  parte, 
praeter  aquam,  habitus  est.  Et  «aqua  et  ignis»  prò  «  civilis 
vitae  communione»  deinde  romanis  dieta  mansere. 

Ut  religio  virtutes  humanas  peperit:  prudentiam,  temperantiam, 
fortitudinem,  iustitiam  —  Quae  prima  in  terris  «  iusta  »? 

[3]  Igitur  qui  sub  theocratia  vivebant,  ii  soli  temperati, 
qui  uxores  et  certas  et  unas  et  perpetuas  sibi  habebant;  ii 
prudentes,  qui  de  caelo,  quem  deum  putabant,  id  consilium, 
quod  ipsis  Ious,  Nurnen,  Fatum  erat,  in  capiendis  uxoribus, 
in  deligendis  sedibus,  utrisque  sibi  certis,  auspicia  secuti  sunt; 
ii  fortes,  qui  agros  domuere  cultura,  unde  primi  fortasse 

«  domini  »  dicti;  ii  iusti,  qui  mortuos  terrae  redderent,  a  qua 
primum  datos  rebantur:  quae  prima  «  iustitia  »  in  terris  fuit, 
unde  mansit  «  iusta  persolvere  »  prò  «  sepelire  ».  Atque  has 
omnes  virtutes  pietate,  quae  eorum  omnium  et  principium  et 
finis  erat,  complectebantur. 

«  Fortus  »  qui  ?  —  «  Vir  fortis  »  prò  «  pudico  ». 

[4]  Igitur  ii  soli  optimi,  priscis  «  fortissimi  »  dicti,  quibus 
idem  «  fortus  »  ut  nunc  nobis  «  bonus  »  significabat:  et  pu- 
dor  latinis  praecipua  pars  fortitudinis  habita,  ut  Pamphilus 
terentianus: 

Amavit;  tum  id  clam;  cavit,  ne  unquam  infamiae 
Ea  res  sibi  esset,  ut  virum  fortem  decet  (0. 

«  Optimi»  qui?  "Aqujcoi  unde?  —  Mars  fortium  character  — 

Prima  fortium  facinora. 

[5]  Qui  latinis  «optimi»,  graecis  &qiotoi  appellati,  ab 
vAqt)5,  Mars,  ex  eodem  fortitudinis  fonte,  ratione  tamen  di¬ 
versa.  Mars  enim  fortitudinis  heroicus  est  character;  unde 
postea  belli  divina  mens,  seu  voluntas,  seu  fortuna,  habita 
est,  ut  docent  illae  poeticae  locutiones:  «  aequo,  iniquo,  dubio 
Marte  pugnare  »  et  «  Mars  communis  ».  Sed  Mars  prior  bello 
fuit,  qui  bellum  invenit.  Nani  prima  àperrì,  seu  virtus,  seu 
fortitudo,  fuit  terras  subigere;  deinde  successit  subigere  bello 
populos:  prius  pugnare  prò  aris  et  miseros  ad  eas  confugien- 
tes  a  violentis  protegere,  quae  inox  dicemus  prima  in  terris 
asyla  fuisse;  deinde  pugnare  prò  patria:  unde  mansit  id  dictum: 
«prò  aris  focisque  pugnare».  Et  quutn  fortitudo  in  terris 
extitit,  vera  virtus  extitit,  quae  ad  salutem,  non  ad  perniciem, 
sit  comparata. 


’AQeiojràyo;  unde  ?  nriyn  quid  ? 

[6]  Ab  hac  eadem  origine  est  ’AQeioadyoq,  quem  descri- 
bunt  quidem  eruditi  communiter  vicum  Athenarum,  sed  a 


(1)  Andria,  li,  6,  13-4  [Ed.]. 

tempio  Martis  ibi  sito  sic  dictum  volunt.  Rectius  et  simplicius 
ex  nostris  principiis  dicamus  àpeimaYOug  vicos  fortium  fuisse, 
ex  quibus  Athenae,  ut  tradit  graeca  historia,  coaluere,  sic 
dictos  a  voce  Jtqyfì,  quae,  communis  et  graecis  et  latinis  ori- 
ginis,  signifìcat  latinis  «fontem»,  graecis  «collem»,  «saxum», 
«rupem»,  quod  in  montibus  ut  plurimum  fontes  nascantur. 
Itaque  quod  Iuvenalisb)  ’AQetojtdyov  vertit  «Martis  curiamo,  ibi 
itayog,  xatà  ^é|iv,  sonet  «  curiam  »,  non  «  collem  »,  «  saxum  », 
«  rupem  »,  ut  clarissimus  Antonius  Salvinus,  mei  honoris 
caussa,  adversus  Synopsìm  obiiciebat  (*),  quia  nostra  philolo- 
giae  principia  nondum  viderat,  quae  speramus,  cum  legerit, 
probaturum. 

«Curia»  unde?  —  Cures,  sabinorum  oppidum,  quasi  Quires:  unde  «  qui- 
rites  »  —  Hasta,  heroicum  teli  genus,  «  quiris  »  dieta:  unde  «  Quiri- 
nus  ». 

[7]  Namque  hac  ratione  dicimus  primos  fuisse  pagos, 
«  curias  »  dictas;  cuius  vocis  a  maioribus  gentibus  romana 
historia  repetit  antiquitatem,  quae  narrat  Romulum  Urbem  in 
tres  curias  divisisse.  Et  ex  earum  collectione  gravis  coniectura 
est,  ut  Cures,  plurali  numero,  sabinorum  oppidum,  quod  Dio- 
nysius  «  gentis  caput  »  appellat,  tanquam  «  quires  »  ab  anti¬ 
quo  forsan  monosyilabo  «  quir  »,  dictas  esse.  Cuius  civitatis 
optimates  «  quirites  »  dicti,  quos  a  victis  Curibus  Romam  im¬ 
porta  vere  romani:  qui,  quia  hastis  armarentur,  quod  teli  ge¬ 
nus  heroicum  diximus  supra  et  infra  dicemus,  «  quirim  », 
hastam,  prò  «viro  hastato  »  dixere.  Quod  paupertati  linguae 
convenit,  cum  nos,  in  hac  copia,  ornatus  caussa,  dicamus 
«  centum  ductat  hastas  »  prò  «  centum  f3)  hastatos  ».  Et  sic  a 
«  quiri  »,  hasta,  Romulum  «  Quirinum  »  appellatum  fuisse 
constet. 


(1)  IX,  101  [Ed.]. 

(2)  Cfr.,  nella  presente  ed.  delle  Opere  vicinane,  voi.  V,  p.  156,  n.  1  [Ed.]. 

(3)  «  Hastas  prò  centum  »,  saltato,  nel  testo,  dal  tipografo,  fu  aggiunto  nelle 
postille  marginali  e  nei  due  errata-corrige  [Ed.]. 

Iidem  principio  «  quirites  »,  *  areopagitae  »,  €  curetes  »  — 
Curetarum  historia — Indidem  «curetes»  et  «  Latium  ». 

[8]  Itaque  iidem  fuere  quirites,  sive  optimi  sabinorum, 
àQeiojtaYiTcn  atheniensium  et  xuQfjxeg  cretensium,  ex  Ida,  Phry- 
giae  monte,  oriundi,  quos  sic  dictos  putant  urtò  rii?  xouQOTpotpia?, 
eo  quod  Iovem  puerum  vagientein,  inter  ipsos  absconditum, 
armorum  strepitu  celasse  et  aluisse  narrentur,  ex  hac  ipsa 
nostra  temporis  obscuri  historia,  qua  optimi,  auspiciorum  bene¬ 
fìcio,  a  propudio  nefario  et  impia  inhumanitate  in  lucis  Intuisse 
narravimus.  Ex  qua  origine  «  Latium  »  dictum  docuimus. 

Unde  «  curia  »?  «  comitia  curiata  »  ? 

[9]  Et  sic  neque,  ut  Varrò  b),  a  «  cura  »  dieta  «  curia  »  est, 
neque,  ut  alii  volunt,  a  graeca  voce  xupta;  sed  et  vox  graeca 
et  latina  ab  aliqua  origine  communi,  quae  non  alia  fuerit 
quam  «  quir  »  et  xE<4?>  derivetur.  Et  «  fortis  »  ab  hasta  sabi- 
nis,  a  manu  graecis  dictus,  quod  fortis  manu  spectetur;  et  ut 
latinis  «  quirites  »  in  concione,  sive  «  patres  hastati  »,  ut  de 
Germanis  idem  Tacitus  narrat,  ita  graecis  xupia  dicebatur 
et  ipsa  concio  et  concionis  locus  et  sententia  quae  suffragiis 
vincit.  Unde  proverbium  «utì'i  xuqi'ci,  eadem  piane  significa- 
tione  qua  prima  romanoruin  «  comitia  curiata  »,  ex  Pomponio 
et  Budaeo,  libro  priore  probavimus  <2). 

Areopagi  historia  —  Minervae  mythologia. 

[10]  Cum  tot  his  tantae  antiquitatis  rebus  et  illa  quoque 
convenient:  hos  areopagos  principio  fuisse  parvas  optimatium 
respublicas,  quas  nos  primas  omnium  in  terris  natas  libro 
priore  probavimus  et  latius  demonstrabimus  infra,  quae  ante 
Cecropis  regnum  peculiares  habuere  reges,  ut  tradit  Pausa- 
nias(3),  reges  nempe  optimatium.  Et  tempia  pagatim  sacrata, 
et  in  quoquo  peculiare  quoddam  numen  coluisse:  universos 


(1)  De  lingua  latina,  V,  6  [Ed.]. 


(2)  Cap.  CL. 


(3)  In  Attica, 

vero  magno  in  honore  habuisse  Minervam,  quam  optimatium 
deam  diximus;  eique  noctuam  attribuisse,  nocturnam  avem, 
ab  eo  latendi  pudore,  quem  experti  fuerant  omnis  humani- 
tatis  esse  principium.  Areopagitas  summam  in  cognoscendo 
et  iudicando  de  caede  severitatem,  ut  mos  est  in  rebuspu- 
blicis  optimatium,  conservasse.  In  Areopago  caedis  reum 
Martem,  iudicantibus  duodecim  diis,  esse  sex  sententiis  abso- 
lutum,  et  eam  suffragiorum  parilitatem  «  Minervae  calculum  » 
dictum:  quod  Minerva  character  sit  optimatium  in  iudiciis; 
unde  ei,  ob  id  quoque,  attributa  noctua,  quod  areopagitae 
noctu  iudicarent  (quae  dea  Pallas  quoque  est,  sive  sapientia 
optimatium  in  bellis,  uti  Mars  est  rabies  et  furor  armorum)  (*). 
Theseum  ex  bis  martialium  fortium  virorum  pagis  composuisse 
Athenas,  et  fundatam  libertatem  bis  optimatibus  miscuisse, 
unde  hic  magnus  Athenarum  senatus  erat.  Laxato  plebi  ordine, 
ut  solet  ubi  respublicae  natura  liberae  sunt,  Draconem,  qui 
optimatium  rempublicam  meram  restituere  voluit,  nam  leges 
sanguine  scripsisse  dictus  est,  eum  ordinem  delevisse  et  ephetas 
creasse,  qui  de  caede  cognoscerent.  Solonem  restituisse,  et 
magistratus  spectatae  virtutis  in  eum  ordinem  cooptari  lege 
permisisse;  et  sic  virtuti  eum  aperuisse  ordinem,  ut  veram 
libertatem  decebat. 

Levitae  hebraeorum  optimates  —  Ex  eadera  origine  respublica 
optimatium,  aristocratia,  respublica  levitarum. 

[n]  Ex  eodem  fortitudinis  fonte,  vocibus  tamen  diversis, 
levitae  dicti  ab  ^X,  «  E1  »,  «  fortis  »  («  illi  isti  »,  «  illae  istae  », 
«bi  hae»),  «Deus»:  ex  qua  tribù  sacerdotes  erant,  quibus 
decirrme  pendebantur,  ex  quibus  Sanhedrim,  seu  magnum  Con- 
cilium,  maxima  ex  parte  componebatur.  In  iis  semper  fuisse 
insigne  virtutis  specimen;  ipsis  res  publicas  demandari;  ipsos 
in  eius  reipublicae  motibus  semper  ad  meliorem  partem,  ut 
optimates  solent,  accedere;  tandem  potentia  praenimia  degene¬ 
rasse  et  occupasse  rempublicam,  ut  optimates  corrupti  solent: 


(i)  Cfr.  Notae,  79  [Ed.]. 

qui  haec  cuncta  cogitet,  eos  hebraeorum  optimates  fuisse  affir- 
mabit.  Itaque  ex  eodem  fortitudinis  fonte,  rationibus  diversis, 
quod  latinis  dicitur  «  regnum  optimatium  »,  ex  eodem  graecis 
ÙQicrcoy.Qcma,  hebraeis  denique  «  respublica  levitarum  »  erat. 

Novi  etymologici  specimen  —  Eius  promovendi  ratio  — 

Clari  viri  Antonii  Salvini  elogium. 

[12]  Quapropter,  non  verborum  origines  nobis  sunt  prae- 
cipua  disserendorum  fundamenta,  quod  praestantissimus  Sal- 
vinus  non  iniuria  reprehendebat;  sed  rationes,  quibus  nostra 
dissertata  nituntur,  novas  verborum  origines  —  et  longe  alias 
ac  quas  grammatici,  hactenus  rationis  expertes,  memorant  ma- 
gis  quam  docent  —  aperiunt.  Quin,  si  nostris  principiis  hanc 
temporis  obscuri  historiam  triplici  lingua  eruditi  urgeant, 
eadem  numero  ratione,  qua  eaedem  in  vita  utiles  sententiae 
aliter  atque  aliter  prò  diversitate  linguarum  in  diversa  pro¬ 
verbia  abiere,  novum  etymologicum  adornabunt,  qui  ex  te- 
nebris  obrutae  antiquitatis  innumera,  quae  nunc  vix,  ac  ne 
vix  quidem  quis  cogitaverit,  eruent  in  lucem.  Haec  diximus 
ut  nostro  Italiae  ornamento,  Antonio  Salvino,  responderemus. 
Nunc  ad  nostrani  historiam  redeamus. 

Cur  «  farre  et  vino  litatum  »?  —  «  Confarreatio  »  — 

«  Farracia  sacra  ». 

[r3j  Optimi  igitur.  cum  terras  colere  coepissent  —  qui  mos 
diu  mansit  apud  romanos,  ut  patricii  agriculturam  facerent 
(unde  Fabii,  Lentuli,  Pisones,  Scipiones  a  ruris  vocabulis  ap¬ 
pellati,  et  Titus  Quinctius  ab  aratro  ad  dictaturam  vocatus 
est),  et  inter  alias  satis  multas  gentes  agricolae  nobilissimi 
habiti,  —  sementem  frumenti,  latinis  «  farris  »  dicti,  fecere.  Et 
quia  ii  in  terris  sacerdotes  erant,  ut  latius  infra  dicemus, 
hinc  mansit  romanis  ut  sacerdotes  farre  et  vino  litarent  et 
sacerdotum  nuptiae  confarreatione  celebrarentur (*),  quas  «far¬ 


ti)  Ulpianus,  in  Institutionibus  [fragni,  libri  I,  apud  Boetium,  Ad  c  Topi- 
cani  »  Ciceronis,  li]  et  in  fragmentis  [ Regularum ,  tit.  IX]. 

racla  sacra  »  b)  appellarunt,  nec  nisi  e  confarreatis  nati  fla- 
mines  erant.  Quem  nuptiaruni  ritum  aliarum  gentium,  et  in 
primis  anglorum,  observant  eruditi. 


«  Adorea  »  —  «  Adur  ». 

[14]  Et  mansit  quoque  romanis  mos  ut  fortibus  bello 
viris  certa  farris  mensura  militari  praemio  daretur  et  «  ado¬ 
rea  »  appellaretur  gloria  militaris:  quod  far  ipsis  «  adur  », 
sive  ab  eo  primo  silvarum  incendio,  sive  quod  tostum  ede- 
rent,  dicebatur  (J). 


«  Herus  »  unde?  —  «  Hereditas  »  primitus  quae  dieta?  — 

Primum  civilis  potestatis  rudimentum. 

[15]  Tandem  ii  agros,  quos  sibi  colendos  destinaverunt, 
modico  aggere  muniere,  qui  sunt  «  termini  agris  positi»  quos 
dicit  iurisconsultus.  Atque  ab  eo  quod  intra  eos  terininos  se 
continerent,  et  quasi  iis  terris  haererent  (3),  ut  qui  cum  vaga 
multitudine  errare  nollent,  hinc  puto  «  heros  »  dictos  ab 
«  haerendo  »,  quanquam  postea  «a»  litera  elisa  sit,  eadem 
significatione  qua  in  rebuspublicis  aristocraticis  dicuntur  «  i 
Signori  »,  et  eorum  ditionem  dictam  «  hereditatem  »,  ut  si¬ 
gnificare!  «  Signoria  ».  Quare,  si  advertas  quae  superius  de 
liberrimo  legandi  in  testamentis  iure  diximus,  comperias  in 
patrefamilias  testamentum  condente  personam  summae  pote¬ 
statis  civilis  inchoatam. 

[16]  Interea  multitudo  nefaria  in  insignem  frequentiam 
aucta  est,  et  frugis  caritas  infirmis  industriam  intendit,  ut 
glandem  tempore  legerent,  quam  in  hiemem  asservarent.  Sed 
violenti,  ut  solent,  in  ocio  desides,  ubi  ipsos  fames  urgeret, 
lectas  fruges  ab  infirmioribus  rapiebant  et  obsistentes  neca- 
bant,  atque  adeo  iniuriis  et  caedibus  grassabantur,  et  sic  erant 


(1)  Dionysius,  lib.  II,  [25]. 

(2)  Cfr.  Notae ,  80  [Ed.]. 

(3)  Testo:  €  haereut  »,  emendato  nelle  postille  marginali  e  nei  due  errata-cor¬ 
rige  [Ed.]. 

homines  hominibus  lupi.  Quin,  ut  audaces  solent,  ausi  quo¬ 
que  sunt  de  terrae  cultis  fructibus  degustare,  et,  praedabundi, 
quos  diximus  aggeres,  seu  fines  ab  optimis  impositos  agris, 
superarunt:  quibus  fortissimi  —  qui,  castitate  veneris  et  diutur¬ 
ni  ruris  operis,  corpus  et,  per  crebras  cuin  feris  pugnas  ut 
suas  sedes  tuerentur,  animum  adversus  terrores  firmarunt  — 
obviam  ferociter  facti,  audaciam  virtute  superantes,  ob  suarum 
rerum  tutelam,  interfecerunt. 

Sagminum  historia. 

[17]  Forte  aggeres  sagminibus  postea  conseruere,  ut  nunc 
passim  sepes  videmus.  Ac  posteri  putarunt  et  sagmina  et 
aggeres  caesorum  violentorum  sanguine  consecratos. 

Unde  verbenae  «  sanctae  »?  «  sancti  »  muri?  «  sanctae  »  leges?  — 

«  Sacri  »  homines. 

[18J  Hinc  verbenae,  quae  eaedem  sunt  ac  sagmina,  sancti- 
tate  donatae  sunt:  atque  inde  «  sancta  »  moenia  <1 2),  quo  sensu 
«  moenire  »  seu  munire  viam  aggeres  dicuntur.  Idque  est 
quod  muri  iure  gentium  «sancti»  dicuntur  —  iure,  inquam, 
harum  gentium,  nempe  maiorum;  —  et  «sanctae»  leges,  ab  illa 
earum  parte  quae  «  sanctio  »  appellatur,  quae  poenas  inrogat 
in  transgressores.  Atque  ii  primi  «  sacri  »  fuere,  et  coepit  con- 
secrationem  mors  consequi  consecrati  :  unde  fluxit  in  XII  Ta¬ 
buli  caput  illud  De  dentino :  «Qui  frugem  aratro  quaesitam 
noctu  secuerit  vel  paverit,  Cereri  sacer  esto». 

Legati  «  sancti  »  —  Caduceus  —  Cur  «  sanctae  »  verbenae  ex  arce? 

[19]  Hinc  legati  latini  has  virgas  gerebant,  ut  earum  re¬ 
ligio  ipsos  protegeret  inter  hostes;  unde  ab  harum  iure  gen¬ 
tium  legati  sancti:  ut  ex  eadem  fortasse  religione  legati 
graeci  ferebant  XTgjweia,  qui  latine  «caducei»  dicuntur.  Hunc 


(1)  Cosi,  nelle  postille  marginali  e  nei  due  errata-corrige,  emendato  «  diurnis  » 
[Ed.]. 

(2)  Dig.,  1,  8  {De  divisione  rerum  et  qualitale),  8  («  Sanctum  est»),  [£  2]. 


G.  B.  Vico,  Opere  -  Il-n. 

romani  cepere  morem,  ut  forsan  hac  herba  arcem  consererent, 
quo  facerent,  exemplo  primorum  aggerum,  sanctiorem,  et  ex 
arce  verbenas  sumerent,  quas  ferrent  inter  hostes  legati:  quae 
sane  herba  nisi  communiter  sancta  haberetur,  qua  ratione 
sanctum  significare  hostibus  legatum  posset  non  piane  video. 
Neque  prave  eos  existiinasse  crediderim,  qui  sanguineis  his 
virgis  parricidas  caedi  dixere  b).  Nain  romanos  eum  morem 
a  gentibus  maioribus  accepisse  putarim,  inter  quas,  cum  omnis 
caedes  parricidium  esset,  his  virgis  parricidam  caedebant,  ut 
significarent  eum  ab  ipsis  rebus,  quibus  fas  erat  homines  vel 
ab  hostibus  protegi,  dignum  esse  ut  puniretur;  et  sic  eo  poenae 
genere  parricidium  inter  omnes  gentes  abominandum  nefas 
esse  docebant. 


Cur  ex  sagminibus  ornatae  arae? 

[20]  Hinc  postremo  «  sagmina  »  dieta  cornicio  oleas,  myr- 
tos,  lauros,  quibus  ornabant  aras:  quia  primi  terrarum  ag- 
geres,  ut  mox  dicemus,  primae  in  terris  arae  fuere. 

Iuris  optimi  erigo. 

[21]  Per  ea  quae  memoravimus  virtutis  facinora,  optimi, 
fortissimi,  lege  potentiae  a  natura  meliore  dictata,  ius  agrorum 
optimum  seu  fortissimum  condidere.  Quod  postea,  romana 
civitate  constituta,  ius  civile  a  Romulo  —  in  divos  relato 
appellatoque  Quirino  —  consecratum  et  «  ius  romanorum 
quiritium  »  dictum  est  (*). 

«  Cluere  »  quid  ?  —  Quid  «  cluer  »?  —  Qui  «  inelyti  »?  — 

Unde  «  gloria  »?  —  «  Hercules  »  unde? 

[22]  Et  ob  eadem  ipsa  praeclara  virtutis  facinora,  optimi, 
fortissimi,  «cluere»  dicti  sunt,  quae  antiqua  vox  est  et  signi¬ 
ficai  «ob  armorum  victoriam  celebrati  ».  Victoria  enim  priscis 
«cluer»  dieta,  et  «incluti»  sive  «inelyti»  proprie  victoria  clari 


(1)  Ad  Dig.,  XLVIII,  9  {De  lege  Pompeia  de  parricidtis),  9. 

(2)  Libro  priore,  capp.  XCV,  CIV,  CXXVIII. 

appellati:  unde  coniicio  «gloriarti  »  latinis  dictam,  quae  defini- 
tur  «  fama  meritorum  in  genus  humanum  maxime  pervagata  ». 
Cuius  vocis  origo  videtur  latinis  cum  graecis  parva  mutatione 
communis,  ut  quae  latinis  «  cluer  »,  graecis  xXéog;  unde  «  Her¬ 
cules  »  dictus  "Hgag  xXéog,  «  Aèris,  sive  Iunonis,  gloria  »  d). 

Unde  Hercules  plures?  —  Herculis  romani  nomina. 

[23]  Inde  tot  Hercules  antiquitas  habuit,  ut  quadraginta 
tres  Varrò  numeret.  Quorum  omnium  antiquissimus  habetur 
aegyptius.  Et  inter  celebres  sunt:  phoenicius,  unus  tyrius, 
alter  item  tyrius,  dictus  asiaticus;  Hercules  lybicus;  Her¬ 
cules  creticus;  Hercules  romanus,  quem  Sancum,  vel  San- 
gum,  vel  Sanctum,  item  Semonem  Fidium  dixere;  Hercules 
germanus,  quem  et  celticum  plerique  dixere;  Hercules  gal- 
licus.  Sed  omnium  celeberrimus  Hercules  thebanus,  dictus 
Amphytrioniades,  de  quo  graeci  numerant  duodecim  aerum- 
nas  sive  labores,  et  ferme  omnes  limone  imperante,  aéris 
dea:  imperantibus  auspiciis  in  divinae  ab  love  originis  expe- 
rimentum. 

Herculis  mythologia  —  Quid  Herculis  hydra,  Cadmi  serpens, 
Apollinis  python?  —  Unde  «  ditio  »  dieta? 

[24]  Et  Hercules  caelum  sustinet  humeris:  quod  optimi, 
fortissimi,  primarum  gentium  religiones  fundarunt.  Terras 
monstris  lustrat  purgatque:  quia  optimi,  ut  quas  sibi  legissent 
sedes  obtinerent,  cum  feris  pugnare  easque  extinguere  de- 
buere,  quas  vagì  et  errones  nihil  aliud  opus  habebant  ad  sui 
salutem  quam  fugere.  Igne,  non  ferro,  hydrani  extinxit:  nempe 
ingentem  terrae  silvani,  cui  vSgco,  «aqua»,  recentis  Diluvii 
humor,  dederat  nomen  (*);  quae  Herculis  hydra  in  alia  antiqui 
orbis  parte  ex  eadem  ratione  fuit  Cadmi  serpens  et  Apollinis 
python  (3),  et  aquei  serpentes  «  dracones  »  dicti.  Ad  Inferos 


(1)  Cfr.  Notae,  81  [Ed.]. 

(2)  Cfr.  Notae ,  82  [Ed.]. 


(3)  Cfr.  Notae ,  83  [Ed.]. 

descendit,  uti  et  postea  Theseus,  dictus  «  Hercules  alter  »: 
uti  frumentum  satura  terrae  demissum  est,  Ceres  Inferis  abdita, 
et  Dis  inferus  deus(I);  unde  eos  agros  cultos  terminis  distinctos 
principio  dictos  putem  «ditiones»,  quae  postea  «  territoria  » 
a  iurisconsultis  sunt  appellata  U).  Cerbero  catenas  iniicit:  hoc 
est  caninam  hominum  impiorum  impudentiam  coercet.  Et  ab 
Inferis  educit:  hoc  est  a  sepulchris  arcet  qui  cadaverum  car- 
nibus  et  tabo  non  vescatur. 

Asylorum  origo. 

[25]  Idem  tyrannorum  extinctor:  quod,  hac  victoriarum 
fama  (3),  qua  optimi  cluebant,  erectos  infirmiores  ad  «inclytos» 
latinorum,  ad  graecorum  «  hercules  »,  ab  violentorum  iniuriis, 
confugisse  necesse  est,  qui,  prò  infirmiorum  tutela,  violentos, 
si  obsisterent,  occidebant.  Et  sic  inclytorum  ditiones  asyla 
sunt  profugis  constituta,  quorum  primum  Cadmus,  quem  dixi- 
mus  alibi  primorum  urbes  condentium  characterem,  Thebis 
constituisse  narratur.  Quare,  non  ex  «  vetere  condentium  ur¬ 
bes  consilio»,  ut  Livius  ait,  sed  a  miserorum  misericordia, 
atque  adeo  ipsa  natura  humanitatem  dictante,  asyla  sunt  in¬ 
troduca  Uh  Itaque  inclyti  civitates  primi  fundarunt:  Hercules 
spartanam,  cuius  posteri,  Heraclidae,  rexerunt;  Theseus,  ut 
Plutarchus  narrat,  magnus  Herculis  imitator,  atheniensem. 

«  Ara  »  unde?  —  Unde  «  urbs  »?  —  Unde  «  hara  »? 
et  «  haruspicina  »?  et  «arx»? 

[26]  Namque  haec  asyla  principio  «  arae  »  dictae  indidem, 
unde  «  arare  »,  et  «  urbes  »  ab  «  urbo  »,  aratri  curvatura,  unde 
est  et  «urbare»,  aratro  definirete).  Itaque  asyla  fuere  terrae 
quae  a  fortibus  aratro  erant  designatae.  Ex  qua  ipsa  origine 
«hara»,  septum  pecudum,  unde  postea  «hara»  prò  «victima», 


(1)  Cfr.  Notae,  84  [Ed.]. 

(2)  Cfr.  Notae ,  85  [Ed.]. 

(3)  Cfr.  Notae,  86  [Ed.]. 

(4)  Cfr.  Notae,  87  [Ed.]. 

(5)  Dig.,  L,  16  (De  verborum  significatione ),  239,  2  6  («  Urbs  »). 

atque  inde  postremo  «  haruspicina  »  appellata,  atque  indidem 
«ara»  ipsa:  non  ab  àpi'],  «votum»,  quod  temere  grammatici; 
sed  qua  nos  dicimus  ratione:  quia  in  primis  aris  prima  vota, 
prima  ùva0r) fiata,  primi  homines  sacri  caesi  sunt. 

Fines  agrorum  carae». 

[27]  «  Aras  »  autem  primitus  fines  agrorum  dictos  docet  Ce¬ 
lebris,  apud  Sallustium  b),  historia  de  aris  Philenorum,  quae  in 
cyrenaica  regione  fuere  finis  imperii  carthaginiensium  Aegyp- 
tum  versus,  in  illa  terrarum  vastitatem  a  Philenis  fratribus 
definitus.  Hinc  in  geographia  tot  urbes  ubique  «Ara»  vel 
«  Arae  »  appellatae.  Quin  in  Sacro  Codice,  notante  Cellario  (J), 
«  Aram  »  primum  et  universale  vocabulum  urbium  ac  regionum 
fuit.  Etenim  quo  sono  graecis  cipri,  «  votum  »,  latinis  «hara», 
prima  h  aspirata,  «  septum  »,  hebraeis  ultima  h  aspirata,  fin, 
«  arali  »,  carpsit;  unde  H  «  ari  »,  «  leo  »;  et  “"S,  «  aram  »,  no- 
men  proprium  viri,  a  quo  «  Aramia  »  Syria  dieta  et  1C"S  «  ara- 
maeus  »  syrus,  et  ab  eadem  origine  pC"S,  «armon»,  arx, 
unde  forsan  «arma»,  quia  arcent,  et  «armon»,  «palatium», 
«  turris  regia  »,  forsan  a  septorum  palis,  a  quibus  palis  forsan 
Pales,  pastorum  dea.  Hinc  «  ad  aram  confugere  »  confugere 
ad  asylum. 

«  Ara  clementiae  »  atheniensium  —  Sex  asyla  hebraeorum  — 

Curia  romana  —  Ara  sociorum. 

[28]  Ex  quibus  omnibus  celeberrima  atheniensibus  man- 
sit  «  Ara  miserorum  sive  infelicium  »  dieta,  quam  Herculis 
posteri  constituisse  a  graecis  traduntur:  argumentum  gentis 
praeter  ceteras  humanissimae,  quo  merito  super  alias  natio- 
nes  se  extollebant,  quod  inter  ipsos  asylum  omnibus  miseris 
profugisque  sanctum  et  inviolatum  pateret:  quo  forsan  exem- 
plo  omnia  tempia  graecis  vocantur  «asyla».  At  apud  hebraeos 


(1)  De  bello  iugurthino  [79,  e  efr.  19]. 

(2)  In  Geographia  antiqua,  lib.  Ili,  cap.  12  \Notitiae  orbis  antiqui  tornus  alter, 
Lipsiae,  1706,  p.  459]. 

sex  asyla  constituta,  sex  urbes  levitarum,  qui  populi  hebraei 
optimates  erant.  Neque  hunc  maiorum  gentium  moreni  obli- 
teravere  romani,  apud  quos  Curia,  quae  ex  senatoribus  sive 
optimatibus  componebatur,  «  Ara  sociorum  »  habebatur  et  a 
Cicerone  (*)  sic  dieta,  ad  quam  socii  populi  romani  ab  aliena 
vi  et  iniuriis,  tanquam  ad  asylum,  confugiebant;  unde  patres 
de  repetundis  perpetui  quaestores  fuere. 

Prima  humanitas  fundavit  respublicas  — 

Venetae  reipublicae  laus. 

[29]  Igitur  vides  non  tam  una  ex  arcanis  regni  artibus, 
quae  ferme  omnes  sunt  infirmiorum  consilia,  quam  ex  fortis- 
simorum  magnanimitate  ius  asylerum  fundatum,  et  asylorum 
iure  respublicas  primas  optimatium  conditas  esse,  ut  libro 
priore  diximus  <a)  et  heic  latius  dicemus:  nec  regna  ex  domi- 
nandi  aviditate,  sed  ex  humanitate  protegendi  infirmos  adver- 
sum  vim  primum  in  terris  orta.  Quem  generosum  maiorum 
gentium  morem  veneti  patres,  qui  eos  plurimum  referunt, 
diligentissime  custodiunt:  nam  miseros,  qui  vel  ob  magnas 
regum  inimicitias  ad  ipsos  confugiunt,  sancte  in  fidem  reci- 
piunt  et  fortiter  tuentur  (3). 

Cur  inelyti  dicti  «fortissimi»?  «optimi»? —  «  Vir  bonus» 
prò  «  iudice  »  unde? 

[30]  Ita  qui,  inelyti,  suas  ad  aras  profugos  in  fidem  reci- 
piebant,  ob  hoc  beneficium  «fortissimi»  appellati,  ea  signifi- 
catione  qua  aliis  utilissimi:  quo  sensu  «  fors  fortuna»  bona 
fortuna  dieta,  et  hinc  appellati  «optimi»,  qttod  bonum  sit 
quod  alios  beat  linde  «  Deus  Ontimus».  qui  prodest  omnibus 
et  semper  prodest;  et  «  bonus  vir  »  romanis  iudex,  qui  alie- 
nae  utilitati  stridere  debet,  non  suae.  Unde  vocabulum  ipsum 
docet  fortitudinem  veram  ad  tutelam,  non  ad  perniciem,  na¬ 
ta  m  esse. 


(1)  In  Verrent,  II,  5,  48  [Ed.]. 
(3)  Cap.  CIV  [Ed.]. 


(3)  Cfr.  Notae,  88  [Ed.]. 

Ops  dea  quae?  —  Cur  optimi  dicti  «patres»? 

[31]  Quoti  autem  infirmi  fortissimorum-optimorum  auxilium 
adversus  violentorum  iniurias  implorabant,  dixere  «  opem  »  a 
recto  «ops»,  quae  vox  una  est  ex  infantis  linguae  monosyl- 
labis,  quam  latini,  ut  supra  vidimusb),  post  «  fas  »,  graecis 
dictam  «  Themim  »,  secundum  fecere  numen.  Ex  qua  Ope, 
tempori  lata,  infirmi  recepti  hos  fortissimos  «  optimos  »  appel- 
lavere:  quia  sua  infirmorum  capita  tuerentur,  appellavere  «  pa¬ 
tres  »,  appellatione  a  diis  ad  illos  translata  <*).  Qui  mos  romanis 
mansit,  ut  qui  patriam  servassent,  ut  Camillus  in  sago,  Cicero 
in  toga,  «patres  patriae  »  appellarentur:  quam  appellationem, 
ab  Augusto  traditam,  sequentes  sibi  principes  romani  tanquam 
hereditario  iure  sumpsere,  quod  Augustus  patriam,  bellis  civi¬ 
li  bus  occidentem,  servarat.  Et  ad  hanc  vetustatem  antiquitatis 
doctissimus  poeta  respexit,  quum  de  Augusto  cecinit: 

...  Ille  mihi  semper  deus;  illius  aram 
Saepe  tener  nostris  ab  ovilibus  imbuet  agnus(3). 


Ratio  duutn  ordinum  iure  divisorum,  ex  quibus  regna 
heroica  coaluere  —  Prima  lex  agraria  in  terris  nata. 

[32]  Nani,  ut  legem(4),  quam  optimi  receptis  imponerent, 
iisdem  aequam  probarent,  dicebant  se  ex  ea  terra  ortos  esse, 
ac  proinde  sua  esse  auspicia,  quia  in  caelo  suo  capta  —  unde 
quantum  caeli  solo  imminet,  tantum  romano  iure  est  in  usu 
eius  qui  soli  dominus  est;  estque  illud:  in  solo  cuique  suo 
aedificare  usque  ad  caelum  licet;  —  item  sua  esse  sacra,  suam 
linguam,  ac  proinde  scientiain  sacrorum  et  legum  suam,  sua 
connubia,  sua  paterna  imperia,  suas  gentes  (atque  haec  omnia, 
quia  in  agros  venerant  alienos,  quorum  ipsi  indigenae,  inge¬ 
nui,  erant);  et  sic  ipsos  unos  heros,  ac  proinde  nobiles,  esse: 


(1)  Hoc  libro,  part.  II,  cap.  20,  jj  io  [Ed.]. 

(2)  Cfr.  Disseriationes ,  IX  [Ed.].  (3)  Virg.,  Eclog .,  I,  6-7  [Ed.]. 

(4)  Quam  libro  priore,  cap.  CXXVII,  «  primam  agrariam  »  diximus. 

Quando  igitur  infirmi,  salutis  caussa,  in  haec  omnia  aliena 
venissent,  aequum  erat  ut  recepti  agris  adsignatis  sibi  ad  su- 
stentandam  vitam,  quam  salvam  cupierant,  contenti  essent. 

«  Assignationis  »  et  «  agri  assignati  »  origo  — 

Origo  «  receptorum  ». 

[33]  Unde  assignatio  postea  iurispatronatus  praecipua  in 
iure  romano  pars  fuit,  et  in  doctrina  de  limitibus  unum  e 
tribus  agrorum  generibus  erat,  qui  «  assignati  »  dicebantur.  Et 
«  recepti  »  fuerunt  tanquam  iuris  maiorum  gentium  servi,  sive 
servorum  iure  minorum  gentium  prima  rudimenta. 

Gentium  religiones  et  respublicae  falsa  persuasione, 
non  mendacio,  fundatae. 

[34J  Titus  Livius  haec  partim,  non  omnino,  tradit  ex  vero, 
cum  neque  illius  semplicitatis  neque  fortitudinis  sit  ut  «  na- 
tam  e  terra  sibi  prolem  ementirentur  »,  quod  vitium  servile 
est.  Rectius  fortasse  dicemus  inclytos  id  veruni  credidisse, 
et  diuturnitatem  temporis,  in  ea  linguae  et  scripturae  stimma 
ignoratione,  obliterasse  illas  primas  terras  a  maioribus  lectas 
esse;  et  ita,  vel  falsas,  religiones,  non  mendacio,  sed  falsa 
persuasione  in  respublicas  promanasse;  neque,  ut  Livius  aitb), 
«  vetus  urbes  condentium  consiiium  »  id  fuisse. 

Historia  romana  illustratur  —  Fundamentum  totius  rei  romanae. 

[35]  Atque  de  hoc  iure  gentium  intelligendi  apud  Livium  (*) 
sunt  patres,  qui  adversus  Canuleium  tribunum  plebis,  legis 
auctorem  de  connubio  patrum  et  plebis,  dicunt:  confundi  iura 
gentium  (idest  maiorum,  quae  romani  patres  sancte  custodie- 
bant);  ea  lege  perturbari  ius  auspiciorum;  eoque  discrimine 
sublato,  ferarum  ritu  (innuit  exleges  nefarios,  quos  diximus), 
promiscua  connubia  haberi,  ut  qui  natus  sit,  ignoret  cuius  sit 
sanguinis.  De  bis  inclytorum  patribus  accipiendus  est  Appius 


(1)  I.  8  [Ed.]. 


(2)  IV,  2  [Ed.]. 

Claudius,  decemviri  nepos,  contra  Sextium  et  Licinium,  per- 
petuos  legis  auctores  de  consulatu  plebi  communicando,  in- 
quiens  patricios  privatim  auspicia  habere,  quae  plebei  ne  in 
magistratu  quideni  habent:  quos  supra  diximus  patricios  fuisse 
auspices  maiores  et  auspicia  publica  habere,  quare  tribunatus 
plebis  verus  magistratus  non  erat,  quia,  cura  non  haberet  au¬ 
spicia,  nullum  habebat  imperium,  eiusque  vis  omnis,  non  in 
iubendo,  sed  in  vetando  stabat.  Quae,  a  Livio  ad  patres  a 
Romulo  lectos,  et  multo  magis  a  Iunio  Bruto  conscriptos, 
translata,  tam  densas  romanae  historiae  tenebras  offundunt, 
ut  ex  vero  Publius  Decius  Mus,  adversus  Claudium  perne- 
gantem  sacerdotia  plebi  communicari,  cura  stomacho  dicat: 
«  Semper  ista  audita  sunt  eadem:  penes  vos  auspicia  esse, 
vos  solos  gentem  habere:  en  Romae  unquam  fando  audistis, 
patricios  primos  esse  factos,  non  de  caelo  demissos, 
sed  qui  patrein  ciere  possent  »  (*),  idest  nihil  ultra  quam  in- 
genuos,  hoc  est  e  matre  libera  natos.  Atque  haec  est  ratio 
cur  alteri  famae  apud  Suetonium(2)  non  assentiar,  et  verius 
putem  Appiani  gentem  cura  Atta  sub  Romulo  venisse  Ro¬ 
mani:  nani,  si,  uti  altera  fama  fert,  post  reges  exactos  venis- 
set,  neque  haec  Appius  tam  audacter  diceret,  et  Mus  Appio, 
ut  minorum  gentium  patricio,  id,  quod  gravissimum  erat, 
exprobaret.  Hoc  graviter  animadvertendum  censeo,  namque 
haec  res  erit  praecipuum  omnis  romanae  historiae,  politiae  et 
iuris  civilis  romanorum,  tum  sacri,  tum  profani,  tum  publici, 
tum  privati,  fundamentum. 

«  Cliens  »  unde? 

[36]  His,  quas  supra  descripsimus,  rationibus,  tempore 
obscuro  clientelae  institutae,  quas  postea  Romulus  recepit 
(non,  ut  vulgo  putarunt,  instituit)  et  certis  legibus  distinxit 
ac  patribus  romanis  attribuit.  Et  dictae  sunt  «  clientelae  », 
quasi  «  cluentelae  »,  a  verbo  «  cluere  »;  unde  «  clientes  », 


(1)  Liv.,  X,  S  [Ed.]. 


(2)  In  Tiberio,  [2]. 


466 


PARS  POSTERIOR  -  CAPUT  XXI 


quasi  «cluentes»,  metonymicws,  caussa  sumpta  prò  effectu, 
non  a  «colendo»,  ut  falso  Connanus  i1 2)  ac  Raevardus  (3 4)  pu- 
tarunt. 

Clientelarum  ubique  gentium  celebritas  — 

Quid  «  applicatio  »  graecorum  ?  —  Hebraeorum  famuli. 

[37]  Et  ita  aliis  alibi  legibus  clientelae  a  maioribus  gen- 
tibus  fundatae  sunt  et  terraruni  orbis  clientibus  frequentatus  (3). 
Unde  legis  romanos  scriptores  clientum  mentionem  facere 
praecipue  inter  Germanos  Gallosque,  deinde  inter  hispanos, 
paenos,  italos,  graecos.  Ut  inter  athenienses  id  ius  erat:  ut 
peregrini  alicui  opulento  homini  se  applicarent  in  clientelam, 
ut  Thais,  apud  Terentium.  Et  in  sacra  historia  legis  Abraha- 
mum  cum  istiusmodi  familia  cum  regibus  iusta  bella  gessisse; 
cumque  diserte  non  narret  ex  Dei  mandato  gessisse,  recte  con- 
ficitur  hoc  clientelarum  iure  gessisse:  ut  clientelas  ex  iure 
omnium  ferme  maiorum  gentium  fuisse,  ambigi  ultra  non 
possit. 


Clientelae  in  Latio  ante  Romulum. 

[38]  Itaque  Romulum  eas  a  iure  maiorum  gentium  rece¬ 
pisse,  monere  debet  ille  Livii  locus(4\  ubi  narrat  Potitios  et 
Pinarios,  quas,  tanquam  ex  nostra  doctrina,  Livius  momen¬ 
tose  «  inclytas  nobilitate  familias  »  appellat,  sacra  Herculis 
Romam  importasse,  et  Attam  Clausum,  quem  nos  paullo  ante 
demonstravimus  sub  Romulo  Romam  venisse,  cum  magna 
clientum  manu  venisse. 

Clientelarum  partes  duae:  obsequium  et  operae  — 

Clientela  rudimentum  iurispatronatus. 

[39]  Praecipuae  enim  et  ferme  communes  clientelarum  leges 
erant  obsequium  et  operae,  patri,  fortissimo,  optimo  prò  aliata 


(1)  [ Commentarla  iuris  civili s,  Parisiis,  153S],  lib.  II,  cap.  7,  n.  1. 

(2)  In  Dig.,  L,  17  (Di  regulis  iuris),  12  (*  In  testamentis 

(3)  Cfr.  Notae,  89  [Ed.]. 

(4)  I,  17  [Ed.]. 

ope  praestandae:  ut,  iure  obsequii,  inclytum,  quo  vellet,  cliens 
sequeretur  <*);  iure  operarum,  eas  cliens  inclyto  quoque  praesta- 
ret.  Ad  cuius  iuris  gentium  maiorum  imitationem,  servitute  et 
manumissione  a  minoribus  gentibus  introducta,  leges  civiles 
de  obsequio  et  operis  a  liberto  praestandis  patrono  ob  liber- 
tatis  acceptae  beneficium  introductae  sunt,  et  assignatio  quam 
supra  diximus.  Unde  Ulpianus  clientes  libertis  comparati. 

«  Familia  »  proprie  dieta  —  «  Famuli  »  —  «  Paterfamilias  »  proprie  dictus. 

[40]  Sub  his  legibus  obsequii  et  operarum  clientes  recepti 
conflavere  familias,  significatione  nativa  et  maxime  propria, 
quae  hanc  famulorum  multitudinem  sub  unius  patrocinio  si¬ 
gnificai,  proprie  item  «famuli  »  accepta  voce,  qua  «ministrum» 
significai.  Dicti  famuli  forsan  a  fortissimorum  «  fama  »  quam 
diximus,  quanquam  mutata  primae  syllabae  quantitate,  ut  a 
«  cluer  »  appellati  «  clientes  »  (3).  Namque  erant  patribus  colen- 
dorum  agrorum  ministri,  qui,  quia  rem  familiarem  plurimam 
facerent,  patrimonio  «  familiae  »  nomen  dedere.  Atque  ab  his 
familiis  «  patresfainilias  »  proprie  appellati  sunt;  ad  quod  exem- 
plum  postea  conceptum  caput  legis  XII  Tabularum  De  te- 
stametitis :  «  Uti  paterfamilias  super  pecunia  tutelaeve  rei  suae 
legassit,  ita  ius  esto». 

De  origine  feudorum  —  «  Vas  »  quid  et  unde?  —  Bd;  — 

«  Vass  »  —  «  Vassus  »  —  «  Vassallus  »  —  «  Wadium  »  —  «  Invadiare  ». 

[41]  Pro  hoc  obsequio,  prò  his  operis  quisque  cliens  in¬ 
clyto  promittebat  ei,  ubi  vellet  et  quando  vellet,  se  sistere. 
Et  sic  prima  et  monosyllaba  vox  orta  «  vas  vadis  »,  communis 
originis  latinis,  graecis  germanisque.  Graecis  enim  póg  idem 
significat  ac  latinis,  nempe  eum  qui,  in  iudicium  vocatus,  va- 
dere  debet.  Germanis  autem  «Vass»,  prima  vassalli  appellalo 
fuit,  unde  «  vassus  »  et  «  vassallus  »  et  «  wadium  »  (pignus) 


(1)  Cfr.  Nolae,  90  [Ed.]. 

(2)  Dig.,  IX,  3  (De  his  qui  effuderint  ve l  deiecerint),  5  («  Si  vero  »),  jj  1. 

(3)  Tutto  questo  periodo  è  una  postilla  marginale  non  rifusa  nelle  Notae  [Ed.]. 


468 


PARS  POSTERIOR  -  CAPUT  XXI 


et  «  invadiare  »  (oppignorare).  Nam  eiusmodi  clientelae  quae- 
dam  maiorum  genti um  minuta  feuda  fuere. 

Clientelarum  et  feudorura  similitudines  excussae  — 

Militare  servitiura  rotnanorutn. 

[42]  Quare  elegantes  iuris  feudalis  scriptores  recte  et  prò 
hac  antiqua,  quam  natura  ipsa  linguae  eos  haec  ignorantes 
docebat,  origine,  imprudentes,  feuda  «  beneficia  »,  seniores 
«  patronos  »,  vassallos  «clientes»,  homagium  «  clientelata  », 
fidelitatem  «  obsequium  »,  militare  servitium  «  operam  milita- 
rem  »  dixere.  Quam,  edam  republica  diu  libera,  plebei  patri- 
bus  publice  praestitere,  ut  de  suo  aere  militarent:  unde  in 
iure  feudorum  sunt  «  miles  »  et  «  vassallus  »  synonyma. 

Ut  clientelae  republica  libera  transformatae  —  «  Comitatum  »  origo  — 

«  Curiae  »,  «  curtes  » —  «  Heroes  »,  «viri»,  «  barones  » . 

[43]  Deinde  mansit  sola  obsequii  obligatio,  qua  clientes 
Attam,  Romani  commigrantem,  secuti  sunt.  Quae  postea  in  re¬ 
publica  libera  in  liunc  morem  conversa  est:  quo  mane  plebei 
togati  ibant  quisque  suum  salutatum  patronum  ea  formula: 
«  Ave,  rex  »  (ita  nainque  in  antiqui  regni  bercici  memoriali! 
appellabant) ,  eumque  ducebant  in  forum,  reducebantque  do- 
mum:  quibus,  prò  antiquo  victu,  patroni  coenam  dabant,  prò 
qua  postremo  sportulas  dividebant.  Atque  hi  patronorum  eo- 
mites  postea  fuere  «  comites  principum  »,  et  «  comitatus  » 
primi,  latinae  originis,  tituli  feudalium  dignitatum  fuere.  Et 
«  atria  »  patronorum  barbaris  fuere  «  curiae  »  seu  «  curtes  »  in 
re  feudali,  praetoria  seu  tribunalia  seniorum.  Et  qui  «  optimi  » 
priscis  latinis  gentibus,  in  re  feudistica  «  meliores  »  dicti  ; 
et  qui  graecis  «  heroes  »,  latinis  «  viri  »,  barbarice  «  barones  », 
viri  fortes,  potentes,  optimates  regnorum. 

«Ager»,  «  possessio  »  —  «Alauda»,  «feuda»  — 

«  Laudare  auctorem  »  ex  clientelis  ortum  —  «  Laudimia  »  —  «  Laudum  ». 

[44]  Sed  ex  hac  earum  maiorum  gentium  antiquitate,  qua 
ager  erat  inclytorum,  possessio  clientum,  in  re  feudistica  pas- 

sim  «  possessi ones»  prò  «feudis»  accipiuntur;  et  seniorum  sunt 
alauda,  quae  «  allodia  »  vulgo  dicuntur,  feuda  sunt  vassallorum 
(quae  in  re  beneficiaria  est  summa  rerum  divisio),  ex  eadem 
fortasse  origine  qua  inter  romanos  postea  «  laudare  auctorem  » 
fuit  in  iudicio  vocare  eum  a  quo  reus  dominii  caussam  ha- 
beret,  quae  una  eius  obligationis  pars  est,  qua  patroni  clien- 
tes  lite  implicitos  tueri  in  iudicio  debebant.  Ex  eadem  for- 
tasse  origine  «  laudare»  latinis,  unde  Germanis,  a  «  Los  »  sive 
«  Lauds  »,  provenere  «  laudo  »,  «  laudimia  »,  «  laudum  »:  nam 
«  laudimia  »  est  pecunia  quam  novus  vassallus  patrono  pen- 
dit  in  dominii  agnitionem;  «laudum»  vero  arbitrium  sive 
iudicium  quo  de  feudo  caussa  definitur. 

«  Precariae  »,  «  census  », 

[45]  Hinc  cum  feudis  natae  precariae  et  census,  quos 
primos  iuris  gentium  contractus  de  rebus  soli  putarim:  illuni 
de  re  aliena  possidenda  prò  libitu  domini,  hunc  sub  onere 
certae  rei  vel  pecuniae  domino  in  annos  pensitandae. 

Non  ex  iure  romano  feuda, 
sed  ex  antiquissimis  feudis  romanura  ius  natum. 

[46]  Igitur,  non  ex  scintillis  romani  iuris  feuda,  ut  hacte- 
nus  cum  Oldendorpio  putatum  est,  sed  ex  his  antiquissimis 
clientelis  et  feuda  et  ius  quiritium  romanorum  duxisse  origi- 
nem,  ut  libro  priore b)  diximus,  iam  satis  liquido  constati). 

«Fis»,  iFeed»,  «feida»,  «diffidare»,  «fida». 

[47]  Uti  clientes  prò  vita  et  victu  patronis  vades  fiebant, 
ita  vicissim  patroni  clientibus  suam  praestabant  «fidem»:  quam 
vocem  puto  monosyllabam  in  illa  infantia  natam,  «fis»,  cuius 
obliqui  sint  et  «  fidei  »  et  «  fidis  »,  quum  significat  «  nervum  », 
qui  xopfii'i  dicitur  graecis.  Et  fortasse  inde  quoque  «  feudum  » 
dictum  sit  a  verbo  «  Feed  »  ;  unde  postea  «feida»  significavi 


(1)  Cap.  cxxix. 


(2)  Cfr.  Notae ,  91  [Ed.]. 

«  capitalem  inimicitiam  »,  unde  est  «diffidare»  et  inde  «  bel- 
lum  »  d),  nam  «  fida  »  quoque  barbarice  dieta  mansit  ius 
utendi  aliena  fruge,  glande  vel  pabulo,  sub  certo  precio  con- 
stitutum. 


Cur  Hercules  «  deus  Fidius  »  romanis. 

[48]  Ab  hac  fide  forsan  Herculem  romani  deum  Fidium 
coluere  et  «  per  Herculem  »  fere  semper  iurare  soliti. 

Origo  iuramentorum  —  «  Sacramentum  » . 

[49]  Et  per  clientelarum  occasionem  prima  eluxit  iura¬ 
mentorum  religio,  unde  romanis  «  sacramentum  »  •/. ax’  éloxf|v 
prò  militari  dictum  mansit.  Iurabant  autem  inelyti  quemque 
suos  non  deserturum  proditurumve  esse  clientes,  quin  eos 
docturum,  iisque  in  eorum  temporibus  praesto  fore.  Hinc  man¬ 
sit  gravioris  sceleris  apud  romanos  fallere  clientem  quam 
hospitem,  ut  Sabinus  tradit. 

Prima  infamiae  poena  —  Infamia  perfidiae  poena. 

[50]  Itaque  eius  qui  clientem  desereret  proderetve  poena 
erat  infamia,  nam  cadebat  illa  virtutis  fama  qua  eum  cluere 
oportuerat.  Quae  poena  divina  est,  non  humana,  ut  alibi 
diximusd),  cum  sit  commune  humanae  rationis  iudicium  quod 
scelerata  facta  condemnat.  Quod  solum  poenae  genus  summos 
principes  mansit,  qui  in  subditos,  ipsorum  fidei  commissos, 
libidine,  avaritia,  crudelitate  grassantur,  quam  nullis  poten¬ 
tine  viribus  vitare  possunt,  quia  quo  gravius  premunt,  vio- 
lentius  erumpit.  Atque  ab  hac  vetustate  romani  primum  pa- 
tronos  qui  clientes  fallunt,  deinde  tutores  qui  non  ex  fide 
pupiiiorurn  res  administrant,  postremo  omnes  quorum  fidei 
res  nostras  mandamus  et  perfide  in  iis  administrandis  se  ge- 
runt,  infamia  notatos  habuere. 


(1)  Cfr.  Notae,  92  [Ed.]. 

(2)  Hoc  libro,  part.  II,  cap.  3,  g  7  [Ed.]. 

Unde  divisio  hominutn  inter  sapientes  et  vulgus. 

[51]  Per  clientelarum  occasiones  coepere  optimi  feros  ho- 
mines  deorum  religiones  docere,  sive  metuere  et  vereri  deos; 
et  sic  poetae  fuere  vulgi  philosophi,  et  heroes  poetae  fuere, 
quales  Orpheus,  Amphion,  Linus.  Quem  morem  recepere  ro¬ 
mani  patricii,  qui,  patroni  clientum,  plebem  docebant  iura;  et, 
prolato  imperio,  magnifice  protulerunt,  ut  certae  familiae  uni- 
versas  provincias  sub  clientelis  haberent,  ut  Marcelli  Siciliani, 
Catones  Hispaniam,  tanquam  ut  provinciales  romana  iura 
docerent. 

Rustica  pecuaria  prior  [apud  occidentales]  0).  —  Familia  pecunia  prior  — 
«  Ager  »,  «  possessio  »,  «  latifundium  »  —  Cur  orientales  occidentalibus 
molliores  ? 

[52]  Eosdem  in  ruris  artibus  instituere:  namque  inter  oc¬ 
cidentales,  qui  falsis  religionibus  fundati  sunt,  rustica  prior 
pecuaria  fuit,  unde  fortes  gentes  provenere.  Nam  diu  optimos 
in  lucis  latitare  oportuit,  ut  supra  diximus;  deinde,  auctis  fa- 
miliis,  agros  culturae  subigere;  tandem,  gentibus  conditis,  qui 
agri  arcifiniis  limitibus,  nempe  monte,  valle,  flumine,  prirnas 
gentes  interiacebant,  eo  pecudes  pastum  misere;  unde  in  iure 
«  familia  »  prò  «  patrimonio  »  prior  «  pecunia  »  est.  Quo  per- 
tinet  aureus  sane  locus,  ubi  auctores  De  limitibus  definiunt 
«  agrum  »  esse  manu  captum,  «  possessionem  »  vero  late  pa- 
tentem  fundum,  quod  «  latifundium  »  dixere,  quem  initio,  non 
mancipatione,  (unde  «  ius  mancipi  »),  sed,  ut  quisque  potuit, 
occupavit  ac  tenuit.  Atque  indidem  orientales  molliores,  quia, 
vera  religione,  vel  in  falsas  degenerante,  pecuariam  principio 
exercuere,  deinde  rusticani. 

Apud  gentes  nuptiae  matrimonio  priores  — 

«Patres»,  «  genitores  »,  «  parentes  »  quid  differant? 

[53]  Deinde  optimi  suo  exemplo  clientes  docuere  singulas 
liabere  uxores,  et  ita  continentiam  colere  et  pudicitiam.  Unde 


(1)  Cfr.  cap.  XX,  \  56  [Ed.]. 

clientes,  animo  coniugali  et  uxorum  custodia,  matrimonium, 
quod  «  naturale  »  dicunt,  celebrare  coeperunt:  ex  quibus  matri- 
moniis  uno  vocabulo  et  pater  et  mater  dicti.  Optimi  namque 
appellabantur  «patres»,  eorum  uxores  «matres»:  clientes  vero, 
quia  natura  tantum  tales  erant,  ab  ipsa  natura  «genitores», 
qua  sola  certi  sunt,  et  a  matribus,  quae  natura  certo  pariunt, 
«  parentes  »  vocati.  Itaque  matrimonium  inter  plebeios  erat 
«  maris  et  mulieris  individua  vitae  consuetudo  »  (*);  nuptiae  inter 
optimos  erant  «  viri  et  foeminae  omnis  divini  et  humani  iuris 
communicatio  »  (*).  Quae  definitiones,  re  ipsa  aliae,  prò  eadem 
a  iurisconsultis  romanis  habitae  sunt:  nisi  sint  a  Triboniano 
confusae,  quia  iam  plebi  communicata  erant  omnia  patrum  iura. 

Patres  docuere  vulgus  religiones. 

[54]  Denique,  ut  optimi,  ex  omnipotentis  Numinis  persua¬ 
sione,  se  submisere  diis  et  divino  regimini,  ita  plebei,  ex 
lege  potentiae,  quam  a  meliori  natura  dictatam  diximus,  se 
fortiorum  imperio  submitterent.  Et  ita  auctoritatem,  quam  sub 
theocratia  habebant  in  solos  filios,  protulere  in  clientes, 
eosque,  hactenus  exleges,  inchoavere  ad  civilia  imperia,  mox 
futura,  ferenda. 

Prima  poenarum  «  coercitio  »  —  «  Nervus  »  prò  «  carcere  »  — 
«Fides»  prò  «nervo»,  prò  «  potestate  et  imperio». 

[55]  Nam  ex  ea  auctoritate  —  prima  poenarum  quae  cor- 
pori  infligerentur  —  orta  est  «coercitio»,  qua  patres  vinculis 
eos  coercebant,  qui  sibi  obsequium  aut  operas  detrectassent. 
Et  primum  vinculorum  in  ea  ruditate  nervus  fuit,  ex  qua 
antiquitate  Terentius  dixit: 

In  nervum  potius  ibit  (3) 
prò  «career»,  et  alibi: 

Vereor  ne  istaec  (4)  fortitudo  in  nervum  erumpat, 


(X)  Dtg.,  XXIII,  a  {De  rifu  nuptiarum),  i. 

(2)  Ibidem.  (3)  Phormio,  IV,  4,  15  [Ed.]. 

(4)  Testo:  «Vide,  ne  ista  ».  Ma  cfr.  Phormio,  II,  2,  io  [Ed.]. 

ubi  argutatur  de  nervo  arcus  pertenti  et  nervo  carcere.  Et 
nervus  principio  dieta  «fis»,  unde  mansit  «  fis  fidisi,  quae 
Graecis  xopSq,  et  ad  significandam  «  fidem  »  genus  inflexio- 
nis  mutavit.  Unde  «fide  obligari  »  obligari  nexu,  «solvere 
fidem»  solvere  nexum;  et  «  fides  »  prò  «  imperio  »  accepta  in 
illis  locutionibus  «  implorare  fidem  »  (implorare  potestatem, 
vini  alienam),  in  «fidem  recipere  »  (recipere  in  potestatem, 
recipere  sub  imperium). 

Ius  nexi  fons  oninis  publici  privatique  iuris  romani. 

[56]  Ex  quo  maiorum  gentium  iure  patresfamilias  famulos 
detrectantes  agriculturam  nexos  habebant;  unde  «  nexus-us  » 
Plauto  dicitur  «  nervus  »  in  Poenulo  (*).  Quod  ius  postea,  a 
patribus  in  debitores  exercitum,  Romae  et  Athenis  turbarum 
perpetua  materies  fuit.  Quare  caput  De  nexis  Maioragius  recte 
putabat,  ut  diximus  priore  libro  (*),  non  ex  Solonis  legibus  in 
XII  Tabulas  translatum,  quod  ante  eam  legem  Romae,  ex 
Livio,  id  ius  nexorum  esset:  dicti  autem  rationem  ignoravit, 
quod  ex  hoc  maiorum  gentium  iure  is  mos  abiit  in  XII  Ta- 
bularum  legem. 

Honor  divinus  humano  prior  —  Magistratus  initium  — 

Optimi  medii  inter  deos  et  homines. 

[57]  Atque  hac  ratione  patres  sibi  adrogare  coeperunt  ho- 
nores,  qui  hactenus  deorum  proprii  fuerant,  quod  soli  dii 
habuissent  hactenus  imperia;  et  extitere  primula  magistratuum 
initia,  qui  proinde  «  honores  »  appellantur,  et  proprie,  ut 
Aristoteles  notat,  de  diis  dicuntur.  Idque  egerunt  patres,  quod 
se  diis  ortos  ac  diversi  a  vulgo  generis  esse  putarent:  quare 
«  viri  »  sunt  appellati,  qui  idem  latinis  sonant  ac  graecis 
f]Q(0£5,  ab  eadem  "HQa,  limone,  aéris  dea,  ab  auspiciis,  quod 
ex  auspiciis,  quibus  divina  inelyti  celebrabant  connubia,  nati 


(1)  v,  4.  99  [Ed.]. 

(2)  Cap.  CIV,  §  «  Idque  est  »  [23]. 


G.  B.  Vico,  Opere-  Il-n. 

maiorum  moribus  romanorum  politiam,  qui  sacerdotes,  ma¬ 
gistrati,  maritos  (iure  et  cum  imperio  in  uxores)  et  iudices 
appellavere  «.viros». 

«  Arx  »  unde  dieta?  et  «  arcere  ».  —  «  Territorium  »  unde? 
unde  «terra»? 

[58]  Ad  hoc,  quod  narravimus,  instar  —  quod  principio  arae 
cuiusque  ius  fuerat,  ne  quis  profugum  intra  aram  receptum 
laederet,  —  totus  ager  aratro  designatus  «arx»  diceretur,  et  agri 
finis  «ara»:  unde  «arcere»  postea  derivatum,  ea  significa- 
tione  qua  «  territorium  »  dictum,  quod  postea,  ad  possessiones 
quoque  prolatum,  definitur  «  universitas  agrorum  intra  fines 
cuiusque  civitatis  »  (*).  In  cuius  verbi  enarranda  origine  om- 
nes,  praeter  Varronem,  falluntur,  neque  ipse  Varrò  omnia  ex 
vero  dicit.  Scribit  enim(3)  «territorium»  dictum  quod  magi¬ 
strati^  intra  eius  fines  «terrendi  ius»,  nempe  imperium,  habet, 
et  «  terrere  »  quidem  «submovere»  interpretatur.  Sed  fallitur, 
dum  «  submovere  »  putat  quod  lictor  submoveat  turbam  ut 
magistratui  via  cedat:  cum  «  terrere  »  sit  ab  eo,  quod  inelyti 
terrerent  violentos,  qui  profugos  intra  aras  receptos  perseque- 
rentur.  Ex  qua  eadem  origine  ipsas  «  terras  »  appellatas  esse, 
paullo  inferius  dicemus. 

Quae  inclytorum  gloria?  —  Postliminii  origo. 

[59]  Atque  ea  ratione  inelyti  gloria  ceteris  praestabant, 
qui  quam  latissimas  haberent  aras,  suaque  longe  lateque  pa- 
terent  asyla,  ut  svevos  narrat  Tacitus  in  eo  gloriam  collo¬ 
casse:  ingentibus  terrarum  spatiis  submotos  habere  hostes. 
Atque  huius  maiorum  gentium  iuris  propago  est  postliminium, 
iure  minorum  gentium  introductum,  quo  ab  hostibus  capti, 
post  suae  civitatis  fines  regressi,  priorem  libertatem  recipiunt; 


(1)  Testo:  «  profugus  ».  Ma  cfr.  poco  più  sotto:  «  profugos  intra  oras  recep¬ 
tos  »  [Ed.]. 

(2)  Dig.,  L,  16  (De  verborum  significatone) ,  239,  \  8. 

(3)  Chi  scrive  ciò  non  è  Varrone,  che,  nel  De  lingua  latina,  IV’,  4,  dice  altra 
cosa;  bensi  il  giureconsulto  Pomponio  nel  citato  frammento  del  Digesto  [Ed.]. 

essent.  Quod  dat  coniiciendum  constantem  super  gentium 
et  vero,  nisi  quis  intra  arces  imperli,  quae  hostem  arceant,  se 
receperit,  is  iure  gentium  postliminio  receptus  non  habeturW. 

Duo  rerumpublicarum  ordines  inchoati  — 

Respublicae  ex  pietate  et  virtute  ortae. 

[60]  Ita,  clientelis  fundatis,  extitere  duum  ordinum,  quibus 
omnes  stant  respublicae,  rudimenta,  inclyti  et  clientes:  illi 
sacri,  hi  profani;  illi  fortes,  hi  infirmi;  illi  sapientes,  hi  vul- 
gus;  ac  proinde  illi  digni,  qui  heri  essent,  hi  famuli.  Unde 
ordinibus  omnino  duobus  omnis  respublica  constat:  altero  qui 
imperat;  qui  paret,  altero.  Et  respublicae  omnes  pietati,  reli¬ 
gioni,  virtuti  suas  primas  debent  origines;  namque  ex  optimis 
et  plebibus  primum  coaluere,  ut  inferius  dicemus,  qui,  rebus 
publicis  sedati s  «patres»  et  «plebes»,  motis  vero  «optimates» 
et  «  turbatores  »  dicuntur. 

«Viri»  et  «homines»,  «  foeminae  »  et  «mulieres». 

[61]  Et  prima  illa  generis  humani  divisio  introducta,  ut  alii 
«  viri»,  alii  «homines»  essent,  et  «  viri  »  essent  qui  graecorum 
«heroes»:  unde  romanis  mansere  «vir»  vocabulum  dignitatis, 
«homo»  naturae;  uti  «foemina»  vocabulum  laudis,  «  mulier  » 
contemptus. 

Optimi,  heroes  inchoati  philosophorum,  iuris  heroici  fundatores. 

[62]  Et  optimi  tertii  ab  homine  integro  heroes  fuere, 
heroes,  inquam,  pudoris,  continentiae,  iustitiae,  fortitudinis, 
sapientiae,  humanitatis,  quas  omnes  virtutes  colebant  ipsa 
pietate:  quales  postea  philosophi  suos  heroas  fingere  rationibus 
studuere.  Quare  libro  superiore^)  dicebamus,  si  «  ius  maio- 
rum  gentium  »  graece  vertere  quis  vellet,  ei  81'xcnov  tiqcoìlxóv 
quam  proprie  tam  eleganter  dicendum  esset. 


(1)  Grotius,  De  iure  belli  et  pacis,  libro  III,  cap.  De  postliminio. 
(a)  Cap.  CIV  II  12]. 

Conclusio  huius  capitis. 

[63]  Et  tandem,  rebus  ipsis  dictantibus  (*>,  nullo  mendacio, 
nullo  consilio,  nulla  arte,  sed  solo  pudore  propudiosae  vene- 
ris  et  turpis  victus,  et  falsa  persuasione  caeluin  deum  esse 
et  per  auspicia  hominibus  imperare,  patres  sua  auspicia,  suos 
agros,  suos  focos,  suas  aras,  suum  ignem,  suam  aquam, 
suum  far  suamque  adoream,  suum  fas,  seu  linguam  putarunt 
suam.  Atque  ita  iure  sacro  auspiciorum  ius  publicum  connu- 
biorum,  imperiorum,  bellorum,  sacerdotiorum,  et  privatum 
patriae  potestatis,  adgnationum,  gentilitatum,  ac  proinde  suc- 
cessionum,  testamentorum,  tutelarum  et  nexorum,  religione 
conspersum  et  commixtum,  natum  est,  ut  religione  omnis 
respublica,  republica  omnes  res  privatae  religionis  glutino 
cohaererent:  ut,  religione  sublata,  omne  ius  sacrum  publicum 
privatumque  corruere  necesse  sit. 

Hercules  clientelarum  character  —  Pancratium  iuris  nexi  significatio. 

[64]  Clientelarum  characterem  poetae  fecere  Herculem,  et 
eundem  ludorum  olympicorum  institutorem,  quorum  primus 
erat  pancratium,  maxime  spectanduin  ea  arte  qua  pancratia- 
stae  se  humi  implicabant  explicabantque;  qua  arte  Hercules 
vicit  Antaeum,  quem,  cum  vincere  humi  non  posset,  subli- 
mem  raptum  interfecit.  Hunc  ludum  dixere  «  nexum  »  (J),  quo 
indito  vocabulo  nullum  magis  appositum  inveniri  potuit  ad 
clientes  terrae  nexos  significandos. 

Ludi  olympici  quid  notarunt? 

[65]  Ludi  autem  ab  Olympo  dicti,  namque  caeli  obser- 
vatione  coepere  auspiciorum  religiones:  unde  Hercules  pu- 
tatus  caelum  humeris  sustinere,  uti  Olympus  et  Atlas;  et  Atlas 
magnus  caeli  observator;  et  Atlas  et  Olympus  altissimi  montes, 
ad  quorum  fontes  primi  pudici  adhaesere. 


(1)  Ut  dicit  Pomponius,  in  Dig.,  I,  2  ( De  origine  iuris),  2,  j)  ir  («  Novis¬ 
sime  »). 

(2)  Solinus  et,  ad  eum,  Claudius  Salmasius. 

Cur  a  ludis  olympicis  incipit  graeca  historia? 

[66J  A  ludis  olympicis  graecis  coepit  historia,  quia  ab 
auspiciis  coepit  humanitas;  et  Celebris  postea  graecis  epocha 
olympiades  fuere,  quia  a  clientelis  insigniores  res  humanae 
extitere:  quarum  monumento  in  Circo  olympico  ara  statuta. 

Hercules  gallicus  clientelarum  character. 

[67]  Sed,  rudiores  quam  graeci,  Galli  clientelarum  fecere 
Herculem  characterem,  ut  libro  superiore  innuimus,  qui  ca- 
tenulis  ore  emissis  ingentem  hominum  turbam,  auribus  cate- 
natam,  sequentem  quo  vellet,  duceret:  quem  hactenus  cha¬ 
racterem  eloquentiae  somniarunt,  de  temporibus  quibus  genus 
humanum  infans  nondum  loqui,  nedum  eloqui,  satis  noverat. 

Arae  maximae  historia  quid  notet? 

[68]  Huius  igitur  tum  celebratissimae  rei  gnarus,  Romulus 
sedulus  curavit  in  primis  aram  dicare  Herculi,  eamque  «  ma¬ 
ximam  »  appellavi b):  quod  eruditi,  harurn,  quas  nunc  scribi- 
mus,  originum  nec  opinantes,  in  Livio,  tanquam  exiguas  res 
de  Romulo  memoraret,  reprehendunt. 

[69]  Has  duas,  quas  narravimus,  theocratiarum  epochas 
latinis  aborigines  et  Evander  (1 2 3 4)  excurrunt  (3). 

Aborigenes  qui  et  unde  dicti? 

[70]  Aborigines,  ut  Dionysius  tradit,  auctores  condito- 
resque  gentis  romanae,  Italiae  indigenae,  ita  dicti,  quasi 
dPeQQtvevai,  ab  «  erronibus  »:  quod  etymon  Virgilius,  antiqui- 
tatis  doctissimus,  probat,  cum  «indocile  et  dispersum  genus» 
appellati),  quae  cum  nostra  de  exlegibus  erronibus  historia 
congruit. 


(1)  Cfr.  Notae,  93  [Ed.]. 

(2)  Cfr.  Notae ,  94  [Ed.]. 

(3)  Cfr.  Dissertatìnnes,  X  [Ed.]. 

(4)  Aeneid.,  Vili  [31  ri. 

Evandri  mythologia. 

[7 1 J  Evander  autem  pelasgicae  Arcadiae  rex  est  somnium 
philologorum.  Ex  communibus  proprietatibus  «  arcas  »,  quia 
arcades  glande  vesci  soliti  erant  et  pastionibus  dediti;  nani 
diximus  post  rusticani  inter  occidentales  pecuariam  natam 
esse;  unde  Pana,  pastorum  deum,  propria  religione  colebant 
et  a  pueris  musicam  docti  —  unde  Virgilio 

...  soli  cantare  periti 
Arcades, 

—  quia  primi  homines  rudi  quodam  rhytmo  loqui  coepere.  Car- 
mentae  quidem  filius  Evander,  quia  inclyti  carminibus  leges 
dabant.  Ut  Mercurius,  lyrae  inventor:  non  ob  illud  philologo¬ 
rum  somnium,  eloquentiam;  sed  quia  inclyti  fuere  primae 
agrariae  legis  latores,  qua  famulis  parendi  mercedem  dedere 
victum.  Literas  invenit:  quia  poetae  heroes  characteres  heroi- 
cos  invenerunt.  Pulsis  aboriginibus,  tenuit  illorum  loca,  ubi 
postea  Roma  condita  est:  quia  inclyti  erronibus  romanum 
territorium  asylorum  ope  purgarunt. 

Ab  «arx»,  «arcas»  et  «arceo». 

[72]  Quidni  igitur,  ut  «arcades»  graecis,  quia  antiqui  ho- 
minum  dicti,  «arcades»  dicti  latinis  sunt  ab  «arx»,  mono- 
syllabo  infantis  linguae,  unde  et  «  arcas  »  et  «  arceo  »?  Cum 
qua  nostra  origine  congruit  historia  quam  de  Evandro  tradit 
Virgilius,  a  quo  fertur 

...  Romanae  conditor  arcis(1 2 3), 

ubi  is  innuit  Pallanteum  (3),  nos  verius  accipimus  antiquas 
aras,  quibus  postea  arx  romana  successit,  ut  superius  diximus. 


(1)  Eclogae,  X,  32  [Ed.]. 

(2)  Aeneid.,  Vili.  313  [Ed.]. 

(3)  Ibidem,  341  [Ed.]. 

TERTIA  EPOCHA  TEMPORIS  OBSCURI, 

QUA  OMNES  RESPUBLICAE  FUERE  OPTIMATIUM, 

ET  SENATUS  AUCTORITAS  PRIMUM  IN  TERRIS  NATA  (0 


Ex  primis  turbis  coortae  plebes  —  «Turba»,  «rixa». 

[1]  Sed,  ut  suis  clientibus  singulis  coercendis  quisque  opti- 
morum  satis  fìrmum  habebat  imperium,  nempe  nervum,  fidem; 
ita,  ut  universos  in  officio  continerent,  infirmi  fuere.  Igitur, 
cum,  ut  fert  natura,  optimi  in  nexos  aequo  duriora  exerce- 
rent  imperia,  et  nexos  eius  rerum  status  tandem  pertaesum 
esset,  et  omnes  una  caussa  ageret,  conspirarunt  ad  libertatem, 
et  turbam  facere  ausi  sunt,  nativa  significatione,  qua  «  mul- 
torum  rixam  »,  ut  «rixa»  «  duorum  turbam»  significati1 2 3).  Ex 
qua  turbatone  primae  plebes  natae,  quarum  proprium  est  res 
novas  moliri. 

«  Ordinis  »  nativa  significatio — «  Regis  »  nativa  significatio  — 

Ut  primi  in  terris  reges  creati? 

[2]  Igitur,  motis  rebus,  necesse  fuit  optimos  inter  se  im¬ 
peria  communicare,  et  ita,  divina  providentia,  rebus  ipsis 
dictantibus,  natus  est  ordo  optimatium  (3),  ea  ipsa  significatione 
nativa,  qua  militine  «  ordines  »  dicuntur,  quod  optimates,  in 
ordine  stantes  ad  speciem  et  ad  terrorem,  plebem  turbantem 
deterruere.  Et  qui  omnium  fortissimus  eum  ordinem  regeret, 
significatione  maxime  propria,  uno  ex  infantis  linguae  mono- 
syllabis,  «  rex  »  dictus;  et  ita  verus  Sallustius,  qui  scribit 


(1)  Cfr.  Notae,  95  [Ed.]. 

(2)  Ulpianus,  ex  Labeone,  in  Dig,,  XLVII,  8  (De  vi  bonorum  raptorum), 
4-  ?  1. 

(3)  Cfr.  Notae,  96  [Ed.]. 

regium  in  terris  nomen  imperii  primum  fuisseM,  et  ceteri 
historici,  qui  primos  reges  a  staturae  proceritate,  dignitate  oris 
et  corporis  viribus  animique  praestantia  creatos  narrant. 

Lyrae  mithologia. 

[3I  Ita  ex  singulis  fìdibus,  seu  privatis  imperiis,  lyra  com¬ 
posita  est,  hoc  est  imperium  publicum,  cum  quo  respublicae 
sunt  fundatae.  Quae  est  lyra  Orphei,  qua  feras  cicuravit,  Am- 
phionis,  qua  saxa  in  urbes  composuit;  a  Mercurio  inventa, 
Apollini  tradita;  ad  quam  concinunt  musae,  nempe  humani- 
tatis  artes  et  disciplinae,  quas  reipublicae  debemus  universas. 

Prima  rerumpublicarum  natura  —  Quid  «  ordo  et  plebs»?  —  Quid  «  ordo 
et  populus  »  seu  «  senatus  populusque  »?  —  Quid  «  optimates  et  plebs  »? 

[4]  Ex  eo  enim  ordine,  a  regibus  recto,  et  ex  plebe  pri- 
mae  respublicae  ortae  sunt,  quae  ex  optimatibus  et  plebe 
constabant  Et  respublica  «  ordo  et  plebs  »  primum  dieta,  uti 
postea,  liberis  civitatibus  constitutis,  «ordo  et  populus»  sive 
«  senatus  populusque  »  omnes  respublicae  dictae  mansere.  Sed, 
rebus  motis,  redit  prior  civium  divisio,  qua  qui  reipublicae 
statum  tuentur  «optimates»,  qui  res  novas  moliuntur  «  plebs  » 
appellantur. 


Priinae  in  terris  secessiones. 

[5]  Quia  clientes,  severissimis  patrum  in  filios  imperiis, 
consuefacti  metuere  et  vereri  incliytos,  bine  turbantes  plebes, 
optimatium  ordine  deterritae,  nihil  ultra  ausae  secessionem 
fecere. 

Lex  agraria  secunda  —  Nexus  culturae  tactus  nexus  dominii  bonitarii. 

[6]  Necesse  igitur  fuit,  ne  inelyti  in  vacua  regnarent,  ut 
plebs,  sub  aliqua  libertatis  lege,  in  priores  sedes  concederet, 
ut  in  plebis  romanae  secessionibus  legimus  factitatum.  Eam 


(1)  Calti.,  2  [Ed.]. 


(2)  Cfr.  Dissertationes,  XI  [Ed.]. 

non  aliam  fuisse  necesse  est,  quam  ut  nexus  culturae  transiret 
in  nexum  domimi,  eius  tamen  cuius  plebei  compotes  essent. 
Cum  enim  ii  auspicia  non  haberent,  ex  quibus  possent  iure 
optimo  habere  agrum,  et,  ut  haberent  agrum,  tamen  auspicia 
habere  non  possent,  uti  iure  naturae  sine  auspiciis  matrimonia 
celebrabant  et  «  parentes  »  non  «  patres  »  erant,  ita  quoque  ha¬ 
berent  naturale  dominium,  quod  «  bonitarium  »  iuris  civilis 
interpretes  antiqui,  «  possessionem  »  vero  feudistae  dicunt. 
Quod  domimi  genus  cum  hominibus  natum  est:  quod  tandiu 
habebant,  quandiu  fundos  occuparent;  sed,  si  inde  exciderent, 
nullum  ipsis  ad  eos  vindicandos  ius  esset. 

Prima  nobilitatis  ocia — «Decima  herculea  »  quid? 

[7]  Et  ita  lex  ad  eos  lata,  ut  agros  colerent  sibi  sive  ha¬ 
berent  in  bonis,  qui  tamen  patrum  essent  optimo  iure,  iure 
fortissimo;  et  ita  apud  patres  agrorum  staret  proprietas  sive 
auctoritas,  ut  phrasi  utar  legis  XII  Tabularum,  sed  sub  iure 
nexus,  quod  in  plebeios  tamen,  non  ultra  prò  cultura  exerce- 
rent,  sed  prò  tribuenda  sibi  certa  frugum  parte,  ex  qua  coe- 
pere  primulum  patricii,  virtute  maiorum  partis,  per  ocium  frui, 
quae  semper  et  ubique  habita  est  nobilitatis  nota  praecipua. 
Eam  frugum  partem  poetae  «  decimam  Herculis  »  appellarunt. 
Atque  haec  est  secunda  lex  agraria,  qua  libro  priore  diximus 
fundatas  primas  optimatium  respublicas  <3). 

Primi  in  terris  legati  —  Primi  legislatores  significatione  nativa. 

[8]  Atque  heic  primum  extitere  legati,  qui,  sagminum  sancti- 
tate  protecti  ne  ab  infensis  plebibus  violarentur,  sancti  iure 
maiorum  gentium  habiti  —  quod  ius  «  fas  deorum»  passim  poe¬ 
tae,  historici,  oratores  vocant,  —  et  ii  primi,  et  significatione 
nativa,  «  legislatores  »  fuere,  qui  liane  legem  agrariam  ad 
plebem  tulere^h 


(1)  Cap.  CIV  et  sequentibus. 

(2)  Cfr.  Notae,  97  [Ed.]. 


(3)  Cfr.  Notae,  98  [Ed.], 

Mercurii  mythologia — Mythologia  caducei. 

[9]  Huius  reipublicae  characterem  fecere  poetae  Mercu- 
rium,  quem  leges  dedisse  aegyptiis  tradunt.  Atlantis  nepotem, 
qui  caelum  humeris  sustinet:  qui  gentes  religione  fundarat. 
Eundem  deorum  ad  homines  legatum:  qui  primusb)  a  pa- 
tribus  agrarias  ad  plebes  tulerat.  Petasum  et  talos  gestare 
alatos:  quod  a  patribus,  qui  habebant  auspicia,  leges  ferret. 
Sed  quid  sibi  velint  duo  dracones  in  caduceo,  uterque  ad 
alterum  conversi?  Pudet  heic  infirmissimas  philologorum  re- 
ferre  rationes.  Dicamus  igitur  ex  nostris  principiis  draconem 
esse  terrae  characterem:  igitur  significant,  alter  terrae  domi- 
nium  bonitarium,  alter  optimum,  quorum  utrumque  ad  alterum 
spectat. 

Tributorum  origo. 

[10]  Eam  frugum  partem,  quam  poetae  «  decimam  Her- 
culis  »  dixerant,  primitus  coniicio  vulgo  dictam  «  tributum  », 
quam  vocem  sibi  genuit  vocabulum  «  tribus  ».  Quam  proprie 
de  plebeis  dici,  comitia  tributa  satis  docent,  in  quibus  plebei 
patribus  suflfragatione  praepollebant. 

Respublica  «democratica»  eadem  ac  «ex  censu  ». 

[ti]  Sed  postea,  quum  Servius  Tullius  instituit,  ut,  non 
singulis  optimis,  sed  publice  aerario  penderent  omnes,  dictus 
est  «  census  »,  quem  athenienses  per  Sqpov?  describebant. 
Erant  enim  8f]poi  minuti  populi  Atticae,  ex  quibus  populus 
atheniensis  constabat,  qui  ad  comitia  legum  ferendarum  Athe- 
nis  conveniebant.  Unde  Bernardus  Segnius,  graece  satis  doctus, 
in  versione  Ethicorum  Aristotelis  òfjpov  vertit  «censum»,  ut 
tantum  sit  graecis  respublica  Sripoxpcmxr)  seu  popularis  quan- 
tum  «  respublica  per  censum  »  instituta,  cum  census  sit  uni¬ 
cum  eius  reipublicae  fundamentum,  in  qua  honores  prò  censu 
dantur  <1 2>. 


(1)  Cosi,  nelle  postille  marginali  e  nei  due  errata-corrige,  emendato  «  prius  » 
LEd.]. 

(2)  Cfr.  sopra,  p.  186,  nota  1  [Ed.]. 

Lux  affertur  romanae  historiae. 

[12]  Quare  Servius,  hac  in  plebem  largitione  (quae  postea, 
patrum  fortitudine  et  plebis  magnanimitate  moderata,  fuit 
caussa  omnis  romanae  magnitudine),  patrum  regnum  afflixit, 
ut,  libertatis  obtentu,  uti  solent,  mox  occuparet  tyrannus. 
Unde  patres  contra  eum  Tarquinium  subornant,  qui,  occiso 
Servio,  mox  Servii  artibus  usus,  regnum  in  dominationem 
convertit. 

«  Census  »  unde  dictus? 

[13]  Sed,  ut  ad  rem  nostram  redeamus,  ab  hac  usque  anti- 
quitate  est  ut  «  census  »  postea  diceretur  contractus  quo  fun- 
dus  alteri  fruendus  iure  domimi  pieno  minoris  datur,  sub  onere 
certae  rei  vel  pecuniae  domino  fundi  pensitandae. 

Duo  corpora  politica  in  primis  civitatibus  sine  ulla  aequi 
iuris  communione. 

[14]  Ex  ea  libertatis  lege  plebes  cum  optimatibus  compo- 
sitae  sunt,  et,  iure  clientelarum  in  respublicas  optimatium  pro¬ 
lato,  duo  corpora  politica  intra  una  agebant  moenia,  quae 
nullam  aequi  iuris  communionem  habebant  b).  Nam  plebes 
naturalia  matrimonia  agitabant;  natura  «  parentes  »  erant;  qui 
nascebantur  «nati»  seu  «  filii  »,  non  «  liberi  »;  sanguinis  ne- 
cessitudine  coniuncti  «  cognati  »,  non  «  adgnati  »  dicebantur; 
fundos,  non  iure  optimo,  sed  in  bonis  habebant;  ac  proinde 
contractus  de  iis  iure  naturali  celebrabant,  quorum  obligationes 
solo  pudore  starent;  suprema  elogia  eorum  fide,  quibus  es- 
sent  commissa,  continebantur;  si  ea  deessent,  cognatis  defere- 
bantur  bonorum  possessiones;  haec  omnia  inter  se  privatim: 
publice  autem,  per  legem  obsequii  prorogatane  parerent  or¬ 
dini,  qui  solus  imperaret.  Contra,  patres  sibi  retinuerunt  quae 
iam  habebant:  auspicia,  agrorum  dominium  iure  optimo,  quod, 
iamdiu  ipsis  partum,  per  eam  legem  primum  eluxit  ut  a  bo- 
nitario  distingueretur.  Et  quia  habebant  auspicia  et  agrum, 


(1)  Cfr.  Notai,  99  [Ed.]. 

sua  hinc  haberent  imperia:  praeterea,  nomen,  gentem,  fas 
suum,  suam  linguam  eiusque  scientiam,  et,  per  haec  omnia 
digni  qui  diis  accederent,  haberent  sacerdotia.  Et  privatim 
omnia  inter  se  optimo  iure  agitarent. 

Rerum  romanarum  principia. 

[15]  Atque  haec  duum  corporum  intra  unas  urbes  diver- 
sitas  erit  nobis  fons  politiae,  historiae  et  iurisprudentiae  ro- 
manae  universae. 


Ordinis  auctoritas  ut  nata? 

[16J  Et  «  patres  »  divino  vocabulo  mansere  dicti,  apud 
quos  tamen  cunctos  summa  esset  auctoritas,  ut  singulorum 
libertates,  dominia,  tutelae  ordinis  auctoritate  constarent. 
Quare,  sicuti  homo,  ut  natus  est,  statini  cum  libertate  et  dua- 
bus  eius  partibus,  dominio  et  tutela,  natus  est;  ita  respublica, 
ut  primum  constituta  est,  cum  summa  libertate,  cum  summo 
imperio,  cum  eminenti  dominio  extitit,  quae  cuncta  senatus 
auctoritate  continentur,  ut  libro  priore  satis  abunde  diximus. 

Unde  «patria»  dieta? 

[17]  Et  respublica  a  praestantiori  parte,  patribus  nempe, 
«patria»  primum  dieta  estb),  et  post  pietatem  deorum  patriae 
pietas  successit,  et  pietati  in  parentes  praeposita:  quod  deo¬ 
rum  religio  maioribus  patriam,  patria  deinde  nobis  certos  pa¬ 
rentes  dedit. 

Unde  custodia  ordinis  nata  est? — Primae  arces  quorsum?  —  Primae  cu- 
riae  —  «  Turris  »  unde  ?  —  Unde  «  terrae  »?  —  «  Orbis  terrarum  »  — 
Cybeles  turrita  —  Prima  regnorum  arcana  —  Prima  «astutia*. 

[18]  Eo  rerum  motu,  intellexere  optimates  sibi.  quia  paucis, 
adversus  moltitudinem  cavendum  esse:  hinc,  quando  editis  in 
locis  natura  siti  erant,  ibidem  arcibus  se  muniere.  Quae  sunt 


(1)  Cfr.  Notae,  roo  [Ed.]. 

muratissima  habendi  senatus  loca,  quae  dicit  Cicero;  primae, 
quas  diximus,  curiae;  et  poetis  sunt  «regum  turres»(I>,  nempe 
a  «  terrendo  »  dictae,  ceu  «terres»,  et  forsan  hae  primae  «ter- 
rae  »;  et  inde  «  orbis  terrarum  »  gentium  universitas,  quarum 
Cybeles  turrita  character.  Tunc  primum  coepere  regnorum 
consilia  sive  imperiorum  arcana,  quo  spectat  illud  Sallustii 
de  tempore  obscuro  dictum:  «  alii  corpus,  alii  ingenium  exer- 
cere  »,  quando  ’Aottj  urbs  dieta,  unde  «  astutia  »  et  «astuti» 
vocati . 


Reipublicae  optimatium  nota  propria:  custodia  iuris. 

[19]  Hinc  praecipua  reipublicae  optimatium  nota  fuit  cu¬ 
stodia  legum,  quam  bis  artibus  tuebantur,  custodiendo  fortiter 
rnores  quibus  suas  gentes  fundatas  accepere;  et  sic  habere 
«  ius  in  latenti»,  ut  Pomponii  phrasi  utar,  et  iura  manu  re¬ 
gia  ministrare  exemplis,  in  quibus  diximus  consistere  «  ius 
incertum  »  quod  Pomponius  narrat,  idque  esse  quod  veneti 
servant  et  vulgo  dicunt  «  caso  seguio  »  <2 3). 

Antiquissima  plebiscita. 

[20]  Itaque  patres  clam  publica  decernebant;  deinde,  plebis 
consilio  advocato,  decreta  evulgabant,  quae  sunt  antiquissima 
plebiscita  uno  «s»  scripta,  de  quibus  libro  priore (3)  diximus. 
Qua  forma  antiquissimas  respublicas  Aristoteles  in  Ethicis 
notat,  et  heroica  regna  Homerus  recta  esse  testatur  (4),  et  exem- 
plum  romanum  in  horatiano  iudicio,  apud  Livium,  libro  su¬ 
periore  observavimus  <5). 

Cur  priscis  temporibus  tyrannorum  laudatae  caedes? 

[21]  His  temporibus  tyrannorum  caedes  laudatae  et  tyran- 
nicidis  statuae  positae  (6),  quia  ex  arcano  ordinis  decreto  fiebant 
non  aliter  ac  nunc  si  iusti  regis  imperio  subditus,  regni 


(1)  Cfr.  Notae,  ioi  [Ed.]. 

(2)  Cap.  CXLIX,  libro  priore. 

(3)  Cap.  CL,  eodem. 


(4)  Cfr.  Notae,  102  [Ed.]. 

(5)  Cap.  CXLI  [Ed.]. 

(6)  Cfr.  Notae,  103  [Ed.]. 

usurpator,  subornatis  percussoribus  occidatur.  Nam  ordo  erat 
summa  potestas:  heroici  autem  reges  erant  ordinis  lingua  domi 
in  legibus  ferendis,  manus  foris  in  bellis  administrandis.  Neque 
sane  putandus  Lucius  Iunius  Brutus  turbidus  populi  romani 
excitator,  quum  regum  eiiciendorum  extitit  auctor,  neque  talis 
tantusque  vir  ab  eventu  laudandus:  necessarium  enim  est  ut, 
ob  tot  caedes  senatorum  factas,  ob  intolerandam  superbiam, 
ob  insignem  luxuriam,  patres  eius  rei  Bruto  auctores  fuissent. 

Reipublicae  optimatium  proprietas:  tutela  imperii  stare. 

[22]  Indidem,  cum  eae  respublicae  in  eo  starent,  ut  ordo 
se*1)  a  plebibus  tueretur,  earum  perpetua  proprietas  fuit  ut 
imperia  in  protutando  sua,  non  occupando  aliena,  regerentur: 
quarum  rerumpublicarutn  heroicus  character  fuit,  supra  nobis 
expositus,  Tanais.  De  quo  tempore  vere  Sallustius  tradit  illud: 
«sua  cuique  satis  placebant». 

Unus  graecorum  Theseus  septem  romanis  regibus  aequipollet. 

[23]  Quare  illa  Thesei  non  minor  quam  ulla  Herculis 
aerumna  fuit,  ut  de  eo  tradit  Plutarchus:  atticos,  per  minuta 
regna  dispersos,  in  unam  urbem  Athenas  cogere.  Et  in  Latio, 
circa  Romani,  tot  minuti  reges  et  populi,  ut,  intra  ducentos  et 
quadraginta  regni  romani  annos,  viginti  ferme  regnis  excisis 
et  captis,  non  ultra  viginti  stadia  imperium  romanum  pro- 
latum  sit. 

«  Res  repetere  »  unde  dictum  ?  —  Quae  «  bella  pura  et  pia  »? 

[24]  Atque  ex  hoc  primo  minorum  gentium  iure  provenit 
illa  foecialis  iuris  formula  «  res  repetere  »  prò  «  bellum  in- 
dicere  ».  Nam  eo  iure  regna,  quia  omnia  optimatium  erant, 
non  in  prolatione,  sed  in  tutela  imperii  continebantur;  et  bella 
a  diis  primum  orta,  quae  vere  pura  ac  pia  erant,  nam  ob 
repetitionem  rerum  raptarum,  quae  non  restituerentur,  gere- 


(1)  «Se  »  aggiunto  nelle  postille  marginali  e  nei  due  errata-corrige  [Ed.]- 

bantur.  Quae  postea,  iure  recentiori  gentium  minorum,  quoad 
certos  iustitiae  externae  effectus,  ad  bella  omnia,  quae  a  po- 
testate  civili  indicta  gererentur,  translata  est,  et  quod  erat 
«  fas  gentium  »  postea  «  fas  nationum  »  fuit. 

Ius  violentiae  privatae  cessat — Ius  violentiae  publicae  valescit  —  Gentes 
maiores  in  minores  traductae  —  «  Nomen  »  prò  «  stirpe  »  —  «  Noraen  » 
prò  «  populo  »  —  «  Populus  »  ordo,  «  plebs  »  accessio  populi,  ut  postea 
provinciae  fuere. 

[25]  Namque  patres,  in  eo  terris  primo  rerum  rnotu  —  re¬ 
bus  ipsis  experti  singularia  imperia  infirma,  in  una  potestate 
coniuncta  praevalida  esse, — non  ultra  ius  violentiae  privatae 
inter  se,  quod  ius  maiorum  gentium  libro  superiore  <*)  definivi- 
mus,  sed  ius  violentiae  publicae,  quod  definivimus  ius  gentium 
minorum  regnare  voluerunt.  Et  ita  gentes,  quae,  maiores, 
fuerant  viriles  stirpes  in  plures  familias  divisae,  postea,  mi¬ 
nores,  fuere  plures  gentes  in  unam  civitatem  compositae;  et 
«  nomen  »,  quod  prius  erat  commune  ius  gentilitium,  deinde 
universi  populi  factum  est,  uti,  exempli  gratia,  «  nomen  ro- 
manum  »  prò  «populo  romano»  passim  legis.  «Gens»,  «no¬ 
men»,  seu  «populus»  ipse  ordo  erat;  «plebs»  autem  erat 
populi  accessio:  ut  provinciae  postea,  non  civitatis  romanae 
partes,  sed  accessiones  fuere,  ut  recte  Grotius  advertit. 

Clientes  dediticiorum  rudimentum  —  Primae  plebes 
rudimentum  provinciarum. 

[26]  Etenim,  uti,  lege  agraria  priore,  clientes  dediticiorum 
rudimenta  fuere,  quibus  postea  romanus  victor,  rebus  omni¬ 
bus,  sacris,  profanis,  publicis  privatisque,  sibi  deditis,  vitam 
permittebat  et  operas  quibus  se  sustentarent,  namque  in  agrum 
colonias  deducebat  —  quod  ius  vel  in  hostes  ob  gravissimas 
iniurias  iudicatos  vel  in  victos  romani  imperii  intolerantes 
exercebat;  — ita,  lege  agraria  posteriore,  plebs  rudimentum  fuit 


(1)  Cap.  C. 

(2)  Cap.  CXXXV. 


48S 


PARS  POSTER IOR  -  CAPUT  XXII 


provinciarum,  quibus  romani  (*),  per  victoriam  iure  optimo 
adempto,  dominium  bonitarium  sub  vectigali  relinquebant,  et 
omnia  inter  se  iure  naturali,  prò  communi  generis  humani 
captu  tunc  explicato,  transigere  perinittebant  (1 2 3 4 5 6). 

Quando  iura  privata  violentiae  imitationes  factae  —  «  Quirites  »  romani 
hastati  —  Minerva  hastata  —  Bellona  bastata  —  Iuno  hastata  dieta 
«  Quiritis  »  —  Mars  «  Quirinus  »  —  Hasta  telum  heroicum  —  Hastati 
romani  patres. 

[27]  Inde  postremo  cessere  inter  gentes  vi  exerceri  privata 
iura,  et  successere  illa  violentiae  imitamenta  quae  libro  su¬ 
periore  f3)  diximus.  Et  in  primis  ex  morum  custodia  ius  nexi 
mancipiique  abiit  in  celebre  ius  quiritium,  ab  eruditis  omnibus 
tantopere  excultum,  neque  hactenus  quicquam  intellectuin, 
nempe,  ut  libro  superiore  (4)  diximus,  ius  patrum,  ius  romano- 
rum  hastatorum,  qui  patres  hastati  in  concionem  conveniebant: 
quorum  nunc  rectius  dicimus  Minervam  domi,  Bellonam  foris, 
utramque  hastatam,  poeticos  fuisse  characteres.  Quin  et  Iuno, 
propria  dea  optimatium,  hastata,  unde  «  dea  Quiritis  »  et  quan- 
doque  etiam  «  Quiris  »  ipsa  appellata,  et  Mars  «Quirinus»:  he- 
roes  enim  hastis  pugnasse,  et  binas  gestasse,  ex  Homero 
habemus.  Quein  romani  maiorum  gentium  servavere  morena, 
qui  fortes  bello  spectatos  inilites  «hastis  puris»,  hoc  est  sine 
ferrata  cuspide,  donabant:  quod  primi  heroes  hastis  praeacutis, 
sine  ferro,  nondum  invento,  armarentur.  Et  in  exercitu  ro¬ 
mano  milites  primi  ordinis  erant  «hastati  »:  uti  nunc  observa- 
mus  in  moribus  positum  gentem  principem  primum  in  agmine, 
primum  in  acie  servare  locum.  Cetera  de  iure  quiritium  libro 
superiore  dieta  sunt  (5),  et  reliqua  inferius dicemus. 


(1)  «Romani»  aggiunto  nelle  postille  marginali  e  nei  due  errata-corrige  [Ed.]. 

(2)  Cfr.  Nolae,  104  [Ed.]. 

(3)  Cap.  CXXIV. 

(4)  Cap.  CXXIII  [Ed.]. 

(5)  Cap.  CXXIII-IV,  CXXVI-XXXIII,  CXXXV  [Ed.]. 

(6)  Cap.  XXXI  sqq.  [Ed.]. 

Fundi  romani  et  feuda  comparata  —  Liber  aurcus  venetorum. 

[28]  Heic  tantum  addamus  quod,  cura  quirites  essent  pa- 
tres  in  ordine,  tales  erant  fundi  romani  apud  plebeios  ex  iure 
quiritium,  sive  ex  ordinis  auctoritate,  qualia  feuda  ex  iure 
seniorum.  Et  auctoritas  erat  tanquam  seniorum  assensus.  Man- 
cipatio  autem,  seu  nexus  traditio,  erat  veluti  relatio  in  tabulas 
publicas,  in  quibus  feudorum  alienationes  referuntur  —  quae 
relatio  si  non  adsit,  alienatio  inutilis  est;  — sive,  aptius,  erat  re¬ 
latio  in  «librum  aureum  »  quem  dicunt  veneti,  quorum  optima- 
tium  respublica  est,  et  etiamnum  eorum  ditio  «  Dominium 
venetum  »,  ordo  « la  Signoria  »,  optimates  «i  Signori  »  ap¬ 
pellante.  Eaque  in  aureum  librum  relatio  auctoritatem  prae- 
stat  emptores  iure  optimo  fundum,  vel  aedes,  vel  super  iis 
emisse  iura. 

«  Actus  legitimi  »  ius  civile  commune  antiquorum, 

[29]  Et  ex  iure  nexi  mancipiique,  atque  ex  eo:  quod,  in  tra¬ 
dendo  nexu,  «uti  quis  lingua  nuncupasset,  ita  ius  esset»,  quod 
postea  recte  in  XII  Tabulis  relatum  est  (vidimus  enim  supra 
ex  iure  maiorum  gentium  verba  in  promissis,  iuramentis,  votis 
strictissime  accipi),  proveniunt  omnes  actus  legitimi,  qui  ferme 
omnes  mancipatione  transigebantur,  summa  verborum  religione 
custoditi,  iisque  ius  civile  commune,  nempe(0  omnibus  Latii 
optimatium  rebuspublicis(2),  continebatur.  Ita  ut  quod  hactenus 
ius  a  romanis  inventum  et  romanorum  proprium  habitum 
est,  id  orane  ex  maiorum  gentium  iure  sub  theocratia  intro- 
ductum,  postea,  rebuspublicis  optimatium  conditis,  commuta- 
tum,  eo  pacto  ius  civile  commune  sive  minorum  gentium 
factum  sit(3),  a  quibus  Romulus  recipit,  et  patres  diu  moribus 
observarunt,  et  tandem  in  legem  XII  Tabularum  abiit. 


(1)  «  Nempe  »  aggiunto  nelle  postille  marginali  e  nei  due  errata-corrige  [Ed.]. 

(2)  Nel  testo  era  qui  ripetuto  «  commune  »,  espunto  nelle  postille  marginali  e 
nei  due  errata-corrige  [Ed.]. 

(3)  Testo:  «  est  »,  emendato  nelle  postille  marginali  e  nei  due  errata-corrige  [Ed.]. 


G.  B.  Vico,  Opere  -  II-n. 

Communis  iuris  interpretum  error. 

[3°1  Quod  hactenus  visum  tantum  fuisse  romanoruni,  quia 
soli  romani  patres  summa  fortitudine,  praeter  ceteras  gentes, 
id  custodierunt,  qua  eadem  virtute  imperium  orbis  terrarum 
iure  item  maiorum  gentium,  idest  lege  iustae  violentiae,  sibi 
fundarunt  et  iure  victoriae  ceteris  ademerunt,  ut  supra  diximus 
et  infra  gravius  demonstrabimus. 

Cadmi  mythologia. 

[31]  Huius  epochae  character  est  Cadinus,  a  quo  serpentis 
dentes  per  sulcos  sati  —  nempe  inclyti  aratores  —  inox  in 
armatorum  cohortes  e  terra  emersi  —  coorti  patres  bastati  in 
ordine. 


CAPUT  XXIII 


DE  DIIS  MAIORUM  GENTIUM  EX  NOSTRIS 
PRIXCIPIIS  MYTHOLOGIA 


[r]  Hactenus  historiam  temporis  obscuri,  quae  facem  prae- 
lucet  iuri  maiorum  gentium,  narravimus:  ex  qua  historia  ha- 
bebimus  veram  sententiam  de  diis  qui  «  maiorum  gentium  » 
sunt  appellati,  quando  demonstravimus  tempus  fabulosum  esse 
temporis  obscuri  historiam,  et  poetas,  theologos  quidem.  sed 
civiles,  non  naturales  fuisse. 

Chaos. 

[2]  Chaos,  igitur,  non  elementorum,  sed  confusio  sangui- 
num,  quae  sunt  propria  hominum  dementa:  nempe  confusio 
nefariorum  exlegum,  deses,  obscura  et  athea,  sine  diis, 

Olympus  —  Dii  duodecim. 

[3]  Olympus  deorum  sedes,  qui  maiorum  gentium  nume- 
rantur  duodecim  et  «  olimpici  »  proprie  dicti  sunt,  quibus  ara 
extructa  Athenis  extabat,  et  qui  ol  8o')8exa  simpliciter  appella- 
bantur:  Iupiter,  Mars,  Vulcanus,  Apollo,  Mercurius,  Neptunus, 
Iuno,  Diana,  Ceres,  Minerva,  Venus,  Vesta. 

Hercules. 

[4]  Hercules  Olympi  humeris  sustentator:  quia  optimi,  quo¬ 
rum  Hercules  est  character,  fundarunt  tcòv  8oo8exà>v  religiones. 

Ex  Chao  dii,  homines,  heroes,  mundus. 

[5]  Itaque  ex  Chao  dii  et  homines  orti,  et  heroes,  medii 
inter  utrosque,  origine  caelestes,  nam  ex  auspiciis  nati,  na¬ 
tura  mortales.  Et  ita  ex  Chao  ab  gentibus  mundus  factus  est 
deus. 

Diluvium. 

[6]  Diluvium  universale,  uti  ante,  et  post  id  gigantes, 
physicas  historias  demonstravimus. 

Deucalion  et  Pyrrha  —  Themis. 

[7]  Deucalion  cum  Pyrrha  uxore,  ex  Themidis  oraculo, 
velatis  capitibus,  lapides  post  terga  iactant,  ex  quibus  nati 
sunt  homines.  Themis,  divina  poena,  divina  ultio,  est  theo- 
cratiarum  character  ù>,  sub  qua  poenae  consecrationibus  irro- 
gabantur.  Deucalion  et  Pyrrha  velatis  capitibus  sunt  primi 
homines,  qui,  pudore  propudiosae  veneris  et  foedi  victus,  cum 
femina  quisque  sibi  capta  in  lucos  se  abdunt.  Ex  lapidibus 
nascuntur  homines,  ut  ex  iisdem,  ad  Amphionis  lyrae  sonum, 
Thebarum  muri,  ultro  coeuntibus,  construuntur <1 2 3>. 

Gigantes. 

[8]  Iupiter,  mens  aetheris  sive  caeli  superioris,  numen 
caeli,  quod  deum  putarunt,  voluntas  auspiciis  significata,  ful¬ 
mine  profligat  gigantes,  Terrae  filios,  qui,  fulmine  sive  reli- 
gionibus  vieti,  se  in  montibus  abdidere.  Quorum  posteri  se 
ex  terris,  ubi  siti  erant,  natos  esse  putarunt;  et  ita  finxere 
gigantes  montes  montibus  superstruxisse,  ut  caelo  Iovem  deii- 
cerent. 

Aquila  Iovi  attributa  —  Aves  et  fulmina  divinationis  materiae  — 
Iupiter  regnorum  dator  —  Aquila  regnorutn  heroicorum  character. 

[9J  Aquila  Iovi  attributa,  quia,  contra  Titanes  accincto, 
haec  avis  augurium  futurae  victoriae  in  Naxo  tulerit  (3)  et,  pu¬ 
gnanti,  fulmina  ministrarit:  quia  aves  et  fulmina  in  divinatione 
duo  sunt  observata  maxime.  Et  Iupiter  rex  deorum  et  homi- 


(1)  Cfr.  Notae,  105  [Ed.]. 

(2)  Cfr.  Notae,  io 6  [Ed.]. 

(3)  Testo:  «  subministravit  »,  emendato  in  «  subtninistrarit  »  nelle  postille  mar¬ 
ginali  e  in  «  ministrarit  »  nell’errata-corrige  ms.  [Ed.]. 

num  et  dator  regnorum:  quod  auspiciis  prima  regna  fundata. 
Et  aquilam,  eburno  scipioni  impositam  regium  insigne,  divino 
cultu  sunt  prosecuti  aegyptii,  a  quibus  fortasse  minores  assyrii 
eundem  accepere  morem:  nam  et  Pharaon  aegyptius  et  Na- 
buchdnesarus  babylus  id  sceptrum  gestasse  narrantur,  et  in- 
didem  thusci  tulere  in  Italiam,  a  quibus  acceptum  instilutum 
romani  consules  conservarunt.  At  aquilas,  vexillis  pietas,  et 
troiani  et  persae,  et  romani  postremo,  numina  legionum  co- 
luere. 


«  Aquilae  »  etymon  —  «  Legis  »  etymon. 

[io]  Atque  heic  rogo  illos  satis  doctos  viros,  qui  «aquilae» 
etymon  a  nobis  allattimi)  non  satis  probare  videntur:  dicant, 
quaeso,  quid  sit  quod  romanorum  tempore  genus  aquiliferum 
tam  ferax  ut  ubique  et  passim  observaretur  (1 2 3>,  nunc  vero  tam 
rarae  sint  ut  in  regum  atriis  miraculi  pene  loco  habeantur? 
Quodnam  ab  analogia  rectius  etymon  fingi  potest?  Sine  quo 
vero  quod  enarrat,  «  aquila  »  quid  cuin  «  aquula  »  et  «  aqua  » 
commune  habet?  An  ab  «  aquilo  »  subfurvo  colore  dictam  pu- 
temus,  et  non  potius  «  aquilum  »  colorem  ab  «aquila»?  Cur 
Iovi  et  non  Iunoni  attributa,  et  attributa  quidem  cum  fulmine, 
nisi  quia  sunt  auspicia  aéris  superioris,  ubi  et  fulmen  gignitur 
et  quo  aquila,  sive  omnes  maiores  aves,  ut  accipitres (3),  milvii, 
grues,  evolant?  Unde  Iupiter  mens  aetheris,  Iuno  aéris,  qui  a 
nobis  spiratur,  putata  est?  Quodnam  «legis»  fuerit  etymon, 
cum  leges  ante  omnem  scripturam  in  terris  latae  sint,  ut  a 
«  legendo  »  dici  possent?  Neque  primae  leges  optimatium  a 
«  legendis  »  exemplis,  quae  nondum  extabant;  neque  poste- 
riores  a  «  legendis»  suffragiis,  cum  duumviri,  ut  a  rege  Tulio 
creati,  eas  ferrent,  eam  ducere  possent  originem.  Si  his  omni¬ 
bus  fecerint  satis,  nostrum  etymon  improbent. 


(1)  Libro  priore,  ubi  de  primis  Iegibus  disseruimus  [cap.  CXLIX,  g  3]. 

(2)  Cosi  corretto,  neirerrata-corrige  ms.,  <  observarentur  ». 

(3)  Cfr.  Notae,  107  [Ed.]. 

Iuno,  «  Iugalis  »,  «  Lucina  » 

[n]  Iuno  soror  et  coniux  Iovis,  quia  inferioris  aèris  nu- 
men,  sive  inferioris  caeli  (>),  quod  deum  putabant,  voluntas. 
«Iugalis»,  quia,  auspiciis  optimorum,  nuptiis  praeesse  puta- 
batur,  et  «Lucina»,  quia  certos  ex  nuptiis  partus  in  lucem 
edere  credebatur.  Cuius  gloria  fuit  Hercules,  optimorum  cha- 
racter,  quem  duodecim  aerumnis  mandatis  filium  Iovis  pro- 
bavit.  Eademque,  ob  has  omnes  rationes,  "Heu,  heroum  dea. 

Saturnus. 

[12]  Saturnus  character  optimorum,  qui  primi  sata  inve¬ 
nere,  et  prò  tempore  habitus.  Eique  falx  attributa,  namque 
annos  optimi  a  messibus  numerabant;  unde  illud: 

Tertia  messis  erat  <1 2 3). 

Minerva  —  Pallas  —  Aegis  —  Bellona. 

[13]  Minerva  optimorum  character,  qui  leges  consultant, 
cumque  primae  leges  divinae,  et  sub  theocratiis  omnes  divinae. 
Hinc  Minervam  e  Iovis  capite  natam  dixere<3).  Eadem  hastata, 
ut  vidimus;  et  «  Pallas  »,  quae  hastata  quoque,  character  pa- 
trum  hastatorum  in  concione.  Cuius  aegidi,  seu  scuto  Medusae, 
caput  affixum  f4),  quod  capite  sequenti  characterem  imperii 
civilis  esse  ostendemus.  Et  eadem  «Bellona»,  quoque  etiam 
hastata,  character  patrum  hastatorum  in  bellis,  qui  et  mens 
quoque  erant  bellorum. 

Mercurius — Inde  «Mercurius»,  unde  «  merces  »  et  «  commercium  ». 

[14]  Mercurium  iam  diximus(s)  historiam  esse  primarum  le- 
gationum  ad  plebes  clientum,  qui  primas  fecerant  secessiones, 
et  primam  ad  ipsos  legem  agrariam  tulisse,  qua  dominium 


(1)  Cfr.  Notae,  108  [Ed.]. 

(2)  Cfr.  Notae ,  109  [Ed.]. 

(3)  Cfr.  Notae,  no  [Ed.]. 


(4)  Cfr.  Notae,  in  [Ed.]. 

(5.1  Lib.  I,  cap.  CXLIX,  l  5  [Ed.]. 

bonitarium  iis  a  patribus  adportavit,  optimo  apud  patres  ma¬ 
nente.  A  qua  parendi  «  mercede  »  fundi  in  «  commercio  »  esse 
coeperunt:  «  merx  »  enim  monosyllabum  infantis  linguae  vox 
est.  Et  Mercurius  mercatorum  quoque  et  lucri  habitus  deus  et 
aegyptiorum  legislator,  inter  quos  saepe  ob  legem  agrariam 
turbae  et  bella  inter  plebes  et  sacerdotes  orta.  Heic  addamus: 
caduceo  animas  Orco  revocat,  siveb)  ab  antiqua  sylva,  quae 
homines  vorabat,  ut  qui  incerta  venere  nullum  sui  nomen, 
nullam  gentem  relinquebant;  et  caduceo  soporem  immittere, 
hoc  est  pacare,  quietare  respublicas  (1 2 3 4 5 (б)>. 

Diana  —  Actaeon. 

[15]  Dianam  significare  primas  fontium  religiones,  priore 
libro  (3),  Actaeonis  mythologia,  explicavimus. 

Mars. 

[16J  Non  est  ut  de  Marte  repetamus  quae  diximus  (4);  iure 
maiorum  gentium,  virtutem  esse  pugnandi  prò  aris;  iure  mi- 
norum,  virtutem  pugnandi  prò  patria,  et  belli  quoque  fortunam 
dictam  esse  (5). 


Ceres. 

[17]  Nec  de  Cerere^),  agriculturae  charactere,  quae  in 
infernum  descendit  et  iterum  redit  ad  superos,  ut  significet 
sata  terrae  demissa,  deinde  in  messes  redire.  «Legifera»: 
innuit  primas  leges  fuisse  agrarias,  quarum  prior  fuit  de  nexis 
culturae,  altera  de  nexis  dominii  bonitarii,  sive  tributi. 


(1)  Nel  testo  a  stampa  seguiva  «caduca»,  espunto  nelle  postille  marginali  e 
nei  due  errata-corrige  [Ed.]. 

(а)  Cfr.  Notae,  112  [Ed.], 

(3)  Cap.  CXLIX,  l  4  [Ed.]. 

(4)  Hoc  libro,  cap.  XXI,  g  6  [Ed.]. 

(5)  Cfr.  Notae,  113  [Ed.]. 

(б)  Cfr.  Notae,  114  [Ed.]. 

Vulcanus. 

[18]  Nec  de  Vulcano,  qui  significat  optimos  qui  invenere 
ignem. 

Venus  —  Amor  —  Gratiae. 

[19]  Venus,  in  mari  nata,  Vulcani  uxori1);  ob  matrimonia 
aqua  et  igni  celebrata.  Nani  Venus  principio  fuit  pulchritudinis 
humanae  character,  quae  deinde  ab  humanae  ad  universae  na- 
turae  pulchritudinem  a  physicis  prolata  est.  Mater  Cupidinis: 
qui  dictus  graecis  vEqox;  ab  eadem  origine  unde  "Heci,  Iuno, 
et  «heroes».  Eique  Gratiae  attributae  comites:  nempe  officia 
civilis  vitae;  unde  latini  «  negocium  »,  «caussam»,  dixere 
«gratiam».  Nani  quid  Venus  ex  Saturno  orta  nisi  nata  ab  iis 
qui  primi  sata  invenere?  Cur  ex  spuma  maris  orta  nisi  quod 
in  maritimis  urbibus  humanitas  maturius  excoli  coepit,  in 
quas  ab  Aegypto  vel  Phoenicia  coloniae  deductae  sunt?  Unde 
«  honestas  et  decor  »  et  «  pulchritudinem  et  nobilitatem  »  si- 
gnificant.  Venus  Asiae  numen:  ubi  mox  sub  monarchia  sunt 
plebibus  patrum  connubia  communicata;  et  sic  europaeis,  non 
«  Iugalis  »,  sed  «  Pronuba  ». 

Neptunus. 

[20]  Neptunus  vero  significat  maris  potentiam,  qua  primae 
gentes  polluere;  et  tridente  quatere  terras,  hoc  est  suis  ra- 
pinis  terrorem  incutere  terrarum  ad  mare  accolis. 

Apollo  —  Musae  —  Mons  Parnassus — Fons  Hippocrenes  — 
Pegasus  —  Alae  patriciorum  stemma. 

[21 1  Apollo  autem  et  divinus  et  cantor:  quod  patres  suas 
leges  auspicato  ederent,  et  carminibus  conceptas  ederent,  iisque 
prima  vitae  agendae  oracula  ederent.  Semper  iuvenis:  quia 
connubiis  nomina  perennantur;  unde  et  nominum  aeternator. 
Lyra  insignis:  qua  et  Orpheus  et  Amphion  humanitatem  fun- 
darunt.  Et  Apollo  musarum  deus,  quae  ad  eius  lyrae  conci- 


(1)  Cfr.  Notae,  115  [Ed.]. 

nunt  sonum:  quia  lyra,  ut  supra  diximusb),  est  publici  imperii 
character,  quo  respublicae  fundatae  sunt,  quibus  omnes  artes 
ac  disciplinae  debentur.  Et  musae  montis  Parnassi  ac  fontis 
Hippocrenis  cultrices:  quia  in  montes  primi  gentium  auctores 
concesserant,  et  ad  fontes  primi  pagi  constructi.  Et  una  musis, 
Urania:  dbtò  toù  ovpavoù  dieta,  a  caelo,  quia  caeli  contempla- 
trix,  nam  auspiciis  prima  humanitas  instituta;  deinde  a  doctis 
habita  astronomia.  Et  Urania  Hymenaei  mater:  quia  auspiciis 
iustae  nuptiae  inter  solos  optimos  celebratae.  Et  Pegasus, 
alatus  equus,  ungula  fontem  legit:  quia  patres  primi  equitandi 
artem  invenere,  et  alae  fuerunt  patriciorum  insignia,  quorum 
propria  auspicia  erant  (J),  unde  Mercurio,  Amori,  Saturno  alae 
quoque  appictae. 


Vesta  —  Ops. 

[22]  Vestam,  postremo,  Saturni  alii  filiam,  alii  matrem  fa- 
ciunt.  Matrem,  cum  terram  significat,  cui  in  senatu,  nempe 
loco  optimorum,  aram  consecrarunt  athenienses,  qui  se  «ter- 
rigenas  »  dicebant,  quod  omnes  optimi  se  indigenas  putabant; 
et,  post  terram,  fuere  sata,  quorum  Saturnum  diximus  characte- 
rem.  Filiam  Saturni,  ex  Ope  natami),  cum  significat  «ignem»: 
quod  optimi  se  indigenas  dixere,  quum  infirmi  eorum  opem 
implorarunt  ut  contenti  essent,  agraria  lege,  quam  iis  ferebant, 
ut  ipsorum  colerent  agros  prò  victu.  Plerique  omnes  eam  re- 
ferunt  ad  focos  et  aras  publicas,  et  est  primorum  sacrificio- 
rum  character,  quae  prima  optimi  sacra  fecere  diis.  Et  sic,  non 
y.axà  Xé|iv  ab  hebraeo  ducta  origine,  sed  ex  vero,  potius  nu- 
minis  cultum  quatn  numen  significat. 

Ut  maiores  gentes  vini  verae  divinitatis  imprudentes  agnorunt. 

[23]  Sed  heic  aperte  intelligere  datur  ex  ipsis  gentium 
erroribus  vim  verae  divinitatis  iis  imprudentibus  erupisse: 


(1)  Lib.  I,  cap.  CLXXXIII,  \  6  [Ed.]. 

(2)  Cfr.  Notae ,  116  [Ed.]. 

(3)  Cfr.  Notae,  117  [Ed.]. 

Caeli,  falsi  dei,  voluntatem  Iovem,  Iunonem  fecere  numina; 
virtutem  consulendi  Minervam,  fortia  patiendi  Martem,  pa- 
candi  infensos  Mercurium,  industriae  Saturnum,  continentiae 
Dianam,  honeste  vi  vendi  Venerem,  legum  dandarum  Cererem, 
regendorum  imperiorum  Apollinem,  deos  deasque  fecere.  Quas 
sane  res  omnes  divinas  agnoverunt,  quum  deos  deasque  fe¬ 
cere;  et  divina  beneficia  omnia  esse  agnoverunt,  quum  utilia 
vitae  inventa  deos  deasque  fecere  b). 


(i)  Cfr.  Notae,  118,  e  Dissertationes,  XII  [Ed.]. 


CAPUT  XXIV 


MAIORUM  GENTIUM  CHARACTER,  AENEAS  VIRGILIANUS 
VI  LIBRIS  PRIORIBUS  DESCRIPTUS 

[1]  Ex  hac  temporis  obscuri  historia  facile  et  commodum 
erit  enarrare  Aeneam,  quem  poeta  antiquitatis  doctissimus 
heroicum  maiorum  gentium  characterem  sex  libris  prioribus 
fingit,  eoque  heroas,  qui  primas  gentes  primasque  urbes  fun- 
darunt,  exprimit:  uti  heroicum  characterem  minorum  gentium, 
si  ve  heroem  bellorum,  libri  sex  posterioribus  describit. 

[2]  Aeneas  proponitur  heros  pietate  insignis  et  armis:  pie- 
tate  gente  fundat,  armis  bella  administrat.  Et  prò  hoc  naturae 
ordine  prioribus  libris  describit  Aeneam  pium,  posterioribus 
bellatorem. 

[3]  Aeneas  erro  est  genus  huinanum  exlex. 

[4]  Veneris  filius:  nani  primi  homines  ex  incerto  concu- 
bitu  nati,  si  ve  genus  humanum  per  terrarum  orbem  propaga- 
tum  ab  Asia  (d,  ubi  cito  sub  monarchia  plebibus  communicata 
connubia. 

[5]  Invisus  Iunoni:  quae  connubia  inter  patricios  custodit. 

[6J  Novae  urbis  fundandae  studio  flagrati  sunt  primi  heroes 

urbium  conditores. 

[7 J  Et,  non  sibi  suisque,  sed  diis  urbem  fundare  studet: 
en  theocratiae  sub  imperio  deorum. 

[8]  Auspiciorum  et  oraculorum  ubique  maximus  observa- 
tor:  primi  heroes,  qui  divinatione  gentes  fundarunt. 

[9]  Penates  Anchisae  patri  committit:  sacris  familiaribus 
imperia  paterna  constituta. 

[10]  Et  dii  penates,  Neptunus  et  Vesta:  aqua  et  ignis  prima 
omnis  humanitatis  fundamenta. 


(1)  Cfr.  Notai r,  119  [Ed.]. 

[n]  Ad  Aeneam,  Troia  excisa  abeuntem,  magnus  virorum 
mulierumque  numerus  confluit,  eiusque  auspicium,  quocumque 
terrarum  abducere  velit,  obsequi  paratus:  clientelae  auspiciis 
conditae. 

[12]  Dido  et  Aeneas,  urbium  conditores,  in  antro  coniun- 
guntur:  primi  gentium  fundatores  venerem  in  propatulo  vitant. 

[13J  Mercurius  Iovis  imperio  edicit  Aeneae  ut  Italiani  ca- 
pessat:  agraria  lex,  qua  Iupiter  Aeneae  Italiani  assignat  co- 
lendam  sub  imperio  deorum. 

[14]  A  Sybilla  iubetur  ire  in  antiquam  sylvam:  ingens 
terrae  sylva,  quae,  a  primis  heroibus  per  suas  partes  auspiciis 
capta,  colenda  suscipitur. 

Quid  «  aureus  rarnus»? 

[15]  Aureum  ramum  evellit,  quo,  uno  avulso,  alter  non 
deficit:  frumenti  segetes  aurei  colorisi),  quibus,  demessis, 
aliae  cultura  succedunt. 

[  1 6 1  Non  evellitur  nisi  sinentibus  diis:  quia  cultura  non 
prodest  nisi  prosperante  natura. 

[17]  Aureus  ramus  ferendus  Diti:  qui  inferior  terra  est, 
quae,  culta,  ditat  respublicas. 

[18]  Cum  hoc  aureo  ramo  Aeneas  ad  inferna  loca  de- 
scendit,  ut  Ceres  ad  Inferos  ire  et  redire  dieta:  neinpe  farris 
semen,  terrae  demissum  et  inde  enatum. 

[19]  Sine  aureo  ramo  non  potest  visere  Anchisem:  hoc  est 
suos  maiores. 

[20]  Neque  suam  posteritatem:  sine  eo  quod  certis  sedibus 
haereat  et  colat  agrutn,  gentem  non  habet. 

[21]  Misenum  inhumatum  sepelit.  Palinuro  coenotaphium 
adornat:  religio  deorum  manium,  ab  optimis  incoepta,  liuma- 
nitatis  proprie  dictae  principium. 

[22]  Offa  data,  Cerberum  dat  sopori:  canina  impudentia 
correda. 


(1)  Cfr.  Notae ,  120  [Ed.]. 

[23]  Successorum  ordinem  in  Inferis  noscit:  gentes  con- 
ditae  sepulchrorum  religione. 

[24]  Ab  eo  Ascanius  puer  virtutem  et  veruni  laborem  di- 
scit:  disciplina  oeconomica. 

[25]  Omnis  Aeneae  cura  stat  in  Iulio  Ascanio:  custodia 
familiarum  et  gentium. 


CAPUT  XXV 


QUARTA  EPOCHA  TEMPORIS  OBSCURI,  QUA  RESPUBLICAE 
OPTIMATIUM  AUT  ABIERUNT  IN  REGNA  MERA, 

ET  PATRUM  AUCTORITAS  OMNIS  IN  REGES  TRANSLATA  EST, 
AUT  DE  POENIS  PRIMUM  LATIS  LEGIBUS  CONSTITUTA, 
AUT  IN  POPULARE  IMPERIUM  DISSIPATA 


Prima  rerumpublicarum  corruptio. 

[i]  Ubi  autem  ordo,  non  ex  ordine  in  republica  agere, 
sed,  extra  ordinem  quisque,  impotenter  se  gerere  cum  plebe 
optimates  coeperunt,  tot  minuti  extitere  tyranni,  qui,  spretis 
deorum  religionibus  et  fidei  clientelarum  obliti,  quas  utrasque 
auspiciis  sibi  fundarunt,  in  corpora  fortunasque  plebeiorum, 
libidine,  avaritia,  crudelitate,  grassabantur.  Adversus  quas  cum 
oppressi  ipsos  patres  per  eorum  fidem  nequicquam  obsecra- 
rent,  ob  quam  adversus  vini  et  iniurias  sese  ipsis  devinxerant, 
et  sic,  cum  inclytorum,  virorum,  heroum  fides  plebibus  nullo 
pacto  prodesset,  fidem,  potentiam  deorum  et  hominum  implo- 
rarunt  illa  formula,  quam  hoc  tempore  primum  natam  co¬ 
rnicio:  «Prohb)'  dii  atque  homines,  vestram  fidem  imploro», 
atque  ea  ratione,  turbis  et  secessionibus  factis,  expresserunt  ut 
«  patres  redigerentur  in  ordinem  ».  Cuius  locutionis  nativa  vis 
est  «  divisos  et  turbatos  in  ordinem  revocare»;  sed  postea 
translata  est  ut  significet  «movere  ordine»  seu,  vulgo,  «senatu 
eiicere  ». 


Summa  omnium  rerumpublicarum  capita. 

[2]  Et  sane  stat  prò  utraque  significatione  ipsa  rerum  na¬ 
tura,  per  quam  duum  horum  alterum  fieri,  aut  ex  utroque 
quid  misceri,  necesse  fuit.  Unum,  quod  ea  multitudo,  ut  tot 


(1)  Cosi,  nell’ errata-corrige  ms.,  emendato  «  prò  »  [Ed.]. 


QUARTA  EPOCHA  TEMPORIS  OBSCURI  503 

minutos  dominos  cervicibus  excuteret,  ad  unum  aliquem  po- 
tentissimum  confugisset,  qui,  multitudine  fretus,  patres  omnes 
in  ordinem  redegisset,  hoc  est  ordine  eiecisset,  et  sic  extinxisset 
senatum,  et  omnia  ad  suum  unius  arbitrium  revocasset,  om- 
nemque  auctoritatem  in  sua  regis  placita  transtulisset.  Alterum, 
ut  quis  vir  sapiens  extitisset,  qui  consilio  aliquo  fiagitiosum 
ordinem  aut  legibus  omnino  submitteret,  et  sic  quasi  senatum 
extingueret,  ceu  Theseus  atheniensium  libertatem  fundavit; 
aut  ex  parte  legibus  temperaret,  uti  Lycurgus,  Zaleucus,  Cha- 
rondas  suas  optimatium  respublicas  constabiliere,  et  sic,  na¬ 
tiva  significatione,  in  ordinem  patres  redegere. 

[3]  Eo  pacto  tres  omnino  in  rerum  natura  rerumpublica- 
rum  formae  merae  ortae  —  optimatium,  regia  et  libera, — atque 
ex  his  tribus  omnes  aliae  temperatae.  Itaque  eleganter  dixeris 
ordinem,  reges,  leges  regere  cuncta.  Nam  optimatium  virtus, 
in  tot  tyrannorum  vitia  resoluta,  reges  monarchicos  fecit,  ut 
inter  orientales.  Alicuius  optimatis  virtus  mores  antiquos, 
quibus  optimi  regnum  fundarunt,  severissimis  legibus  revo- 
cans,  ordinem  custodivit,  ut  spartanis  Lycurgus.  Libertatem 
aut  acumen  gentis  et  praeclarorum  sapientia  virorum  statim 
intellexit,  ut  atheniensium  et  Thesei  ;  aut  ruditas  per  multa 
et  varia  malorum  experimenta  cognovit,  ut  romanorum,  uti 
libro  superiore  diximusW. 


(t)  Gap.  CLVII  [Ed.]. 


CAPUT  XXVI 


DE  ORIGINE  ET  IURE  MONARCH IARUM 

[1]  Sed  reges  (quibus  optimates,  magis  suis  ipsorum  vitiis 
regno  depulsi  quam  vi  multitudinis  deiecti,  suis  auspiciis, 
suis  connubiis,  ac  proinde  suis  familiis  gentibusque,  et  indidem 
sua  nobilitate,  suis  agris,  suis  imperiis,  suis  sacris,  suis  nexo- 
rum  iuribus  concessere)  — summa  religione  consecrati,  summa 
nobilitate  insigniti,  summo  imperio  protecti  —  sua  domi  vitae 
et  necis  in  subiectos  iura,  sua  foris  iura  bellorum  et  pacis, 
sua  agrorum  dominia  rerumpublicarum  omnium,  quas  vel  per 
subiectos  gererent,  auspicia  sua  seu  suam  bonam  regni  fortu¬ 
nam  suam  reipublicae  vel  per  subiectos  bene  gestae  ado- 
ream  fecere.  Et  sic  respublicae  mere  monarchicae  sunt  consti- 
tutae,  quae  unius  utilitatem,  salutem  et  gloriam  spectant;  in 
cuius  unius  vita  utilitas,  salus,  gloria  gentis  a  monarcha  rectae 
continentur  (*>. 

[2]  Et  hi  monarchae,  sive  reges  meri  in  infinita  potentia, 
nullis  legibus  nec  nisi  uni  Deo  reddere  rationem  adstricti, 
liberrimo  suo  arbitrio,  quod  ex  natura  monarchiae  iuri  natu¬ 
rali  conformatur  —  quanquam  monarcharum  vitio  quandoque 
iuri  naturali  adversetur,  —  omnia  regunt;  neve  cives  sua  uno- 
rum  invidia  peccent,  omnes  continent  in  officio.  Et  ita  aucto- 
ritas  patrum  in  unumquemque  monarcham  universa  concessit, 
cui  quicquid  placet,  sive  animo  legis  condendae  constituit, 
legis  habet  vigoremte). 


(1)  «  Seu  suam  bonam  regni  fortunam  »  aggiunto  nell’errata-corrige  ms.  Nelle 
postille  marginali  soltanto:  «  seu  fortunam  »  [Ed.]. 

(a)  Cfr.  Notae,  lai  [Ed.]. 

(3)  Quae  est  lex  regia,  regnorum  monarchicorum  propria,  de  qua  libro  priore, 
cap.  CXL  et  cap.  CLX  [nota  aggiunta  nelle  postille  marginali  e  non  rifusa  nelle 
Notae], 

[3]  Eaque  ratione,  ut  qui  ad  aras  confugerunt  —  quia  in 
ilio  statu  exlegi,  in  quo  genus  humanum  impium  et  flagitio- 
sura  in  sui  exitium  corruisset,  nisi  ab  inclytis  recepti  essent, 
salvi  esse  non  poterant,  —  tanquam  servorum  quaedam  rudi- 
inenta,  sub  imperium  venere  inclytorum  (*),  ita  deinde  optimates 
huic  summo  imperio  cessere  monarchis,  simili  item  iure  ac 
si  iure  minorum  gentium  regna  belli  iure  quaesissent. 

Ius  monarcliicum  assertum  antiquissimum  ante  publica  bella  — 
Grotii  principia  firmantur  —  Gronovius  ad  Grotium  perstringitur. 

[4]  Atque  ita  ius  regnorum  monarchicoruin  antiquissimum 
assertum  puto.  Quod  Grotius  in  genere  intellexit,  sed  in  spe¬ 
cie  non  agnovit,  qui  duas  eius  iuris  monarchici  caussas  sta¬ 
tuiti  alteram,  si  qui  bellum  gerit,  suo  aere  gerat  —  quod  anti- 
quissimis  illis  temporibus  accommodari  non  potest;  —  alteram, 
si  qui  in  imperium  veniunt,  aliter  salvi  esse  non  possunt:  quod 
de  antiquissimis  monarchiis  neque  is  neque  alius  unquam  exi- 
stimarunt,  neque  existimare  sane  potuerunt,  qui  omnes,  ex 
errore  omnium  temporum,  vetustate  firmato,  putarunt  prima 
regna,  citra  hanc  necessitatem,  populorum  consensu  nata  esse. 
Quod  dictum  sit  contra  Gronovium,  qui,  in  suis  ad  Grotium 
notis,  huius  doctrinam  convellere,  sed  satis  infirme,  conatur. 


(1)  Cfr.  Notae,  122  [Ed.]. 


G.  B.  Vico,  Opere  -  II-n. 

DE  LEGUM  POENALIUM  ORIGINE 

[1]  Quomodo  autem  leges  sunt  natae,  ex  quibus  optima- 
tium  ordines  aut  sant  temperati  aut  prorsus  extincti,  est  modo 
explicandum. 

Principio  plebi  cum  patribus  controversia  iuris  nulla. 

[2]  Nulla  plebibus  erat  cum  patribus  contendo  iuris,  nani 
patrum  erat  ius  omne  sacrum,  publicum  privatumque,  neque 
plebes  iis  quicquam  detrectabant  :  plebium  erat  vita,  libertas 
et  bona,  si  ve  agrorum  commoditates,  quas  industria  et  cultura 
parabant.  Has  circa  res  plebes  de  vi  et  iniuriis  patrum  que- 
rebantur  et  adversus  vini  et  iniuriam  ius  aequum  postula- 
banti1 2b  Igitur  vis  et  iniuria  erat  adimenda  a  corporibus  et 
rebus  plebeiorum. 

Iniuriarum  genera  duo:  damnum,  malum  —  Poenarum  genera  duo: 
duplio,  talio — Talio  rude  poenae  genus. 

[3]  Omnis  iniuria  ad  haec  duo  genera  revocatur,  damnum 
et  malum:  damnum  rebus,  malum  hominibus  datur.  Hinc  duo 
prima  poenarum  genera  in  terris  nata,  duplio  et  talio:  prò 
damno  iniuria  dato  duplio,  talio  prò  malo.  Quo  utroque  poe¬ 
nae  genere  utuntur  decemviri  in  XII  Tabulis. 


iUàlUiii  [J y  lÌia.gui  iu uni . 

[4]  Antiquissimis  enim  mortalium  rudibus  aequalitas  sim¬ 
plex  prius  innotuit,  ex  qua  iustum  pythagoricum  extat,  a  Py- 


(1)  Testo:  «  Caput  XXV  >  [Ed.]. 

(2)  Cfr.  Notae ,  123  [Ed.]. 

thagora,  qui  Zaleuci  praeceptor  fertur,  appellatum:  ita  ut  qui 
damnum  iniuria  dedisset,  aestimationem  reponeret  et  tantun¬ 
dem  poenae  nomine  daret. 

Rhadamanthes  primus  humanarum  poenarum  inventor  — 

Ut  in  talione  «tantundem»  mali  est? 

[5]  Circa  malum  iniuria  datum,  Rhadamanthes  primus  ta- 
lionis  poenam  invenit,  cuius  rei  fama  apud  Inferos  iudex  est 
constitutus  a  poetis.  Quanquain  enim  iniurians  idem  pati  ac 
iniuria  affectus,  ac  proinde  malum  ex  aequo  et  sons  et  insons 
reportare  videatur,  tamen  in  exigenda  talione  reus  plus  mali 
referebat,  et  saepe  prò  sanabili  malo  necem,  cum  nunquam 
tam  exacte  ad  normam  malum  reddi  posset  ut  idem  vulnus, 
exempli  gratia,  idem  os  fractum,  eadem  curatio  sequeretur. 
Atque  hoc  periculum  erat  «tantundem»,  in  quo  poena  stare 
aestimabatur.  Postea  vero  poenae,  geometrica  ratione,  seu  du¬ 
plici  commensu,  expensae  sunt,  quam  acutiora  ingenia  ex  iure 
naturali  explicatiori  in  leges  importarunt. 

Leges  poenales  de  malo  legibus  de  damno  priores. 

[6]  Sed  ex  hactenus  narratis  vides  leges  poenales  de  malo 
legibus  de  damno  priores  fuisse:  nani  lex  talionis  a  Rhada- 
manthe,  lex  duplionis  a  Pythagora  coepit;  unde  iudicia  pu- 
blica  privatis  antiquiora.  Et  hunc  ordinem  natura  dictat,  ut 
legislatores  prius  deterrerent  cives  a  delinquendo  exemplis, 
deinde  legibus  iudiciariis  delinquendi  occasiones  praeciderent. 

Cur  in  rebuspublicis  optimatium  severissimae  poenae? 

[7]  Itaque  patres  experti  satiscum  periculo,  per  iniuriassin- 
gulorum  optimatium,  primis  plebium  secessionibus  —  quae  pri- 
mae  «  seditiones  »,  «  seorsum  itiones  »,  proprie  dictae  fuere  — 
suum  imperium  pene  concidisse,  et  id  paucorum  esse,  et  ad- 
versus  multitudinem  obtinendum.  Ideo  severissimis  in  rebus¬ 
publicis  optimatium  poenae  sancitae. 


5°S 

Minos,  primus  inventor  legum,  crudelitatis  notatus  —  Spartanae  leges  du- 
rissimae  —  Draconis,  sanguine  scriptae  —  Regiae  romanae  severae  — 
Duodecim  Tabulae  crudeles  et  inhumanae. 

[8]  Quare  Minos,  primus  qui  inter  gentes  fertur  legum 
inventor,  a  quo  historiam  legum  Tacitusb)  exorditur,  apud  PIu- 
tarchum  in  Theseo ,  quamvis  commendatus  Hesiodo  tanquam 
Iovis  amicus  et  necessari us  (1 2 3 4 5),  tamen  apud  tragicos  poetas  ob 
crudelitatem  pessime  audiit.  Unde  spartanae  leges  nimis  durae 
Fiatoni  et  Aristoteli  visae;  leges  Draconis,  qui  statum  opti- 
matium  reposuit,  «sanguine  scriptae  »  dicebantur;  vel  patricii 
iuvenes,  atque  adeo  ipsius  Bruti  filii,  qui  libertatem  romanam 
fundavit,  apud  Livium(3)  legum  regiarum  rigorem  praenimium 
queruntur,  ita  ut  tyrannum  quam  suos  parentes  optimatium 
reges  malint;  et  poenae  legis  XII  Tabular um,  vel  iam  consta¬ 
bilita  libertate  sancitae,  ut  crudeles  et  inhumanae  a  Favorino, 
apud  Gellium  <4),  incusantur. 

Aut  fide  aut  iuris  necessitate  Constant  imperia. 

[9]  Namque  patres,  ut  in  posterum  omnem  vini  privatam 
adimerent  et  fidei  ac  iuris  necessitatem  civibus  facerent  for- 
midandam,  quibus  duabus  rebus  severum  constat  imperium, 
aeris  alieni  fidem,  iudiciorum  sanctitatem,  testimoniorum  re- 
ligionem  poenis  severissimis  intenderunt.  Dat  id  coniicere  lex 
XII  Tabularum,  quae  obaeratos  dissecari,  iudices  pecunia  cor- 
ruptos  ultimo  supplicio  affici,  de  saxo  deiici  falsos  sancit. 

In  rebuspublicis  optimatium  iurisprudentia  spartana. 

[10]  Cumque  ex  ingeniorum  ruditate  scrupulosissimi  es- 
sent  verborum,  ut  supra  diximuste),  hinc  natura  rerum  ipsa 
factum  ut  iudices  conceptas  iuris  formulas  strictissime  seque- 


(1)  Annates,  III,  26  [Ed.]. 

(2)  Cfr.  Notae,  124  [Ed.]. 

(3)  II,  3  [Ed.]. 

(4)  Noctes  Atticae,  XX,  1  [Ed.]. 

(5)  Hoc  libro,  part.  II,  cap.  20,  §  89  [Ed.). 

rentur:  unde  in  rebuspublicis  optimatium  regnavit  iurispru- 
dentia  rigida,  quam  libro  superiore  (*>  placuit  «  spartanam  »  ap¬ 
pellare. 

Cur  Minoi  legislatori  Rhadamantes  additus  iudex? 

[11]  Quare  Minoi  legislatori  additus  a  poetis  frater  Rhada- 
manthus,  severissimus  iudex,  ut  quod  severae  leges  caverent, 
iudices  strictissime  sequerentur  (1 2 3>.  Quod  doctissimus  antiqui- 
tatis  poeta  (3)  significare  videtur  eo  versu: 

movet  urnam  Minos, 

qui,  tanquam  praetor,  iudices  sortiatur  iisque  formulas  dictet. 

Fons  aequitatis  civilis. 

[12]  Atque  hac  ratione  summa  severitas  legum  poenalium, 
quae  in  rebuspublicis  optimatium  latae  sunt,  fundarunt,  natura 
coniunctas,  et  ordini  iuris  auctoritatem,  et  plebi  hanc  iuris 
aequi  adversus  iniuriam  libertatem.  Nani  non  distinguebant 
patricius  ne  an  plebeius  fecisset  iniuriam:  immo  ob  id  ipsum 
non  distinguebant,  quia  a  patriciis  natae  primum  erant  iniuriae. 

Ut  plebes  primum  civitatis  pars  factae  sunt? 

[13]  Ea  aequi  iuris  de  vi  et  iniuriis  communione,  plebes 
civitatum  partes  factae  sunt,  et  civitas  sive  respublica  hac 
formula  «  patres  et  plebs  »  mansit  significata;  eaque  libertas 
adversus  ipsorum  patruin,  nedum  aliorum  plebeiorum,  iniurias, 
plebibus  mercedi  parendi  imputata  est.  Exinde  edam  plebei 
caedes,  tanquam  aequalis,  «perduellio»  dieta  est. 

In  romana  historia  observandum. 

[14]  Quare  illud  in  romana  historia  mirum:  quanquam 
patres  haberent  plebeios  vel  aetatem  nexos  in  carcere,  unde 


(1)  Cap.  CLXXV1I,  CLXXXI  [Ed.]. 

(2)  Cfr.  Notae,  125  [Ed.]. 

(3)  Virg.,  Aen.,  VI,  432  [Ed.]. 

seditio  semel  Romae  orta  apud  Liviumb),  tamen,  in  tot  patrum 
cum  plebe  certaminibus,  a  patribus  plebeium  legis  occisum 
neminem. 

«  Ptiblica  iudicia  »  cur  dieta? 

[15]  Atque  indidem  criminum  accusationes  «  publica  iudi¬ 
cia  »  dicuntur,  cuius  rei  effectus,  non  caussa,  est  ut  quivis  de 
populo  ad  accusandum  admittatur:  ut,  bello  indicto,  cuivis 
civi  fas  est  hostem  occidere. 

Quomodo  vindicatur  publica  auctoritas?  —  Legis  actio,  genus: 
cuius  species  legis  actio  publica,  legis  actio  privata. 

[16]  Nam,  iuris  auctoritate  constituta,  uti  privati  asserunt 
dominium  rerum  suarum  vindicatione,  ita  ordo,  seu  potestas 
civilis,  vindicat  publicam  auctoritatem  legis  actione:  ita  ut 
legis  actio,  ita  in  genere  accepta,  sit  vindicatio  seu  tutela  aucto- 
ritatis.  Quae(1 2 3>,  si  tuetur  auctoritatem  iuris  publici  a  criminosis, 
qui  eam  publice  laeserint,  dicitur  «  imperium  »,  quo  «  lege 
agere  »  dicitur  lictor,  cum  de  capite  civis  rei  supplicium  sumit; 
et  id  est  quod  a  legibus  dicuntur  «  crimina  vindicari  ».  Sin 
autem  tueatur  auctoritatem  iuris  privati,  dicitur  «  iurisdictio  », 
ex  qua  dicuntur  legis  actiones  in  specie,  quam  Pomponius  nar- 
rat  primam  iuris  civilis,  nempe  romani,  partem  (3). 

Legum  imperium  et  iurisdictio. 

[17]  Quapropter  auctoritatis  civilis  partes  extitere  duae, 
legum  imperium  et  iurisdictio;  et  omne  ius  privatum  utilitate 
est  publicum  auctoritate.  Quod  idem  est  quod  iuris  privati  ci- 
ves  habent  usum,  potestas  civilis  habet  dominium. 


Notandum. 

[18]  Unde  omnes  qui  in  leges  peccant,  privatili!  reponunt 
restitutione  vel  praestatione,  publice  luunt  poena  vel  muleta. 


(1)  Vili,  28  [Ed.]. 

(2)  Testo:  «  qua  »  [Ed.]. 

(3)  Dig.,  I,  2  {De  origine  iuris),  2,  g  6  [Ed.]. 

Natura  iudiciorum  apud  roraanos. 

[19]  Hunc  ipsum  naturae  ordinem  haec  res  apud  romanos 
servavit:  nani  principio  «  legis  aedo»  nihil  aliud  significavi 
nisi  executionem  poenae  in  facinorosos,  uti  Si’xt]  graecis  «  ac- 
cusationem  »  significavit. 

Prius  nata  publica. 

[20]  Id  tradit  Livius  in  Marci  Horatii  iudicio.  Quod  mansit 
postea,  ut  formula  accusationis  et  poena  «  lex  »  diceretur,  ut 
reus  legis  Iuliae  de  adulteriis,  damnatus  lege  Cornelia  de 
falsis;  et  quanquam  lenitae  vel  exasperatae  sint  primarum 
legum  poenae,  tamen  ex  iisdem  legibus  rei  accusari  damnarive 
dicuntur. 

Diu  post  privata  —  Mos  primarum  gentium  ex  parte  servatus  graecis, 

ex  parte  romanis. 

[21]  De  privads  autem  caussis  diu  aedones  romanis  ine- 
ditae:  tantum  cives  in  officio  continuit  prima  poenarum  et  iu¬ 
diciorum  primis  legibus  edicta  severitas.  Qui  mos  gentium 
—  tandiu  servatus  romanis  donec  lex  XII  Tabularum  lata  est, 
ut  tradit  Pomponius  —  antiquissimus  ab  Aristotele  observatur 
in  Ethicis,  qui  tradit  vetustissimas  fuisse  respublicas  in  qui- 
bus  de  iure  privato  nullae  proditae  leges,  ne  cives  temere 
aliorum  sequerentur  fidem  et  eorum  temeritas  rempublicam  li- 
tibus  inquietaret  (').  Quod  inter  graecos  ex  parte  servatum,  qui 
pecunia  praesenti  commercia  agitabant,  unde  illud  «  graeca 
fide  mercari  »;  et  ex  parte  apud  romanos,  apud  quos  ex  nudis 
pactis  non  datur  actio. 

Qua  ratione  violentiae  imagi nes  introductae? 

[22]  Postremo,  quo  omnis  vis  privata  a  republica  abesset, 
vel  iustis  violentiis  a  iure  maiorum  gentium  introductis,  ordi- 
nes  rerumpublicarum  quasdam  violentiae  imagines  iure  civili 


1)  Cfr.  Politica,  pp.  1268  b  39-40,  1269  a  11-12,  13240  7  sgg.  [Ed.]. 

communi,  seu  minorum  gentium  moribus,  induxere:  quod  in 
ea  rerumpublicarutn  forma  necessarium,  et  ea  aetate  facile 
factu  fuit.  Necessarium  quidem,  ut  quamminimum  a  moribus, 
super  quibus  gentes  et  regna  heroica  fundata  erant,  abscede- 
rent.  Sed  hoc,  non  tam  consilium,  quam  natura  fuit,  qua  et 
facile  factu  fuit:  nain,  seculo  poetico,  homines  ad  imitationes 
natura  ipsa  facti  erant,  ut  supra  diximus  De  poeseos  origine  (0, 
quorum  characteres,  Orpheus  et  Amphion,  et  heroes  et  poetae 
et  rerumpublicarum  fundatores  dicti  sunt.  Et  diximus  ius  ci¬ 
vile  commune  minorum  gentium  fabulam  quandam  et  imita- 
tionem  iuris  maiorum  gentium  atque  adeo  poema  quoddam 
fuisse  (1 2). 

Fons  actuum  legitimorum. 

[23]  Atque  is  fons  et  origo  fuit  omnium  actuum  legiti¬ 
morum,  quibus  uni  patres  inter  se  ius  optimum  agitarunt, 
quorum  solennitates,  ex  rigore  suinmo  quod  tunc  regnabat, 
religiosissime  quoque  servabant.  Unde  graecis  8ócr),  a  iure 
vox  ducta,  «  solennitatem  »  significat:  quod  romanis  postea, 
in  libertate  vel  sub  principatu,  omnia  ferme  ex  iure  naturali 
agitantibus,  mansit,  ut  significaret  solennitatem,  qua  etiam 
contempta,  res  utiliter  agitur. 

Iuris  optimi  proprietates  duae:  solennitas,  necessitas. 

[24]  Atque  his  rationibus  ius  optimum,  vera  violentia  a 
maioribus  gentibus  fundatum,  factum  est,  iure  civili  communi, 
a  gentibus  minoribus  ius  optimum,  his  duabus  proprietatibus 
praeditum:  altera  qua  est  maxime  solemne,  altera  qua  est 
maxime  certum  sive  maxime  necessarium;  et,  ob  id,  est  so¬ 
lemne  maxime,  ut  sit  maxime  certuni,  maxime  necessarium  (3). 

[25]  Hoc  tanto  legum  poenalium  rigore,  tanta  iudiciorum 
publicorum  severitate,  tanta  actuum  legitimorum  religione,  vis 
privata  de  republica  adempta  est  :  quod  fieri  non  poterat,  nisi 
in  unam  vini,  quaque  privata  maiorem,  omnes  privatae  vio- 
lentiae  concessissent,  quae  singulos  coerceret. 


(1)  Cap.  XII,  §  39  [Ed.]. 

(2)  Libro  priore,  cap.  CLXXXII. 


(3)  Ibidem,  cap.  CXXVIII. 

Legum  imperium  quid?  —  Iusta  vis  corporum, 
ad  vim  animorum  transmissa,  genuit  iura. 

[26]  Haec  vis  quaque  privata  maior  est  legum  imperium, 
quo  ius  optimum  iure  maiorum  gentium  ex  vi  iusta  corporum 
abiit  in  ius  optimum  iure  civili  communi  ex  vi  iusta  animo- 
rum.  Ita  virtus,  quae  iure  maiorum  gentium  fuerat  vis  cor- 
poris  ratione  temperata,  qua  suas  res  quisque  manu  tuebatur, 
facta  est  vis  animi  seu  iuris,  quod  animo  haeret,  qua  quis¬ 
que  res  suas  lege  parat,  lege  conservat. 

Ut  ordo  corporum  factus  ordo  iuris? 

[27]  At,  legum  auctoritate  tanto  terrore  firmata,  ordo  pa- 
trum,  qui,  in  certaminibus  [quae]  cum  plebe  existebant,  erat 
ordo  iuris  maiorum  gentium,  qui  eminebat  vi,  factus  est  ordo 
civilis,  qui  emineret  legum  auctoritate,  sive  iuris  civilis  do¬ 
minio. 

Agrariis  firmatus  ordo  corporum  —  Legibus  poenalibus  firmatus  ordo  civilis 
—  Rerumpublicarum  ordinum  legumque  ad  Deum  recursus. 

[28J  Atque,  ut  ex  ordine  iuris  maiorum  gentium  natae 
primae  leges,  nempe  agrariae;  ita  ex  legibus  dein  poenalibus 
confirmatus  est  ordo  civilis,  seu  civilis  potestas,  qui,  ut  legi¬ 
bus  est  constabilitus,  ita  legibus  conservatur;  et  reipublicae 
forma  eo  propius  ad  genus  divinarum  rerum  accessit,  quo 
altius  se  extulit,  ut  civilis  potestas,  ex  coitione  corporum,  qua 
in  primis  cum  plebe  turbis  nata  est,  fieret  consensio  animo- 
rum.  Atque  haec  esset  lex  ipsa,  quam  Papinianus  eleganter 
«  communem  reipublicae  sponsionem  »  b),  et  Aristoteles  divine 
«  mentem  affectionibus  vacuam  »  definivi^3). 

Medusae  mythologia. 

[29]  Huius  epochae,  quantum  ad  optimatium  respublicas 
legibus  poenalibus  constitutas  attinet,  character  fictus  Medusae 


(1)  Dig.,  i,  3,  1  [Ed.]. 

(2)  Cfr.  sopra  lib.  I,  cap.  CXLIV,  §  2;  CLII,  §  6  [Ed.]. 

fabula,  ex  ceto,  marina  bellua,  orta.  Haec  est  navis  quae 
transmarinos,  postea  in  plebem  receptos,  exponit.  Pulcher- 
rima  et  capillis  auro  simillimis:  sunt  plebeiorum  uxores,  et 
messes,  quae  sunt  aureus  ramus  quem  Virgilius  cecinit.  Eius 
forma,  et  potissimum  auro  capillorum,  captus,  Neptunus  in 
Minervae  tempio  cum  ea  concubuit:  patres  qui,  non  amplius, 
ut  montani,  sed  ut  maritimi,  plebeiorum  mulieres  in  arcem 
abducunt,  eoque  messes  plebeis  ereptas  comportane  Inde  Pe¬ 
gasus  natus:  patricii  minorum  gentium  e  plebeis  mulieribus 
orti.  Qui  postea  in  Parnasso  monte  Hippocrenem  fontem  aperit, 
de  quo  musae  bibunt:  nam  minorum  gentium  aevo  disciplinae 
humaniores  inventae.  Et  Pegasus  alatus:  quia  optimi  artem 
equitandi  invenere,  et  alae  stemma  patriciorum,  ut  supra 
diximusb).  Minerva,  hinc  irata,  Medusae  crines,  quibus  maxime 
amatori  suo  placuerat,  in  angues  mutavit:  haec  est  mens 
sapientis  optimatis,  qui  legibus  poenalibus  patricios,  inertia 
corruptos,  ad  agrorum  culturam  convertit.  Deditque  ut  omnes 
eain  aspicientes  in  lapides  converterentur:  ut,  poenarum  metu, 
plebeiorum  mulieres  contrectare  et  messes  rapere  exhorrerent. 

Chimaerae  mythologia. 

[30]  Perseus  dictus  «  Hercules  alter»,  qui  ut  Hercules  mul- 
tas  aerumnas  tulit;  inter  quas  in  alio  graeco  orbe  Bellerophon, 
quasi  BouXrppoQÓv,  sapientiae  conciliator,  Pegaso  invectus,  Chi- 
maeram  occidit,  ut  ille  hydram,  Cadinus  serpentem,  Apollo 
pythonem.  Et  ima  Chimaera  draco  erat:  anguis,  serpens,  quo 
genere  plana  terrarum,  ab  Diluvio  diu  humentia,  abundare 
necesse  fuit.  Media  Chimaera  capra:  quia  in  editioribus  terris 
necesse  quoque  erat  ut  agri  essent  et  pascua,  unde,  natura 
ipsa,  in  edito  primae  urbes  fundatael1 2).  Summa  Chimaera  leo: 
quia  inde  etiam  necesse  fuit  ut,  cum  in  iacentibus  terris 
dracones  viverent,  in  editioribus  homines  agerent,  ferae  in 
summis  saltuum  laterent.  Et  Chimaera  flaminivoma:  quia  a 
venis  silicis  inventus  ignis. 


(1)  Cap.  XXIII,  l  21  [Ed.]. 

[2)  Vide  Notas,  126  [postilla  marginale]. 

Persei  mythologia. 

[31]  Perseus  Iovis  filius:  hic  sapiens,  fortis  quoque,  pie- 
tate  ductus  reipublicae  optimatium,  quae  auspiciis  primum 
fundata  est.  Ab  love  genitus:  nempe  ex  auspiciis.  Aureo  im- 
bre  in  Danaes  gremium  decidente:  genitus,  nempe,  ex  optimis, 
qui  messes  colligebant,  ut  messis  «  aureus  ramus  »  Virgilio. 
Et  in  turri  genitus:  in  arce,  quas  poetae  «regum  turres»  dixere. 
Mercurii  talaribus  indutus:  legibus  poenalibus  latis,  agrarias 
firinat  et  sic  mercedibus  plebeiorum  cavet.  Et  falcato  ense 
accepto:  revocatis  ad  falcem  patribus.  Palladis  scudo:  quae  est 
character  patrum  in  turbis  cum  plebe  natis.  Ut  in  eo  repercus- 
sain  Medusae  effigiem  salvus  videre  posset:  severis  exemplis 
ordo  servaretur.  Cum  ipsa  anguesque  sopiti  essent:  cum  patres 
ocio  inertes  et  in  vitiis  iacerent  degeneres,  agros  non  amplius 
colerent.  Interemit:  extinxit  privatas  violentias.  Et  guttae 
sanguinis,  decidentes  per  solitudines,  in  serpentes  mutatae: 
severissimis  poenis  agri,  qui  iam  deserti  erant,  iterum  culti  a 
patriciis.  Medusae  caput  aegidi  afìixuin:  id  imperii  civilis  sym- 
bolum,  ut  diximus.  Quod  hostes  conspicatos  in  saxa  convertit: 
quia,  ubi  disciplina  civilis  domi  severo  imperio  continetur,  ibi 
armorum  imperia  sunt  foris  hostibus  formidanda. 

De  Vulcani  rete  mythologia. 

[32]  Haec  historia  alibi  fuit  Mars  nudus  (patricii  dege¬ 
neres),  e  mari,  sub  quo  latebat,  cum  Venere  (cum  plebeiorum 
uxoribus)  a  Vulcano  (optimatibus,  qui  nuptiarum  sacra  custo- 
diunt)  rete  iaculo  retractus,  factus  ludibrium  diis  (capti  et 
enecti). 

Ludi  gladiatorii  origo. 

[33]  An  bine  gladiatorius  ludus  ex  retiario  et  gallo;  et 
gallus,  non  senon,  sed  plurium  et  vilium  uxorum  maritus? 


CAPUT  XXVIII  (0 


TRADUCES  PER  QUOS  IUS  MAIORUM  GENTIUM  IN  IUS 
MINORUM  TRADUCTUM  EST 

Traduces  duo:  liberum  regum  arbitrium,  severum  legum  imperiuni. 

[1]  Ita  violentiae  privatae,  sub  theocratiis  metu  deorum 
modeste  habitae,  in  violentiam  publicam  traductae  sunt,  ho- 
rum  duum  traducuin  altero:  aut  infinito  regum,  aut  crudeli 
legum  imperio.  Tantae  molis  erat,  contemptis  deorum  religio- 
nibus,  genus  humanum  in  civili  societate  continere! 

Primis  regnis  monarchicis  ius  assertum. 

[2]  Namque,  ubi  deorum  religiones  spretae  sunt,  poenarum 
humanarum  terrore  genus  humanum  in  societate  continere 
ipsa  natura  docuit:  qua  ex  divina  providentia,  rebus  ipsis 
dictantibus,  cum  primum  plebes,  patrum  iniuriis  oppressi, 
deorum  hominumque  opem  implorarunt,  reges  illico  extitere 
illis  plebium  implorationibus,  tanquam  collatis  sufTragiis  creati, 
aut  fortissimi  viri,  qui  cuncta,  moribus  corrupta,  ad  se  unos 
emendanda  revocarunt,  a  quibus  monarchiae  primae  in  terris 
sunt  constitutae,  aut  viri  sapientissimi,  qui  legibus  poenalibus 
antiquos  mores,  sive  respublicas  optimatium,  ad  sua  principia 
reduxere. 


Ius  creandorum  regum  plebibus  primum  natum. 

[3]  Et  ita  plebes  tum  primum  sibi  reges  creare  coeperunt: 
qui  mos  gentium,  a  romanis  receptus,  perpetuo  servatus  est. 
Nam  quae  Livius  <2)  super  ea  re  in  interregno  Romuli  narrat, 
est  vulgaris  traditio  veris  falsisque  commixta. 


(i)  Testo:  «Caput  XXVI»  [Ed.]. 
(3)  I,  17  [Ed.]. 

Rudimenta  plebiscitorum  —  Plebiscita  eiusdem  naturae  in  republica  opti- 
matium  mera  et  in  mero  regno  —  Primis  plebisciti  sancitae  poenae 
—  Prima  plebiscita  agrariae  leges  fuere  —  Leges  dictae  cexempla». 

[4]  Inclamationes  autem  et  obtestationes  sub  theocratiis 
celebratae  docuerunt  plebiscita,  quibus  plebes  adessent  tan- 
quam  testes,  qui  facta  testarentur,  de  quibus  reges  conderent 
iura.  Ac  plebiscita  eiusdem  naturae,  et  in  regnis  meris  et  in 
regnis  optimatium,  ut  libro  priore  (0  diximus,  nata  sunt;  et 
plebiscitis  principio  privilegia  irrogata,  et  privilegiis  poenae 
sancitae  (1 2>,  qui  mos  apud  romanos  etiam  in  republica  libera 
diu  mansit.  Et  ex  prima  origine  leges  agrariae  plebiscita, 
quibus  scirent  plebes  mercedem  parendi  sibi  a  patribus  con- 
stitutam  (3).  Et  plebiscita  fuere  leges,  significatione  qua,  ut 
libro  priore,  plebes,  unde  secessissent,  elicerent  et  in  urbes 
reducerent.  Et  leges  fuere  exempla,  quae  mansere  poenae 
asperrimae  in  reos  editae,  quae  ceteros  summe  deterrerent  (4). 
Atque  hae  leges  ordinem  confirmarunt,  et  «  ex  ordine  »  postea 
leges  severissimae  dictae. 

Legis  de  corporibus  obaeratorum  secandis  utilitates. 

[5]  Quare,  quanquam  inter  romanos  lex  de  corporibus 
obaeratorum  secandis  nunquam  exercitam  esse  memoretur, 
necesse  tamen  est  inter  gentes  romana  priores  dictatam  esse. 
Cuius  unius  terror  et  industriam  et  frugalitatem  et  fidem,  cum 
queis  tribus  bonis  animi  artibus  omnes  antiquos  mores  in  re- 
buspublicis  optimatium,  quos  postea  longo  seculorum  excursu 
obtinuerunt,  felicissime  revocavit. 

Prisci  legumlatores  in  se  vel  in  suos  exemplis  auctoritatem 
suis  legibus  vindicarunt. 

[6]  Sed  has  leges  primi  legumlatores  aut  in  se  ipsos  aut, 
iure  patriae  potestatis,  in  suos  exercuere. 


(1)  Cap.  CL. 

(2)  Cap.  CXLIX. 


(3)  Cap.  CXXVII. 

(4)  Cap.  CX LI. 

Lycurgus. 

[7]  Lycurgus,  accepto  a  spartanis  iuramento  ut,  tantisper 
duni  rediret,  leges  a  se  latas  servarent,  ne  ultra  rediret,  ultro 
mortem  oppetiit. 

Charondas. 

[8]  Charondas,  legislator  thuriorum,  cum  contra  legem, 
quam  tulerat,  ne  quis  armatus  in  concionem  veniret,  ipse, 
rure  rediens,  imprudens  peccasset,  admonitus  legis  ab  eo  qui 
proxime  sedebat,  eidem  gladio  incubuit. 

Zaleucus. 

[9]  Zaleucus,  locrensis  legislator,  filium  adulterii  compertum 
ex  sua  lege  oculis  orbari  damnarat;  cumque  tota  civitas  ob 
virtutem  et  merita  patris  poenam  filio  deprecaretur,  precibus 
victus  alterum  sibi,  alterum  filio  oculum  eruit. 

Brutus. 

[10]  Simili  exemplo  Brutus  ordinem  reposuit,  cum  filii 
contra  legem,  cuius  ipse  auctor  fuerat,  de  regibus  non  resti- 
tuendis  coniurassent,  fortissimus  consul,  pater  infelicissimus, 
in  domus  orbitatem,  eos  securi  percussit. 

Dido. 

[ri]  Quod  Virgilius,  antiquitatis  nunquam  satis  admiran- 
dus,  in  Didone  legislatrice  expressit,  quae,  regimi  externorum 
connubia  multoties  dedignata,  cum  in  Aenea  morem  gentium 
corrupisset,  se  ipsam  interemit. 

Eius  severitatis  ulilitates. 

[12J  Hisque  exemplis  clientelae  legibus  poenalibus  pro- 
latae  sunt,  ut  veri  optimates  plebibus  patrocinio  essent,  non 
oppressioni.  Et  regibus  mos  traditus,  ut  sua  sapientia  et  for¬ 
titudine  humanam  naturam  corruptam  emendarent,  et  ita  na¬ 
tura  regnarent  natura  philosophi.  Et  traditus  mos  patribus,  ut 
omnibus  privatis  rebus,  et  vita  ipsa,  patriam  haberent  potiorem, 

quando  eorum  respublicas  legislatores  sive  filiorum  sive  adeo 
suo  ipsorum  sanguine  restituerunt;  et  documenta  plebibus  edita, 
ut  patribus  essent  obsequentissimae,  qui  de  suis  ipsorum  filiis 
passim  edebant  severissima  exempla;  et  per  haec  omnia  tum 
patres,  tum  plebes  libertatem  haberent  quam  charissimam. 
Cumque  libertas  ipsis  corporibus  haereat,  inde  factum  ut  pri- 
scis  bellis  liberos  occumbere  quam  vivere  servos  mallent. 

Principia  romanae  virtutis. 

[13]  Quae  omnia,  a  romanis  recepta,  erunt  nobis  principia 
omnis  romanae  virtutis,  ut  demonstrabimus. 

Ius  violentiae  privatae  in  ius  violentiae  publicae  transformatum. 

[14]  Per  has  rationes,  imperio  publico  constituto,  ius  ma- 
iorum  gentium,  seu  violentiae  privatae,  regnare  desiit,  et  mi- 
norum  coepit,  quod  est  ius  violentiae  publicae,  domi  imperio 
legum,  foris  armorum.  Quae  res  nobis  quintam  et  postremam 
temporis  obscuri  epocham  dabit. 

Imperii  publici  characteres  heroici. 

[15]  Hoc  publicum  imperium  constitutuin,  inter  graecos 
fuit  aliis  Gorgonis  caput,  lyra  aliis  Orphei,  aliis  Amphionis, 
aliis  Apollinis,  quae,  adsonans  ad  legum  carmina,  concentum 
excitavit  humanitatis.  Rudius  Gallis  fuit  Hercules,  qui  ore,  hoc 
est  verbis  legum,  non  ultra  manu,  catenulas  in  hominum  aures, 
disciplinarum  sensum,  non  in  corpora,  iniicit.  Hetruscis  severis 
fuit  fascis  virgarum,  quae  securim  mediam  et  eminentem  cin- 
gunt  b):  a  quibus  insigne  imperii  receptum  conservavere  romani. 

Cathena  Homeri  quid  significet? 

[16]  Haecque  est  cathena  (2),  quam  per  summam  sublimita- 
tem  Homerus  fingit  e  caelo  demissam  —  nempe  auspiciis  et 
religionibus  —  orbem  terrarum  constringere  —  hoc  est  genus 
humanum  cum  diis  et  inter  se  domi  forisque  consociare:  —  non 


(1)  Cfr.  Notae,  127  [Ed.]. 


(2)  Cfr.  Notae,  128  [Ed.]. 

autem  catenam  caussarum  ex  quibus  naturae  necessitas  constat, 
quam  vix  postea,  summa  sua  ingeniorum  subtilitate,  stoici 
intellexere  et  ex  necessitate  iuris,  quam  gentes  dixere  «  fas  », 
ipsi  «  Fatum  »  appellarunt,  ut  libro  priore  diximus.  Ac  sectae 
studio,  ut  suae  sententiae  antiquitatis  auctoritatem  conciliarent, 
sui  dogmatis  Homerum  fecere  auctorem,  si  ve  Homero  suum 
ipsi  dogma  affinxere. 


CAPUT  XXIX  (0 


THESEUS  FABULIS  VINDICATUS 

[1]  Hactenus  narratuin  uti  primae  optimatium  respublicae 
vel  in  regna  mera  abierunt,  vel  legibus  poenalibus  ordinem  sibi 
civilem  fundarunt.  Superest  ut  tradamus  quomodo  et  quando 
in  libertatem  sint  resolutae. 

Theseus  primus  in  terris  libertatis  assertor. 

[2]  Theseum  primum  omnium  ad  vulgus  inclinasse  seque 
abdicasse  dominatu,  Aristoteles,  apud  Plutarchum  <2),  scripsit: 
cui  adstipulator  Homerus,  qui,  in  navium  catalogo,  athenien- 
sem  populum  tantum  nominat,  quod  recte  idem  Plutarchus  ob- 
servat.  Igitur  est  heic  nobis  Theseus  verus,  fabulis,  quibus 
mixtus  est,  excutiendus,  qualem  nobis  ipse  tradit  Plutarchus. 

[3]  Is,  principio  eius  Vitae,  fatetur  in  tanta  historiae  anti- 
quitate  fabulas  consectari  ;  sed  quid  veri  iis  fabulis  subsit,  aut 
nihil  aut  parum  curat,  quia  hanc  iuris  gentium  seu  temporis 
obscuri  historiam,  quae  sunt  principia  historiae  profanae  uni- 
versae,  ignoravit. 


Thesei  mythologia. 

[4]  Itaque  paternum  Thesei  genus  ad  Erechtheum  ac 
primos  indigenas  relatum  narrat.  En  Theseus  indigenis  ortus, 
hoc  est  e  terra  Attica  natis,  quales  athenienses  se  «  terrige- 
nas»,  ut  supra  diximus,  appellabant. 

[5]  Clam  genitus,  clam  natus,  clam  eductus  ab  Aethra 
matre.  En  e  media  propudiosa  multitudine  in  lustris  abditus, 
et  matris  nomen  ab  aethere,  sive  aere,  sive  caelo,  unde  au- 
spicia  veniunt,  deductum. 


(1)  Testo:  «  Caput  XXVIII  »  [Ed.].  (?)  Theseus,  25,  4  [Ed.]. 


G.  B.  Vico,  Opere  -  Il-n. 

Thesei  etymon  —  «  Possessio  »  unde  dieta? 

[6]  Theseus  appellatus  a  0éoi^,  ut  putant,  insigni  mem- 
brorum  positione;  anne,  multo  rectius,  ab  illa  «  pedum  posi¬ 
none  »,  unde  «  possessionem  »  appellatam  putant,  quam  tu 
rectius  a  «  porro  sessione  »  dictam  dixeris.  Ex  qua  nata  et 
dieta  haereditas  ab  «  haerendo  »,  quam  diximus  cuiusque  in- 
clyti  ditionem  principio  vocatam:  unde  «  inelyti  »,  «  heri  » 
primum  dicti,  qui  etiam  sic  dicti  mansere  a  servis  famula- 
bundis,  ut  herus  iussit,  non  dominus. 

[7]  Studio  Theseus  deflagravi  ad  Herculis  exemplum  se 
comparandi,  et  Periphetem  Corynetum  (*)  (a  clava,  xoQuvq, 
appellatum,  quam  postea,  ut  vieti  insigne  spolium,  ad  Hercu¬ 
lis  exemplum,  gestavit),  Synnim  Pytiocamptem  (1 2 3 4),  Crommio- 
nem  (3),  suem  ingentein  et  pugnacem  feram,  Scyronem,  Pro- 
custem,  aliosque  latrones  interemit;  unde  «  Hercules  alter  » 
dictus. 


Theseus,  atheniensis  agri  inelyti. 

[8]  An  eo  Theseus  quoque  poeticus  plures  fuere  inelyti 
qui  Athenas,  ut  Hercules  plures  inelyti  qui  Spartani,  fundarunt: 
non  verus  Hercules,  quia  non,  ut  spartani,  statum  optimatium 
conservavi  ? 


Minotauri  mythologia. 

[9]  Cretensis  Minotaurus  (hanc  unam  e  satis  multis  fabulis 
prò  nostris  principiis  interpretor,  quia  haec  una  est  omnium 
maxime  insignis  et  potissimum  ad  rem  nostram  facit)  navis 
fuerit,  cuius  prora,  uti  naves  solent,  in  taurum  sit  eflformata<4) 
et  «  Minois  »,  cretensium  regis,  «  taurus  »  dieta.  Quae  in  Laby- 
rintho  —  hoc  est  Mari  Aegeo,  ob  tot,  quot  habet  innumeras 


(1)  Testo:  c  Periphatem,  Corynetum  »  [Ed.]. 

(2)  Testo:  «  Synnim,  Protocampam  »  [Ed.]. 

(3)  Testo:  *  Cromrnionam  »  [Ed.]. 

(4)  Cfr.  Notae,  129  [Ed.]. 

insulas,  amfractuoso  —  versaretur:  per  quod,  ad  Atticae  oras 
appulsa,  inde  quotannis  pueros  puellasque  diriperet,  quos  sibi 
impositos,  atticis,  ex  puerili  imagine,  vorare  videretur. 

Daedali  mythologia. 

[io]  Theseus  et  Daedalus,  patrueles  fleti,  sunt  patres  et 
artifices  athenienses,  qui  fuere  duo  civium  ordines  a  Theseo, 
praeter  agricolas,  instituti.  Daedalus  est  vis  ingeniiW,  et  heic 
ipsa  navis,  uti  Virgilius  accipit  quum  dicit  eum  super  mare 
ferri  «  alaruin  remigio  »  (1 2>,  et  sic  Labyrinthi,  hoc  est  naviga- 
tionis,  inventor. 


Ariadnae  mythologia. 

[11]  Theseus  autem  Ariadnae,  Minois  filiae,  amore  captus 
fuerint  patres  athenienses,  capti  gloria  rei  et  militiae  navalis, 
quae  inter  cretenses,  quos  diximus  ingeniosissimos  (3)  et  quia 
insulanos,  primum  nata  iis  gentibus  est.  Et  Ariadnae  filo  —  hoc 
est  cursu  navali  certa  arte  ducto  U)  —  e  Labyrintho  egressus 
est  —  hoc  est  Aegeo  mari  in  Cretense  evaserit.  —  Postea  Ariad- 
nem  deseruerit,  contempserit,  prae  sororis  amore:  hoc  est  classis 
suae,  quae  ex  eadem  cretensium  arte  nata  est.  Et  ita  creten- 
sium  piraticam  prohibuerit,  et  patriam  indigna  et  foeda  eius 
belli  lege  (nam  prima  bella  rapinae  fuere,  et  perpetua  bella 
fuere,  ut  mox  dicemus)  liberavit,  ut  quotannis  seni  pueri, 
senae  puellae  in  Cretam,  a  Minotauro  in  Labyrintho  vorandae, 
mitterentur. 


Persei  et  Andromedae  mythologia. 

[12]  Similis  character  in  alio  orbe,  Aethiopia,  fuit  Per- 
seus,  etiam  «  Hercules  alter  »  dictus,  qui  Andromedam  —  vir- 
gines  eius  orae  maritimae  —  a  marina  bellua  —  a  navibus 
piraticis  —  liberavit. 


(1)  [Libro  priore],  cap.  CXLV. 

(2)  Aen.,  IV,  18-9  [Ed.]. 


(3)  Libro  priore,  cap.  CXLV. 

(4)  Cfr.  Nolae,  130  [Ed.]. 

Herculea  Thesei  aerumna  —  Theseus  libertatem  Athenis 
fundat,  optimatibus  mlxtam. 

[13]  Hinc  ingens  facinus  aggressus,  quo  omnes  gentes, 
omnes  Srjpouq,  seu  populos,  in  unam  civitatem  coegit,  offerendo 
iis  aequalitatem  iuris,  ac  proinde  popularem  statum,  et  se 
tantum  bellorum  ducem  et  legum  custodem  fore;  et  populum 
distinxisse  in  nobiles,  quos  eùrraTQiScfc;  vocavit  (qui  sunt  pa- 
tricii  ipsissimi  romanorum),  artifices  et  agricolas;  et  nobilibus 
quidem  tractandi  res  divinas,  ex  silo  ordine  creandi  magi- 
stratus,  interpretandi  leges  ac  religiones  potestatem  permisit; 
de  reliquo  eos  cum  ceteris  quasi  ad  aequalitatem  redegit;  et 
urbem  «  Athenas  »  appellavi^ 

Graecae  historiae  inverisimilitudo. 

[14]  Sed  facile  est  Theseum  id  nexis  atticis  persuasisse, 
qui  sub  astricto  patrum  imperio  per  minuta  regna  Attica  sparsi 
erant.  At  patribus  ipsis  suorum  pagorum  (quae  duodecim  prima 
numerant)  eripere  regna,  eosque  sub  suum  belli  et  legum  ar- 
bitrium  redigere  (uti,  apud  Plutarchum,  ipsi  patres  postea  in- 
dignantur  ita,  ut,  gravi  invidia  oneratum,  ad  calamitosum 
exitum  tandem  perducerent),  natura  fortium  non  patitur,  ne- 
que  sinit  ut  credamus  complures  eorum  ultro  in  Thesei  oblatas 
conditiones  concessisse  alios,  metu  eius  potentine,  id  voluntate 
fecisse  ad  quod  inviti  cogi  posse  providebant,  et  quae  regna 
herculea  virtute  quaesierant,  omnem  vim  inexperti,  ut  ignavi 
solent,  per  inertiam  ainisisse. 

Verum  atheniensis  historiae  principium — Origo  Arae  clementiae  — 

Ut  Athenis  primum  nata  libertas^ 

[15]  Itaque  prò  nostris  historiae  profanae  universae  prin- 
cipiis  dicendum  —  cum  iam  in  parvis  Atticae  regnis  herculea 
virtus  esset  resoluta,  et  patres,  ocio  inertes,  luxuriam,  avari- 
tiam,  crudelitatem  in  nexos  exercerent  —  ius  nexi  cum  plebe 
aequum  atheniensibus  populare  imperium  fundasse.  Quod  ple- 
bes  ex  Attica,  vicinitate,  ad  celebrem  atheniensium  Aram,  quae 

proinde  «  Ara  miserorum  »  dieta  est,  omnes  ferme  confugerent: 
quapropter  pagorum  Atticae  patres.  ne  in  vacua  regnarent,  cum 
maxime  Athenis  locum  dignitatis  haberent  —  genus,  imperia, 
sacerdotia,  —  et  ipsos  cum  suis  gentibus  in  atheniensem  civi- 
tatem  convenisse.  Et  ita  atheniensis  libertas,  aequo  cum  plebe 
nexus  iure,  sive  aequo  iure  privato,  tamen  salvo  patribus  iure 
publico,  nempe  connubiis,  magistratibus,  sacerdotiis,  sub  The- 
sei  charactere,  ab  Athenarum  heroibus  fundata  est  qualis,  tre- 
centos  post  annos,  romana  civitas  lege  XII  Tabularum  tandem 
est  constituta. 

Ordo  rerum  in  romana  idem  ac  atheniensi  republica. 

[16]  Firmant  hanc  historiam  res  in  atheniensi  republica  in 
tempore  historico  consecutae.  Nani  patres  sensim  ius  nexi  re- 
sumpsere  alieni  aeris  obtentu,  quo  plebem  onerabant;  et  quia 
saeviter  nexos  in  nervo  et  privato  carcere  habebant,  eaedem 
Athenis  numero,  quae  postea  ob  easdem  caussas  Romae  tur- 
bae  et  seditiones  factae.  Et  ita  ius  nexi,  quod  primum  culturae 
fuerat  sub  clientelis,  deinde,  in  optimatium  republica  mera, 
fuit  domimi  bonitarii,  sive  tributi:  tandem,  republica  libera 
constituta,  fuit  ob  (0  aes  alienum.  Qui  ordo  rerum  idem  numero 
in  romana  republica  legenti  romanam  historiam  apud  Livium 
innotescet. 


(j)  Testo:  «  ab  »,  corretto  nei  due  errata-corrige  [Ed.]. 


CAPUT  XXX  (O 


QUINTA  ET  POSTREMA  TEMPORIS  OBSCURI  EPOCHA, 
QUA,  BELLIS  INTRODUCTIS,  OMNIS  HUMANA 
AUCTORITAS  AD  DEUM  REDIT  (a) 

Ut  natura  gentes  docuit  belli  artes? — «  Oppidum  »  unde? 

[1]  Natura  ipsa,  seu  rectius  divina  providentia,  rebus  ipsis 
dictantibus,  gentes,  ut  pacis,  quas  vidimus,  ita  et  belli  artes 
edocuit:  quae  duxit  primos  hominum  fontium  studio  in  montes 
rupesque,  unde  primi  pagi  naturae  situ  muniti  extitere,  quae 
proinde  «  oppida  »  dieta.  «Oppidum»  enim  priscis  «  validum», 
ex  quo  fuit  «  oppido  »  antiquum  prò  «  valde  »,  «valide». 

[2]  Inde  adversus  violentos  extruxere  aras,  qualis  modicus 
agger  quo  Romulum  munisse  urbem  Romani  tradit  historia; 
unde  «  pugnare  prò  aris  focisque  »  «  pugnare  prò  patria  » 
dictum  mansit.  Postea  in  primis  cum  plebe  turbis  natura  extitit 
ordo  militaris,  qui  plurimum  valet  ad  vini,  speciem  et  terro- 
rem.  Et  semper  ordines  in  comitiis  habebantur,  in  quibus  solis 
proinde  dicebantur  «  quirites  »,  quia  hastati  in  concionibus 
aderant.  Hinc  populi  optimatium  in  bellis  postea  ferme  erant 
invidi:  contra,  asiani,  quia  sub  regnis  meris  non  convenie- 
bant  armati  in  comitiis,  quae  sub  monarchis  nulla  habentur, 
disiecti  pugnabant  et  facile  vincebantur.  Tum  ex  natura  rei- 
publicae  optimatium  patribus  cavendum  a  multitudine  fuit;  et 
ita  in  ipsis  oppidis  aroes  fundatae.  et  arma  ad  subitos  plebium 
tumultus  in  promptu.  Demum,  legibus  poenalibus  in  rebuspu- 
blicis  optimatium  severissimis  latis  et  severissime  exercitis, 
terror  imperii  natus,  qui  est  omnis  militaris  disciplinae  prae- 
cipuum  fundamentum. 


(1)  Testo:  «Caput  XXIX»  [Ed.]. 

(2)  Cfr.  lib.  I,  capp.  C,  CXX1V,  CXXV,  CXXXV,  CLVI,  etc.  [Ed.]. 

Ut  primae  civitates  ad  bellum  fundatae? 

[3]  Atque  hae  verae  sunt  caussae  historicae  eius  quod  ab 
eruditis  est  observatum  quidem  —  primas  civitates  ad  belli 
artes  bellicamque  virtutem  in  primis  esse  fundatas  —  sed  tan- 
quam  id  esset  condentium  urbes  consilium,  quod  re  ipsa  primos 
homines  natura  rerum  edocuit.  Nani  (0  sane  satis  perversum 
est  ut  urbium  conditores  ad  bella  ante  omnem  bellorum  me- 
tum  cogitarent. 

Ut  natura  gentes  docuit  belli  iura?  —  Quid  bellum? — Cur  ius  belli?  — 

Cui  ius  belli?  —  Cur  ius  romanum  inter  barbaros  consepultum? 

[4]  Iura  autem  bellorum  et  ipsa  natura,  per  haec  quae 
dicemus,  explicavit.  Nam,  publicis  imperiis  constitutis,  privata 
bella  domi  cessere,  et  mox  publica  foris  orta,  quae  etiam 
«  duella  »  dieta,  ut  saepius  memoravimus;  et  ex  eadem,  qua 
primum  ea  vox  nata  est,  ratione  didicere  gentes  bella  esse 
iuris  controversias  inter  duas  summas  potestates,  quas,  quia 
inter  duas  summas,  tertius  dirimere  non  posset.  Et  sic  didice- 
runt  quod  par  in  parem  imperium  non  habeat;  et  sic  duella, 
ut  domi  vetita,  ita  foris  esse  necessaria,  eaque  solas  summas 
potestates  gerere  posse.  Quo  iure<1 2)  gentium,  barbaris  chri- 
stianorum  temporibus,  cum  de  privatis  iudiciis  iura  romana 
ubique  consepulta  iacerent,  et  merito  iacerent  (an  barbarae 
ferocesque  et  natura  et  victoriis  nationes,  Europam  inundantes, 
iura  discere  a  victis  vellent,  quos  ex  iis  legibus,  et  non  ex 
contemptu  legum,  victos  putabant?),  duella  per  omnia  Euro- 
pae  regna  a  Germanis  cum  antiquissimo  suo  vocabulo  nativo 
diffusa  sunt. 


(1)  Nel  righino  in  basso  alla  pagina  194  dell’edizione  originale,  nel  quale, 
conforme  l’uso  delle  vecchie  stampe,  è  anticipata  la  prima  parola  della  pagina  suc¬ 
cessiva,  è  stampato  «  quod  »,  laddove  la  prima  parola  della  pagina  195  è  *  nam  ». 
Evidentemente,  nel  correggere  le  bozze,  il  Vico  emendò  a  p.  195  »  quod  »  in  «  nam  », 
dimenticando  d’introdurre  analogo  emendamento  nel  righino  della  pagina  antece¬ 
dente.  Le  edizioni  Ferrari  hanno  «quod  nam»  [Ed.]. 

(2)  Testo:  «  quod  ius  »  [Ed.]. 

«  Duella  »,  «  duellatores  »  —  «  Hostis  »,  aequalis  —  Iustitia  interna  bellorum 

—  «  Hostimentum  »,  «  hostire  »  —  «  Duellio  »,  «  perduellis  »  —  Servus 

poenae  —  «  Rebellio  ». 

[5]  Dum  prima  bella  publica  «duella*  dieta  (uti,  diu  etiam 
post,  Plautus (I)  romanos  «duellatores  optimos  »  appellavit, 
externi  amici  «  hostes  »,  si  ve  aequales,  vocati  sunt.  Deinde 
«  bella»  dixere,  et  belligerantes  vocarunt  «  hostes  »:  quod  vo- 
cabulum  id  naturae  ius  gentes  commonuit,  ut  potestates  civiles 
tantum  bella  urgeant  quantum  par  pari  referant,  quod  dixerant 
«  hostimentum  »  a  verbo  «  hostire  »  (aequare) .  Inde  externae  ami- 
citiae  «  hospitia  »  dieta  mansere.  Et  caedes  domi  facta  «  duel¬ 
lio  »  primum,  ut  «duellio»  Horatio  dieta  apud  Livium;  deinde 
«  perduellio  »  vocata,  quasi  «  perduelles  »  essent  plusquam 
hosterni  hostes,  et  ob  id  servi  poenae  fiebant;  tandem  «per¬ 
duellio  »  «  rebellionem  »  significavit. 

Cur  inter  priscas  gentes  aeterna  hostilitas? 

[6]  Namque,  ut  gentes  minores  conditae  sunt,  aliae  aliis 
per  iniurias  innotuere.  Itaque,  cum  omnes  sibi  ab  aliis  metue- 
rent,  hostilitas  inter  eos  aeterna  erat:  quare  licebat  perpetuo 
ab  hostibus  rapere.  Unde  fìuxit  in  XII  Tabulas  caput  illud: 
«  Adversum  hostem  aeterna  auctoritas  esto  ». 

Bellorum  indictio — Prima  bella  «tumultus». 

[7 1  Igitur,  antequam  iure  minorimi  gentium  bellis  solen- 
nitas  indietionis  introduceretur,  bella  fuere  «  tumultus  »,  qui 
proprie  est  «  timor  multus  »  ad  repentinos  et  indictos  hostium 
insultus.  In  cuius  vocis  definitione  stat  Marci  Antonii  caussa, 
apud  Ciceronem,  in  una  Phìlìppicarum  (2). 

Cur  Africae  ora  dieta  «  Barbaria  »  ? 

[8]  Qui  mos  hodie  afris,  Interni  maris  accolis,  permanet, 
quam  orbis  plagam  fortasse  ob  hunc  ipsum  barbarum  morem 


(1)  Captivi ,  prò!.,  68  [Ed.]. 


(*)  I,  8  [Ed.]. 

«  Barbariam  »  vulgo  dicunt:  quod,  sine  caussa,  sine  indictione, 
perpetuam  piraticam  contra  europaeos  christianos  exercent,  et 
praedas  refert  Grotius  belli  iure  aestimatas. 

Foedera  amicitiae. 

[9]  Quare  foedera  amicitiae  caussa  inter  gentes  sero  con- 
stituta  dicendum  est,  quae  «  hospitia  »  prisci  appellarunt. 

Legatorum  sanctitas —  «  Pater  patratus»  unde  dictus? 

[ro]  Solemnitatum  autem,  quae  bellis  inductae  sunt,  alia 
est  ut  legati  sancti  haberentur,  quam  ipsam  a  iure  maiorum 
gentium  divisim  didicere  legationibus,  quas  ad  plebes,  quae 
secessionem  fecissent,  miserant:  unde  id  fas  gentium  agno- 
verunt,  et  foeciales  constituti,  qui  bella  indicerent,  quorum 
princeps  «pater  patratus»,  quasi,  ut  diximus  alibi,  «pater 
consecratus  »,  dictus  est. 

Mancipatio  occupationis  bellicae  rudimentum. 

[n]  Et  ita,  si  summae  potestates  bella  gerant,  et  antequam 
gerant,  indicant,  occupatio  bellica  certus  esset  modus  acqui- 
rendi  dominii.  Quam  mancipatio  privatim  gentes  edocuit,  ut 
virtute  parta  forti urn  dominio  cederent. 

Servitutis  in  genus  humanum  utilitates. 

[12]  Et  ex  captivitate  servitus  introducta.  Principio,  ne  ex 
bellis  bella  perpetuo  sererentur,  in  hac  externa  iustitia  con- 
quiescere  imperia  voluerunt,  et  interna  iustitia  potestatum  ci- 
vilium  pudori  relieta  est.  Deinde,  ne  bella  in  exitium  humani 
generis  desaevirent  internecina,  servitutis  commoda  victoribus 
proposuere,  quibus  illecti,  a  caedibus  temperarent.  Quod  Cae- 
sar  bello  civili,  quo  capti  servi  non  fiunt  —  quod  bellorum 
genus  ob  id  solet  esse  crudelissimum,  —  ilio  edicto  imperare 
militi  victor  debuit:  «  Parce  ferro». 

«  Servus  »  et  «  mancipium  »  cuius  quodque  iuris  vocabulum  ? 

[13]  Et  duo  vocabula  captis  indita:  alterum  a  iure  mino- 
rum  gentium,  nempe  «servus»,  quod  victores  admonet  hu- 
manitatis,  ut  quos  possunt  occidere,  servare  malint;  alterum 
a  iure  gentium  maiorum,  nempe  «  mancipium  »,  quod  victores 
admonet  utilitatis,  qui  captos  inter  res  mancipi  habeant,  hoc 
est  iure  optimo,  iure  fortissimo,  iure  victoriae  quaesitos, 

Filiifamilias  rudimenta  servorum  —  Cur  in  filiosfamilias 
quam  servos  ius  durius  ? 

[14]  Quod  et  ipsum  iure  patriae  potestatis  privatim  quo¬ 
que  didicerant.  Quo  maiores  gentes  ius  vitae  et  necis  habebant 
in  filios:  quos  cum  recens  natos  occidere  possent,  putabant 
agnitos  ac  servatos,  prò  eo  beneficio,  loco  rerum  sibi  esse 
oportere,  et  quicquid  acquirerent,  sibi  acquiri,  cum  eo  quo¬ 
que  inter  utrosque  severitatis  discrimine:  quod  filiifamilias 
trina  venditione  liberarentur  patria  potestate,  quia  duplex  a 
patribus  beneficiuin  acceperant,  alterum  quo  nati,  alterum  quo 
servati;  servi  autem  una  manumissione  liberi  fierent,  quia  a 
victoribus  servantur  tantum.  Cetera  erant  in  omnibus  et  per 
omnia  in  acquisitionibus  exaequati. 

Clientelae  manumissionis  et  patronatus  rudimenta. 

[15]  Clientelae  autem  gentes  quoque  divisas  ad  futuras 
manumissiones,  quae  hoc  iure  introductae  sunt,  erudierant,  ut 
eas  communiter  iustas  adgnoscerent  ;  quae  iura  patronatus 
manumissoribus  pararent  cum  duabus  patronatus  partibus, 
praestationc  nimirum  obsequii  et  onerar um  et  assignatione. 
Quare  ab  Ulpiano  liberti  clientibus  comparati  (*). 

Arae  postliminii  iura  erudiere. 

[16]  Et  antiquissimae  maiorum  gentium  arae  futura  post¬ 
liminii  iura  inchoarunt,  ut  supra  diximus:  unde  romanis  postea 
de  «  postliminio  receptis  »  mansit  ipsa  quoque  locutio. 


(x)  Dig.,  IX,  3  (De  his  qui  effuderint  vel  deiecerinl),  5  («  Si  vero»),  \  1. 

Hostiura  sepultura. 

[17]  Et  prima  in  terris  nata  humanitas  gentes  quoque  di- 
visas  docuit  ne  inviderent  hostibus  sepulturam. 

Externa  iustitia  bellorum  auspiciis  et  duellis  agnita  — 

Sacra  *  addictionis  »  origo. 

[18]  Sed,  ut  captivitates  ac  servitutes  certae  essent  bello- 
rum  poenae,  quanquam  ad  peiorem  caussam  belli  fortuna 
inclinasset,  id  ius,  ab  primis  usque  theocratiis,  gentes  auspiciis 
privatim  didicerant,  ut  cui  aves  agrum  addicerent,  ager  iure 
illius  optimo  esset,  ut,  in  capiendo  agro  romano,  Romulo  Re- 
mus  cessit.  Unde  in  iure  augurio  illa:  «  omina  addicere  »  et 
«  addictivae  aves»,  a  quibus  postea  in  privata  iudicia  deri* 
vatum  tertium  praetoris  verbum,  «  addico  ».  Praeterea  hoc  belli 
ius  didicere  duellis,  quorum  fortuna  in  statu  exlegi  contro* 
versias  dirimebant;  nec,  si  pars  iure  superior  vieta  esset,  ex 
duellis  duella  serebant  alia. 

Usucapiones  ex  iure  gentium  natae. 

[19]  Et  ita  Summum  Numen  providit  ne,  in  exitium  ge¬ 
neris  humani,  regna  et  imperia  semper  sint  in  incerto:  qua- 
propter  usucapiones,  ad  asserendain  regnorum  iustitiam,  et 
ipsae  a  maiorum  gentium  moribus  provenere. 

Ut  gentes  agnovere  pacis  iura  —  «  Pax  »  iuris  publici  venia. 

[20]  Cumque  in  iudiciis  privatis  actiones  iniuriaruin  pactis 
extinguantur,  et  pax,  uti  supra  diximus,  prius  de  privatis 
iudiciis  quam  de  bellis  dieta  sit  —  quare  supra  definitum 
pactum  «  venia  privati  iuris  »,  unde  latinis  «  orare  pacem  » 
(orare  veniam),  —  per  haec  doctae  sunt  gentes  bella  pace 
componere,  quae  nihil  aliud  est  nisi  iuris  publici  venia. 

Ius  praedarum. 

[21]  Postremo  secedentium  plebium  iedactiones  privatim 
factae  docuere  gentes  redactiones  provinciarum,  sive  praeda¬ 


rum  tura. 

«  Vas  »  et  «  praes  »  quid  differant?  quid  «  praes  »  et  «  manceps  »  ? 

[22]  Nani  qui  clientes  erant  quisque  vas,  quantum  ex 
prima  lege  agraria  nexus  erat  inclyto  praestare  obsequium  et 
operas;  et  culturae  nexus  docuit  iustam  servitutem,  ut  bello 
servati  colerent  dominis  agros,  non  sibi.  Iidein  clientes,  post- 
quara,  turbis  et  secessionibus  factis,  in  plebes  coaluere,  oblata 
ipsis  per  patres  lege  agraria  secunda,  quisque  eorum,  factus 
nexus  dominii  bonitarii,  dictus  est  «  praes  »,  quantum  nexus 
erat  solvere  patri  decimam  agri,  cuius  pater  habebat  auctori- 
tatem,  sive  ius  optimum. 

«  Praestare  »  sponsorum  proprium. 

[23]  A  qua  voce  «  praes  »  est  «  praestare  »,  verbum  spon¬ 
sorum  proprium,  ut  docent  vulgares  iuris  locutiones  «  prae¬ 
stare  culpam  »,  «  casum  »,  «  periculuin  »,  «  bonam  fidem  », 
«  custodiam  »,  «  diligentiam  ».  Et  idem  praes  erat  manceps, 
quantum  agrum  haberet  sub  iure  optimo  patris. 

Praedes  rudimenta  provinciarum. 

[24]  Eoque  pacto,  seu  praedes  seu  plebes  fuere  porro 
cuique  genti  rudimenta  provinciarum;  et  praedes  domi  docuere 
ius  praedarum  foris  tum  victores  tum  victos,  ut  infirmi,  ultro 
dediti,  cum  aliquo  commodo,  si  non  liceret  civilis,  saltem  na¬ 
turali  libertatis,  in  fortiorum  potestatem  redigerentur. 

Primae  foris  praedae,  provinciae. 

[25]  Atque  has  primas  praedas  bellicas  coniicio  fuisse 
quae  postca  «  provinciae  »  dictae  sunt.  Quod  nane  «  praeda  » 
latinis  dicitur,  Varronib)  «  corpora  rerum  captarum  »  definita, 
graecis  (’ocptAeta  appellatur,  quibus  serpens  oqng;  et  nos  supra 
satis  multis  docuimus  serpentelli  fuisse  poetis  terrarum  cha- 
racterem . 


(1)  De  lingua  latina,  IV,  36  [Ed.]. 

«Provincia»  unde  dieta?  —  «In  provinciam  redigere»  unde? 

[26]  Neque  enim  «  provincia»  inde  quod  «  procul  vieta  », 
sed  quod  «  prorsus  vieta  »,  significatione  qua  «  prorsus  » 'signi¬ 
ficai  «  avanti  »,  ut  «  rursus  »  «  dietro  »,  tanquam  provincia  esset 
ulterior  plebs  redacta.  Nani,  inter  imperii  romani  initia,  Satri- 
cum  atque  Corniculum,  proxima  Urbi  oppida,  ut  cum  Floro  (0 
dicam,  provinciae  fuerunt.  Quod  ipsa  locutio  «  in  provinciam 
redigere  »  satis  docet  quod  sit  inde  prolata  quod  principio 
fuerat  «redigere  plebem  ». 

«  Praeda  »  quid  proprie  ? 

[27J  Haec  omnia  evincunt  primum  vox  ipsa  «praes»,  in- 
fantis  linguae  monosyllabum.  Deinde,  quod  publicani,  quan- 
tum  prò  solvendis  aerario  vectigalibus  spondent,  «praedes», 
quantum  vectigalia  habent  redempta,  «  mancipes  »  dicti  :  ut 
praeda  sit  res  manu  capta,  prò  qua  victori  victus  pendit 
vectigal  aut  stipendium  aut  tributum;  unde  illa  diversa  per 
provincias  vectigalia,  tributaria,  stipendiarla  praedia. 

«  Praedium  »  et  «  solum  »  quid?  —  Praediorum  genera: 
fundus,  aedes — Unde  iura  praediorum  servitutes? 

[28]  Itaque  ex  iure  maiorum  gentium  est  vox  «  praedium  » 
a  «praes»,  unde  et  particula  «  prae  »,  italis  « innanzi »,  « in 
faccia  ».  Et  «  praedio  »  adversum  «  solum  »,  ut  «  solum  »  sub¬ 
stantia  terrae  sit,  «  praedia  »  sint  res  soli,  quae  veniunt  sub 
aspectu  sive  soli  rustici,  fundus,  sive  urbani,  aedes:  unde 
«  res  soli  italici  »,  «  res  soli  provincialis  »  dictae  romanis 
mansere.  Affectiones  autem  rerum  soli  «  iura  praediorum  » 
dieta  sunt  ex  iure  maiorum  gentium,  ut  praedium  iuris  optimi, 
quod  manebat  apud  patres.  Praedium  iuris  nexi  datum  plebi  : 
nani  ex  iure  minorum  gentium,  sive  bellorum,  translata  illa,  ut 
praedia  alia  dicantur  «  libera  »,  alia  «  serva  »,  et  iura  prae¬ 
diorum  «  servitutes  ». 


(1)  I,  11  [Ed.]. 

Primi  in  terris  vieti  —  Verbum  «vincere»  quando  natum?  — 
Primarum  victoriarum  clenientia. 

[29]  Itaque  primi  in  terris  vieti  fuere  plebes  redactae,  si- 
gnificatione  propria,  qua  dicunt  latini  aliquem  «  vinci  »  pre- 
cibus,  donis,  prò  «  flecti  »,  et  «  animo  vieto  »  prò  «  infirmo  ». 
Quare  primae  victoriae,  humanitate  et  legibus,  non  crudelitate 
et  iniuriis,  relatae  sunt;  unde  romani  in  regni  artibus  didicere 
«  parcere  subiectis  ». 

A  «  praes  »  primum  «praemium»,  primum  «praecium», 
primum  victoriae  praemium. 

[30J  Et  ita  a  «  praes  »  primum  «  praemium  »  dictum,  et 
«precium»  idem  ac  «  praemium  »  (fi  (quod  vulgo  mansit  lati¬ 
norum),  et  id  praecium  primum  victoriarum  praemium  fuit, 
plebis  victae  tributum.  Ut  autem  prò  duabus  agrariis  legibus 
agnita  gentibus  modo  aequiora,  modo  duriora  provinciarum 
iura,  super  quibus  duabus  legibus  imperium  romanum  per  ter- 
rarum  orbem  victoriis  prolatum  est(1 2 3>,  diximus  libro  priore  (3) 
et  gravius  paullo  inferius  dicemus. 

Divinus  iuris  circulus  a  Deo  ad  Deum. 

[31]  Hisque  rationibus  providentia  divina,  rebus  ipsis 
dictantibus,  hoc  est  rerum  humanarum  divino  ordine  semper 
suspiciendo,  comparavi  ut  minores  gentes,  a  iure  maiorum 
gentium  et  iure  civili  communi  divisim  edoctae,  agnoscerent 
bellorum  et  pacis  iura  sibi  hostibusque  communia,  tanquam 
ab  uno  legislatore  dictata,  quae  proinde  «  iura  a  diis  orta  » 
dixere. 

Orbis  terrarum  una  civitas, 

cuius  municipes  solae  potestates  civiles  sub  Dei  imperio. 

[32]  Et  agnorunt  ex  omnibus  regnis,  imperiis  et  ex  libe- 
ris  civitatibus  populisque,  qua  longe  lateque  terrarum  orbis 


(1)  Cfr.  Nolae,  131  [Ed]. 

(2)  Testo:  «esse»,  emendato  nell’errata-corrige  ras.  [Ed.]. 

(3)  Cap.  CCXVII. 

patet,  unam  magnarti  civitatem  constitutam,  cuius  municipes 
solae  potestates  civiles  sunt  (bella  enim,  paces,  foedera  tractare, 
legationes  mittere,  inferioribus  vetitum),  atque  huic  magnae 
civitati,  quam  vix  tandem,  subtilibus  rationibus  ex  commu- 
nione  rationis  et  veri,  stoici  intellexerunt,  Deum  praeesse,  a 
quo  bellorum  et  pacis  iura  orta  agnovere.  Quem  in  bello- 
rum  indictionibus  iudicem  summum  appellabant  ilio  carmine: 
«Audi,  Iupiter  »,  et  in  pangendis  foederibus  «  fractorum  foe- 
derum  vindicem  »  imprecabantur,  ut  libro  priore  b)  diximus, 
et  maiorum  gentium  implorationibus,  obtestationibus  in  cla- 
rigationes  et  consecrationibus  in  imprecationes  contra  foedi- 
fragos  productis.  Sic,  inter  homines  summos  aequales  statu 
exlegi  recurrente,  quia  nulla  humana  societas  stare  potest  sine 
regimine,  ut  diximus  libro  priore  (2>,  theocratia  inter  gentes 
rediit,  quae  principes  summos  doceret  iura  naturae,  quibus 
solis  tenentur,  ad  quae  servanda,  quando  domi  cogi  possunt 
a  nemine,  foris  ad  ea  agnoscenda  belli  vi  cogerentur. 

Rerumpublicarum  recursus  sane  admirandus. 

[33]  Cumque  ex  theocratiis  patriae  potestates,  e  patriis 
potestatibus  clientelae,  e  clientelis  optimatium  respublicae,  e 
rebuspublicis  optimatium  regna  mera  et  respublicae  liberae 
provenissent;  rursum  regna  mera  et  respublicae  liberae  ad 
respublicas  optimatium,  quae  tutela  Constant,  ut,  non  cupidi- 
tate,  sed  tutela  imperiorum  iusta  bella  gererent;  respublicae 
optimatium  ad  clientelas,  quatenus  in  bellis  arma  praesidio, 
non  exitio,  generis  humani  tractarent;  clientelae  ad  patrias 
potestates,  ut  potestates  civiles,  tanquam  summi  rerumpubli¬ 
carum  patres,  aequo  violentiae  iure  inter  se  agerent;  patriae 
potestates  ad  theocratias  rediere,  ut,  ceu  patres  exleges,  sub 
imperio  unius  summi  Numinis  regerentur,  et  victoriis,  tanquam 
summi  Numinis  auctoritatibus,  acquiescerent. 


(1)  Cap.  CLVI. 


(2)  Cap.  XLIX  et  seq. 

Rerumpublicarum  occasus  —  Lex  potentiae 
fons  omnis  maiorum  minorumque  gentium  iuris. 

[34]  Sic  Deus  Optimus  Maximus,  aeterna  iustitia  qua 
cuncta  regit,  regna  —  auspiciorum  religione,  connubiorum  ca- 
stitate,  fortitudine  in  laboribus  et  periculis,  severitate  imperio- 
rum  in  liberos,  et  miseros  ad  aras  confugos  conservando,  et 
plebibus  parendi  mercedes  agrariis  legibus  exsolvendo,  parta 
et  constituta,  —  ex  contrariis  caussis  —  nempe  religionum  con- 
temptu,  flagitiis  principum,  luxuria,  inertia  et  per  malas  artes 
ditandorum  filiorum  cupiditate,  et  oppressionibus  populorum, 
et  summa  multitudinis  egestate  —  adimit  atque  dat  melioribus, 
ex  lege  potentiae  recurrente  a  natura  meliori  dictatae,  in  qua 
utrumque  ius,  et  maiorum  et  minorum  gentium,  continetur. 

Iura  naturalia  gentium  rudimenta  iuris  naturalis  philosophorum. 

[35]  Eoque  pacto  per  ius  maiorum  gentium  et  ius  civile 
commune  minorum,  quasi  per  rerum  humanarum  tentamina, 
gentes  fas  naturae  agnoscerent  et  rationis  aeternae  necessita¬ 
teli!.  Quare  eleganter  dicere  possis  ius  maiorum  gentium  fuisse 
rudimentum  iuris  cuiusque  civilis,  et  tum  ius  maiorum  gen¬ 
tium,  tum  ius  civile  minorum  commune  fuisse  iuris  bellorum 
pacisque  magistros,  et  leges  iustae  violentine  edocuisse  natu¬ 
ralia  iura  pudoris:  uti  porro,  prò  hoc  ipso  ordine,  iura  gentium 
naturalia,  in  romana  republica  recepta,  in  iura  pudoris  seu  in 
iura  naturalia  philosophorum,  atque  haec  ipsa  tandem  in  iuris 
civilis  romani  necessitatem  abiere.  De  qua  re  late  libro  supe¬ 
riore  b)  disseruimus:  quibus  haec  nunc  in  praesentia  addimus. 

«  Tia  el  paia,  bella»  quid?  —  c  Kasia  pura»  quid? 

[36]  Priscis  gentibus  omnia  bella  religione  summe  perfusa 
erant,  et  ideo  religione  quia  iustitia  perfusa  erant,  et  de  iustitia 
deos  ipsos  iudices  appellabant.  Quare,  cuin  bella  indicebant,  ab 
iniuriosis  civitatibus  evocabant  deos,  rati,  ubi  regnarent  iniu- 


(I)  Cap.  CCXV. 

riae,  ibi  deos  agere  indignimi  esse.  Et  ita  bella  gerebant  pia, 
quia  iniuriis  lacessiti  gerebant,  tanquam  prò  iure  ac  prò  diis 
belligerare  idem  esset.  Hinc  gerebant  quoque  pura,  uti  sacra 
casti  tractabant;  nara,  uti  sacrificaturi  lavabant  prius,  ita  bella- 
turi  omnia  experiebantur  prius  quam  ad  vini  et  arma  venirent, 
eadem  significatione  qua  «  hasta  pura  »  ipsis  dicebatur  quae 
ferro  armata  non  esset.  Ob  quae  omnia  tantum  priscis  erat 
«  pium  purumque  bellum  »  quantum  bellum  quod  ob  iniuriam 
acceptam  infertur  et  post  solennem  indictionem  administratur. 

[37]  Quem  morem  constantissime  obtinuere  antiquae  opti- 
matium  respublicae,  quae  nunquam  bella  nisi  iniuriis  adactae 
sumpsere. 

Iustitiae  romanae  caussae  — 

Respublicae  optimatium  fortes,  quia  iustae. 

[38]  Hinc  romani  inter  innumeras  respublicas  Latii  pri- 
mum,  deinde  Italiae  crevere,  quia  nullam  laeserant  ultro;  et 
difficile  tamen  quingentutn  annorum  spacio  crevere,  quia  opti- 
matium  respublicae,  ut  innocentissimae  ab  aliis  agebant,  ita 
fortissimae  suam  tuebantur  libertatem. 

[39]  Hinc  in  Hispania  duae  solae  civitates,  caussis,  locis 
temporibusque  divisae,  tantas  Hannibali  aerumnas,  vel  obsessa, 
Saguntus,  obtulit;  tantum  romanis,  vel  obsessa,  Numantia,  ter- 
rorem  intulit:  nec  omnes  coniunctae  terrarum  orbis  imperium 
sibi  armis  fundarunt;  unde  de  fortissimis  populis  et  bellico- 
sissimis  civitatibus  illud  apud  Florum  dictum  (*):  «Hispaniam 
ingentes  suas  vires  victam  sensisse  ». 

[40]  Hinc  postremo  unus  Arminius,  cattorum  princeps,  tot 
clades  romanis  dedit,  nec  unquam  Germania  cogitavit  foede- 
rata  romanum  imperium  excindere. 

Graecae  gentis  mature  humanitas. 

[41J  Quae  omnia  dant  coniicere  graecae  gentis  praecox 
ingenium  et  proinde  praematuram  humanitatem  futuram,  quae 
foedera  bellorum  ab  troiano  usque  bello  intellexit. 


(i)  II,  17  [Ed.]. 


G.  B.  Vico,  Opere  -  W-w. 

Divinae  providentiae  admiranda  consilia. 

[42]  Idque  omne  divina  providentia  moderante,  ut  quae- 
que  bella  cum  finitimis  gererentur  et  in  proximum  semper 
procederent,  ut  ex  morum  communione  gentes  facilius  fas  bel- 
lorum  agnoscerent.  Et  ita  natura  ipsa  illa  regni  ars  nata  est: 
perpetuo  armorum  progressu  imperia  in  finitimos,  non  in 
dissitos  et  longinquos,  proferre,  ut  commode  cum  imperiis 
gentes  in  morum  et  linguarum  societatem  coaluissent. 

Foedera  stipulationibus  priscis  concepta. 

[43]  Hinc  antiquissimae  gentes  seorsim  iure  civili  com¬ 
muni  edoctae  sunt  stipulationibus  pacta  firmare,  et  fas,  seu 
certam  gentium  linguam,  stipulationibus  contineri.  Unde  foe¬ 
dera  et  deditiones  per  eam  formulam  stipulatione  conceptae, 
qua  rex  interrogabat  :  «  Estisne  vos  legati  oratoresque  missi 
a  populo  collatino,  ut  vos  populum  collatinum  dederitis?  —  Su- 
mus.  —  Estne  populus  collatinus  in  sua  potestate?  —  Est.  —  De- 
ditisne  vos  populum  collatinum,  urbcm,  agros,  aquam  ( suppleo : 
ignem),  terminos,  delubra,  utensilia,  divina  humanaque  omnia 
in  meam  populique  romani  ditionem  ?  —  Dedimus.  — At  ego 
recipio  »  (0. 


Verborum  religio  apud  rudia  ingenia  valet. 

[44]  Hinc,  prò  rudi  primarum  gentium  captu,  ad  generis 
humani  salutem  verba  foederum,  non  minus  ac  votorum, 
iuramentorum  ac  ceterarum  religionum,  ut  supra  diximus(1 2) 
sanctissime  custodienda  esse  putabant,  et  ea  ex  verborum 
apicibus  recte  praestari  communiter  sentiebant.  Quod  poeta 
antiquitatis  scientissimus  in  Didone  notavit,  quae,  in  Atricam 
devecta,  ab  indigenis  tantum  soli  stipulata  quantum  taurino 
corio  posset  circumdare,  corium  in  tenuissima  lora  prosecuit, 
locumque  satis  amplum  complexa  est,  ubi  urbem  sive,  ut 


(1)  Liv.,  I,  38  [Ed.]. 

(2)  Hoc  libro,  parte  II,  cap.  XX,  \  83  [Ed.]. 


QUINTA  TEMPORIS  OBSCURI  EPOCHA 


539 


alii  volunt,  arcem  condidit,  quarti  proinde  Byrsam  sive  (alii 
legunt)  Buthsram  vocavitb).  Et  inter  christianos,  ingeniorum 
ruditate  cura  barbaris  moribus  recurrente,  foedera  ex  summo 
verborum  iure  servata  in  eorum  temporum  historia  passim  le- 
gimus,  quorum  illud  insigne,  quo  Otho,  Germaniae  imperator, 
cum  e  vieta  urbe  solas  mulieres,  cum  tanto  quanque  onere  quan- 
tum  humeris  efferrent,  salvas  exire  foedere  pepigisset,  matres, 
filiae,  uxores  piae  filios,  parentes,  viros  humeris  extulere. 

Ut  fas  gentium  inter  nationes  linguis  diversas  agnitum? 

[45]  Ex  qua  ultima  usque  antiquitate  est  utilem  esse  stipu- 
lationem,  si  alter  alia  lingua  stipuletur,  alia  alter  respondeat, 
neque  opus  esse  eadem  lingua  utrumque  uti,  et  sufficere  si  pro- 
missor  congruenter  ad  stipulatoris  interrogata  respondeat  (*). 

[46]  Ita  fas,  per  bella  et  foedera  a  gentibus  agnitum,  quod 
principio  erat  certa  lingua  iuris  populis  divisim  agentibus, 
abiit  in  fas  commune  pluribus  civitatibus,  quae  intra  unum 
terrarum  orbem  ex  iisdem  linguarum  originibus  suam  quaeque 
seorsim  condidere,  ut  libro  superiore  (3)  latinam  linguam  Latio 
communiter  natam  in  exemplum  attulimus;  unde  postea  gentes 
linguarum  communione  aestimatae,  ut  gens  latina,  gens  graeca. 
Deinde,  in  alios  terrarum  orbes  bellis  prolatis,  iura  rebus  ipsis 
uniformia,  diversis  linguarum  originibus  inter  gentes  linguis 
diversas  nata,  stipulationibus  in  fas,  seu  linguam  certam, 
abiere. 

Quid  in  Grotio  desideretur. 

[47]  Hanc  originem,  hunc  progressum,  quo  fas  priscarum 
gentium  natum  et  prolatum  est,  esse  oportebat  primum  prin- 
cipium  tractationis  incomparabilis  quam  Hugo  Grotius  De 
iure  belli  et  pacis  adornavit,  ut  innumera  loca,  quibus  eos 
libros  ex  historicis,  oratoribus,  philosophis,  poetis  cumulat, 
non  in  eruditionem  tantum,  sed  et  in  scientiam  dicerentur. 


(1)  V irg„  Aen.,  I,  371  [Ed.] 

(2)  Insiti.,  Ili,  16  (De  verborum  obligationibus),  \  i. 

(3)  Cap.  CLX1X. 

Cur  victis  populis  ius  optimum  ademptum  et  ius  naturale  relictum? 

[48]  Indidem,  quia  sacra  adimebantur  victis,  ademptum 
quoque  iis  victoria  erat  ius  optimum  agrorum,  quod  ex  auspi- 
ciis  provenerat.  Cum  enim  non  haberent  deos,  non  amplius 
habebant  auspicia;  non  habebant  amplius  agrum,  non  connu- 
bia,  non  magistratus,  non  sacerdotia  (unde  cimbris  foeminis, 
sibi  nihil  praeter  vitas  et  sacerdotia  excipientibus,  Marius 
victor  nefas  esse  respondit  (d);  non  habebant  gentem,  non  or- 
dinem  in  quem  hastati  convenirent,  quia  iis  arma  erant 
adempta;  non  postremo  habebant  fas  ipsum.  Quare  vieti,  de¬ 
diti  et  in  provinciam  redacti,  omnia  ex  iure  naturali,  quod 
ipsis  ratio  iam  magis  explicata  dictaret,  ut  primae  civitatum 
plebes,  inter  se  transigebant;  et  omnia  privata  in  dominium, 
publica  in  imperium,  gentes  victae  in  nomen  populi  victoris 
abibant. 


Graeca  sapientia  sub  romana  potentia 
orbem  exeoluit  in  christianae  religionis  usus. 

[49]  Hinc  praetores  in  provincias  mittebantur,  qui  ex  aequi- 
tate  naturali,  quae  civilis  vitae  cultu  magis  inagisque  expli- 
catur,  ius  inter  eos  dicerent;  et  interea,  graeca  humanitate 
per  orbem  terrarum  invalescente,  sub  auctoritate  romani  im¬ 
perii  vigere  coepit  ius  naturale  philosophorum.  Ita  sua  aeterna 
consilia  ad  orbis  reparationem  divino  Numine  moderante,  ut 
romani  orbem  terrarum  vicisse  videantur,  quo  barbaras  fe- 
rasque  gentes  victas  aeternae  iustitiae  cultum  edocerent,  et 
tandem  ius  naturale  e  provinciis  in  ius  civile  romanorum 
assurgeret,  ut,  cum  romana  potentia  christianam  religionem 
ampiecteretur,  a  graeca  sapientia  Immanissima  iura  iam  eru¬ 
dita,  ultro  imperaret,  ut  legibus  morum  christianis  leges  gen- 
tium  commodissime  cederent,  ut  late  libro  superiore  (1 2)  dis- 
seruimus  (3). 


(1)  Florus,  lib.  Ili,  cap.  3. 

(2)  Cap.  CCXXVIII. 


(3)  Cfr.  Notae,  132  [Ed.]. 

Cur  hodie  in  bellis  regnat  ius  naturale  philosophorum  ? 

[50]  Iccirco  hodie,  cuna  bella  gerantur  aut  inter  christianos 
aut  cum  turcis,  qui  sub  regno  monarchico  agunt,  ubi  ordo 
naturalis  dominatur,  ius  naturale  philosophorum  in  bellis 
plurimum  regnat:  ex  eo  foedera  interpretantur;  modi  acqui- 
rendi  dominii,  obligationis  censentur;  successionum  iura  aesti- 
inantur. 


Iurisprudentia  romana  ad  versus  Grotium  adserta. 

[5 1 J  Quam  iuris  naturalis  gentium  et  philosophorum  di- 
versitatem  de  qua  nos  libro  priore  satis  multa  diximus,  si 
praestantissimus  Hugo  Grotius  advertisset,  neque  in  earum 
rerum  doctrina  romanos  iurisconsultos  tam  crebro  notasset: 
ipse  autem  ex  veris  eius  argumenti  principiis  processisset. 


(1)  €  Diversitatem  »,  occorrente  pel  senso,  manca  nel  testo.  Ma  cfr.  libro  I, 
cap.  CXXXVI,  §  1,  al  quale  il  Vico  medesimo  rimanda  qui  appresso:  «  ...  ius... 
gentium...  a  iure  naturali  philosophorum  longe  diversum»  [Ed.]. 

(a)  Cap.  CXXXVI. 


CAPUT  XXXI  (0 

Duae  mundi  aetates:  aurea,  ferrea  — 

Aurum  priscis  messes  fuere. 

[1]  Universi  temporis  obscuri,  seu  fabulosi,  quod  nos 
quinque  divisimus  epochis,  fecere  poetae  heroes  partes  omnino 
duas,  seculum  aureum  et  seculum  ferreum,  et  aureo  seculo 
floruisse  heroas  agricolas  —  nec  aurum  primis  gentibus  aliud 
quam  messes  fuere,  ut  aureo  Sibyllae  ramo,  aureo  capillo 
Medusae,  auro  imbre  Danaes,  aureis  catenulis  Herculis  gal¬ 
lici,  auro  ipsius  Ditis,  iam  supra  demonstravimus;  atque  adeo 
aetas  aurea,  a  «  satis  »,  «  aetas  Saturni  »  dieta  <-1 2\  —  ferreo  au- 
tem  seculo  floruisse  heroes  bellorum. 

Cadmi  mythologia. 

[2]  Quorum  utrorumque  expressissimus  character  est 
Cadmus,  a  quo  serpentis  dentes  per  sulcos  sati  —  nempc 
heroes  agricolae,  messores  frugum,  qui  primi  urbes,  ab  ara- 
trorum  urbis  dictas,  fundarunt,  quorum  character  est  Aeneas 
virgilianus  sex  priorum  librorum  —  in  armatorum  cohortes  e 
terra  emersi  sunt,  qui  mutuis  ictibus  confodiuntur  —  nempe 
heroes  bellorum,  quorum  character  est  Aeneas  virgilianus  sex 
librorum  posteriorum. 

Quatuor  mundi  aetates,  falsa  divisio:  aurea,  argentea, 
aenea,  ferrea. 

[3]  Sed  recentiores  poetae  mundi  aetates  fecere  quatuor, 
ignari  rerum  omnium  quas  diximus,  ut  hanc  rem  quoque  in 


(1)  Testo:  €  Caput  XXX  »  [Ed.]. 

(2)  Cfr.  Notae,  J33  [Ed.]. 

poematum  voluptatem  concinnarent:  non  aliter  ac  physici  tri- 
bus  elementis  addidere  quartum,  et  supra  aérem  collocarunt 
ignem,  ut,  prò  levitatis  gravitatisque  ingenio,  elementorum 
fingerent  elegantiorem  naturam. 

Quatuor  aetates:  pastores,  aratores,  venatores,  bellantes: 
quo  discrimine  (i)  vera? 

[4]  Neque  minus  partim  falsa,  partim  vera  illa  aetatum 
divisio,  qua  prima  pastorum,  secunda  aratorum,  tertia  vena- 
torum,  quarta  bellantium.  Nam  inter  vere  pios  pecuaria  qui- 
dem  rustica  prior  fuit,  sed  utrique  venatores  fuerunt  qui  seu 
greges  seu  agros  a  feris  tuerentur  :  quare  eos  diximus  secun- 
dos  ab  Ada  integro  heroes.  Inter  gentes  autem  rustica  fuit 
prior  pecuaria,  et  utrique  «hercules»,  extinctores  ferarum,  a 
quibus  prius  sata,  mox  pascua  custodirent:  itaque  eos  tertios 
ab  Ada  integro  heroes  numeravimus(J>. 

Tres  mundi  aetates,  vera  aegyptiorum  divisio: 
deorum,  heroum,  hominum. 

[5]  Tota  vero  illa  aegyptiorum  distributio,  a  quibus  tres 
mundi  aetates  factae,  deorum,  heroum,  hominum  (3):  ut  prima 
aetas  regna  divina;  secunda  heroica  sive  optimatium;  tertia 
liumana,  nempe  monarchica  aut  tandem  libera,  in  quibus 
connubia  patrum  sunt  plebibus  provulgata,  ut  in  rebuspubli- 
cis  liberis  ad  honores  summos,  in  monarchia  ad  fastigia  mo- 
narchis  proxima  nullum  discrimen  faciat  genus.  Et  ita  aetate 
deorum  sub  theocratiis  omnia  seorsim  gentes  ex  iure  divino; 
aetate  heroum,  et  privatim  et  in  bellis  et  foederibus  ex  iure 
optimo;  aetate  hominum,  et  privatim  et  publice  omnia  gentes 
iure  ab  humanitate  dictato  agitarent  (4>. 


(1)  Testo:  «discrime».  Naturalmente,  è  da  sottintendere  c  haec  divisto  »  [Ed.]. 

(2)  Hoc  libro,  part.  II,  cap.  XXI,  g  62  [Ed.]. 

(3)  Cfr.  Notae,  134  [Ed.]. 

(4)  Cfr.  Noiae,  135  e  Dissertationes,  XIII  [Ed.]. 

[ij  Ita  iuris  tum  maiorum  tum  minorum  gentium  historia, 
sive  historia  temporis  obscuri  fabulosique,  nostrorum  princi- 
piorum  ductu  enarrata,  perfacile  erit,  uti  Theseum  a  fabulis, 
Romulum  a  tenebris  vindicare.  Quia  romanae  historiae  scripto- 
res,  quorum  omnium  instar  est  unus  Livius,  ius  maiorum 
gentium  in  quampluriinis  rebus  tanquam  a  romanis  ortum 
tradunt,  quae  gens  condita  est  post  respublicas  constitutas  et 
regna  condita:  quamobrem  in  ipso  romano  historiae  limine 
quamplurima  extant,  quae  hebetiores  transmittunt,  in  quibus 
ingenia  nimis  haerent  acriora. 

Fons  errorum  in  historia  romana  — 

Roraanum  regnum  heroicum,  ethruscorum  monarchicum. 

[2J  Et  principio  quidem  forma  reipublicae  romanae  regia 
fuit(1 2),  et  Romani  principio  reges  habuere,  sed  ad  exemplum 
regnorum,  quae  nos  diximus  prima  in  terris  orta,  heroica, 
sive  poetica,  sive  opti mati urte.  Etenim  Roma  condita  est, 
quum  in  Latio  alia  regna  eius  generis  iam  diu  fundata  fue- 
rant  et  in  proximo  ethruscorum  florebat  monarchia.  Etenim 
Mutius  Scaevola,  ut  Romani  bello,  quod  Porsena,  rex  ethru¬ 
scorum,  prò  Tarquinio  restituendo  intulerat,  liberaret,  fru¬ 
stra  regem  occidere  tentasset.  si  id  regnum  optimatium  csset, 
cum  ordo  alium  regem,  hoc  est  summum  belli  ducem,  creasset, 
quem  ad  id  mitteret  bellum.  Vicissim,  si  ethruscum  optimatium 
regnum  erat,  non  expediebat  Porsenae  bellum  prò  restituendis 
in  proximo  tyrannis,  qui  facile  imperia  proferre  volunt  pos- 


(1)  Testo:  «  Caput  XXXI  »  [Ed.]. 

(2)  Lib.  priore,  cap.  CXXXVIII,  lit.  a. 

suntque,  nec  solum  id  faciunt  aperto  bello,  sed  nefariis  dolis 
et  optimatium  internecione,  ut  filio,  Gabiis  agenti,  per  he- 
roicos  characteres  ipse  Tarquinius  consuluit. 

Romulus  ad  primorum  urbes  condentium  exemplum  fictus, 
sed  dominationis  cupidus. 

[3]  Itaque  Romulus,  iuvenis  ingenio  ferox,  ut  narrat  histo- 
ria,  qui  e  regia  albanorum  stirpe  et  Marte  genitum  se  fere- 
bat  —  idque  adeo  ut  priscos  inclytos,  qui  primi  respublicas  fun- 
darunt,  ex  quibus  Mars  poetis  fictus  est,  melius  imitaretur,  — 
et  ciani  genitus,  editus,  educatus  —  ut  illi  priores  conditores 
urbium  graeci,  ex  quibus  Theseus  a  poetis  est  efformatus,  — 
inter  innumeras  finitimas  optimatium  respublicas,  eiusdem  ge¬ 
neris  regnum  in  speciem,  sed,  magnanimus,  re  ipsa,  vicino 
ethruscorum  exemplo  stimulatus,  dominationem  fundare  cu- 
piebat. 


Tamen  regnum  optimatium  fundare  adactus, 
suis  auspiciis  et  ductu  armorum  ex  patrum  auctoritate. 

[4]  Sed,  cum  id  solus,  hoc  est  suo  aere  fortibus  con- 
cluctis,  (*)  praestare  non  posset,  neque  enim  is  mos  erat  adhuc 
receptus,  indignus  fortium  virorum  qui  secum  ad  grande  in- 
coeptum  conniterentur,  iis  bonam  magnamque  imperii  partem 
facere  debuit.  Et,  ad  finitimarum  rerumpublicarum  instar,  sibi 
auspicia  ductumque  sumpsit  armorum,  eosque  centum,  ad  imi- 
tationem  patrum  maiorum  gentium,  «patres»  appellavit,  iisque 
maiorum  gentium  clientelas  in  eos,  qui  in  novam  urbem  com- 
migrarent,  permisit.  Quod  ius  patres  obfirmarunt:  quod  quia 
aris  a  patribus  maiorum  gentium  fundatum  erat,  senatus  «  Ara 
sociorum  »  ad  Ciceronem  usque  liabita  est,  nec  alibi  de  socio- 
rum  iniuriis  unquam  per  septingentos  quinquaginta  annos 
cognitum  est. 


(1)  Nel  testo  è  qui  ripetuto  *  id  »  [Ed.]. 

Romulus  collegae  in  regno  impatiens. 

[5]  At  re  ipsa  Romulus  dominatum  affectabat.  Etenim  opti- 
matium  respublica  commode  patitur  duos  reges,  ut  spartana, 
et  romana  ipsa,  eiectis  tyrannis,  duos  consules,  quos  «  reges  » 
edam  Cicero  in  suis  Legibus  W  nominat.  Sed  Romulus  cum  fratre 
Remo  contendit  uter  urbem  auspicaretur,  quod  ex  maiorum 
genti um  iure  didicere,  ut  auspiciis  legerent  sedes  easque  face- 
rent  suas. 

Capit  aspera  loca:  unde  gentis  virtus. 

[6]  Unde  existimari  datur  inter  tot  minutos  populos  de¬ 
serta  cepisse  loca,  quae  non  ob  aliud  deserta  erant  nisi  quia 
maxime  aspera,  quod  ad  gentis  virtutem  plurimum  contulit. 

[7]  Certamen  ipsum  augurio  quoque  dirimi  voluit,  ut  ipse, 
nisi  solus,  saltem  primus  publica  haberet  auspicia  ac  proinde 
imperium. 

Aram  sacrat. 

[8]  Deinde,  collegam  regni  fratrem  impatiens,  sumpto  co¬ 
lore  quod  humili  urbis  aggeri  saltu  illusisset,  hasta  Remum 
intereinit,  et,  ut  primi  inclyti  aras,  ita  is,  ab  illis  accepto 
more,  prima  urbis  moenia  fratris  caede  consecravit. 


Livii  de  Romuli  asylo  ineptiae. 

[9]  Asylum  in  luco  constituit  ex  moribus  maiorum  gen- 
tium,  quae  in  lucis  habebant  asyla.  Sed  in  ea  re  Livius(J)  asyla 
maiorum  gentium  et  asylum  Romuli  prave  confundit,  quum 
ait  «  vetus  urbes  condentium  consilium,  qui,  obscuram  atque 
humilem  conciendo  ad  se  multitudinem,  natam  e  terra  sibi 

persuasio,  Romulo  vero  consilium  fuit,  sed  satis  puerile  con¬ 
silium,  nam,  conditis  iam  urbibus  (unde  «  astutia  »  ab  datò 
graecis  dieta),  non  facile  Romulus  id  confugis  probabat:  suos 
cives  e  terra  sibi  esse  cognatos.  Namque  et  terra  inique  foe- 

(1)  III,  2.  Ma  cfr.,  più  esattamente,  Cornelio  Nkpote,  Hannibat ,  7  [Ed.]. 

(2)  I,  8  [Ed.]. 

cunda  habita  foret,  quae  ei  mares  tantum,  non  foeminas  pe- 
perisset,  ut  postea  ei  necesse  fuerit  a  finitimis  connubia  pe- 
tere.  Neque  romani  e  Terra  dea  orti  habiti  sunt,  quibus 
vicinae  civitates  ob  vilitatem  generis  connubia  denegarunt; 
neque  adeo  albani  ipsi,  Numitoris  auctoritate,  quem  regno 
Romulus  restituerat,  id  ius  gratiam  saltem  loco  retulere:  unde 
romanis  necessarius,  per  ludorum  equestrium  simulationem, 
sabinarum  raptus,  et  inde  bellum.  Sed  nec  Livius  ipse  hanc 
fabulam  colore  obtinere  scivit,  quae  et  decorum  servaret  Ro- 
mulo  et  historiam  faceret  verisimilem,  ut  Romulus,  quidem 
regiae  originis  iain  exploratae,  facile  uxorem  invenisset;  sed 
is,  ut  optimus  princeps,  non  sibi  uni,  sed  omnibus  civibus 
uxores  peteret,  quare  neque  ipsi  concessa  est:  unde  ei  quoque 
per  Thalassionem  pulcherrima  sabinarum  rapta  et  abducta  est. 

Uti  narratur  hactenus,  degener  Roinae  origo. 

[io]  Haec  de  Romuli  asylo  —  ex  maiorum  gentium  mo- 
ribus,  ac  proinde  falsa  —  traditio  fecit  ut  romani  mendacio  et 
impostura,  non  falsa  persuasione,  religiones  deorum  instituisse, 
hactenus  putati  sint.  Atque  indidem  illae  tenebrae  in  historia 
romana:  quod  patres  dicant  sua  esse  auspicia,  ac  proinde  sua 
connubia,  suam  patriam  potestatem,  sua  imperia,  sua  sacer¬ 
doti  et  agros  suos;  et  plebs  romana  illos  Romuli  patres  non 
ultra  quam  ingenuos  fuisse  respondeat. 

Asyli  liviani  perversae  rationes. 

[u]  Igitur  asylum  longe  alia  ratione,  quam  qua  maiorum 
gentium  optimi,  Romulus  aperiit,  nempe  ut  ibi  et  ipse  et 
novi  cives  agerenttuti;  et  sic  rempublicam  natura  optimatium 
fundavit,  cuius  forma  tutela  est.  Nani  arcades  et  phryges,  qui 
ad  id  asylum  confluxerant,  a  quibus  romani  omnem  suam  no- 
bilitatem  repetebant  (namque  ab  arcadibus,  qui  ante  Lunam  se 
ortos  iactabant,  patricii  sub  calceis  argenteam  lunulam  gesta- 
bant;  ab  troianis  autem,  utpote  ex  ultimo  temporis  heroici 
fiorentissimo  regno,  romanorum  primores,  in  quibus  Iulii,  ab 
Aenea  originem  revocabant),  ii,  inquam,  iure  asylorum,  quod 

maiores  gentes  introduxerant,  non  in  ordinem  patrum,  sed 
inter  clientes,  sive  nexos,  ac  proinde  in  plebem  recepti  fuis- 
sent.  Atta  Clausus  cum  clientibus  quibuscum  Romani  com- 
migravit,  Potitii  et  Pinarii,  ex  inclytis  familiis,  Herculis  sa- 
cerdotes,  plebem  auxissent. 

Ratio  cur  hactenus  falsa  romanae  historiae  principia. 

[12]  Nani  nihil  omisit  Livius,  sive  adeo  romana  traditio, 
ut  Romuli  regnum  ad  heroicum  regnorum  exemplum  posteri- 
tati  describeret,  sed,  ut  traditiones,  et  maxime  non  scriptae, 
solent,  satis  obscure  et  inepte.  In  Atta  mentionem  clientela- 
rum  facit,  ea  proprietate,  ut  clientes  inclytum  sequerentur;  in 
Potitiis  et  Pinariis  primas  urbes  ab  Hercule  aliquo  esse  fun- 
datas  (unde  a  Romulo  ei  est  Ara  maxima  constituta  (*));  et  ipsi 
Potitii  ac  Pinarii  ex  inclytis  familiis  orti,  quos  demonstravi- 
mus  graecorum  fuisse  heroes. 

Romulus  civitatem  fundat  iure  optimo  maiorum  gentium. 

[13]  Ita  Romulus,  fundata  civitate  ex  natura  optimatium, 
ius  optimum  maiorum  gentium,  tuin  publicum,  quo  auspicia, 
connubia,  magistratus,  sacerdotia,  tum  privatum  agrorum  pa- 
tribus  permisit,  quos,  ad  illorum  similitudinem,  «  maiorum 
gentium  »  appellavi:  plebi  ius  nexi,  seu  dominium  bonitarium, 
naturalia  matrimonia,  iura  sanguinis,  naturales  obligationes 
concessit. 


Regnum  romanuin  optimatium  ex  aliis  caussis 
quam  heroica  fundatum. 

r  1 4]  Praeterea  iuventutem  divisit  ner  tribtis,  ^t  equis  et 
armis  instruit  ad  «subita  bella»,  ut  Florus  inquit  <2)  (latine 
dixisset  et  eleganter:  «ad  tumultus»).  Nani  civitatem,  eadem 
necessitate  qua  maiores  gentes,  ad  bellicam  virtutem  totam 
composuit,  hoc  discrimine:  quod  Romulus  consilio  quae  ma¬ 
iores  gentes  natura  eflecere.  Quia,  cum  non  esset  romanis  foedus 


(1)  Cfr.  Nolae,  136  [Ed.]. 


(2)  I,  1  [Ed.]. 

amicitiae  curri  finitimis,  externi  eadem  ratione  hostes,  qua  iure 
maiorum  gentium  habebantur:  quare  iis  erat  de  sui  imperii 
salute,  non  de  magnitudine,  cogitandum. 

Praecipua  iustitiae,  virtutis  et  magnitudinis  romanae  caussa. 

[15]  Atque  haec  una  ex  potissimis  caussis  iustitiae,  virtu¬ 
tis  et  magnitudinis  romanae  fuit:  quod,  cum  in  aliis  optima- 
tium  rebuspublicis  antiqui  gentium  mores  elanguerent,  apud 
romanos  interim  invalescerent,  ad  illud  numero  instar,  quo  re- 
ligiosae  familiae  novae,  ad  antiquarum  exemplum  compositae, 
ad  prima  maiorum  instituta  revocantur:  quae  novae  virtute 
insurgunt,  dum  antiquae  interdum,  corruptis  moribus,  pes- 
sum  eunt. 

[16J  Sed,  quia  Romulus,  vir  magnanimus,  regnare  in  ar- 
mis  volebat,  qua  ratione,  gratus  plebi,  suspectus  patribus  erat, 
patres,  per  oborti  nimbi  occasionem,  ipsum,  ad  exercitum  con- 
cionantem,  discerpsere,  metu  ne,  dum  bello  et  armis  diu  insi¬ 
sterei,  tandem,  oppresso  ordine,  ex  regno  optimatium  in 
regnum  monarchicum  rempublicam  corrumperet. 

Et  Iulii  Proculi  somnium  probat  romanum  regnum 
fuisse  optimatium. 

[17]  Quam  caussam  arguit  somnium  Iulii  Proculi.  Nani 
quid  ad  plebem  et  militem  de  Romuli  morte  solandum  refe- 
rebat  Romam  olim  caput  orbis  terrarum  fore,  nisi  plebs,  quae 
utilitatem  bellorum,  non  iustitiam,  curat,  sub  Romulo  Latii 
imperium  animo  iam  invasisset,  cum  proferre  imperia  reipu- 
blicae  monarchicae  vel  popularis,  non  optimatium,  votum 
sit?(‘).  Nani,  si  Romulum  plebs  desiderasset,  quod  sub  eo  ab 
externis  iniuriis  tuta  esset,  consilium  fuisset  comminisci  prò 
natura  reipublicae  optimatium,  nunciare  nullis  opibus  huma- 
nis  romana  arma  cessura.  Alibi  (1 2>  probavimus  horatiano  iudi- 
cio  romanum  regnum  non  fuisse  monarchicum  <3). 


(1)  Libro  priore,  cap.  CXLVI. 

(2)  Ibidem,  cap.  CXLI. 


(3)  Cfr.  Notae,  137  [Ed.]. 

TRES  FONTES  SEU  TRIA  CAPITA  UNIVERSI  IURIS  ROMANI, 
QUIBUS  ROMULUS  SUPER  MAIORUM  GENTIUM 
MORIBUS  CIVITATEM  ROMANAM  FUNDAVIT: 

CONNUBIUM,  PATRIA  POTESTAS,  NEXUS 

[i]  Romulus  his  tribus  maiorum  gentium  iuribus  civitatem 
romanam  fundavit:  connubii,  patriae  potestatis  et  nexi.  Queis 
tribus  iuribus  in  statu  exlegi  stetere  theocratiae,  familiae,  clien- 
telae,  et  ex  quibus  postea,  in  commune  coniunctis,  regna  he- 
roica  primitus  orta  sunt. 

Auspicia  primum  fundamentum  reipublicae  romanae  universae. 

[2J  Romulus  auspiciis  urbem  Romani  fundavit  <1 2 3 4),  ut  Muri 
Appius  dicebat.  Quare  is  quoque  ius  connubii  plebi  incommu- 
nicatum  constituit,  quod  plebs  auspicia  non  haberet,  ut  eius  in¬ 
ter  patres  et  plebem  certaminis  historia  satis  liquido  monstrat. 

Ius  connubii  Romae  nativum... 

[ 3 ]  Et  quidem  ipsi  dottissimi  commeatores  attici  iuris  Ro¬ 
mani  id  ius  connubii  patrum,  plebi  incommunicatum,  ultro 
fatentur  se  in  Latium  de  Graecia  non  adportare:  quamobrem 
Gothofredus  id  caput  XI  tabulae  inscribit. 

...  et  nativa  Romae  patria  potestas. 

[4]  Patriam  potestatem,  quam  «  propriam  civiutn  romano- 
rum  »  dicit  Iustinianus  (3),  a  maiorum  gentium  iure  natani  supra 
demonstravimus.  Unde  quod  Ulpianus  U)  scribit  :  «ius  patriae 
potestatis  moribus  receptum  »,  audacter  «  gentium  »,  et  qui- 


(1)  Testo:  «Caput  XXXII  »  [Ed.]. 

(2)  Cfr.  Notae ,  138  [Ed.]. 

(3)  Inst.,  I,  9  {De  patria  potestate),  §  2  [Ed.]. 

(4)  Dig.,  I,  6  {De  his  qui  sui  vel  alieni  iuris  sunt),  8  («  Patre  furioso»). 

dem  «  maiorum  »,  suppleo.  Igitur  quod  Papinianus,  apud  pa- 
riatorem  legis  mosaicae  cura  romanismi,  deserte  tradit,  patri 
legem  regiam  dedisse  in  filiam  vitae  necisque  potestatem,  prò 
meo  iure  eam  a  Romulo  de  maioribus  gentibus  acceptam  aio, 
sicuti  ex  iure  gentium  recepisse  athenienses  quoque  testatur 
Menander  et,  post  eum,  Terentius  sua  Phormione ,  cuius  ar- 
gumentum  hac  potissimum  caussa  constati  quod  pater,  si  uxor 
filiam  pareret,  eam  occidi  iusserat,  et  mater  prae  pietate  eam 
ciani  alendam  dederit,  et  postea  agnita  sit.  Romulus  hoc  ius 
a  maioribus  gentibus  recepisse  etiam  in  filios  verisimile  est, 
quando,  etiam  regiis  legibus  abrogatis,  in  tabula  IV  rela- 
tum  est  ut  in  liberos,  hoc  est  filios  iustis  nuptiis  procrea- 
tos,  patri  ius  vitae  et  necis  eiusque  vendendi  ius  esset:  quod 
ius  nedum  ex  Attica,  sed  ex  onini  Graecia  allatum  negat 
Aristoteles,  qui  in  E/hicis  similem  huius  persarum  legem  uti 
tyrannicam  reprehendit  (1 2 3>;  et  tyrannica  graviorem  Dionysius 
Halicarnassensis  (3)  notat,  quod  trina  venditione  liberos  libe- 
ret  a  patria  potestate,  cum,  ut  servi  dominica  liberentur,  una 
manumissio  sit  satis. 

Iura  romana  progenies  connubii. 

[5]  Hinc  vides  patriam  potestatem  esse  germen  connubii, 
quod  soli  patres  habebant,  uti  connubia  sunt  auspiciorum  pro¬ 
pago.  Inde  domus,  familiae,  gentes:  ex  domibus  iura  suitatis, 
ex  familiis  iura  adgnationis,  ex  gentibus  iura  gentilicia  pro¬ 
venere. 

Iura  romana  soboles  patriae  potestatis. 

[6]  Et  ex  hoc  patriae  potestatis  iure,  romanorum  proprio, 
testamentorum  iura,  uti  inter  maiores  gentes  primum  nata, 
ita  conservata  inter  romanos,  et  ab  intestato  successiones  suis 
adgnatis  gentilibusque  delatae.  Indidemque  aut  patribus  fami- 
liarum  in  testamentis  permissae,  aut,  iis  ab  intestato  defunctis, 
prò  successionis  iure  legibus  delatae  tutelae. 


(1)  Tit.  IV,  [cap.  8]. 

(2)  Etica  a  Nicomaco,  Vili,  io  (12),  4,  p.  1160  b  26  sgg.  [Ed.]. 

(3)  Lib.  II,  [17]. 

Ius  nexi  Romae  nativum. 

[7]  Tertius  proprius  iuris  romani  fons  fuerat  ius  nexi 
mancipiique,  in  quo  tradendo,  uti  dominus  nuncuparit,  ita 
ius  esset.  Quo  iure  stant  clientelae,  quas  eruditi  omnes  ex 
Graecia  non  venisse  fatentur,  quanquam  in  eo  errent:  quod 
putent  Romulum  eas  instituisse.  Nam  demonstravimus  eas  Ro- 
mulum  a  maiorum  iure  gentium  accepisse. 

[8]  Sed  et,  uti  connubium,  ex  quo  patria  potestas  nata 
una  est,  auspiciorum  soboles,  ita  ius  nexi  mancipiique  est 
auspiciorum  progenies  altera,  ut  supra  demonstravimus. 

Iura  romana  iuris  nexi  familia. 

[9]  Ex  iure  nexi  mancipiique  provenere  res  mancipi  et 
nec  mancipi  et  mancipatio,  forma  omnium  ferme  actuum 
legitimorum,  quos  transigere  solis  romanis  ius  erat,  et  ius 
quiritium  privatum,  sive  ius  optimum  maiorum  gentium  vi 
adempta  et,  prò  vera  vi,  certis,  quae  diximus,  violentiae  imita- 
mentis  inductum,  quod  dominii  genus  soli  parabant  romani. 
Eo  autem  quod  uti  lingua  nuncupassit  ita  ius  esset,  contineba- 
tur  stipulatio,  quam  supra  demonstravimus  maiorum  gentium 
ruditate  ortam,  in  quam  omnia  pacta  et  obligationes  iuris 
gentium  minorum,  sive  iuris  naturalis  posterioris,  transfunde- 
bant,  ut  iure  optimo  haberent  sibi  obligatos  debitores.  Unde 
acceptilatio  in  actibus  legitimis  numerata. 

Actus  legitimi  moribus  Romae  introducti  — 

Quid  sint? 

[10] !1)  Namque  actus  legitimi,  de  quibus  neque  lex  decem- 
viralis,  neque  lex  ulla  regia,  neque  consuiaris,  neque  tri- 
bunitia  concepta  est,  sunt  formulae  agitandi  romani  iuris,  a 


(1)  Nel  1731  questo  e  i  tre  paragrafi  successivi  furono  inseriti  testualmente  dal 
Vico  in  un  Ragionamento  dintorno  alla  legge  delle  XII  Tavole  (cfr.  nella  presente 
edizione  delle  Opere ,  voi.  IV*,  capoverso  1428),  ma  con  parecchie  correzioni  for¬ 
mali,  riferite  qui  sotto  nelle  note  [Ed.]. 

gentibus  minoribus  inventae,  ad  ius  nexi  mancipiique  in  legis 
XII  Tabularum  defluxum  accommodatae.  Quos,  a  Papiniano  (0 
strictim  numeratos,  sic  omnes  explicaveris  (3). 

Actuum  legitimorum  exacta  numeratio. 

[n]  Eae^4)  autem  sunt:  manumissio,  adoptio,  tutoris  datio, 
testamenti  factio,  cretio,  optio,  mancipatio,  nexus  traditio, 
acceptilatio,  in  iure  cessioni. 

Manumissio  —  Emancipalo —  Nuptiae  per  conventionem  —  Nuptiae  per 
coemptionem  —  Adoptio  —  Mancipatio  hominum  in  specie  dieta  — 
Tutoris  datio  —  Testamenti  factio  per  aes  et  libram  —  Cretio  — 
Optio  —  Mancipatio  rerum  in  specie  dieta  et  lingua  nuncupatio  — 
Usucapio  —  Stipulatio,  actus  legitimi  praeparatio  —  Acceptilatio  — 
In  iure  cessio. 

[12]  Iis  enim  acquiritur  vel  potestas  in  se,  idque  fiebat 
vel  manumissione,  eaque  vel  una  et  vera,  si  servus,  vel  trina 
et  imaginaria,  si  filiusfamilias  esset(7>,  Vel  acquiritur  potestas 
in  alios,  eaque  vel  in  uxores  et  filios,  idque  fiebat  iustis 
nuptiis:  vulgo  per  conventionem  in  manum,  inter  sacerdotes 
autem  coemptione  et  farre,  quae  utraque  erat  species  manci- 
pationis.  Vel  acquiritur  potestas  in  filios  tantum,  idque  fie¬ 
bat  adoptione  vel  in  servos:  quod  fiebat  utrumque  mancipa- 
tione,  nempe  hominum  liberorum  simulata,  servorum  vera.  Vel 
acquiritur  potestas  in  pupillos,  idque  fiebat  tutoris  datione. 
Vel  acquiritur  dominium  rerum  per  universitatem,  et  ageba- 
tur  testamenti  factione  per  aes  et  libram,  quae  mancipatio 
quaedam  erat  (unde  «  familiae  venditor  »  et  «  familiae  emptor  » 


(1)  Dig.,  L,  17  (De  regulis  iuris),  77  [Ed.]. 

(2)  Testo  1731:  «  confusim  strictimque  »  [Ed.]. 

(3)  Ivi:  «  diggesseris  et  explicaveris»  [Ed.]. 

(4)  Ivi  :  *  li  »  [Ed.]. 

(5)  Gaius,  Instituliones ,  lib.  I,  apud  Boktium,  Commentario  Topicae  Cice- 
ronis,  III. 

(6)  Testo  1731:  «  agebatur  »,  cosi  come  sono  emendati  i  parecchi  altri  «fiebat» 
successivi  [Ed.]. 

(7)  Ivi:  «sin  liber,  nempe  filiusfamilias,  trina  et  imaginaria»  [Ed.]. 


G.  B.  Vico,  Opere  -  ll-u. 

dicti),  cui  successit  postea  testamentum  praetorium  (0,  uti  ante 
legem  XII  Tabularum  erat  testamentum  calatis  comitiis;  et 
haecO)  acquisitio  perficiebatur  (3)  crederne  <4)(  cui  postea  suc¬ 
cessit  deliberano,  demum  aditio.  Vel  acquiritur  dominium 
rerum  singularium  ex  ultima  voluntate,  idque  vel  fiebat(s)  rei 
legatae  optione (6),  praeter  enim  (7)  eam  caussam  cetera  legata 
cretione  heredis  legatariive  acquirebantur.  Vel  acquiritur  do¬ 
minium  rerum  singularium  ex  iuris  gentium  contractibus  vel 
pactis  ipsis,  et  tum  id  mancipatione  et  nexus  traditione  tran- 
sigebatur,  et  uti  lingua  in  eo  actu  nuncupasset  ita  ius  esset(8): 
alioqui  usucapione  opus  erat  anni  vel  biennii,  prout  res  mobilis 
erat  vel  soli;  et  usucapio  tunc  erat  domimi  adiectio,  qua  do¬ 
minio  bonitario,  acquisito  ex  naturali  traditione,  adiiciebatur 
dominium  ex  iure  quiritium  usucapione.  Vel  acquiritur  obli- 
gatio  ex  contractibus  aut  pactis,  et  in  stipulationem  erat  trans- 
fundenda,  quae  postea  acceptilatione  tolleretur.  Vel  postremo 
acquiritur  dominium  adiudicatione,  idque  fiebat  cessione  in  iure. 

[ r 3]  Quapropter  tales  fuere,  non  alii,  quia  vel  ad  acqui- 
rendum  vel  ad  solvendum  vel  alienandum  sive  potestatem 


sive  dominium  sive  obli  vati  od  em  inno  ootimo  oentiDebc-Dt 

connubia,  magistratus,  sacerdotia,  quare  iusti  mariti,  magi¬ 
strati^,  sacerdotes  dicebantur  «viri»,  sive,  ex  auspiciis  nati, 
heroes  romanorum;  altero  influere  in  ius  quiritium  priva- 
tum,  quo  stat  omnis  potestas,  omnis  obligatio,  omne  domi- 
nium,  omnis  solutio  optimo  iure.  Et  utrumque  ius  quiritium, 
et  privatum  et  publicum,  iure  divino  et  religione  fundatum 
et  conspersum. 


CAPUT  XXXIV  CD 


TRES  FONTES  SEU  TRIA  CAPITA  UNIVERSI  ROMANI  IURIS 
ROMANAE  MAGNITUDINE  CAUSSAE 

[1]  Cum  igitur  respublicae  iis  artibus  crescant,  ut  super 
quibus  institutis  fundatae  sunt,  perseverent;  et  respublica,  in 
immensum  aucta,  ut  romana,  hoc  triplici  iure  fundata  sit, 
connubio,  patria  potestate  et  nexu,  quoquo  eorum  religione 
perfuso;  necessario  quoque  factum  ex  huius  triplicis  iuris 
custodia  omnem  imperii  romani  magnitudinem  natam  esse. 

Ut  religione  res  romana  crevit? 

[2]  Auspiciis  enim  Urbs  a  Romulo  fundata  fuerat,  et  au- 
spiciis  omne  ius  publicum  privatumque,  sacruin  et  profanum, 
continebatur.  Igitur  patres,  ut  haec  omnia  haberent  in  manu, 
sua  caussa  sancte  custodierunt  religiones.  Unde  illae  Curtii 
domi,  Deciorum  foris  devotiones;  illa  Attilii  Reguli  fortissima 
promissi  fides;  illa  Horatii  Pulvilli,  ne  filii  quidem  mortis  ob- 
nunciatione  intermissa,  sed  prohibito  luctu,  fortissime  templi 
dedicatio  peracta;  religione  consulatus  dictaturae  ultro  abdi- 
catae. 


Custodia  connubii  virtutum  certamina  inter  plebem 
et  patres  peperit. 

[3]  Custodia  connubii,  unde  diu  solis  patribus  ad  imperia 
et  sacerdotia  aditus  patuit,  magnanimitatem  plebis  et  patrum 
generositatem  in  praeclarissimum  virtutis  certamen  commisit, 
ut  utrique  fortissima  prò  patria  facinora  ederent:  ut  plebei 
connubiis,  imperiis,  sacerdotiis  patrum  se  dignos  praestarent  ; 
patres  autem  belli  ferocia  plebi  bus  anteirent,  unde  dignissi- 


(1)  Testo:  «Caput  XXXIII»  [Ed.]. 

mos  ex  suo  ordine  candidatos  proponebant,  ut  plebeis  pudor 
esset  illis  non  suffragari. 

Plebeiarum  tentationum  ordo  admirandus. 

[4]  In  quibus  plebis  cum  patribus  certaminibus  illud  obser- 
vatu  dignissimum,  quo  ordine  plebis  desideria  nata  sint:  ut 
prius  ius  aequum,  ne  patruin  iniuriis  oppressi  essent,  tan- 
quam  servi  degeneres;  deinde  connubia,  ut  ex  fortibus  fortes 
crearentur;  tum  imperia,  ut  per  honores  clarescerent  ;  postremo 
sacerdotia,  ut  optimi  ad  deos  accederent. 

Ut  magnitudo  romana  ex  religione? 

[5]  Tarn  alte  antiquas  radices  egerat  persuasio  sacerdotia 
in  patrum  personis  haerere,  ut  primum  plebs  petierit  connu¬ 
bia,  quibus  generosi  ad  militarem  virtutem  nati;  tum  imperia, 
quibus  iustitia  et  prudentia  spectati  sunt;  et  sic,  ducente  ipsa 
natura,  demum  digni  habiti  qui  sacerdotia  referrent  commu- 
nicata.  Atque  id  est  quod,  ut  vulgo  dicebatur,  ita  non  vulgo 
intellectum:  magnitudinem  romani  imperii  romanorum  reli¬ 
gioni  omnem  esse  imputatam. 

Romani,  domi  tyranni,  in  patriam  pii. 

[6]  Custodia  patriae  potestatis  —  illius  tyrannicae  quam  di- 
cebat  Aristoteles  et  a  maioribus  gentibus  romani  acceperant  — 
eos  patriae  pietatem  edocuit,  ut,  ne  patres,  filiorum  studio 
nimio  capti,  forte  obessent  reipublicae,  atque  ita  se  solos 
suamque  gloriain  amarent,  quae  cum  complicata  esset  reipu¬ 
blicae,  ipsam  patriam  filiorum  charitate  complecterentur.  Et, 
eadem  opera,  filii  ita  consuefacti  [ut],  uti  apud  persas  fiebant 
regum  obsequio  promptiores,  ita  in  republica  ex  libertate  mixta 
pientiores  prodirent  in  patriam. 

Ius  vitae  et  necis  in  filios  regnum  patribus  custodivit. 

[7]  Atque  eo  patriae  potestatis  iure,  quam  fortissime  in  li- 
beros  exercito,  extitit  illa  mira  patrum  constantia  in  publico 
iure  quiritium  custodiendo  adversus  tyrannos  et  libertatem. 

[8]  Hinc  Horatii  pater,  non  tam  filii  pietate  quam  ut  ne 
introduceretur  ad  populum  provocatio,  dicebat  suum  esse  ius 
Horatium,  familiaris  criminis  reum,  domestico  iudicio  coti- 
demnandi.  Hinc  illa  duo  praeclara  Bruti  parricidia,  quibus 
prò  patria  pietate  suam  domum  ad  orbitatem  redegit.  Hinc,  in 
Manlia  familia,  et  pater  filium,  quanquam  victorem,  ob  spre- 
tum  imperium,  capitis  dainnat;  et  avus  patrem  (*>  domestico 
iudicio,  ut  ex  fama  refert  Livius,  reum  perduellionis  capite 
plectit.  Hinc  Virginius  honestissimo  filiae  parricidio  Romani 
a  decem  tyrannis  liberavit. 

Ut  gloriam  Numinis  leges  romanis  insinuarunt. 

[9J  Et  haec  ipsa  patriae  potestatis  custodia  adgnationum 
et  gentilitatum  iura  peracuit  et  illa  sanguinis  retudit,  ut 
septimo  gradu  adgnatus,  immo  ex  alia  familia  gentilis,  filium 
emancipatum  a  patris  successione  excluderet;  ut  emancipatio 
ignominiae  quandam  notam  inureret  et  poenae  loco  esset, 
et  adoptatus  omnino  prò  nato  ex  iustis  nuptiis  haberetur. 
Quare  inofficiosi  [testamenti]  querela  sero  et  plebiscito  intro- 
ducta,  et  institutionis  posthumorum  sero  a  Gallo  Aquillio 
formula  excogitata.  Quia  ius  nominis  solimi  in  precio  erat, 
quo  romani  ad  temporis  aeternitatem  sua  consilia  dirigebant, 
et  ita,  privatim  consuefacti  a  diligentia  nominum  privatorum, 
romanuin  nomen  aeternis  gloriae  monumentis  illustrabant. 

Cur  romani,  domi  parci,  publice  magnifici? 

[io]  Hinc  illa  domestica  frugalitas,  qua  Curii  Fabriciique 
insignes  fuere:  contra,  publica  magnificentia. 

Ius  nexi  custoditum  docuit  iustitiam  romanam  in  victos. 

[11J  Custodia  iuris  nexi  libro  priore  (2)  diximus  omnein 
romanam  iustitiam  cum  gentibus  victis  conservatam,  indeque 
natas  romanas  regnandi  artes,  quibus  poeta  romanos  graecis. 


(1)  Cfr.  Notae,  141  [Ed.]. 
(2>  Cap.  CLXXXVI  [Ed.]. 

citra  obsequium,  longe  ante  ponit.  Heic  tantum  addimus  in¬ 
ter  artes,  quibus  patres  plebem  aere  alieno  demersam  habe- 
bant,  ne  unquam  censu  in  senatorium  ordinem  pervenirent, 
in  quo  imperia  capesserent,  et  hanc  fuisse:  ut  ne  agraria 
periata  unquam  ditaretur. 

Oppressio  plebis  a  patribus  domi,  caussa  mansuetudinis 
romanae  in  victos  foris. 

[12]  Quae  plebis  romanae  oppressio  domi  mansuetudinem 
et  magnanimitatem  romanis  in  victas  provincias  faciebat. 

Ut  leges  alias  civiles  virtutes  docuere  romanos? 

[13J  Et  ipsis  actibus  legitimis  cives  prudentiam  condisce- 
bant,  qui  disertis  sibi  verbis  cavere  docebantur,  et  diu  deli¬ 
berare,  semel  decernere,  quando  ii  actus  neque  diem  admit- 
tebant  neque  conditionem,  neque  poterant  iterari.  Unde  inter 
romanos  nullae  ex  pactis  actiones  olim  proditae,  ne  ius  ades- 
set  temeritati,  et  tam  sera  formula  de  dolo  a  Gallo  Aquillio 
inventa,  tanquam  esset  romano  cive  indignum  postulare  se 
deceptum,  errasse  vel  lapsum  esse.  Et  industria  intentata,  cum 
quisque  curaret  res  suasb):  unde  sero  mandati  actio  inter  ro¬ 
manos  introducta,  et  diu  celebre  illud:  «  Per  extraneam  per- 
sonam  acquiri  nemini».  Usucapio  autem  inertiam  deterrebat  : 
unde  turpe  ac  degeneris  animi  res  virtute  partas  per  inertiam 
amittere.  Iuribus  praediorum  indito  voeabulo  «  servitutis  », 
quae  patientia  constituitur:  romani  servile  pati  putarent.  Quare 
lex  Aquillia  sero  et  quidem  plebiscito  lata,  quod  indignum 
putarent  romanos  postulare  ius  de  accepto  damno,  quod  virtute 
vindicare  oportebat.  Et  sera  actio  «  Vi  bonorum  raptorum  »  et 
poena  quam  furti  manifesti  leviore,  atque  liaec  ipsa  a  prae- 
tore  introducta.  Uti  et  sera  actio  «Quod  metus  caussa»,  item 
praetoria,  ut  turpe  putarent  civem  romanum  metu  adactum  et 
vi  cessisse. 


(1)  Cfr.  Notae,  142  [Ed.]. 

Aetas  romanae  virtutis. 

[14]  Haec  triplex  custodia  intente  habita  est  a  patribus 
usque  ad  aetatem  qua  «  nulla  virtutum  feracior  »  narratur  a 
Livio  (*),  hoc  est  usque  ad  bellum  punicum  secundum;  qua 
aetate,  ut  refert  Sallustius  (2>,  quae  ex  ea  custodia  inter  ple- 
bem  et  patres  extitere  certamina  composita  sunt. 

A  romanis  in  Cartilagine  orbis  devictus. 

[15]  Linde,  mox  devicta  et  excisa  Cartilagine,  orbis  terra- 
rum  imperium  est  romanis  constabilitum.  Nani  victoriae  ro¬ 
manae,  corrupta  dein  republica,  consecutae,  quibus  reliquas 
terrarum  orbis  gentes  devicere,  eae  tanquam  carthaginiensis 
victoriae  praemia  fuere.  Atque  id  est  quod  Plutarchus  aliique 
scribunt:  romanos  iure  gentium  orbis  terrarum  dominos  factos. 

Historia,  politia  et  iurisprudentia  romanae  uno  spiritu  continentur. 

[16]  Igitur,  uti  libro  superiore  (3)  diximus  ex  custodia  iuris 
privati  apud  patres  et  desiderio  libertatis  apud  plebem  iuris- 
prudentiam  in  terris  natam  apud  romanos,  ita  ex  custodia  iuris 
publici  a  patribus  et  desiderio  eius  aequandi  apud  plebem  nata 
oinnis  magnitudo  romanorum. 

Clavis  universae  romanae  historiae. 

[17]  Et  haec  est,  ut  ita  dicam,  clavis  historiae  romanae 
universae,  sine  qua  hactenus  et  historicis  et  politicis  et  iuris- 
consultis  omnibus  occlusa  fuit.  Quod  patria  potestates,  tyran- 
nice  in  liberos  fortissimis  exemplis  exercita,  firmabat  tyran- 
nidem  in  clientes,  qua  vel  de  eorum  tergo,  quemadmodum 
Sallustius,  loco  citato  U),  tradit,  «regio  more»  sumerent  poe- 
nas:  cui  quasi  nativae  dominationi  clientes  nexu  dominii  con¬ 


ti)  IX,  16  [Ed.]. 

(2)  [Exordio  et]  lib.  Ili  Historiarum,  apud  divum  Augustinu.m,  De  civitnte 
Dei,  cap.  16  [corr.:  II,  18]. 

(3)  Cap.  CLXXV. 

(4)  Cfr.  invece,  S.  Agostino,  De  civ.  Dei,  I,  28;  nonché  Livio,  X,  9  [Ed.]. 

suefacti,  in  tot  iuris  certaminibus,  contra  patres  arma  sumere 
nunquam  ausi,  unde  sunt  rerumpublicarum  excidia;  sed  tan¬ 
tum  secessiones  aut  faciebant  aut  minabantur,  hoc  est  dese- 
rere  agrum  quo  tenebantur  nexi,  unde  magnanimitas  plebis 
romanae  provenit.  Quibus  secessionibus,  per  virtutis  certa- 
mina,  expressere  a  patribus  tribunos  plebis,  leges  sacratas,  ius 
aequum,  connubia,  magistratus,  sacerdotia,  ex  ipsa  patrum 
auctoritate.  Sed,  postquam  lege  Poetelia  plebs  nexu  dominii 
soluta  est  et  obsequio  patribus  liberata,  a  Gracchis  extitere 
potentiae  certamina,  et  plebs  per  vim  extorquere  a  senatu 
agrariam  voluit:  unde  civilibus  bellis  respublica  occidit. 


CAPUT  XXXV  l» 


ADVERSUS  PLUTARCHI  LIBRUM 
«  DE  FORTUNA  ROMANORUM  » 


Macchiavellus  genus  romanae  reipublicae  non  assecutus. 

[1]  In  romanae  magnitudini  caussas  inquiritW  Nicolaus 
Macchiavellus,  qui,  in  Leclionibus  livianis ,  eas  ad  quaedam 
sparsa  instituta  romanorum  refert,  tam  paganica  quam  mili- 
taria,  sed  genus  ipsum  reipublicae  non  complectitur,  ex  quo 
ea  instituta  provenere. 

Polybius  effecta  virtutis  romanae  tantum  observat. 

[2]  Polybius,  aequus  rerum  aestiinator,  tribuit  virtuti  ro¬ 
manorum,  sed  inagis  virtutis  facinora  narrat  quam  caussas. 

Plutarchus  romanae  virtuti  iniquus. 

[3]  Plutarchus  autem,  iniquior,  fortunae  imputat,  quae 
stultis  perraro  constat  et  praeceps  abit,  quod  erat  felicitati 
tribuendum,  quae  est  constans  ac  diuturna,  nec  unquam  a 
sapientia  divisa  est. 

[4J  Initi um  erroris  Plutarcho  fecit  quod  putavit  reges  po- 
puli  iudicio  creatos  et  reges  fuisse  monarchicos.  Quod  utrum- 
que  falsum:  hoc  posterius  per  satis  multa,  quae  et  hoc  et 
libro  priore  disseruimus;  prius  falsum  ostendit  Livius  (3),  qui, 
mortuo  Romulo.  narrat  patres  plebi  permisisse  regum  electio- 
nem,  cuius  mox  patres  «  fierent  auctores  »,  hoc  est  ut  plebs 
crearet  reges,  quos  tamen  patres  probarent. 

[5I  Itaque,  ut  vis  abesset,  quam  ipse  Livius  dicit,  neces¬ 
sario  id  actum:  ut  patres  populo  plures  nominarent,  quorum 


(1)  Testo:  «Caput  XXXIV  »  [Ed.]. 

(2)  Testo:  «  inquirunt  »  [Ed.]. 


(3)  I,  17  [Ed.]. 

si  uni  regnum  suffragarentur,  patres  suffragationem  probabant. 
Et  reges  sic  creati  nihil  aliud  erant  nisi  ordinis  domi  prin- 
cipes,  foris  duces.  Igitur,  non  fortuna  populi  romani,  sed  pa- 
trum  sapientia  creatus  Numa,  pietate  clarus,  qui  ferocem  po- 
pulum,  qualem  sub  Romulo  oportuit,  religione  mitigaret; 
patrum  sapientia  creatus  Tullus,  disciplinae  militaris  solers, 
qui  militum  robur  arte  dirigeret;  et  sic  deinceps. 

[6 J  Nam  illa  tanto  philosopho  indigna:  ut  anseres  Man- 
lium  excitarint b).  Nana  quod  militaris  disciplinae  flagitium, 
cuna  Galli  sex  perpetuos  menses  Capitoliuna  acriter  obsiderent, 
obdornaire  vigilias?  Anseres  in  onaen  a  duce  accepti,  quo 
militibus  augeret  augurio  animos. 

[7]  —  Coriolani  inventa  forte  rnater,  quae  illius  deliniret 
in  patriana  ingratana  irasb>.  —  Quasi  non  quaevis  prò  patria 
obsecratio,  iis  temporibus  quibus  tantopere  patria  cara  erat, 
optimum  civena,  iniuria  eiectuin,  ad  ipsius  pietatena  con- 
vertisset  ! 

[8]  —  Camillus  forte  intervenir  dum  Galli  iniqua  lance 
aurum  expendunt  et  contra  tendunt  romani  (3).  —  Igitur  exulis 
armis,  qui  ius  belli  non  habebat,  ac  proinde  latrocinio,  ser- 
vatam  Romana  putandum?  an  ex  patrum  auctoritate  in  illis 
ultimis  reipublicae  temporibus  restitutum  venisse,  cuna  impe- 
riuna  nec  ex  praesumpta  sunamae  potestatis  voluntate,  ut  recte 
Grotius  firnaat,  mandatum  censeatur? 

[9]  —  Annibai,  caeso  ad  Cannas  romano  exercitu,  victoria 
uti  nescivit.  —  Tota  Asia,  ab  Antiocho  terra  naarique  armata, 
per  regis  stultitiam  Annibaie  duce  usa  non  est.  —  Persei  ava- 
ritia,  qua  galatas  conducere  noluit,  macedonuna  naonarchiam 
romanae  felicitati  subiecitb).  —  Sed  et  ipse  Plutarchus  alibi  (s) 
fatetur  laanc  ipsam  esse  sapientiana:  hostium  stultitia  recte  uti. 


(1)  De  fortuna  romanorum,  12  [Ed.]. 

(2)  Ibid.,  5  [Ed.]. 

(3)  Ibid.,  12  [Ed.]. 


(4)  Ibid.,  11  [Ed.]. 

(5)  In  Vita  Panili  Aemilii. 


CAPUT  XXXVI  (» 


QUID  EX  IURE  ATTICO  IN  XII  TABULAS  IMPORTATUM  ? 


[1]  Cum  igitur  omnis  romana  magnitudo  ex  romana  vir- 
tute  orta,  et  omnis  romana  virtus  ex  custodia  triplicis  iuris, 
super  quo  respublica  primum  fundata,  et  tria  illa  iura  ex  iure 
maiorum  minorumve  gentium  a  romaois  recepta  moribus, 
quibus,  tanquam  in  naturam  abeuntia,  ceu  nativa  romana  facta 
sunt;  videamus  quid  ex  iure  attico  in  legem  XII  Tabularum 
foris  importatum. 

[2]  Heic  percurrere  primo  licet  per  singulas  tabulas  quod 
ius  atticum  eruditissimi  eius  pariatores,  Samuel  Petitus*1 2 3 4 5), 
Claudius  Salmasius  (3),  Iacobus  Gothofredus  U)  aliique,  cum 
romano  componunt. 


TABULA  PRIMA 
Pacta  servar! . 

[3]  Ut,  si  de  re  transactum  fuerit  inter  in  ius  vocatum 
et  vocantem,  dum  venitur  in  ius,  id  ratum  habeat  praetor.  Et 
lege  Solonis  haberi  rata  a  iusdicente  pacta  Demosthenes,  Ad- 
versus  Panthenetum  (5),  docet.  —  Et  a  Solone  romanos  discere 
opus  erat  quod  naturalis  ratio  cuique  dictat,  cui  nihil  tam 
conveniens  est,  ut  ipsae  romanae  leges  loquuntur,  quam 
pacta  servari? 


(1)  Testo:  .Caput  XXXV»  [Ed.]. 

(2)  Leges  atticae  (Parisiis,  1635)  e  cfr.,  tra  le  ristampe,  quella  di  Liegi,  1742 
[Ed.]. 

(3)  De  variis  observatiombus  et  emendationibus  ad  ius  atticum  et  romanum 
pertinentibus  (Lugduni  Batavorum,  1645). 

(4)  Fontes  quatuor  iuris  civilis  cit.  [Ed.]. 

(5)  NeWArgumentum,  2.  Ma  cfr.,  più  esattamente,  Adversus  Phoenippum, 
p.  1042;  In  Evergum  et  Mnesibulum,  p.  11Ó2;  Conira  Dionysiodorum,  p.  1283  [Ed.]. 

Iudicia  solis  occasu  intermitti. 

[4]  Ut  sol  occasus  supremus  iurisdictionis  et  iudiciorum 
terminus  esset  romanis.  Et  iure  attico  arbitros  ad  occidentem 
usque  solem  sedere  Petitusb)  observat.  —  Ecquis  ignorat  ro- 
manos,  uti  et  graecos,  perpetuum  diem  negociis  dare,  eoque 
advesperascente,  curare  corpora? 

TABULA  SECUNDA 

Suae  rei,  edam  cum  caede  iniusti,  tutela. 

[5]  Ut  fur  nocturnus  quoquo  modo,  interdiarius,  si  se  telo 
defendisset,  romanis  occidendi  ius  esset.  Idemque  ius  atticis 
a  Solone  positum  Demosthenes,  Adversus  Timocratem  (2) ,  do- 
cet.  —  Igitur,  quando  idem  ius  positum  hebraeis  est,  ut  legum 
mosaicarum  pariator  cum  romanis  confert^),  dicemus  Solonem 
accepisse  ab  hebraeis,  quo  tempore,  nedum  hebraeos,  sed  ne 
assyrios  quidem,  quinam  essent  graeci  ignorabant,  ut  supra 
demonstravimus  ? 


TABULA  OCTAVA 

Ne  privatorum  pacta  reipublicae  noceant. 

[6]  Ut  romanis  sodalitiis  leges,  quas  vellent,  sibi  ferre 
liceret,  modo  publicis  legibus  contrarine  ne  essent.  Et  a  So¬ 
lone  idem  cautum  habetur  apud  Salmasium  et  Petitum  (5). 
—  Ecquae  respublica  tain  rudis  ac  barbara  usquam  est,  quae 
non  id  cavet,  ut  collegia  reipublicae  serviant,  non  pugnent, 
neve  adeo  dominentur? 


(r;  Op.  cit.,  ristampa  del  1742,  p.  336  [Ed.]. 

(2)  Pagg.  635  6  [Ed.]. 

(3)  Collatio  legum  mosaicarum  et  romatiarum,  VII,  1  [Ed.]. 

(4)  Op.  cit,  p.  53  [Ed.]. 

(5)  Op.  e  ristampa  cit.,  p.  427  sgg.  [Ed,]. 

TABULA  NONA 
Leges  ex  genere  concipi. 

[7]  Cautum  ne  privilegia,  seu  leges  singulares,  irrogaren- 
tur  romanis.  Et  hoc  ius  translatum  ex  Attica,  et  quidem  ex 
Solonis  lege,  scribit  Gothofredus  (J).  —  Quasi  vero  non  iam 
docti  essent  romani  leges  singulares  esse  exitiosas  reipublicae, 
nec  iam  cum  suo  periculo  experti  essent,  statim,  tribunis  plebis 
creatis,  Marcium  Coriolanum  privilegio  correptum,  nisi  matris 
Veturiae  uxorisque<1 2 3 4)  Volumniae  pietas  fuisset,  privilegium 
sibi  iniuria  irrogatum  Romae  excidio  ultus  esset! 

Poenae  legis  XII  Tabularum  crudelissimae. 

[8]  An  ab  humanissima  gente  dicemus  adportatas  legem 
de  obaerati  corporis  sectione,  cuius  immanitatem  Favorinus, 
apud  Gellium(3),  exhorrescit?  de  falsis  saxo  deiiciendis,  de 
iudice,  qui  ob  pecuniam  male  iudicavit,  morti  dando,  quas 
leges  idem  Favorinus  praenimiae  duriciei  notat  quoque?  an 
quae,  qui  frugem  noctu  secuerit,  paverit,  ad  suspendium  adi- 
git,  quam  Plinius^),  reprehendit,  quod  gravius  hunc  miserum 
puniat  quam  homicidam?  an  quae,  qui  dolo  agrum  vel  aedes 
incenderit,  igne  necat,  quo  poenae  genere  nullum  crudelius 
dici  aut  fingi  potest?  Quae  omnes  leges,  non  humanitatem  So¬ 
lonis,  sed  Draconis  crudelitatem  referunt,  qui  sanguine  leges 
atheniensibus  scripsisse  dictus  est. 

Lex  XII  Tabularum  agrestis... 

[9]  An  atticam  elegantiam  sapit  illud:  ut  morbo  invalidus, 
in  iudicium  vocatus,  iumento  in  comitium  vel  in  forum  ad 
praetorein  veniat? 


(1)  Op.  cit.,  p.  229  [Ed.]. 

(2)  Testo:  «  sororisque  »  [Ed.]. 

(3)  Noctes  atticae,  XX,  1  [Ed.]. 

(4)  Nat.  hist.,  XVII I,  3,  12  [Ed.]. 

...  sylvestris... 

[io]  An  graeca  artium  ingenia  refert  formula  sive  actio 
«  Tigni  iuncti  »,  ita  ac  si  tunc  primum  homines  sibi  pergulas 
et  tuguria  construerent? 


...  rudis. 

[11]  An  deinde  attici  acuminis  est  poena  talionis,  et  Athe- 
nis,  ubi  quotannis  leges  corrigebantur,  ad  haec  usque  tem¬ 
pora  haec  poena,  omnium  maxime  rudis  et  anceps  —  Rhada- 
manti,  heroici  iudicis,  inventum,  —  perduravit? 

De  romanis  funerum  luxu  vetito. 

[12]  Sed  enim  duo  sunt  loci,  quibus  diserte  Solonis  leges 
in  romanas  conversae  leguntur.  Alter  de  iure  sacro  apud  Ci- 
ceronem,  secundo  De  legibus  !l):  «  Postquam  —  inquit  —  sump- 
tuosa  fieri  funera  et  lamentabilia  coepissent,  Solonis  lege  sub¬ 
lata  sunt:  quam  legem  eisdem  prope  verbis  nostri  decemviri 
in  decimam  (legit  Gothofredus )  tabulam  coniecerunt.  Nam  de 
tribus  riciniis  et  pleraque  alia  Solonis  sunt  ».  Sed  hic  locus 
nihil  aliud  conficit  quam  romanos,  non  eundem,  sed  similem 
funerum  morem,  qualis  atheniensium  erat,  introduxisse;  quod 
et  Cicero  ipse  innuit.  Quare  non  mirum  si  iisdem,  non  pror- 
sus,  sed  prope  verbis  quibus  Solon,  eum  funerandi  morem 
decemviri  vetuere.  Alioqui,  quae  sapientia  fuisset  funerum 
luxum  docere  vetando? 

De  iure  praediorum  romano. 

[13]  Alter  locus  erat  de  iure  praediatorio  caput,  quod  in 
ipsis  decemviralibus  Tabulis  perscriptum  GaiusC1)  refert  in  haec 
verba:  «  At  certe  de  finium  ratione  lex  incerta  ad  exemplum 
legis  atticae  Solonis  (J)».  Sed  heic  ipse  Iacobus  Gothofredus  (3) 


(j)  Cap.  25  TEd.]. 

(2)  Parole,  a  dir  vero,  non  di  Gaio  (Dig.,  X,  i,  13),  ma  del  Godefroy  o  Go- 
tofredo  [Ed.]. 

(3)  Op.  cit.,  p.  225  [Ed.]. 

imperitiam  eorum  arguit,  qui,  quam  Solonis  legem  Gaius  re- 
citat,  totidem  verbis  in  deceinvirales  transtulere;  et  nos,  ca¬ 
pite  superiore,  docuimus  ius  praediatorium  a  iure  gentium 
accepisse  romanos. 

Herraodorus,  non  interpres  legis  XII  Tabularum,  sed  auctor. 

[14]  At  enim  Plinius  narrat statuam  Hermodori  positam 
in  Coinitio.  Sed  nos  non  negainus  Hermodorum,  negamus  in- 
terpretem.  Sed  Strabo  narrati  eum  quasdam  leges  romanas 
scripsisse.  Et  nos  id  ipsum  accipimus.  Non  enim  ait  grae- 
cas  leges  esse  interpretatum,  sed  scripsisse  romanas.  Et  sic 
cum  Strabone  belle  congruit  Pomponius <3),  qui  hactenus  omnes 
iuris  interpretes,  vel  eruditissimos,  fugit,  ubi  ait  Hermodorum 
hunc  ephesium  fuisse  decemviris  leguin  ferendarum  «aucto- 
rein  »,  non  autem  interpretem.  Et  hac  ratione  constat  epistola 
Heracliti  ad  ipsum  scripta  in  ea  verba:  «  Visio  mihi  omnia 
orbis  terrae  diademata  venire  salutatum  leges  tuas,  et  per- 
sarum  more  ore  eluso  eas  adorare (4>:  illas  autem  perstare  in 
statu  maiestatis  pieno  ».  Qua  commendatione  si  Heraclitus 
ornasset  interpretem,  tantus  philosophus  piane  ineptire  vi- 
deretur. 


Lingua  legis  XII  Tabularum  prorsus  nativa  Latii. 

[ 1 5 J  Cumque  his  congruit  quod  Diodori  Siculi  afferunt  de 
lege  XII  Tabularum  iudicium:  quod  sint  adeo  «verecundae»  et 
a  graecae  linguae  ratione  tantopere  differant  (s).  Quidni  difFer- 
rent,  cum  essent  mores  a  prima  usque  humanitate  sensim  in 
Latio  nati  et  Latii  alumni,  ut  in  nostra  historia  narravimus? 
Hoc  iudicium  graeci  scriptoris  de  graeca  lingua  satis  docet 
Hermodorum  non  fuisse  legum  interpretem,  sed  auctorein  ro¬ 


di  Nat.  hist.,  XXXIV,  il  (5)  [Ed.]. 

(2)  XIV,  1,  25  [Ed.]. 

(3)  In  Mg-,  I,  2,  2,  2  4  [Ed.]. 

(4)  Cfr.  Gotofrkdo,  op.  cit.,  p.  14  sg.  [Ed.]. 

(5)  Diodoro,  XII,  26,  e  cfr.  Gotofredo,  p.  40  [Ed.]. 


QUID  EX  IURE  ATTICO  IN  XII  TABULAS  IMPORTATUM ?  569 

manis,  quae  leges  essent  in  XII  Tabulas  referendae.  Et  hac 
ratione  constat  laus  quam  Strabo  de  viro  profert,  cum  dicit 
«  ephesios  dignos  qui  in  puerum  usque  strangulentur,  qui 
Heraclitum  et  Hermodorum,  memorabiles  viros,  eiecissent». 

Huius  historiae  ineptiae. 

[16]  Postremo,  si  Hermodorus  interpres,  quae  sapientia  le- 
gatorum  fuisset  redire  cum  legibus  domum  adhuc  ignaros 
iuris  quod  complecterentur,  ut,  si  Hermodorum  talem  virum 
in  Italia,  et  quidem  Romae  exulantem,  non  offendissent,  fru¬ 
stra  cum  legibus  rediissent?  An  id  quoque  Plutarchus  fortunae 
romanorum  adscripserit? 

Rationes  quae  historiam  oppugnant  —  Eiusdem  historiae  inconstantia. 

[17J  In  his  XII  Tabularum  fragmentis  quae  extant,  nihil  de 
attico  iurerelatum.  Contra,  connubii,  patriae  potestatis  et  nexus 
propria  romanorum  iura;  eademque  universi  romani  iuris  fontes 
et  romanae  magnitudini  caussae.  Forma  reipublicae  romanae 
optimatibus  mixta,  et,  qua  parte  mixta,  acris  custodia  domestici 
iuris,  quam  per  hos  duos  universos  libros  perpetua  disserta- 
tione  deduximus.  Sub  Tarquinii  tyrannide  ius  papyrianum 
vulgo  editum,  et  sub  Appio  factioso  Flavius,  cum  summo  pa- 
trum  dolore,  Fastos  evulgat.  Hermodorus,  non  interpres,  sed 
legum  romanis  auctor.  Unde  externae  leges  venerint  foeda 
inconstantia:  Livius^2)  Athenis  et  ceteris  Graeciae  urbibus: 
Halicarnassensis  (3),  Sparta  omissa,  e  graecis  Italiae  urbibus 
quoque;  Tribonianus  W)  autem  iuris  non  scripti  originem  ad 
spartanos  revocat;  Tacitus(s),  ut  certum  teneat,  «  accitis  quae 
usquam  egregia  »,  his  omnibus  illud  cumulo  addatur:  naturae 
humanae  proprium  quod,  ut  est  infirmiorum  postulare,  ita  po- 
tentutn  est  detrectare  ius  aequura. 


(1)  Loc.  cit.  [Ed.].  (4)  lnstilut.  iustin.,  I,  2,  §  io  [Ed.]. 

(2)  III,  31  [Ed.].  (5)  Annales,  III,  27  [Ed.]. 

(3)  X,  3  sgg.  [Ed.]. 


G.  B.  Vico,  Opere  -  II-11. 

Legatio  legum  caussa,  in  speciem  obita?  Eius  historiae  levitas 
et  inter  auctores  ipsos  adversitas. 

[18]  An  dicemus  hanc  legationem  in  speciem  a  patribus 
obitam,  ut  plebis  desideria  frustrarentur;  et  hoc  patrum  men- 
dacium,  ducentis  quinquaginta  annorum  vetusta  traditione  fìr- 
matum,  Titum  Livium  et  Dionysium  Halicarnassensem,  ambos 
Augusti  temporibus  (nani  nullus  antiquior  sive  graecus  sive 
adeo  latinus  narrat),  posteritati  transmisisse?  At  Halicarnas- 
sensis  externus  scriptor  et  graecae  gentis.  Livius  ab  secundo 
bello  punico  historiam  romanam  certam  se  scribere  profitetur  b), 
ut  in  Programmate  historico  supra  diximus  (*).  Hinc  super  hac 
re  inter  ipsosmet  illa  maxime  adversa, •quorum  alterum  falsum 
esse  necesse  sit.  Livius  scribit  quod  «  tribunorum  aequandae 
libertatis  desiderium  patres  non  aspernabantur  »,  et  ita  missa 
legatio.  Dionysius  vero,  legatione  reversa,  narrat  et  moras  et 
praetextus  Caii  Menenii  et  Publii  Sextii  consulum  super  lege 
perferenda;  indicta  maturius  solito  comitia  consularia,  ut  se 
tandem  importunis  tribunis  precibus  liberarent;  designatum  al- 
terum  consulem  Appium  Claudium,  e  familia,  ut  cum  Livio  (3) 
dicam,  fatali  tribunis  et  plebi  ;  designatis  consulibus,  Menenium 
et  Sextium  tribunis  aures  amplius  non  praebuisse;  tribunos  quo 
se  verterent  non  habere;  et  custodes  libertatis  romanae  ad 
Appium,  ex  imperiosissima  domo,  ut  cum  Livio  (4)  item  loquar, 
confugere  adactos,  eique  spem  offerre  potentiae  (quae  in  ty- 
rannidem  anno  postero  erupit),  ut  legem  perferri  sineret;  et 
ubi  tandem  Sextius,  alter  consulum,  de  legibus  ad  patres  re- 
tulit,  post  iamdiu  reversos  legatos  et  leges  adportatas,  hinc 
inde  verba  facta  tam  ab  illis  qui  suadebant  ut  civitas  legibus 
regeretur  quam  ab  iis  qui  patrios  mores  servandos  esse  cen- 
sebant. 


(1)  Veramente,  dall’incendio  gallico.  Cfr.  IV,  i  [Ed.]. 

(2)  Cap.  I,  l  4  [Ed.]. 

(3)  IX,  34  [Ed.]. 

(4)  VI,  4i  [Ed.]. 

Luculentissimus  Ciceronis  locus,  ubi  ex  erroris  vetustate 
hactenus  caecutitum. 

[19]  Quid,  si  dicamus  quoque  Ciceronem,  et  Livio  et  Dio- 
nysio  priorem  nec  ex  vulgi  traditionibus  disserentem,  haec 
non  putasse  vera?  Locus  est  vulgatissimus  eruditis  De  ora¬ 
tore  <*>,  ubi  sub  Crassi  persona  inquit:  «  Fremant  omnes  licet, 
dicam  quod  sentio.  Bibliothecas,  mehercule,  omnium  philoso- 
phorum  unus  mihi  videtur  XII  Tabularum  libellus,  si  quis 
legum  fontes  et  capita  viderit(*\  et  auctoritatis  pondere  et 
utilitatis  ubertate  <3)  superare...  Percipietis  etiam  illam  ex  co- 
gnitione  iuris  Iaetitiam  et  voluptatem,  quod  quantum  praesti- 
terint  nostri  maiores  prudentia  ceteris  gentibus,  cum  faciliime 
intelligetis,  si  cum  illorum  Lycurgo,  Dracone,  Solone  nostras 
leges  conferre  volueritis.  Incredibile  est  enim  quam  sit  omne 
ius  civile,  praeter  hoc  nostrum,  inconditum  ac  pene  ridiculum. 
De  quo  multa  soleo  in  sermonibus  quotidianis  dicere,  cum 
hominum  nostrorum  prudentiam  ceteris  hominibus,  et  maxime 
graecis,  antepono». 


(1)  I,  44  [Ed.]. 

(2)  Ut  vidimus  hoc  libro,  parte  posteriore,  cap.  XXXII. 

(3)  Ut  demonstravimus  ibidem,  cap.  XXXIII. 


CAPUT  XXXVII  (*> 

QUID  ACTUM  LEGE  XII  TABULARUM? 


Lege  XII  Tabularum  ius  quiritium  privatum  patribus 
et  plebi  aequatum  et  in  tabulis  scriptum. 

fi]  Quid  igitur  actum  lege  XII  Tabularum?  Actum  id 
quod  tribuni  plebis,  apud  Livium,  desiderabant,  nempe  ac¬ 
quata  libertas,  et  quod  dicit  Dionysius,  positum  ius  aequum 
omnibus.  Libertati  obstabat  ius  in  latenti,  ius  incertum,  manus 
regia,  quae  plebs,  ut  Pomponius  tradit,  ultra  pati  non  posset. 
Nani  leges  regias  —  et  maxime  quarum  «  praecipuus  sanctor 
Tullius<2),  queis  (ut  Tacitus  ait  (3))  etiam  reges  obtempera- 
rent»,  quo  libertatis  benefìcio,  plebis  favore  fretus,  censum  in- 
stituit  et  ordinem  oppressit,  unde  mox  patres  ad  ipsius  caedem 
Superbum  extimularunt  —  Brutus,  per  eiectorum  regum  occa- 
sionein,  omnes  abrogavit  ;  et,  suppresso  censu,  rem  ad  heroici 
regni  naturam  redegit  et  ius  incertum  restituit,  ut  libro  priore 
diximusU).  Actum  igitur  est  ut  ius  perpetuo  certum  tabulis 
fixum  esset.  Aequo  iuri  impedimento  erant  illa  duum  corpo- 
rum  in  una  heroica  civitate  divisio,  ut  patres  omnia  ex  iure 
optimo,  plebs  omnia  ex  iure  naturali  agitaret:  quae  divisio, 
iam  inde  usque  a  familiis,  per  clientelas  in  regna  heroica 
transit.  Cum  enim  filiifamilias  in  domo  patria  nihil  iniussu 
patrum  iure  optimo  agerent,  et  omnium  minime  nuptias, 
multo  minus  clientes  sine  inclytorum  imperio:  unde,  postquam, 
secessionibus  factis,  ut  diximus,  in  plebes  coaluere,  cum  ea 
proprietate  nativa  coaluere,  ut  sine  patrum  auctoritate  nihil 
optimo  iure,  sed  omnia  iure  naturali  transigerent. 


(i)  Testo:  «Caput  XXXVI  »  [Ed.], 
(i)  Testo:  «Tullus»  [Ed.]. 


(3)  Annales ,  III,  26  [Ed.]. 

(4)  Cap.  CLXXI,  i  fin.  [9]. 

Quid  Hermodorus  praestitit? 

[2]  Igitur  Hermodorus,  ut  sapientia  praestantissimus,  po- 
tuit,  immo  debuit,  ut  momentose  Pomponius  tradit,  legum  scri- 
bendarum  auctor  esse  patribus  —  qui  usu,  non  scientia,  nosce- 
bant  rempublicam  —  quid  iuris  optimi  plebi  communicarent, 
quid  sibi  custodirent,  ex  qua  temperatura  omnis  romana  ma¬ 
gnitudo  provenit:  unde  meretur  fidem  Heracliti  visio  et  statua 
ipsi  in  Comitio  merito  posita.  Igitur  patres,  Hermodori  aucto- 
ritate,  aequarunt  plebi  ius  patriae  potestatis  et,  ut  eius  appen- 
dices,  aequarunt  factionem  testamenti,  dationem  tutoris,  ius 
adgnationis  et  gentilitatis,  ac  proinde  ab  intestato  successio- 
num;  hinc  porro  legitimae  ius  tutelae;  relaxarunt  ius  nexi,  ut 
ex  nexis  dominii  iure  naturali,  quo  sibi  colerent  agros,  ma- 
nerent  tantum  nexi  aeris  alieni,  quod  demum  lege  Poetelia 
solutum  est;  et  ita  plebi  aequarunt  ius  mancipii  et  linguae 
nuncupationis,  et  hinc  ius  omnium  actuum  legitimorum  tran- 
sigendorum,  et  iura  usucapionum  communicata.  Hinc  iudicia 
privata  patribus  et  plebi  aequa,  et  utrisque,  scriptae  ut  erant, 
ex  aequo  poenae. 

[3]  Sed,  ut  constaret  respublica  libera  ex  optimatium  mix- 
tura,  patres  excepere  connubia  tabula  XI,  quibus  auspicia, 
ac  proinde  magistratus,  imperia,  sacerdotia,  sibi  custodierunt. 
Atque  adeo  plebi  aequatum  omne  ius  quiritium  privatum, 
iure  quiritium  publico  apud  patres  manente;  et  quantum  li- 
bertati  datum,  ut  de  capite  civis  romani  nisi  in  maximo  co- 
mitiatu  ius  dicere  ne  esset,  tantum  ademptum,  ne  privilegia 
irrogarentur. 

Ius  optimum  agrorum  aliud  publicum,  aliud  privatum  — 
Universus  ager  romanus  populi  romani  feuduin  a  patribus. 

[4]  ltaque,  ubi  patres  plebi  ius  optimum  agrorum  priva¬ 
tum  concessere,  non  autem  publicum,  populus  universus,  qui 
a  Bruto  factus  erat  natura  liberi),  erat  dominus  imperii  om- 


(1)  Lib.  priore,  cap.  CLVII,  g  «  Ubi  optimates  »  [3]. 


574 


PARS  POSTERIOR  -  CAPUT  XXXVII 


nisque  civilis  iuris  in  agro  publico  patrum;  uti  nunc  quoque 
sunt  regna  summa  in  agro  publico  aliorum  summorum  prin- 
cipum,  a  quibus  in  feudum  sunt  data.  Et  ita  qui  agri  romani 
privatim  apud  plebeios  ex  iure  optano  patrum  singuli  minuta 
quaedam  feuda  erant  b),  apud  universum  populutn  romanum 
unum  feudum  factum  est. 

[5]  Ob  id  plebs  libera,  iure  summae  potestatis  liberae,  sta¬ 
tini  coepit  condere  plebiscita  (2);  sed  nunquam  plebiscito  agra- 
riam  perferre  potuit,  semper  obsistente  senatu,  ne  ager  ro- 
manus  privatim  divideretur,  semperque  coloniae  ex  patrum 
auctoritate  deductae  a  duumviris.  Ex  hac  patrum  auctoritate, 
tum  tutelae  gestae  populo,  sumnii  imperii  domino,  tum  do¬ 
mimi  in  agro  (3),  in  quo  populus  summum  imperium  habebat, 
omnes  respublicae  antiquorum  dicebantur  «  Ordo  et  populus  », 
«  Senatus  populusque  »  et  «  Senatus  auctoritas,  populi  im- 
perium  ». 


Ius  connubii  aliud  publicum,  privatum  aliud. 

[6]  Sic  quoque  patres  concessere  plebi  connubii  ius  priva¬ 
tum,  mancipatione  eidem  communicata,  qua  porro  plebei 
nuptias  per  conventionem  in  nianum  celebrarent.  Non  con¬ 
cessere  connubii  ius  publicum,  quia  non  concessere  connubii 
solemnitatem  praecipuam,  quae  erant  auspicia  maiora  seu  pu- 
blica,  quae  supra  diximusW. 

Nuptiae  patrum  propriae. 

[7]  Ex  quibus  nuptiae  patrum  erant  «  omnis  iuris  Immani 
—  quod  interpretor  «  gentium  »,  ut  iurisconsultus  (5)  ius  gen- 
tium  definit  «  quo  humanae  gentes  utuntur  »  —  omnisque  di¬ 


ci)  Lib.  priore,  cap.  CXXIX. 

(a)  Ibidem,  cap.  CLXIII  [g  i]. 

(3)  De  qua  utraque  tutela  sunt  libro  priore,  cap.  CLXI  et  cap.  CXXXVIII, 
g  «  Optimatium  »  [a]. 

(4)  Hoc  libro,  parte  II,  cap.  XX,  De  patria  potestate  [g  44],  et  cap.  XXI,  g  *  Atque 
de  hoc  iure  »  [35]. 

(5)  Sub  titulo  Digesti,  De  iuslilia  et  iure  [I,  1,  1,  §4]. 

vini  iuris  communicatio  et  ideo  nuptiae  patrum  tales  erant, 
quia  propriae  patrum  erant  gentes'1 2). 

Quando  Romae  plebs  «gens  romana»  dici  coepit? 

[8]  Unde  ab  hac  iuris  aequi  communicatione  Romae  plebs 
«  romana  gens  »  esse  coepit,  cum  antea  «  gens  romana  »  soli 
essent  patricii  (3 4 5 6 7).  Propria  patrum  sacra  erant  et  sacerdotia, 
quare  patres  confarreatione  nuptias,  ut  supra  diximus(3),  cele- 
brabant:  postremo,  quod  caput  erat,  quia  propria  patrum  erat 
divinatio,  seu  divinae  linguae  scientia,  quae  circa  ius  divinum 
proprie  gentibus  dictum  versabatur  quia  patrum,  ut  sae- 
pius  diximus(5),  propria  erant  auspicia. 

Romana  historia  illustratur. 

[9]  Hinc,  quia  transmissum  fuerat  et  a  patribus  et  a  de- 
cemviris  et  a  plebeis  legem  XII  Tabularum  iuramento  sacrari, 
ob  rationes  quas  libro  priore  attulimus,  statini  post  eam 
legem,  uti  apud  Livium  legere  est,  privilegia  irrogari  coepta 
et  de  capite  civis  saepe  ius  iterum  dixere  duumviri.  Quin  (7), 
biennio  post  depulsos  decemviros,  idest  quarto  post  legem 
anno,  plebs  patrum  connubia  tentarunt,  nimirum  ut  plebs 
celebraret  nuptias  cum  publicis  auspiciis,  cum  quibus  nuptias 
ipsi  celebrabant  patricii,  ut,  iis  concessis,  deinde  tentarent  im¬ 
peria.  Uti  re  ipsa,  illis  concessis,  mox  haec  quoque  tentarunt 
et,  longo  post  certamine  super  consulatu  plebi  communicando, 
tenuerunt. 


(1)  Hoc  libro,  parte  II,  cap.  XX,  De  successionibus  ab  intestato  [{§  61-75]. 

(2)  Libro  priore,  cap.  CLXII,  et  hoc  libro,  parte  II,  cap.  XXII,  \  «  Ex  eo 
enim  »  [4]. 

(3)  Hoc  libro,  parte  II,  cap.  XX,  De  matrimoniti,  sed  rectius  De  nuptiis  [§  24]. 

(4)  Hoc  libro,  parte  II,  in  Consectaneis  de  poeseos  origine,  consectaneo  XXVII 
l§  28]. 

(5)  Libro  priore,  cap.  CIV,  et  libro  posteriore,  parte  II,  cap.  XXL 

(6)  Cap.  CLVI1I,  l  «  Lex  vero  »  [3]. 

(7)  Testo:  «  qui  »,  emendato  nei  due  errata-corrige  [Ed.]. 

Tribunatus  plebis  cur  verus  magistratus  non  est? 

[io]  Quare  patres  sua  cotinubia  plebi  denegabant  illa,  apud 
Livium,  ratione:  quod  plebei  ne  in  magistratu  quidem  habe- 
rent  auspicia,  nempe  maiora  seu  publica.  Quare,  eruditis  rei 
romanae,  tribunatus  plebis  verus  magistratus  non  est  et,  ob 
id,  non  imperando,  sed  intercessione  seu  vetando,  valebat. 

«  Filius  spurius»  et  «vulgo  quaesitus  »  qui  proprie? 

[n]  Atque  hac  ratione  earum  locutionum  duarum  «filius 
spurius  »  et  «  vulgo  quaesitus  »  nativa  significano  aperitur. 

Qui  principio  «  sapientes  »,  qui  «  vulgus  »  ? 

[ r a]  Nani  ab  clientelis  usque  sub  theocratiis  orta  illa  di- 
visio  sapientum  et  vulgi,  de  qua  diximus  quoque  in  Con- 
sectaneis  de  poeseos  origine  (0,  qua  sapientes  et  sacri,  seu 
divini,  seu  vates,  erant  inclyti,  qui  tenebant  deorum  religiones 
et  divinam  linguam,  seu  auspiciorum  scientiam  callebant;  vul¬ 
gus  autem  profanum,  res  divinas  ab  inclytis  docendum,  erant 
clientes.  Ex  cuius  ultimae  antiquitatis  poetica  lingua  loquitur 
Horatius,  quum  caniti1 2 3); 

Odi  profanum  vulgus  et  arceo, 

...  Musarum  sacerdos. 

Cutn  his  ipsis  proprietatibus  in  rebuspublicis  optimatium  tum 
illi  tum  hi  fuere  patres  et  plebes  (3). 

Matrimonia  propria  plebeiorum. 

[13]  Igitur,  usque  ad  legem  XII  Tabularum,  filii  patrum 
«  patricii  »,  qui  patrem  nomine,  seu  iure,  etere  poterant  ;  fiiii 
plebeiorum  «spurii»,  ex  qua  voce  facta  est  nota  «  S.  P.  » 
(«  sine  patre  »),  qui  patrem  iure  ciere  non  poterant,  «vulgo» 


(1)  Hoc  libro,  parte  II,  cap.  XIII,  consectaneo  XXIX  [§  31],  et  cap.  XXI, 
g  «  Per  clientelatimi  »  [51]. 

(2)  Carmina,  III,  1,  1  sgg.  [Ed.]. 

(3)  Libro  priore,  cap.  CIV  et  cap.  CV. 

in  plebe  «  quaesiti  »,  quorum  parentes  iure  naturali,  ut  cetera 
vitae,  ita  et  matrimonia  agitabant  ('),  hoc  est  agitabant  solo 
animo  coniugali  et  custodia.  Et  sic,  ut  inter  optimos,  qui  omnia 
civilis  vitae  agitabant  ex  iure  optimo,  «  nuptiae  »  erant  dictae 
a  «nubendi  »,  seu  velandi  caput  virginis  novae  nuptae,  solem- 
nitate,  ita  matrimonium  plebeiorum  erat  dictum  a  «matre», 
quae  tantum  natura  certa  erat. 

Romana  historia  illustratur. 

[14]  His  sic  enarratis,  datur  intelligere  quod  mihi  diu 
ingenium  misere  torserat:  quid  illud  sit,  quod,  apud  Livium, 
patres,  in  eo  certamine  trecentis,  et  plus  eo,  post  Urbem  con- 
ditam  annis,  plebi  obiiciant:  plebeios  «  more  ferarum  »  agitare 
connubia.  Quia  solo  concubitu,  si  ve  cohabitatione,  sive  cu¬ 
stodia,  et  animo  coniugali  agitabant,  ut  ferae,  quibus  etiam 
animum  rudes  homines  tribuebant.  Cuius  opinionis  vestigium 
in  illa  locutione  apud  iurisconsultos  permansit,  quum  defìniunt 
quando  ferae  «animum  revertendi  amisisse  »  aut  adhuc  «  ha- 
bere  »  dicantur  (*). 


«Concubina»  quae  proprie? 

[15]  Ex  quo  concubitu  plebeia  «  concubina  »  dieta  est, 
quae  etiam  «  pro-uxore»,  quae  patricia  «  uxor  »  dicebatur;  ut 
«  maritus  »  plebeius,  qui  «  vir  »  dicebatur  patricius  (3). 

Prava  gentium  sapientia. 

[16]  Tarn  prava  super  hac  re  erat  gentium  sapientia,  ea- 
dem  numero  qua  heroem  aestimabant  qualis  ab  Homero  fictus 
Achilles  est: 

Impiger,  iracundus,  inexorabilis,  acer, 

Iura  neget  sibi  nata,  nihil  non  arroget  armisU). 


(1)  Hoc  libro,  parte  II,  cap.  XXI,  g  c  Nam  ut  legem  »  [32]  et  cap.  XXII,  g  «  Ex 
ea  libertatis  »  [»4l- 

(2)  lnstitul.,  II,  1  (De  rerum  divisione),  g  15  («  Pavonum  »). 

(3)  Hoc  libro,  parte  II,  cap.  XXI,  §  «  Ita,  clientelis  »  [60]. 

(4)  Hor.,  Ad  Pisones,  121-2  [Ed.]. 

Divinae  providentiae  mira  consilia. 

[ 1 7 j  Atque  in  ea  re  divina  providentia  summe  est  adnii- 
randa,  quae  ita  res  mortalium  comparavit,  ut  gentium  sa- 
pientia  ab  ipso  vulgo,  quod  profanum  arcebat,  ius  naturale 
condisceret,  quod  postea  philosophi  professi  suntb);  et  apud 
principem  gentium  populum,  in  republica  libera,  primo  ple- 
biscitis  est  eruditum;  deinde  praetorum  edictis  est  explicatum, 
quae  sapientissime  a  Baldo  dieta  sunt  «  lingua  qua  locutus  est 
Deus»;  tum,  sub  principati!,  responsis  prudentum  excultum; 
tandem  ipsorum  constitutionibus  principum  iurisprudentiae 
christianae  principium  statuminatum  <1 2 3 4 5). 

[ 1 8 1  Sed,  ut  ad  rem  redeamus,  postquam  tandem  sacerdotia 
quoque  plebi  communicata  sunt,  nuptiae  etiam  plebeiorum  fue- 
runt  «  humani  et  divini  iuris  communicatio  »,  quae  antea  fue- 
rant  «  maris  et  foeminae  coniunctio  »,  individuai!!  vitae  con- 
suetudinem  continens.  Quas  duas  definitiones,  cum  iandiu 
moribus  confusae  essenti),  sive  Modestinus,  sive  Tribonianus, 
sive  uterque  confuditU).  Exinde  «  spurii  »,  seu  «vulgo  quae- 
siti  »,  dicti  mansere  qui  ex  promiscua  venere  habentur. 

Confarreationis  historia. 

[19]  Et  patricii,  in  antiqui  iuris  usurpationem,  in  flaminum 
pontificumque  nuptiis  confarreationem  retinuere  tanta  caere- 
moniae  difficultate,  ut,  cum  Tacito  loquar(s),  quod  eam  sane 
unam  ex  caussis  ex  quibus,  Tiberii  aetate,  iam  farracia  de- 
suevissent,  idem  historicus  numeret. 

Historia  romana  illustratur. 

[20]  Sed  enim  diximus  respublicas  optimatium  patrii  moris 
esse  pertinacissimas,  et  romanos  patres  ius  quiritium  acerrime 


(1)  Libro  priore,  cap.  CXXXVI. 

(2)  Eodem  libro,  a  cap.  CCV  usque  ad  cap.  CCXIV. 

(3)  Hoc  libro,  parte  II,  cap.  XXI,  g  «  Ita,  clientelis  »  [60]. 

(4)  Dig.,  XXIII,  2,  1;  Inst.  iustin.,  I,  9,  g  1  [Ed.]. 

(5)  Annales,  IV,  16  [Ed.]. 


QUID  ACTUM  LEGE  XII  TABULARUM? 


579 


custodisse  adversus  tyrannos  et  libertatem.  Artemque  affectan- 
tium,  in  regnis  optimatium,  tyrannidem  esse  ut  proponant 
ius  aequum  et  palam,  quo  beneficio  sibi  multitudinis  factio- 
nem  contra  paucorum  ordinem  firment  —  ut  Servius  Tullius 
legibus  queis  ipsi  reges  obtemperarent  et  censu,  Appius  de- 
cemvir  vindiciis  secundum  libertatem  edictis  —  Papyrius  sub 
Superbo,  Flavius  sub  Appio  Factioso,  ille  actionibus,  hic  fastis 
evulgatis,  confirmant.  Et  Livius  Tacitusque  (*>  initium  romanae 
libertatis  narrant  a  Bruto  factum,  quod,  prò  uno  perpetuo  rege, 
duos  consules  annuos  instituisset.  Quodnam  igitur  senatus  fla- 
gitium  id  fuit:  universo  iure  quiritium  privato  plebi  cessisse 
et  leges  evulgare,  ac,  ut  id  utrumque  fieret,  decemviros  cum 
summo  imperio  plebi  quotannis  creandos  permittere?  Magnani 
igitur  vim  patribus  factam  esse  necesse  est,  quae  non  alia 
fuerit  nisi,  quia  lex  non  perferretur,  oblata  Appio  a  plebe 
tyrannis:  quod  et  Dionysius  innuit  et  ipsa  res  secuta  testatur. 
Hinc  intelligere  est  quantum,  ut  ingenue  Livius  profitetur,  ante 
secundum  bellum  punicum  historia  romana  fatiscat,  cum  in 
tam  insigni  reipublicae  mutatione  tantum  hiatum  reliquerit. 

Caput  legis  XII  Tabularuin  «De  forte  sanate  nexo  soluto». 

[21J  Atque  heic  explicandum  venit  caput  illud:  «Ut  forti 
sanati  nexo  soluto  idem  sirempse  (simile  re  ipsa)  ius  esset», 
qua  lege  Theseus,  ut  apud  Plutarchum  ab  heroico  usque 
tempore,  atheniensibus  libertatem  fundaverat.  Super  eo  capite 
grammaticorum  eruditas  ineptias,  quae  apud  Iacobum  Gotho- 
fredum  prostant,  referre  pudet. 

Gothofredi  interpretatio  absurda. 

[22]  Recte,  sed  forte,  Gothofredus  id  caput  inscribit  De 
iuris  aequalitate ;  sed  quod  interpretatur  «  de  iure  civium  cum 
sociis  aequando  »,  coniectura,  capta  ex  iis  grammaticorum 


(1)  Liv.,  II,  1;  Tac.,  Ann.,  I,  1  [Ed.]. 

(2)  Theseus,  25  [Ed.]. 

ineptiis,  satis  absurda.  Neque  enim  apud  Livium  neque  apud 
Dio  nysium  id  actum,  ut  civitas  sociis  donaretur;  neque  sane 
patres  in  id  convenirent,  qui  vix  civibus  ius  aequum  ponere 
volebant,  nisi  quisque  eorum:  aut  Spurius  Cassius  fuisset, 
qui,  ut  cum  Livio  tu  loquar,  primus  vulgator  romani  iuris  in 
socios,  affectati  regni  crimine  damnatus,  necatus  est  ;  aut  Li- 
vius  Drusus,  qui  longo  post  temporum  intervallo,  iam  diu 
republica  in  potentiam  corrupta,  civitatem  sociis  latinis  de- 
derat,  quo  mortuo,  cum  praestare  patres  nollent,  sociale  bellum 
exarsit.  Agebatur  de  iure  patrum  acquando  plebi:  is  enim  eius 
certaminis  cardo  erat. 

Interpretatio  prò  nostris  principiis. 

[23 1  Igitur  ab  graminaticis  sumamus  «  fortes  sanates  »  esse 
eos  qui  desciverant  ad  obsequium  revocatos  —  non  tamen  so¬ 
cios,  sed  plebeios,  quales  numero  secunda  agraria  (*>,  qua 
clientes  culturae  nexo  soluti,  dominio  bonitario  permisso,  ad 
patrum  obsequium  sunt  revocati  ;  —  et  decemviros  ea  locutione 
usos  esse,  in  simili  iuris  certamine,  quo  sunt  plebei  nexu  so¬ 
luti  domimi  bonitarii,  privato  iure  quiritium  communicato. 
Quare  sententia  legis  est  ut  in  iis  omnibus,  quae  XII  Tabulis 
relata  erant,  plebi  et  patribus  idem  ius  esset.  Igitur  legis  caput, 
quod  totius  certaminis  summa  esset,  attica  lege  definiendum 
erat  et  formula  ab  atheniensibus  expectanda!  Sed  quod  heic 
notandum  id  est:  trecentis  post  Urbem  conditam  annis,  corn- 
municatum  Romae  ius  quiritium  privatum  a  patribus  plebi, 
quod  ab  heroicis  usque  temporibus  Theseus  plebi  Athenarum 
permiserat.  Tarn  acriter  romani,  ut  supra  diximus,  mores  ma- 
iorum  gentium  custodiere! 


(1)  III,  41  [Ed.]. 

(2)  Libro  priore,  cap.  CXXVII  et  libro  II,  parte  II,  cap.  XXII. 

DE  IURE  MAXIME  PROPRIO  ROMANORUM 

[r]  Cum  haec  ita  sint,  quodnam  igitur  est  ius  maxime 
proprium  romanorum?  Pomponius  docetb)  prudentum  inter- 
pretationem  et  disputationem  fori  ad  ius  nexi  mancipiique 
accommodatas,  quas  Pomponius  putat  ad  legem  XII  Tabu- 
laruin  appositas,  quia  ii  patrii  rnores  in  eam  legem  relati  erant. 
Id  ius  communi  nomine  appellatum  narrat  «  ius  civile  »,  et 
recte  interpretes,  cum  Hermanno  Vulteio  <1 2 3 4>,  accipiunt  ius  civile 
in  specie  dictum,  quod,  ut  aliae  species  ob  linguae  egestatem 
solent,  generis  nomen  sumpsit:  quia  ius  civile  in  genere  erat 
ius  gentium  minorum,  sive  ius  gentium  maiorum  vi  adempta 
et  certis  violentiae  imitamentis,  a  quaque  civitate  seorsim  in- 
ductum  (3),  quod  in  alio  argumento  Grotius  «  ius  gentium  » 
improprie  dictum  ait,  et  nos  «  ius  civile  commune  »  appella- 
vimusU).  Atque  id  ius  civile  sunt  illi  patrii  mores,  quos  apud 
Halicarnassensem  patres  censebant  esse  servandos,  nec  legi- 
bus  esse  regendain  civitatem:  nentpe  ius  gentium  servandum 
esse,  quod  patres,  ex  solita  optimatium  reipublicae  custodia, 
sine  scripto  custodiebant.  Lata  est  lex  XII  Tabularum,  et  ii 
mores  gentium,  a  romanis  recepti,  in  legem,  plebi  et  patri- 
bus  aeternum  aequam,  abiere. 

Ius  romanum  proprium  inventione  est,  ex  quo  iurisprudentia 
in  terris  inter  unos  romanos  extitit. 

[2]  Igitur  ius  civile  romanorum  maxime  proprium,  hoc 
est  ius  romanum  non  custodia  sed  inventione,  est  ius  «com- 


(1)  Dig.,  I,  2  {De  origine  iuris),  2,  \  5  («  His  legibus  »),  vers.  «  Haec  disputatio  ». 

(2)  In  Institut.,  I,  2  (De  iure  naturali,  gentium  et  civili),  $  8  («  Responsa  pru- 
dentimi  ». 

(3)  Libro  priore,  cap.  CXX1V. 

(4)  Libro  priore,  cap.  CXVIII. 

positum  a  prudentibus  »,  ut  ait  Pomponius,  quod  item,  prò 
forma  optimatium  reipublicae,  «sine  scripto  venit»,  et  «  pro¬ 
pria  parte  aliqua  non  appellatur,  ut  ceterae  partes  iuris  suis 
nominibus  designantur, .. .  sed  communi  nomine  appellatur 
'  ius  civile  5  »  (*),  quia  principio  totam  iuris  proprie  romani  la- 
titudinem  occupabat.  Unde  inter  romanos  unos  iurisprudentia 
in  terrs  orta(1 2>. 


(1)  Dig.,  I,  2,  2,  l  5  [Ed.]. 

(2)  Libro  priore,  eap.  LXXV. 


OPERIS  CONCLUSIO 


Atque  haec  sunt,  amplissime  Francisce  Ventura,  quae  lu- 
cubravimus  de  romana  constantia  sapientis,  nempe  de  tua  vir- 
tute,  qua  fortissimus  et  sapientissimus  praestas.  Et  quando 
tu  me  ad  haec  scribenda  excitaras,  foveras,  confirmaras,  ea 
tibi  dico,  immo  verius  addico,  nam  tot  nominibus  tua. 

PARERI  PER  LA  STAMPA 


i 

DEL  REVISORE  ECCLESIASTICO 

Reverendus  dominus  Iulius  Nicolaus  Tornus,  utriusque  iuris  doctor  et 
sacrae  theologiae  professor  curiaeque  archiepiscopalis  exaniinator,  re- 
videat  et  referat. 

Neapoli,  18  februarii  1721. 

Onofrius  episcopus  Castellanetae,  vicarius  generalis. 

Dominus  Petrus  Marcus  Giptius,  canonicus  deputatus. 

9 

Eminentissime  domine , 

Eruditissimi  operis  De  universi  iuris  uno  principio  et  fine  uno 
a  Iohanne  Baptista  Vico  viro  clarissimo  latine  conscripti  librum 
alterum,  qui  est  De  constantia  iurisprudentis,  Eminentiae  Vestrae 
nutu  quam  adtentissime  perlegi.  Eum  si  priori  similem  dixerim, 
satis  commendarim:  sciliscet  et  styli  elegantia  et  rerum  gravitate 
solidaque  eruditione  undequaque  absolutum  adfirmaverim.  Pro- 
fecto  suam,  quam  in  priore  auctor  dederat  fidem,  hoc  posteriore 
liberavit:  nimirum  complura,  quae  in  priore  indicaverat  tantum, 
hoc  posteriore,  ut  pollicitus  fuerat,  fusiori  oratione  piane  demon- 
strat.  Multa  quidem  dicenda  occurrerent,  quo  meam  de  tanto 
opere  sententiam  aperirem:  sed  enim,  ne  ultra  malleum  loqui  au- 
diam,  quanquam  invitus,  reticeo.  Illud  vero  haud  est  silentio  prae- 
tereundum:  auctorem,  vere  pium,  vere  catholicum,  ultra  vel  supra 
moretti  caeterorum  de  metaphysicis  aut  philologicis  scribentium, 
omnes  sui  ingenii  nervos  intendisse  ut  uni  catholicae  religioni, 
quac  e  suprema  laus  est,  adlaboraret.  Librum  ergo,  adhristianae 

fidei  christianaeve  ethicae  amussim  tantopere  exactum,  dignissi- 
mum  censeo  qui  publici  iuris  fiat,  dummodo  Eminentiae  Vestrae 
auctoritas  non  desit. 

Datum  Neapoli,  XIII  kalendas  septembres  anno  christianae 
epochae  MDCCXXI. 

Eminentiae  Vestrae 

humillimus  obsequentissimus  ac  addictissimus  famulus 
Iulius  Nicolaus  Tornus. 

Attenta  supradicta  relatione  domini  revisoris  quod  potest  imprimi,  im¬ 
primatur. 

Neapoli,  22  augusti  1721. 

Onuphrius  epjscopus  Castellanetae,  vicarius  generalis. 
Dominus  Petrus  Marcus  Giptius,  canonicus  deputatus. 

II 

DEL  CENSORE  CIVILE 


Reverendus  utriusque  iuris  doctor  dominus  Nicolaus  Galitia  relationem 
faciat  in  scriptis. 

Mazzaccara  regens.  Ulloa  regens.  Alvarez  regens.  Giovene  regens.  Fal- 
letti  regens. 

Provisum  per  Suam  Excellentiam,  Neapoli,  18  augusti  1721.  Athanasius. 


Excellentissime  domine, 

Librum  alterum  Iohannis  Baptistae  Vici,  cui  titulus  De  con¬ 
stantia  iurisprudentis,  mandato  Excellentiae  Vestrae  lubens  legi, 
nec  quidquam  nota  dignum  in  eo  inveni,  quod  regia  aut  caesarea 
iura  imminuat.  Quamobrem  typis  demandandum  censeo,  eo  ma- 
gis  quod  opus  sapientiae  studiosis,  qui  supra  vulgus  sapere  cu- 
piunt,  multum  emolumenti  afferre  poterit,  quum  ad  verborum 
etymologiam  penitissimam  philosophiae  rationes,  miro  ingenii 
acumine,  philologiae  ac  iuris  scientissimus  auctor  adnectere  sci- 
verit,  ex  iisque  veritates  eruerit,  quas  nemo  unquam  attingere 
ausus  fuit. 


Neapoli,  X. 
MDCCXXI. 

Excellentiae 


kalendas  septembres  anno  a  reparata  salute 
Vestrae 


obsequentissimus  famulus 
Nicolaus  Galitia. 


Visa  supradicta  relatione,  imprimatur:  verum  ante  publicationetn  ser- 
vetur  regia  pragmatica. 

Mazzaccara  regens.  Ulloa  regens.  Alvarez  regens.  Giovene  regens.  Fal- 
letti  regens. 

Provisum  per  Suam  Excellentiam  27  augusti  1721. 
Athanasius. 


